
Naturalistii erudiți descriu priveliş- 
tile de la tropice enumeránd o mulți- 
me de obiecte şi menţionând câte ò 
trăsătură definitorie a fiecăruia. Unui 
călător instruit aceasta îi permite 
uneori să-și facă o imagine mai pre- 
cisă; dar cine altcineva își poate 
imagina, văzând o plantă presată 
într-un ierbar, cum arată ea în solul 


ei natal? Cine, studiind specimene 


de plante într-o seră, şi le poate ima- 
gina crescute până la dimensiunile 
arborilor tropicali, şi cine poate ală- 
tura apoi mii şi mii de alți arbori 
pentru a forma o junglă impenetra- 
bilă? Cine, observând în cabinetul 
entomologului colorații fluturi exo- 
tici şi bizarele cicade, poate asocia cu 
aceste obiecte lipsite de viatá muzica 
stridentă și neîncetată a celor din 
urmă şi zborul molcom al celor dintâi, 
care laolaltă se imprimă simţurilor 
în liniștea dogoritoare a amiezilor 
tropicale? Astfel de scene trebuie con- 
template când soarele se ridică în 
punctul cel mai înalt de pe cer: atunci 
frunzişul des al arborilor de mango 
ascunde pământul sub umbra cea mai 
groasă, în vreme ce ramurile de dea- 
supra, cufundate în baia de lumină, 
devin de un verde strălucitor. 

Locul lui Charles Darwin (12 februarie 1809-19 aprilie 1882) în istoria 
cercetării naturii poate fi determinat cel mai bine prin comparație cu 
acela ocupat de compatriotul său Isaac Newton. Dacă Newton a pus 
bazele științei exacte a naturii, un secol și jumătate mai târziu Darwin 
a stabilit fundamentele studiului științific al istoriei vieții pe Pământ. 
Ceea ce s-a spus despre Newton, anume că nimeni nu-i va putea egala 
vreodată contribuţiile în domeniul său de cercetare, se poate afirma 
cu aceeaşi indreptátire si despre Darwin. Atunci când a fost înmor- 
mântat în Westminster Abbey, alături de Newton, puţini s-au mirat. 
Nu fusese el oare cel mai de seamă englez de la Newton încoace? 

Pe la mijlocul secolului trecut, atunci când se împlinea un secol de la 
publicarea Originii speciilor, faimosul paleontolog George G. Simpson 
afirma că toate răspunsurile date la întrebarea „Ce este omul?“ înainte 
de apariția acestei cărți ar trebui să fie reconsiderate. Mai mult decât 
orice gânditor și cercetător, Darwin a schimbat imaginea omului 
despre sine și despre locul său în lume. Abordările și modelele inspirate 
de teoria evoluţiei speciilor ocupă, astăzi, un loc important nu numai 
în disciplinele biologice, ci și în multe alte domenii, precum antropo- 
logia, lingvistica, psihologia, sociologia, studiile culturale și de gen, 
filozofia cunoașterii și filozofia morală. 

NOTA EDITURII 


Reunind într-un singur volum texte pe cât de însemnate, pe 
atât de populare, prezenta ediţie urmărește să ofere citito- 
rului posibilitatea de a-și face o imagine de ansamblu asupra 
vieții și gândirii lui Charles Darwin. Ea se adresează în pri- 
mul rând publicului general, dar și celor activi în diversele 
ramuri ale științelor naturii. Astăzi, la noi în ţară, ca și în 
alte părţi, numele lui Darwin este pomenit cu tot felul de 
prilejuri, însă ideile sale rămân de cele mai multe ori sumar 
înțelese. Dacă însemnările lui Darwin din timpul periplului 
său în jurul lumii (1831-1836) exprimă într-o manieră intui- 
tivă observaţiile și nedumeririle care au dus la cristalizarea 
teoriei evoluționiste, autobiografia sa îi rezumă parcursul 
și activitatea. Jurnalul de călătorie al lui Darwin a apărut 
în românește, într-o ediție integrală, cu peste jumătate de 
veac în urmă (Călătoria unui naturalist în jurul lumii pe 
bordul vasului Beagle, trad. de Radu Tudoran și Dinu Bondi, 
Editura Tineretului, 1958). Versiunea completă a autobiogra- 
_fiei a apărut, de asemenea, într-o singură ediție româneas- 
că, publicată în aceeași perioadă (Amintiri despre dezvoltarea 
gândirii şi caracterului meu, trad. din lb. engleză de Viorica 
V. Dobrovici si din lb. rusă de D. Dorogan, Editura Academiei 
R.PR., 1962). De atunci, aceste texte nu au mai fost retraduse. 
Traducerea de față a Autobiografiei s-a făcut după ediția 
completă și necenzurată publicată în 1958 sub îngrijirea 
Norei Barlow. Așadar, cititorul are în față textul integral 

al Autobiografiei, asa cum l-a scris Darwin. Nu s-au preluat 
însă şi anexele din ediția Norei Barlow (cuprinzând texte 
despre Darwin si bunicul său, savantul Erasmus Darwin, și 
despre polemica dintre Darwin și Samuel Butler, precum și 
câteva grupaje de scrisori şi notițe), considerându-se că aces- 
tea prezintă, în cea mai mare parte, interes pentru cercetători 
ai istoriei ştiinţei. În Autobiografie, Darwin acordă puţin 
spaţiu celor cinci ani în care a făcut înconjurul lumii, întru- 
cât descrisese această perioadă în jurnalul său de călătorie 
deja publicat. Cum expediţia pe vasul Beagle a fost experienţa 
crucială a vieții lui Darwin, marcându-i întreaga devenire 
si operă, această ediție include o selecție reprezentativă din 
însemnările sale de călătorie. În alegerea fragmentelor s-a 
ținut seama de importanța observaţiilor lui Darwin si de 
relevanta lor pentru elaborarea ulterioară a teoriei sale, de 
atractivitatea pasajelor și frumuseţea descrierilor si, nu în 
ultimul rând, de imperativul continuității relatărilor. Astfel, 
au fost incluse, pe lângă Cuvântul introductiv, fragmente 
extinse din șase capitole ale cărții, cel despre arhipelagul 
Galâpagos fiind tradus aproape integral. Pasajele lăsate deo- 
parte au fost semnalate prin croșete. Traducerea jurnalului 
de călătorie s-a făcut după ediţia a doua, din 1845, revizuită 
de Darwin. S-a optat însă pentru titlul alternativ adăugat 
pe cotor începând cu ediţia a treia din 1860 — Călătoria unui 
naturalist în jurul lumii (Naturalist's voyage round the 
world) —, care este preferat azi titlului mai greoi utilizat cu 
precădere în secolul al XIX-lea (Journal of researches into 
the natural history and geology of the countries visited during 
the voyage of H.M.S. Beagle round the world). Autobiografia 
a fost tradusă de Ioana Miruna Voiculescu, iar Călătoria, 
de Andrei și Ancuta Bontaș. Introducerea la ediția de față, 
semnată de profesorul Mircea Flonta, dă cititorului o orien- 
tare generală asupra dezvoltării ideilor lui Darwin, aducând 
îndeosebi lămuriri despre teoria evoluţiei speciilor prin selec- 
tie naturală și despre semnificația si implicaţiile acesteia. 

- Facsimilul reprodus în introducerea Norei Barlow la 
Autobiografie, precum și cele cinci imagini inserate în textul 
Călătoriei au fost preluate după ediţiile originale. Materialul 
iconografic care apare pe file separate a fost adăugat în 
redacția Editurii Humanitas. Pentru Autobiografie s-au folo- 
sit gravuri, picturi în ulei, acuarele, fotografii etc. din epocă, 
reprezentând în special locuri și personaje evocate de Dar- 
win. Ilustratiile care însoțesc Călătoria, menite să-l ajute 
pe cititor să-și facă o imagine mai fidelă asupra ținuturilor 
vizitate de Darwin, provin în cea mai mare parte din rapoar- 
tele asupra expedițiilor vaselor Beagle și Adventure, publi- 
cate în 1839 (în general, gravuri după desene de Conrad 
Martens si Augustus Earle, desenatorii oficiali de la bordul 
vasului Beagle), dintr-un număr al hebdomadarului parizian 
Le Tour du monde consacrat călătoriei lui Darwin (nr. 36, 
1860) și dintr-o ediţie a jurnalului de călătorie ilustrată de 
Robert Taylor Pritchett (Journal of researches..., John Mur- 
ray, London, 1890). 

DARWIN: 
CERCETĂTORUL ȘI GÂNDITORUL 


studiu introductiv de 
MIRCEA FLONTA 


Parcurgând tabla de materii a amintirilor pe care Charles 
Darwin le-a așternut pe hârtie începând cu 1876, când împli- 
nise 67 de ani, cititorul se va putea întreba ce anume l-a 
motivat să scrie. Încă din primele rânduri, el primește un 
răspuns: „[...] m-am gândit că o asemenea încercare m-ar 
distra și i-ar putea interesa pe copiii și nepoţii mei. Știu sigur 
că pe mine m-ar fi interesat foarte mult să citesc o schiță a 
ideilor bunicului meu scrisă de el însuși, chiar și una scurtă 
si plictisitoare, despre ce gândea și făcea, despre cum lucra.“ 
Cine citește textul Autobiografiei va ajunge însă destul de 
repede și la o altă explicaţie. Autorul dorea să prezinte modul 
cum a fost condus spre acele názuinte și preocupări cărora 
le-a consacrat, cu o continuitate şi perseverenţă ce pot fi apre- 
ciate drept unice, întreaga lui viață. Să arate, de asemenea, 
cum se vedea pe sine și cum vedea multe persoane pe care 
le-a cunoscut, cu deosebire pe cele care i-au fost apropiate. Și, 
nu în ultimul rând, să explice cum s-a raportat el, din per- 
spectiva operei sale științifice, la subiecte ce pot veni în întâm- 
pinarea interesului tuturor oamenilor instruiți. Este vorba 
de teme care nu sunt abordate în lucrările științifice. Pe de 
altă parte, Darwin discută aici subiecte despre care îi venea 
greu să se exprime public într-un mod pe deplin sincer. Se 
gândea la multe susceptibilitáti pe care le-ar putea stârni 
și îndeosebi la consecinţele încălcării unora dintre conven- 
tiile mediului social în care trăia. Avea însă opinii clare 

asupra acestor subiecte. Și își dorea să lase o mărturie, 
înainte de a părăsi această lume. Un manuscris doar pentru 
uzul familiei i-a apărut drept modalitatea potrivită de a 
comunica gânduri pe care nu dorea să le facă cunoscute 
celui mai larg cerc de cititori atât timp cât era în viață. Mi 
se pare că din această perspectivă putem citi mai bine urmă- 
toarele rânduri: „Am încercat să scriu autodescrierea ce 
urmează din perspectiva mortului care, dintr-o altă lume, pri- 
vește în urmă la propria viață. Acest lucru nu mi s-a părut 
dificil, căci mă apropii de sfârșitul vieţii.“ 

Asemenea multor altora care au lăsat o operă ce asigură 
supraviețuirea numelui lor, Charles Darwin nu a dat nici 
în copilărie, nici în prima sa tinerețe semne ale unei înzes- 
trări ieşite din comun. Aproape în toate privintele, era ca 
mulți alții de vârsta lui. După ce, la șaisprezece ani, a fost 
trimis de tatăl său, medicul Robert Darwin, la Edinburgh 
pentru a studia medicina, în viaţa lui au survenit câteva 
puncte de bifurcatie. Înaintea fiecăruia dintre acestea, pro- 
babilitatea ca tânărul gentleman să devină, odată cu trece- 
rea anilor, creatorul unei teorii științifice unice nu a fost 
mare. Charles era un tânăr căruia îi plăceau natura și viața 
în aer liber. Colectiona insecte și pietre rare, urmărea cu 
interes comportamentul animalelor. Aceste preocupări se 
armonizau bine cu vânătoarea și pescuitul. Mărturisea că, 
pe atunci, vânatul păsărilor devenise pentru el o adevărată 
patimá. Era, în multe privinţe, un tânăr destul de nestiutor. 
Nu cunoștea bine limbile clasice, istoria sau filozofia morală. 
Si nici nu se simțea atras de studiile de medicină. După 
cum relatează în Autobiografie, adevărata lui motivaţie, 
anume perspectiva unei profesiuni lucrative, i-a fost slăbită 
de convingerea că ar putea trăi din averea pe care i-o va 
lăsa tatăl său. Socotea că va putea să facă doar ce îl interesa 
cu adevărat. 

Încă în anii petrecuţi la Edinburgh s-a apropiat de 
oameni interesați de științele naturii, participând cu regu- 

laritate la lucrările Societăţii Linneene de aici. A prezentat 
chiar și câteva comunicări, bazate pe modeste cercetări pro- 
prii. Atunci când tatăl său a ajuns, în cele din urmă, la con- 
cluzia că Charles nu are suficientă tragere de inimă pentru 
a studia temeinic medicina, i-a propus să urmeze teologia. 
Căci preoţia i se părea o îndeletnicire potrivită pentru acest 
fiu al său, pe care nu îl vedea prea energic si ambițios. În 
nici o altă profesie, gândea Robert Darwin, riscurile eșecului 
nu sunt atât de mici, iar recompensele atât de mari. Charles 
a acceptat cu plăcere. A fost de acord cu tatăl său că și o per- 
soană care poate trăi din averea personală este chemată să 
exercite o profesie utilă pentru comunitate. Presupunea că 
va avea destul răgaz pentru a cultiva mai departe interesele 
sale de naturalist. Și nu avea, pe atunci, nici un fel de îndo- 
ieli în legătură cu învățăturile religiei creștine, așa cum 
erau prezentate ele în tradiția anglicană. 

Între 1828 și 1831, a urmat studii teologice la Cambridge. 
Își pregătea în mod conştiincios examenele, dar interesele 
sale erau tot mai mult orientate spre geologie și istorie 
naturală. Reușise să se apropie de persoane de la care putea 
învăţa multe în această privință. Una dintre acestea era 
profesorul de botanică al universităţii, reverendul John Ste- 
vens Henslow. El a fost cel care i-a dat primele îndrumări 
tânărului amator. La Cambridge, Darwin devenise cunoscut 
drept „insul care se plimbă cu Henslow“. Botanica a luat 
acum locul entomologiei în prim-planul intereselor sale. A 
devenit elevul favorit al profesorului Henslow. De la el, Dar- 
win a deprins nu numai abilități de cercetător, dar și o repre- 
zentare mai clară despre ceea ce distinge ideile științifice 
de alte opinii ale oamenilor. „Cea mai mare plăcere a lui“, 
notează naturalistul la bătrânețe, „era să tragă concluzii 
pe baza unor observaţii minutioase și susținute.“ Astfel, 
Darwin a ajuns destul de devreme la convingerea că, pentru 
cercetător, merită atenție doar acele descrieri și explicații 
care sunt sprijinite pe cât mai multe date de observaţie 

temeinic verificate. De aceea, a fost de la început sceptic față 
de explicații de mare anvergură ale istoriei vieții pe Pământ, 
cum erau cele ale lui Lamarck sau ale bunicului său, Eras- 
mus Darwin. Nu credea că asemenea explicații puteau fi 
controlate în mod satisfăcător prin raportare la fapte. Prin 
Henslow, tânărul student la Teologie l-a cunoscut și pe repu- 
tatul geolog de la Cambridge, Adam Sedgwick. A putut, ast- 
fel, participa la expedițiile geologice ale acestuia. Henslow 
si Sedgwick erau cercetători proeminenți si, totodată, creatio- 
nisti convinși. 

Îndrumat de Henslow și Sedgwick și influenţat de lectura 
unor cărți precum cea a marelui explorator Alexander von 
Humboldt, Călătorie în regiunile echinoctiale ale Noului 
Continent, Charles Darwin a ajuns la concluzia că nimic nu 
i-ar putea oferi mai multă mulţumire decât stráduintele de 
a aduce o contribuţie cât de mică la sporirea cunoștințelor 
despre natură. Avea în vedere atât satisfactiile intrinseci 
pe care le oferă o activitate de cercetare științifică autentică, 
cât și roadele acesteia, chiar și atunci când ele sunt relativ 
modeste. Credea, de asemenea, că va putea împăca bine ase- 
menea îndeletniciri, precum și răspunderile unui tată de 
familie, cu obligațiile ce revin unui preot de țară. Așa vedea 
el perspectivele vieţii sale în toamna anului 1831, după ce 
împlinise douăzeci și doi de ani. Atunci a intervenit un eve- 
niment care a dat lucrurilor o cu totul altă direcție. 

Căpitanul Robert FitzRoy pregătea la acea vreme o călă- 
torie în jurul lumii pe o navă a Amiralității Britanice — 
vasul Beagle. Scopul principal al expediției era cartografie- 
rea coastelor Americii de Sud. Amiralitatea avea nevoie de 
hărți mai bune, ţinând seama de creșterea comerțului. Sco- 
pul secundar era îmbunătăţirea metodelor de măsurare a 
longitudinii. Comandantul FitzRoy provenea dintr-o veche 
familie aristocratică. Era fiul unui lord si strănepotul unui 
duce. Înzestrat cu însușiri intelectuale eminente, cu mult 
entuziasm și energie și beneficiind de bune relaţii, a făcut 

o carieră rapidă în marină. În 1831, când împlinise abia 
douăzeci și șase de ani — cu patru ani mai mult decât Dar- 
win —, avea deja în spate o expediţie de explorare a coastelor 
Americii de Sud. FitzRoy își dorea drept tovarăș de călătorie 
un partener de conversaţie inteligent, cultivat, din clasa supe- 
rioară. Deoarece aprecia mult științele naturii, ar fi dorit 
ca această persoană să aibă si interese de naturalist. Tână- 
rul Darwin îndeplinea toate aceste condiţii. Si totuşi, a fost 
aproape o minune că a izbutit să facă călătoria care avea 
să-i schimbe viața. Mai întâi, a fost o întâmplare că FitzRoy 
şi-a căutat insotitorul întrebându-și tocmai cunoștințele de 
la Cambridge, care, prin mijlocirea lui Henslow, l-au propus 
pe Darwin. După ce a primit propunerea, lui Charles nu 
i-a fost ușor să obțină permisiunea tatălui său. Un om cu o 
personalitate puternică, acesta avea o mare autoritate în 
ochii fiului său. Charles nu voia cu nici un preț să-l mai 
dezamágeascá o dată, după ce renuntase la studiile de medi- 
cină. Tinea mult ca tatăl lui să fie mulțumit de el. Își amin- 
tea cât îl mâhniseră odată vorbele părintelui său: „Nu te 
interesează nimic altceva decât trasul cu pușca, câinii și 
prinsul sobolanilor, si ai să fii o rușine pentru tine si pentru 
toată familia ta!“ Or Robert Darwin nu credea că participa- 
rea la o asemenea expediţie ar reprezenta un prolog potrivit 
în cariera unui tânăr preot de țară. De aceea, el și-a expri- 
mat în mod categoric dezacordul, făcând însă precizarea: 
„Dacă găsești un singur om cu scaun la cap care te sfătuiește 
să faci călătoria, eu îmi dau consimțământul.“ Acest om a 
fost unchiul lui Charles, Josiah Wedgwood, tatăl viitoarei 
sale soţii. Pe de altă parte, după ce l-a întâlnit prima dată 
pe Darwin, FitzRoy însuși a stat la îndoială dacă să-l accepte. 
Tânărul îi făcuse o bună impresie, dar forma nasului lui 
l-a pus pe gânduri. Ca multi alții în epocă, FitzRoy era con- 
vins că fizionomia unui om oferă indicii demne de încredere 
asupra caracterului său. Peste toate acestea, în primele săp- 
tămâni ale călătoriei, Darwin a suferit foarte mult din cauza 

răului de mare. Putin a lipsit ca el să renunțe. Dacă motiva- 
tia lui nu ar fi fost una excepţională, probabil că ar fi coborât 
de pe vas în primul port. Nu putem decât specula cu privire 
la ceea ce s-ar fi întâmplat dacă nu ar fi făcut călătoria. Dar 
pare greu de crezut că ar fi devenit, în timp, acel cercetător 
al naturii despre care scriem azi. 

De ce a ţinut Darwin atât de mult să participe la această 
expediţie? În primul rând, deoarece era convins că, pentru 
un naturalist și geolog amator, ea reprezenta o ocazie unică 
de a-și exersa deprinderile de cercetător, de a-și îmbogăţi 
cunoştinţele și de a-și lărgi orizontul. Apoi, era conștient că 
o astfel de călătorie îi oferea șansa de a găsi plante si ani- 
male necunoscute și de a-și crea, astfel, o reputaţie în lumea 
naturaliștilor. Totodată, el vedea în încercările unei aseme- 
nea expediţii o școală a caracterului. Nu în ultimul rând, 
dorea să îi arate tatălui său că se înșelase când îi subapre- 
ciase motivația, ambiția si perseverenta. Toate așteptările 
sale au fost confirmate la întoarcerea în Anglia. 

Expediția lui Darwin în jurul lumii a început în decem- 
brie 1831 si s-a încheiat în octombrie 1836. Ea a durat, asa- 
dar, aproape cinci ani. Darwin a socotit-o, pe drept cuvânt, 
cel mai important eveniment al vieţii sale, hotărâtor pentru 
întreaga ei desfășurare ulterioară. A înfruntat climate nepri- 
mitoare, culminând cu cele din Anzi, a întâlnit populaţii săl- 
batice, a asistat la conflicte sângeroase și a trăit un cutremur 
pustiitor. În condiţii adeseori aspre, a dobândit capacitatea 
de a lucra continuu, „cu tenacitate și cu atenția concentrată“. 
A confruntat permanent ceea ce au scris cei care au explorat 
ținuturile pe care le-a vizitat el cu propriile sale observaţii. 
Și-a format multe deprinderi pe care le-a exersat și rafinat 
apoi, în îndelungata sa carieră de cercetător. De aceea, s-a 
considerat îndreptăţit să noteze, la sfârșitul Jurnalului de 
cercetări pe care l-a scris în timpul expediției, definitivat si 
publicat după întoarcerea în Anglia și cunoscut azi mai bine 
sub titlul Călătoria unui naturalist în jurul lumii, că nimic 

nu poate îmbunătăţi într-atât pregătirea unui tânăr natu- 
ralist ca o lungă călătorie în ţări îndepărtate. 

Din fel de fel de porturi în care acosta vasul, el expedia 
pe adresa lui Henslow din Cambridge pachete ce conțineau 
fosile, plante, animale disecate și mostre de roci. Multe din- 
tre observaţiile sale i le împărtășea mentorului său în cuprin- 
sul scrisorilor. Fragmente din aceste scrisori au fost citite, 
în noiembrie 1835, în fața Societăţii Filozofice din Cambridge 
si difuzate apoi printr-o broșură. Reputația lui Darwin ca 
naturalist de teren era, astfel, asigurată. La întoarcere, a fost 
bine primit de toţi cei care se interesau de istoria naturală, 
bucurându-se și de atenția marelui geolog Charles Lyell. Prin 
urmare, era de așteptat ca, de acum înainte, să îşi dedice 
viața cercetării naturii. Detinea nu numai abilitățile cerute, 
dar și încredere în sine, ambiţie, entuziasm. Si, înainte de 
toate, era insufletit de o dragoste dezinteresată pentru stiin- 
tá. FitzRoy însuși, deşi avusese nu puţine dispute cu cel 
care i-a fost ani de zile partener de conversaţie, îi aprecia 
la rândul său însușirile. În timpul călătoriei, a dat unui lac 
si unui munte numele lui Darwin. 

În mod firesc, după încheierea expediției proiectul unei 
cariere de preot la ţară a fost abandonat. Încă din timpul 
călătoriei, Darwin le scrisese celor de acasă: „Voi avea mult 
de lucru, o perioadă lungă de timp, după ce ne vom întoarce.“ 
Era acum ferm hotărât să își consacre tot timpul și toate 
forţele cercetării. Această hotărâre, dar și o boală ale cărei 
simptome s-au făcut simţite deja în primii ani de la întoar- 
cerea în Anglia l-au determinat ca, după ce s-a căsătorit cu 
verișoara sa, Emma Wedgwood, să se stabilească la Down — 
o aşezare foarte liniștită, situată nu departe de Londra. 

În primii ani, Darwin şi-a dedicat mult timp sortării, or- 
donării și studierii imensului material pe care îl adunase 
în cursul călătoriei. În acest scop, a solicitat și colaborarea 
mai multor botaniști, zoologi și geologi. Cuvântul introductiv 
al jurnalului de călătorie cuprinde o enumerare a publicaţiilor 

consacrate valorificării acestui material. Cu trecerea tim- 
pului, s-a angajat și în alte cercetări de botanică, zoologie și 
geologie. Preocuparea lui persistentă, niciodată părăsită 
de-a lungul mai multor decenii, a fost însă precizarea și veri- 
ficarea ideilor la care ajunsese cu privire la ceea ce numea 
„transmutarea speciilor“. Aceste idei au luat naștere în 
încercarea de a răspunde unor întrebări pe care și le-a pus, 
pentru întâia oară, pornind de la unele observaţii făcute în 
timpul călătoriei. Pe măsură ce reflecta mai temeinic asupra 
acestor idei si le corela cu observaţii ulterioare, precum si 
cu numeroase fapte pe care le identifica în literatura de spe- 
cialitate, Darwin își întărea convingerea că nici creationis- 
mul și nici teoriile evoluționiste elaborate până atunci nu 
dădeau socoteala asupra lor într-un mod cât de cât satisfă- 
cátor. Îi devenea tot mai clar că se cerea născocirea si elabo- 
rarea unei noi explicaţii. La câteva dintre ideile ei directoare 
ajunsese deja la puţini ani de la încheierea călătoriei. Însă 
publicului această nouă explicaţie i-a fost prezentată abia 
după mai bine de douăzeci de ani — si chiar și atunci, dato- 
rită presiunii pe care au exercitat-o anumite împrejurări 
exterioare. 


Nici o mare operă științifică nu a avut o gestație atât de 
îndelungată ca Originea speciilor. Deja în iulie 1837, la nici 
un an de la revenirea în Anglia, Darwin a început să își 
noteze într-un caiet observaţii și reflecții privitoare la ori- 
ginea speciilor. În 842, a elaborat o schiţă a teoriei sale de 
35 de pagini, iar în vara anului 1844 a scris un text de 230 
de pagini. Despre ideile sale a discutat însă doar cu un nu- 
măr foarte mic de colegi cercetători. Din generația mai vâr- 
stnică, era vorba de geologul Charles Lyell, căruia i-a dedicat, 
de altfel, Călătoria unui naturalist în jurul lumii, iar din 
cea mai tânără, de Joseph Dalton Hooker și Asa Gray. Din 
aceste schimburi de opinii s-a ales cu multe observaţii care 

au contribuit la fortificarea si cizelarea simțului său critic, 
la rafinarea inclinatiei de a supune orice observaţie și idee 
nouă unor verificări cât mai complete si mai riguroase. 
Conștient de marea noutate a teoriei sale, Darwin și-a exer- 
sat îndelung capacitatea de a o examina punându-se în 
poziția celui mai perspicace și intransigent critic. S-a stră- 
duit să acorde cea mai mare atenţie tocmai acelor fapte care 
se armonizau cel mai puţin cu explicaţiile pe care le propu- 
nea. În Autobiografie, el arată că, de aceea, a fost în măsură 
să anticipeze cele mai multe dintre criticile care aveau să 
fie formulate după apariția Originii speciilor şi să caute 
răspunsuri la ele. 

S-a spus că Darwin nu relatează când şi cum a ajuns la 
principalele idei care îi susțin teoria. Presupunerea celor 
care fac astfel de comentarii este că acele idei ar fi fost rodul 
unor inspiratii unice și instantanee. Că ele ar fi fost între- 
văzute așa cum deslușești ceva la lumina unui fulger în 
noapte. În realitate, elaborarea teoriei a avut loc într-o lungă 
succesiune de pași. Supozitii care au constituit tot atâtea 
puncte de plecare și de sprijin au fost elaborate și precizate 
treptat prin noi cercetări și, apoi, puse la probă prin con- 
fruntarea cu date demne de încredere din numeroase ramuri 
ale științelor naturii. Aceasta a dus la reconsiderarea și revi- 
zuirea lor continuă, precum și la articularea lor tot mai com- 
plexă. Nu a existat, așadar, acea iluminare subită care smulge 
exclamatia: ,Evrica!* Mai înainte de a încerca să-și convingă 
colegii naturalisti, Darwin a trebuit sá se convingă pe sine 
că ideile sale rezistă celor mai ingenioase și pătrunzătoare 
critici. Preocuparea sa de a găsi cele mai bune formulări era 
cu atât mai mare, cu cât oamenii pe care îi respecta cel mai 
mult — Lyell, Henslow, Sedgwick sau Richard Owen — întâm- 
pinau greutăţi în a-i accepta ideile si împărtășeau, cu toții, 
convingeri creationiste. Fiind pe deplin independent, din 
toate punctele de vedere, Darwin a putut să-și urmărească 
tema în mod stáruitor, ínsufletit de dorinţa de a cunoaște și 

de a înțelege. Spera, desigur, că această teorie va spori repu- 
tatia lui de naturalist. Totuși, reținerea de a prezenta public 
idei cu implicații și consecințe de o anvergură unică înainte 
de a le supune celor mai insistente reexaminări și imboldul 
de a găsi răspunsuri la toate obiecțiile rezonabile pe care și 
le putea imagina au cântărit mai greu. L-a ajutat, în această 
privinţă, și viaţa retrasă pe care a dus-o timp de patru dece- 
nii la reşedinţa lui din Down. În afara vizitelor relativ rare 
ale rudelor și prietenilor, și-a putut dedica tot timpul familiei 
si cercetării. Despre aceasta din urmă a spus că a fost „prin- 
cipala mea bucurie şi singura mea ocupaţie“. În Autobio- 
grafie, Darwin arată cum a trăit timp de patruzeci de ani 
cu boala. Dar faptul că și-a pus viaţa în slujba cercetării 
poate fi explicat și altfel. El a constatat că activitatea de 
cercetare îi aduce satisfacţii mult mai mari decât contactele 
sociale și onorurile publice. Ne putem întreba, desigur, dacă 
o viață socială mai activă ar fi avut repercusiuni asupra 
realizărilor sale științifice — și care ar fi fost acestea. 

După propria sa relatare, începând din toamna anului 
1854, Darwin şi-a concentrat eforturile asupra ordonării și 
sistematizării tuturor materialelor, adunate în decursul ani- 
lor, care prezentau interes pentru susținerea ideilor sale 
privitoare la cauzele apariţiei si dispariției speciilor de-a 
lungul istoriei Pământului. În anul 1856 a trecut la redac- 
tarea unei cărți, producând un manuscris de mari proporții. 
Nu se grăbea să-și publice lucrarea, deoarece prevedea viru- 
lenta si vehementa reacţiilor pe care aveau sá le suscite înde- 
osebi implicaţiile de interes general ale teoriei sale. Deja cu 
mult înainte, în ianuarie 1844, îi scria unui prieten, Joseph 
Dalton Hooker, că găsise o nouă explicație a adaptării atât 
de bune a speciilor pentru diferite scopuri. Însă a o înfățișa 
publicului îi apărea drept ceva asemănător cu „recunoaş- 
terea unei crime“! Proporţiile manuscrisului ar fi putut 
crește și mai mult dacă nu ar fi fost întrerupt în munca sa 
de o scrisoare a naturalistului Alfred Russel Wallace, care 

se afla în Indiile Olandeze. Scrisorii îi era alăturat manu- 
scrisul unei comunicări intitulate On the Tendency of Varieties 
to depart indefinitely from the Original Type. Într-o formă 
condensată și incompletă, acest text conținea explicaţia 
apariției si dispariției speciilor prin selecție naturală. Wal- 
lace ajunsese în mod independent la unele din ideile de 
bază pe care Darwin le urmărea de mai bine de două decenii. 
În scrisoare, el îi cerea lui Darwin o părere asupra conside- 
ratiilor cuprinse în comunicare. lar dacă aprecierea lui Dar- 
win ar fi fost favorabilă, atunci îl ruga să îi transmită textul 
si lui Lyell. 

Locatarul din Down a fost, la început, cu totul descum- 
pănit. Nu se gândise niciodată că altcineva ar putea ajunge 
pe cont propriu la ideile pe care le urmărea de atâta timp. 
Ezitase atât de mult să-și publice lucrarea deoarece, dincolo 
de reacţiile publicului larg, prevedea opoziția fermă pe care 
o vor întâmpina ideile sale din partea celor mai reputați 
cercetători ai vremii. Încă în anul 1844, cu ocazia disputelor 
iscate de o carte a lui Robert Chambers, Vestiges of the Natu- 
ral History of Creation, Sedgwick declarase în faţa Asociaţiei 
Britanice pentru Progresul Științei că noi specii apar într-ade- 
văr, dar nu prin transformarea unora preexistente, ci prin 
creații succesive ale divinității. lar foarte influentul Richard 
Owen, președinte al Asociaţiei în 1858, vorbea despre ,lucra- 
rea continuă a Puterii Creatoare de-a lungul erelor geolo- 
gice“. Deoarece comunicarea ideilor lui Wallace nu putea fi 
amânată, se impunea acum găsirea unei formule pentru pre- 
zentarea rezultatelor la care ajunsese Darwin — prezentare 
pe care el o amânase atâta timp. Urmându-se sfatul lui 
Lyell, comunicarea lui Wallace a fost citită împreună cu o 
foarte scurtă schiță a teoriei a cărei publicare o pregătea 
Darwin, precum si împreună cu prezentarea pe care acesta 
i-o dăduse într-o scrisoare din septembrie 1857, adresată 
lui Asa Gray. Toate acestea s-au petrecut într-o ședință a 
Societăţii Linneene din Londra, la data de 1 iulie 1858. A 

fost prima prezentare publică a ideilor lui Darwin despre 
originea speciilor. Din septembrie 1858, el a întrerupt munca 
la voluminosul său manuscris și a redactat, la insistențele 
lui Lyell și Hooker, o expunere prescurtată a teoriei sale. 
Aceasta a apărut în noiembrie 1859, sub titlul Originea spe- 
ciilor prin selecție naturală sau păstrarea raselor favorizate 
în lupta pentru existență. Deși cartea este relativ volumi- 
noasă, ea are o întindere de patru-cinci ori mai mică decât 
manuscrisul la care lucrase Darwin până atunci. De fapt, 
titlul ales de Darwin a fost Extras din lucrarea referitoare 
la originea speciilor şi varietăţilor pe calea selecției naturale. 
Abia la insistențele editorului John Murray a renunțat, în 
cele din urmă, la acest titlu. ' 

La mai mult de un secol şi jumătate de la prima ei pre- 
zentare, teoria lui Darwin rămâne puțin înțeleasă în cercu- 
rile mai largi ale oamenilor instruiți. Se spune adesea că 
este o nouă teorie asupra evoluției speciilor. Se lasă astfel 
să se înțeleagă că această teorie s-ar plasa în șirul teoriilor 
evoluționiste asupra vieții, opuse celor creationiste. 

În realitate, întrebarea de la care a pornit Darwin a fost 
tocmai aceea de la care au pornit si creationistii: „Cum se 
explică adaptările adeseori admirabile ale structurilor mor- 
fologice, ale funcțiilor și comportamentului multor specii 
de plante și animale la particularitátile mediului în care 
trăiesc?“ Potrivit autorilor creationisti, singura explicație 
acceptabilă era cea a acțiunii unei inteligente superioare, 
care potrivea mijloacele scopului. Studiile de teologie îl fami- 
liarizaseră bine pe Darwin cu explicaţii de acest fel. În Auto- 
biografie, el menţionează cartea Evidences of Christianity 
a reverendului William Paley, doctor în teologie la Cam- 
bridge, pe care o studiase temeinic pentru examenele sale, 
precizând: „Pe atunci, nu mi-am bătut capul cu premisele 
lui Paley și, luándu-le de bune, lunga lui argumentatie m-a 
convins și m-a fermecat.“ Darwin retinuse întrebarea pe 
care şi-o punea Paley. Fiind un cercetător al naturii, a con- 

siderat că trebuia să-i răspundă invocând doar factori natu- 
rali. În lumina multor observaţii pe care le-a făcut în timpul 
călătoriei sale și după aceea, lui Darwin i-a devenit tot mai 
clar că explicaţiile evoluționiste formulate până atunci nu 
puteau fi acceptate. Lamarck, bunăoară, explica adaptarea 
speciilor de plante și de animale la condiţiile particulare 
ale mediului în care trăiesc prin acţiunea modelatoare a 
ambianţei. Pentru a supraviețui si a se înmulţi într-o ambi- 
antá cu anumite caracteristici, organismele au trebuit să-și 
creeze și să-și dezvolte anumite funcţii. lar nevoia impe- 
rioasă a exercitării acestor funcţii ar fi dus la formarea struc- 
turilor corespunzătoare. „Funcţia creează organul“ era unul 
dintre sloganele lamarckistilor. Însă anumite fapte de obser- 
vatie indubitabile nu puteau fi armonizate cu acest mod de 
a gândi funcția modelatoare a ambianţei. 

Darwin a înregistrat multe asemenea fapte. De pildă, 
în arhipelagul Galâpagos existau păsări, reptile, scoici, 
insecte și plante specifice locului, unele înrudite cu cele de 
pe continentul american — uscatul cel mai apropiat de arhi- 
pelag. Însă pe continent compoziţia solului şi clima erau 
foarte diferite. Prin urmare, înrudirea nu putea fi explicată 
prin particularitátile mediului ambiant. Pe de altă parte, 
în insulele Capului Verde, altitudinea, clima și compoziția 
solului erau asemănătoare celor din arhipelagul Galápagos, 
dar flora si fauna, care ar fi trebuit să fie asemănătoare, 
erau cu totul diferite. Totodată, anumite specii de vieţuitoare 
care populau diferite insule ale arhipelagului Galápagos, des- 
pártite unele de altele prin curenţi puternici, erau deosebite 
unele de altele, deși condiţiile ambianţei în aceste insule 
erau aceleași. Astfel, pe insula James, din 38 de specii de 
plante care nu puteau fi întâlnite nicăieri altundeva în afara 
arhipelagului, 30 se găseau doar pe această insulă! Tot asa, 
deosebirile dintre speciile de cinteze de pe diversele insule 
indicau în mod clar că particularitátile ambianţei nu deter- 
mină în mod strict caracteristicile vieţuitoarelor care trăiesc 

ín acea ambiantá. Acestea sunt doar cáteva dintre observa- 
tiile lui Darwin de care teoriile evolutioniste aflate pe atunci 
în circulaţie nu puteau da socoteală. Pe lângă faptul că ex- 
plicaţiile creationiste nu puteau fi criticate și respinse prin 
raportare la fapte, întrucât invocau factori supranaturali, 
ele apăreau de asemenea cu totul neplauzibile în lumina 
unor fapte cum sunt cele menţionate mai sus. Ce rațiune 
ar fi putut avea o inteligenţă superioară să creeze, în ambi- 
ante aproape identice, ființe dintre cele mai diferite? 
Simplificând lucrurile, datele problemei care l-au preocu- 
pat atâta vreme pe Darwin ar putea fi formulate după cum 
urmează. Era cu neputinţă de contestat faptul că, în diferite 
ere geologice, pe Pământ au trăit specii diferite de plante 
si animale. Toti cercetătorii erau de acord că toate aceste 
specii au supraviețuit doar atât timp cât structura și func- 
tiile lor le-au făcut bine adaptate la condițiile ambianţei. 
Fapte incontestabile arătau de asemenea că, în aceleași con- 
ditii ale mediului ambiant, au apărut si s-au răspândit specii 
dintre cele mai diferite de plante și animale. Întrebarea 
căreia încerca să-i găsească Darwin dezlegarea era cum pot 
fi explicate toate acestea. Este ceea ce el numea, în Călăto- 
ria unui naturalist în jurul lumii, „misterul misterelor“. 
Solutia — teoria sa asupra originilor speciilor — a fost 
elaborată pas cu pas, prin corelarea multor rezultate obti- 
nute în domenii diferite și pe linii de cercetare distincte. Lui 
Darwin i-a atras atenţia faptul că indivizi ce aparțin acelo- 
rași specii și varietăţi se deosebesc unii de alții prin anumite 
caracteristici. Deosebirile pot fi destul de mari, chiar și în 
cazul progeniturilor acelorași părinţi. lar caracteristici indi- 
viduale aparent neînsemnate pot să prezinte, în anumite 
condiţii și situaţii, avantaje sau dezavantaje importante din 
punct de vedere adaptativ. Totodată, lui Darwin i-a atras 
atenția existența suprapopulatiei. Există o mare discrepantá 
între numărul de germeni sau numărul de nou-născuţi si 
numărul exemplarelor care supraviețuiesc. Dacă resursele 

de hrană nu ar fi limitate și dacă nu ar exista dușmani, 
numărul indivizilor unor specii de insecte ar crește, relativ 
repede, atât de mult, încât acestea ar ajunge să acopere 
întreg Pământul. De asemenea, există adesea o disproportie 
destul de mare între numărul supravietuitorilor şi numărul 
exemplarelor care lasă urmași. Ce îi distinge însă pe acei 
indivizi care au în mod probabilistic o şansă mai bună de a 
supraviețui și apoi de a-și transmite caracterele urmașilor? 
Fără îndoială, anumite caracteristici individuale. Ele sunt 
cele care îi avantajează față de alţi indivizi din aceeaşi varie- 
tate, în lupta pentru existenţă, îndeosebi atunci când condi- 
tiile ambianţei devin mai vitrege sau dușmanii devin mai 
numeroși și mai puternici. Astfel, Darwin a fost condus la 
concluzia că lupta pentru existență generează o selecție în 
funcţie de acele caracteristici individuale care îi avantajează 
sau dezavantajează pe purtătorii lor, conferindu-le o şansă 
mai mare sau mai mică de a supraviețui si de a-și transmite 
caracterele urmașilor. Există o anumită analogie între 
această selecţie si cea pe care o practică grádinarii și cres- 
cătorii de animale. Aceștia aleg, pentru reproducere, dintr-un 
număr mare de indivizi ai uneia și aceleiași varietăţi pe 
aceia care au caracteristicile dorite de ei. Apoi le accentuează 
de la o generaţie la alta prin reproducere, producând, în cele 
din urmă, varietăţi dintre cele mai diferite. Aceasta este 
selecția făcută de om, selecţia care a fost numită artificială. 
De tehnicile ei, Darwin s-a interesat o perioadă lungă de 
timp după revenirea din călătorie, prin comunicare directă 
si mai ales prin corespondenţă cu cultivatori de plante si 
crescători de animale. În natură, selecţia este realizată fără 
intervenția omului, prin supraviețuirea indivizilor cel mai 
bine adaptati în lupta pentru existență. Aceasta este selecția 
“naturală, descoperirea fundamentală a lui Darwin. 
Selecția naturală este o forţă care lucrează continuu, în 
lungi perioade de timp. Ea promovează cele mai mici variaţii 
ce prezintă avantaje adaptative şi respinge, totodată, varia- 
tiile nefavorabile, prin dispariția purtătorilor lor. Un număr 

uriaș de observaţii arată cum acțiunea selecției naturale, 
de-a lungul unui număr foarte mare de generaţii, accen- 
tuează caracteristici care au un pronunțat potential adap- 
tativ. lată doar un singur exemplu. Broaștele țestoase de 
mare își lasă ouăle pe țărm. Când ies din găoace, puii aleargă 
spre apă. Mulţi dintre ei sunt ucişi de păsări, dar cei mai 
puternici, cei mai iuți în mișcări, au şanse sporite să scape. 
Rezultatul acțiunii îndelungate a selecției naturale nu este 
doar apariţia si înmulţirea, într-o anumită varietate sau 
specie, a unor exemplare mai bine adaptate la condiţiile am- 
biantei în care trăiesc. De-a lungul multor generaţii, exem- 
plarele care supraviețuiesc și lasă urmași vor prezenta 
caracteristici care le pot îndepărta tot mai mult de strămoșii 
lor. Astfel, selecția naturală poate duce, în succesiunea amplă 
a generaţiilor, la apariţia unor noi varietăţi și specii de 
plante și animale. 

Acţiunea selecției naturale explică uriașa diversitate a 
formelor de viață care au populat si populează planeta noas- 
tră, precum si adaptarea lor adesea uimitoare la caracte- 
risticile ambianţei în care trăiesc. Acesta a fost răspunsul 
dat de Darwin acelei întrebări la care au încercat să răs- 
pundă și autorii creationisti, printre care William Paley. 


Teoria originii speciilor prin selecție naturală, de care se 
leagă înainte de toate numele lui Charles Darwin, este o 
teorie științifică. Aidoma oricărei teorii științifice, ea for- 
mulează principii care explică și corelează o mare varietate 
de date de observație. Teoria lui Darwin nu este însă o teo- 
rie științifică de același gen cu multe altele. Mai întâi, ea 
se distinge prin virtuți cu totul ieșite din comun în ceea ce 
privește explicarea și unificarea faptelor. În istoria ştiinţelor 
naturii, nici o teorie nu a dat seamă de o mulțime și o diver- 
sitate atât de mare de date de observaţie printr-un număr 
atât de mic de concepte si idei de bază. Într-adevăr, domeniul 
teoriei lui Darwin îl constituie întreaga istorie a vieţii pe 

Pământ, de la apariţia celor mai elementare forme de viață 
și până în zilele noastre. Teoria sa explică apariţia şi dis- 
paritia tuturor speciilor și varietátilor de existența cărora 
avem cunoștință astăzi, precum și particularitátile fiecăreia 
dintre acestea. Ea reprezintă, astfel, o realizare unică în 
analele științei. În al doilea rând, teoria dawiniană a avut 
un impact fără precedent asupra imaginii pe care o au oame- 
nii despre lume și despre ei înşişi. Acest impact poate fi cel 
mai bine apreciat pe fundalul acelei viziuni asupra univer- 
sului și lumii care a fost consacrată de filozofia greacă si de 
tradiţia iudeo-creștină. Este tocmai ceea ce avea în vedere 
Darwin când aprecia că, pentru un om din mediul social în 
care trăia el, asumarea acestei teorii putea fi comparată cu 
recunoașterea unei crime. lată doar câteva consideraţii care 
susțin această afirmaţie. 

Ceea ce desparte teoria darwiniană de toate celelalte 
teorii evoluționiste poate fi considerat mai important decât 
însăși acceptarea ideii evoluţiei în timp a formelor vieții. 
Teoriile evoluționiste nedarwiniene au fost construite ple- 
când de la supoziţia fundamentală că evoluția speciilor s-ar 
desfășura de la simplu la complex, de la inferior la superior, 
potrivit unei legi cosmice. În opoziţie cu ele, Darwin a sus- 
ţinut, pentru prima dată, că direcţiile în care s-a desfășurat 
evoluţia vieţii pe Pământ, inclusiv apariția mamiferelor supe- 
rioare si a speciei homo sapiens, au fost determinate de 
circumstanţe contingente. Ceea ce înseamnă că, în alte cir- 
cumstante, evoluţia vieţii ar fi putut avea loc în direcții cu 
totul diferite. În funcţie de condiţiile ambianţei, adaptarea 
vieţuitoarelor este posibilă atât prin structuri și funcții mai 
complexe, cât și prin structuri și funcții mai rudimentare, 
mai simple. Organisme foarte rudimentare pot fi foarte bine 
adaptate într-o anumită ambiantá și vor supraviețui peri- 
oade lungi de timp dacă această ambiantá nu se schimbă. 
Întrucât adaptarea vieţuitoarelor nu depinde de nivelul lor 
de organizare, nu există o direcţie prestabilită a evoluției. 

Ea poate să aibă loc tot atât de bine de la superior la inferior, 
ca și de la inferior la superior. Apariţia unor organisme su- 
perioare, inclusiv a omului, a fost tot atât de întâmplătoare 
ca si apariția organismelor care au cele mai simple structuri 
și funcţii. Se știe astăzi că abia dispariția reptilelor mari, 
probabil din cauza unei catastrofe, a făcut posibile apariția 
şi dezvoltarea mamiferelor diurne și tot ceea ce s-a petrecut 
apoi, până la apariţia omului. Teoria lui Darwin a evidenţiat 
şi un alt fapt foarte greu de acceptat: anume că, în lumea 
vie, schimbarea și diversitatea sunt promovate prin concu- 
renfá, în lupta pentru existență. În condiţiile date, vor su- 
pravietui si îşi vor transmite caracterele indivizii cei mai 
competitivi. Orice specie poate fi amenințată cu extinctia 
ca urmare a unor schimbări contingente, impredictibile, ce 
survin în ambiantá. Este o constatare pe deplin valabilă atât 
pentru strămoșii lui homo sapiens, cât si pentru specia homo 
sapiens. Pretudindeni în lumea vie, ceea ce este nou se 
impune, așadar, cu prețul suferinţei si al morții. În ultimul 
paragraf al cărții lui Darwin despre originea speciilor întâl- 
nim observaţia: „Astfel, din bătăliile naturii, din foamete 
şi moarte decurge în mod direct cel mai important obiect 
pe care-l putem concepe, și anume producerea animalelor 
superioare.“! Această observaţie apare, într-o formă ușor 
diferită, deja în schița elaborată în anul 1842. Aici, atrag 
atenția formulárile cu nuanţă creaționistă: „Este denigrator 
să spui că Creatorul a nenumărate sisteme ale lumii ar fi 
trebuit să-i creeze pe toți acei paraziți tárátori si viermi lipi- 
cioși care mișună în fiecare zi pe uscatul și în apele acestui 
glob. Încetăm sá ne minunám, oricât de mult am deplânge 
asta, că un grup de animale trebuie să fi fost create pentru 
a-și depune ouăle în măruntaiele și carnea altora, că anu- 


1. Charles Darwin, Originea speciilor prin selecție naturală sau 
păstrarea raselor favorizate în lupta pentru existență, trad. de Ion E. 
Fuhn, Editura Academiei R.P.R., București, 1957, p. 386. 

mite organisme trebuie să găsească plăcere în cruzime [...], 
că în fiecare an trebuie să existe o pierdere incalculabilă de 
ouă și de polen“ (trad. mea, M.F.). 

Una dintre cele mai originale trăsături ale teoriei asupra 
evoluţiei vieții propuse de Darwin a fost, prin urmare, diso- 
cierea ideii evoluţiei de cea a progresului, precum și deli- 
mitarea clară de acea viziune a progresului care a fost 
promovată de filozofia Luminilor şi de doctrinele liberale. 
Lui Darwin, o persoană cu accentuate înclinații altruiste, 
nu i-a fost, fără îndoială, ușor să accepte ideea rolului creator 
al suferinţei și al morţii. Modul lui de a gândi ilustrează 
însă în mod exemplar conduita cercetătorului autentic, care 
acceptă doar ideile ce supraviețuiesc în cea mai dură con- 
fruntare cu faptele, indiferent în ce raport s-ar afla ele cu 
înclinațiile sale si cu ideile sale preconcepute. 

Deși nu avea cátusi de puţin tendinţa să provoace con- 
flicte si controverse, Darwin s-a văzut obligat să conteste si 
acea idee pe care s-a sprijinit, până la el, imaginea omului 
despre sine însuși în toate culturile și în toate timpurile, 
anume ideea poziţiei sale centrale în univers. Ce-i drept, a 
ezitat mult în această privință. În 1857 îi scria lui Wallace, 
cu referire la afirmarea originii animale a omului: „Cred că 
trebuie să evit întregul subiect drept unul prea înconjurat 
de prejudecăţi, deși admit pe deplin că este problema cea 
mai înaltă și cea mai interesantă pentru un naturalist.“ Con- 
cluzia de neocolit a teoriei sale asupra evoluţiei vieţii a fost 
că aceasta din urmă a generat omul tot atât de întâmplător 
cum a generat toate celelalte specii. Pe cât de binevoitor și 
conciliant a fost Darwin în relaţiile sale cu semenii, pe atât 
de ferm și inflexibil a fost el, până la urmă, în susținerea 
acestei concluzii. Și-a asumat-o ca rezultat al unei cercetări 
răbdătoare și impartiale a faptelor, fiind pe deplin conștient 
că ea contrazicea în mod violent reprezentările cele mai 
adânc înrădăcinate din modul de a gândi și de a simți al lu- 
mii în care trăia — asta fără a mai vorbi de convingerile și 

sentimentele membrilor familiei sale, în primul rând ale soției, 
o persoană profund religioasă. Așa cum arată Nora Barlow 
în introducerea sa la Autobiografie, disputa stiintifico-reli- 
gioasă din anii 1860-1870, iscatá de teoria cuprinsă în Ori- 
ginea speciilor, a făcut „ravagii pe care cu greu le putem 
înțelege azi“. Darwin a apreciat că are destule motive să nu 
intervină personal în această dispută. Printre acestea se 
numărau starea sa de sănătate, lipsa aptitudinilor pentru 
susținerea unor polemici publice și, nu în ultimul rând, mena- 
jarea susceptibilitátilor unor persoane apropiate. În Auto- 
biografie, care nu fusese destinată publicului, el nu a ezitat 
însă să spună clar ce gândea despre religia tradițională și 
despre relația acesteia cu rezultatele cercetării științifice. 
Desprinderea lui de reprezentările religioase convenţionale 
care îi fuseseră întipărite prin educaţia din familie și din 
școală și prin ambianța socială în care a trăit, arată Darwin 
aici, a fost un proces treptat și îndelungat. (Asta în ciuda 
faptului că avusese destul de timpuriu contacte cu cercuri 
de liber-cugetători neconformiști, atât la Edinburgh, cât și, 
după călătoria pe vasul Beagle, la Londra, în societatea pe 
care o frecventa fratele său Erasmus.) Această desprindere 
pare să fi fost rezultatul concluziilor convergente la care l-au 
condus preocupările sale științifice, al unui mod de a gândi 
modelat de aceste preocupări, precum și al unor reflecţii 
prilejuite de experienţe existenţiale. 

Explicaţia evoluţiei speciilor prin lupta pentru existență 
a vieţuitoarelor și supraviețuirea celor mai bine adaptati 
era greu de conciliat cu credința teistă într-un Dumnezeu 
personal si în providentá. În mod cert, Darwin nu şi-a dorit 
să ajungă la o asemenea concluzie, dar, ca un cercetător onest, 
s-a văzut în cele din urmă nevoit s-o accepte. Una dintre con- 
cluziile pe care le-a desprins dintr-o mare varietate de obser- 
vatii a fost aceea că adaptările structurii, ale funcțiilor sau 
comportamentelor vieţuitoarelor la particularitátile ambian- 
tei sunt cu totul imperfecte. Cu alte cuvinte, adaptările res- 

pective nu sunt cum ar trebui să fie dacă aceste vieţuitoare 
ar fi fost create de o fiinţă perfectă. Organismele nu arată, 
în general, așa cum ar fi de așteptat să arate dacă ar fi fost 
produse de un proiectant care să aibă un concept clar şi cele 
mai bune mijloace pentru a-și aduce scopul la îndeplinire. 
Multe organisme seamănă mai degrabă cu rezultatele mun- 
cii unui meșter care folosește materialele aflate la dispoziţia 
lui pentru a produce ceva vădit imperfect, dar totuși util. 
Altfel spus, în raport cu presiunile adaptării la o anumită 
ambiantá, vietuitoarele ni se înfățișează drept rezultatul 
muncii unui bricoleur. O serie de forme intermediare arată 
că oasele din care se compune, de pildă, o aripă au constituit 
înainte o labă, iar plămânii au luat naștere din esofagul 
peștilor. De asemenea, la multe specii se constată existența 
unor rudimente de organe care nu mai au nici o funcţie; ele 
sunt vestigii ale unor funcţii pierdute. Toate aceste fapte 
nu puteau primi o explicație plauzibilă din perspectiva 
creaționistă pe care o invoca Paley prin metafora ceasorni- 
carului. Dacă organismele ar fi fost create de un artizan 
perfect, ele ar arăta altfel. Ideea creației divine a vieţii i-a 
apărut lui Darwin tot mai puţin credibilă pe măsură ce a 
putut constata, într-o lungă carieră de cercetător, câtă cru- 
zime există în natură și cât de josnice sau inutile trebuie 
să pară, dintr-o perspectivă creaționistă, multe dintre fiin- 
tele care o populează. El nu vedea cum ar putea fi împăcată 
prezența, pretutindeni în natură, a luptei pentru existență, 
a suferinței și a morții cu teza existenței unui creator atot- 
puternic și binevoitor. 

Darwin nu a putut sá concilieze ideea providentei nici 
cu dramele propriei vieţi, în primul rând cu moartea unora 
dintre copiii lui. Cel mai profund l-a zguduit sfârșitul cu totul 
prematur al fiicei sale Annie, la vârsta de zece ani. Așa ceva, 
a simţit el, nu s-ar putea întâmpla într-o lume guvernată de 
o entitate supremă, bună si indurátoare. Perfectiunea carac- 
terului acelei ființe care a fost fiica lui a făcut ca dispariția 

ei să îi apară drept nespus de amară și de crudă. Adrian Des- 
mond şi James Moore, autorii celei mai apreciate biografii 
a lui Darwin (The Life of a Tormented Evolutionist, W.W. 
Norton, 1991), scriau: „Moartea crudă a lui Annie a distrus 
rămășițele credinței lui Darwin într-un univers drept, moral. 
Mai târziu, el va spune că în această perioadă a bătut dan- 
gătul de înmormântare al credinţei sale creștine, chiar dacă 
a fost un proces lung și lent de destrămare.“ 

` Pe cât de încrezător a fost Darwin cu privire la puterea 
raţiunii în cercetarea lumii faptelor, pe atât de sceptic a fost 
el în ceea ce privește capacitatea acesteia de a ne călăuzi 
de îndată ce mintea noastră trece dincolo de limitele acelei 
lumi. Suntem mereu ispititi să reflectám asupra întregului, 
asupra absolutului, asupra a ceea ce se află dincolo de limi- 
tele oricărei experiențe posibile. Dar am fi bine sfátuiti să 
nu ne amăgim crezând că asemenea reflecții pot să ne ofere 
o cunoaștere care va fi împărtășită de toți cei avizaţi și de 
buná-credintá. Cunoastere, în acest sens al termenului, există 
doar acolo unde răspunsul propus de noi pentru întrebări 
rezonabile poate fi apărat, respectiv criticat si respins, prin 
raportarea la fapte controlabile. Cu privire la idei, altminteri 
grandioase, care nu satisfac această cerință, este recoman- 
dabil să păstrăm o atitudine dubitativă. În Autobiografie, 
Darwin numea această poziție agnostică, utilizând o expresie 
care se bucura de o largă circulaţie în epocă. Recunoștea că 
citise si el unele cărți de metafizică, dar mărturisea cu mode- 
stie că îi „lipsea înzestrarea pentru astfel de studii“. Atitu- 
dinea lui față de generalizárile de mare anvergură care se 
sustrag în bună măsură controlului prin raportare la fapte 
transpare foarte bine din ceea ce scria despre unul dintre 
cei mai cunoscuți filozofi ai vremii, Herbert Spencer, pe care 
l-a cunoscut destul de bine: „Maniera sa deductivă de a aborda 
orice subiect este complet opusă gândirii mele. [...] Genera- 
lizárile sale fundamentale (comparate de unii ca însemnă- 
tate cu legile lui Newton!), despre care cutez să spun că ar 

putea avea o mare valoare filozofică, sunt de așa natură încât 
nu-mi par a avea vreo utilitate strict ştiinţifică. Ele ţin mai 
mult de domeniul definiţiilor decât de legile naturii [...1.“ De 
altfel, Darwin credea că, pentru a ne conduce viaţa, nu 
avem nevoie să găsim un răspuns la întrebări de felul celor 
pe care le formulează creatorii marilor sisteme metafizice. 
Unui admirator, Darwin îi scria în anii săi târzii că el con- 
sideră o întrebare ca aceea despre existenţa lui Dumnezeu 
drept ceva ce se situează „dincolo de domeniul intelectului 
omenesc“. Prin asta voia să spună că un răspuns sau altul 
la o asemenea întrebare nu va putea fi sprijinit prin probe 
constrângătoare. De aceea, ar fi întru totul posibil ca o per- 
soană să accepte o teorie a evoluției speciilor cum era propria 
sa teorie și, totodată, să creadă în Dumnezeu. Așadar, Dar- 
win distingea clar credința comună în Dumnezeu de teoriile 
creationiste cu pretenţii științifice. Respingându-le pe ulti- 
mele, cineva poate totodată să adere la o anumită credință 
religioasă. Experiența, credea Darwin, arată că cea mai 
înaltă și mai statornică satisfacție pe care o putem obține 
în viață derivă din binele pe care îl facem altora și din recu- 
nostinta cu care semenii ne răsplătesc stráduintele și înfăp- 
tuirile. Mulţi cercetători ai naturii de cel mai înalt rang au 
împărtășit asemenea gânduri și reflecții. 


Iniţiativa Editurii Humanitas de a publica Autobiografia 
laolaltă cu fragmente din Călătoria unui naturalist în jurul 
lumii este, din multe puncte de vedere, bine-venită. În jur- 
nalul de călătorie sunt descrise multe experiențe care au 
contribuit la formarea si dezvoltarea abilităților de cercetă- 
tor ale lui Darwin. Confruntat aproape zi de zi cu noi peisaje, 
cu noi varietăți şi specii de plante și animale, cu structuri 
geologice diferite, el şi-a dezvoltat continuu spiritul de obser- 
vatie, capacitatea ieșită din comun de a înregistra ceea ce 
le scăpa multor cercetători experimentați. Comparând obser- | 
vatiile sale cu cele ale altor exploratori ai acelorași regiuni, 

el s-a întrebat de ce aceștia nu băgaseră de seamă anumite 
lucruri; astfel, atenţia i-a fost atrasă asupra acelor așteptări 
care îi îngăduiseră să rețină ceea ce alții nu observaseră. 
Făcând zi de zi disectii, colectionánd fosile și mostre de roci, 
Darwin a învățat să-și urmărească cu răbdare ideile, să le 
confrunte cu observaţii cât mai numeroase și variate, să fie 
atent la faptele care ar putea să le infirme. Și, nu în ultimul 
rând, a învăţat să exerseze un gen aparte de imaginaţie: 
aceasta îl va ajuta să evalueze efectele pe care le-ar putea 
avea factorii ce influențează în epoca actuală clima, structura 
geologică, fauna și flora, dacă ei acționează pentru perioade 
foarte lungi de timp. Totodată, reflecțiile asupra celor văzute 
si observate în timpul îndelungatei sale călătorii au așezat 
mintea lui Darwin pe calea care l-a condus, în cele din urmă, 
la formularea teoriei sale. S-ar putea menţiona foarte multe 
lucruri în această privință. lată doar câteva indicaţii. 
Primul lucru care îi atrage atenţia unui cercetător al 
naturii plecat din mijlocul peisajelor familiare este marea 
diversitate a formațiunilor geologice, a florei si a faunei. În 
cazul lui Darwin, care a străbătut atâtea ţinuturi diferite, 
impresia generată de varietatea formelor de viață a fost cople- 
sitoare. În mod firesc, cercetătorul era îndemnat să se în- 
trebe cum s-ar putea explica această diversitate. Întrebarea 
care l-a preocupat în mod deosebit pe Darwin a fost de ce 
există viețuitoare atât de diferite în ţinuturi în care clima, 
relieful, compoziția solului și altele sunt foarte asemănă- 
toare. Părea greu de crezut că lucrurile ar sta asa dacă vie- 
tuitoarele din aceste ținuturi ar fi fost create de o inteligență 
superioară. A adapta vietuitoarele la una și aceeași ambi- 
antá creând ființe cu structuri, funcții sau comportamente 
foarte diferite de la un loc la altul contravine oricăror consi- 
deratii de economie după care s-ar conduce o inteligență 
prevăzătoare. Căutând pretutindeni fosile, Darwin a mai 
observat că întotdeauna cele de dată mai recentă erau mai 
îndeaproape înrudite cu vietuitoarele care trăiau în prezent 


STUDIU INTRODUCTIV 33 


într-o anumită regiune. Aceasta întărea presupunerea că 
există un lanţ al vieţii, că speciile care trăiau acum într-un 
anume teritoriu erau urmașele celor care îl populaseră într-un 
trecut nu prea îndepărtat. De-a lungul timpului, unele specii 
dispăruseră, iar altele le luaseră locul. De ce dispăruseră 
însă anumite specii? Cercetătorul avea să constate că în pre- 
zent sunt pe cale de dispariţie acele organisme care au înce- 
tat să fie bine adaptate unor schimbări petrecute în ambiantá, 
în geologia și geografia locului. Darwin a făcut multe obser- 
vatii asupra schimbării în timp a raportului dintre ape si 
uscat și asupra prefacerilor reliefului, ale compoziţiei solului 
și ale climei. În Anzi, la altitudini la care nu a întâlnit nici 
plante, nici păsări, a fost uimit să găsească în stânci fosile 
de scoici, dar și arbori fosilizati. De asemenea, a putut obser- 
va pe viu efectele pe care le au în această privință catastrofe 
cum sunt marile cutremure și erupțiile vulcanice. A acordat 
o atenție deosebită faptului că schimbarea formelor de relief 
si a distribuţiei apei și uscatului produc adesea izolarea sau 
punerea în contact a unor varietăţi și specii de viețuitoare. 
Si s-a convins că apariția unor duşmani puternici în ambi- 
anta anumitor specii poate duce la dispariția treptată a 
celor din urmă. 

Aceasta a fost o constatare pe care Darwin a făcut-o și 
în cazul oamenilor. Jurnalul de călătorie consemnează că, 
în anumite regiuni din America de Sud și din Australia, pre- 
zenta și acțiunea colonizatorilor ducea la dispariţia treptată 
a unor populații băștinașe. Ceea ce i-a mai atras atenţia lui 
Darwin a fost varietatea uneori de-a dreptul surprinzătoare 
a caracteristicilor prin care diverse organisme se apără de 
dușmani sau își caută hrana și partenerii într-o anumită 
ambiantá. Schimbările care au loc într-o ambiantá dată, 
unele mai puţin însemnate la prima vedere, vor favoriza 
sau defavoriza anumite varietăți și specii, ducând, în cele 
din urmă, la proliferarea unora și la dispariția altora. Multe 
fosile găsite de Darwin în cursul călătoriei confirmau această 

conjectură. Astfel, el a fost îndemnat să reflecteze asupra 
efectelor pe care le pot avea asemenea schimbări în perioade 
foarte lungi de timp. Căci dacă peisajele se modifică treptat, 
sub influenţa unor forte ce acționează si în zilele noastre, nu 
se poate oare spune același lucru și despre formele de viaţă? 
lar dacă explicăm modificarea peisajelor prin factori natu- 
rali, nu ar trebui să facem același lucru și în cazul vietuitoa- 
relor? Acumularea treptată a dovezilor că speciile dispărute 
sunt mult mai numeroase decât cele care trăiesc în prezent 
a stimulat reflectiile lui Darwin asupra acestor întrebări. 
Cititorul Călătoriei va întâlni consideraţii foarte interesante 
despre cauzele dispariţiei speciilor în istoria mai recentă. 
Ele arată cum a fost condus Darwin, prin observaţiile făcute 
în timpul călătoriei, la ideile directoare ale teoriei sale. Citez 
doar câteva asemenea consideraţii, de la sfârșitul capitolului 
VIII: „Din vremea când trăiau ele [anumite specii de patru- 
pede — nota mea, M.F.] și până astăzi nu au cum sá se fi 
petrecut schimbări importante în conformatia pământului. 
Atunci, ce anume a făcut să dispară atâtea specii, ba chiar 
genuri întregi? i... Uităm ușor cât de puţine cunoaștem des- 
pre condiţiile de viață ale fiecărui animal; de asemenea, 
uităm adeseori că există frâne în natură menite să oprească 
înmulțirea prea rapidă a oricărui animal ce-și duce viața în 
sălbăticie. Cantitatea de hrană rămâne, în medie, constantă; 
dimpotrivă, tendința oricărui animal de a se inmulti prezintă 
o creștere geometrică, iar efectele surprinzătoare ale acestui 
fapt nu sunt niciunde mai izbitoare decât în cazul animalelor 
europene care, ajunse în America în ultimele secole, au 
reînceput să trăiască în sălbăticie. În sălbăticie, orice animal 
se reproduce în mod regulat; pe de altă parte, în cadrul 
tuturor speciilor statornicite de multă vreme orice creștere 
numerică mare este cu necesitate imposibilă și trebuie frâ- 
nată într-un fel.“ În mod firesc, Darwin s-a întrebat — și a 
reflectat vreme îndelungată asupra subiectului — prin ce mij- 
loace este frânată această tendinţă de creștere exponențială 
a numărului de indivizi din fiecare specie. 

„ Dintre observaţiile care s-au dovedit deosebit de fertile, 
prin concluziile la care a fost condus Darwin reflectând cu 
stáruintá asupra lor, trebuie amintite cele asupra blándetii 
neobișnuite a unora dintre păsările sălbatice întâlnite de 
el în ținuturile vizitate. Este ușor de constatat că modul în 
care se comportă păsările sălbatice față de alte viețuitoare 
și față de om depinde de faptul dacă aceste viețuitoare sau 
omul au constituit un pericol pentru ele. De păsările din 
arhipelagul Galâpagos, omul se putea apropia foarte mult 
pe vremea lui Dawin. El relatează că le captura fără mare 
osteneală. Se putea presupune că aceste păsări fuseseră și 
mai netemătoare înainte ca arhipelagul să fie vizitat de un 
număr sporit de oameni. Dar cum învaţă păsările din tinu- 
turi care, multă vreme, au fost puţin frecventate de om că 
acesta trebuie evitat? Observatia foarte importantă pe care 
a făcut-o Darwin a fost aceea că păsările nu devin imediat 
temătoare când unele dintre ele sunt prinse sau ucise. Este 
nevoie ca persecuția să dureze vreme îndelungată si sá de- 
vină sistematică pentru a se produce acest efect. Faptul 
este evidențiat de marile contraste dintre comportarea pásá- 
rilor sălbatice observate de Darwin în insulele Galápagos 
și în Patagonia, pe de o parte, și comportarea păsărilor 
întâlnite de el în Tara de Foc, pe de altă parte, care fuseseră 
vânate de băștinași o lungă perioadă de timp. În Tara de 
Foc, Darwin a putut vedea că și păsările tinere se temeau de 
om, chiar dacă ele încă nu fuseseră supuse agresiunii sale. 
În arhipelagul Galâpagos, pe de altă parte, păsările n-au 
învățat să se teamă de om de îndată după ce au devenit țin- 
tele acestuia. Concluzia la care a ajuns Darwin a fost că 
„acest instinct [teama de om — nota mea, M.F.] nu este 
dobândit de păsările individuale într-un timp scurt, oricât 
ar fi de vânate, ci devine ereditar în cursul mai multor 
generaţii succesive“. Se pune întrebarea: cum anume devine 
teama de om ereditară? Presupunerea plauzibilă este că 
exemplarele cele mai temătoare au avut, generație după 
generaţie, șanse mai bune de a supraviețui și și-au transmis 

această caracteristică urmașilor. Selecţia naturală a promo- 
vat această caracteristică. Teama de om s-a întărit astfel, 
încetul cu încetul, în succesiunea generaţiilor. Este vorba 
de o învăţare a speciei, nu a indivizilor. Putem înțelege ast- 
fel mai bine ce nimicire poate să pricinuiască un animal de 
pradă nou apărut într-un anumit ţinut până ce speciile 
vânate de el vor fi învăţat să-l evite. 

Darwin pare să fi reflectat mult și asupra observațiilor 
care i-au fost prilejuite de întâlnirile cu sălbaticii din Tara 
de Foc şi din Noua Zeelandă. Ca orice persoană instruită 
din lumea civilizată de atunci, era înclinat să creadă că dis- 
tanta dintre oameni și animalele superioare este enormă. 
Charles Lyell, bunăoară, ilustra foarte bine acest mod de a 
gândi. El scrisese că, deși ființele omenești pot să fie diferite, 
ele prezintă „doar o ușoară deviere de la un standard comun“. 
Ceea ce i-a fost dat să vadă lui Darwin contrazicea în mod 
violent presupunerile lui Lyell. La începutul capitolului în 
care relatează despre prima sa întâlnire cu băștinașii din 
Tara de Foc, citim: „Nu crezusem că poate să existe o ase- 
menea diferență colosală între un sălbatic și un om civilizat: 
deosebirea este mai mare decât aceea dintre un animal săl- 
batic și unul domesticit, deoarece omul are mult mai multe 
posibilități de a progresa.“ Iar câteva pagini mai încolo gă- 
sim aceste fraze: „Când vezi asemenea oameni, îi vine greu 
să crezi că sunt dintr-o specie cu noi și locuitori ai aceleiași 
lumi. Se speculează adesea ce fel de plăceri ar putea avea 
în viață unele animale inferioare: întrebarea devine cu atât 
mai justificată dacă ne gândim la acești sălbatici!“ Mai târ- 
ziu, în Noua Zeelandă, triburile maori i-au apărut lui Dar- 
win drept „probabil, cei mai feroce sălbatici de pe faţa 
pământului“. Concluzia care i s-a impus a fost că între aceşti 
sălbatici și o maimuţă domesticită nu există o prăpastie. 
Călătorul care întâlnise și observase ființe omenești precum 
băștinașii din Tara de Foc nu mai putea vorbi ca Lyell. Roa- 
dele refiectiilor iscate de asemenea observaţii vor fi dezvol- 

tate în mod sistematic de Darwin abia în lucrarea sa din 
1871, consacrată originii omului. 

Aidoma Autobiografiei, Călătoria ne oferă nu numai o 
imagine a cercetătorului, ci şi a omului care a fost Darwin. 
Poate că, în această privinţă, cea mai impresionantă măr- 
turie a lăsat-o un admirator de-al său, Leslie Stephen, care 
spunea că era „ceva aproape înduioșător în simplitatea și 
bunăvoința lui“. Darwin apăra ferm ceea ce i se părea bine 
probat, dar examina cu atenţie, interes și răbdare orice obiec- 
tie cât de cât rezonabilă și răspundea fără animozitate celor 
mai incisive critici. Nu pierdea nici o ocazie de a învăţa de 
la alţii și de a-și reexamina opiniile atât timp cât aprecia 
că oponenții lui sunt sincer preocupaţi de progresul cerce- 
tării. Chiar dacă au rămas în dezacord cu el, multi dintre 
adversarii săi i-au recunoscut integritatea excepţională. 

Nobletea sufletească a lui Darwin s-a manifestat prin dis- 
ponibilitatea liberă de orice sentiment de invidie de a apre- 
cia și recunoaște realizările colegilor. L-a impresionat faptul 
că Wallace i-a recunoscut întâietatea în explicarea evoluţiei 
speciilor pe baza selecției naturale. A suferit însă deoarece 
i s-a părut că acesta n-a primit aprecierea pe care o merita. 
Si a fost foarte afectat de bănuiala că el însuşi ar fi acționat 
pentru ca meritele lui Wallace sá nu fie pretuite asa cum 
s-ar fi cuvenit. Darwin și-a judecat întotdeauna confrații în 
funcţie de ponderea pe care o avea, în comportarea lor, dra- 
gostea pentru știință față de dorinţa de a obţine cât mai 
multă notorietate. Dacă el însuși a fost atât de devotat cer- 
cetării, aceasta se datorează înainte de toate bucuriei pe care 
i-o oferea satisfacerea imboldului de a sti mai multe si de a 
înțelege mai bine. O probează cel mai bine modul în care 
se raporta la propriile sale realizări științifice. Considera, 
desigur, că lucrarea despre originea speciilor este cea mai 
însemnată dintre înfăptuirile sale. Această apreciere era 
însă susținută de judecăţi privind însemnătatea exceptio- 
nală a întrebărilor și dificultatea problemelor formulate aici, 

si nu de celebritatea pe care i-a adus-o. Semnificativ în 
acest sens este că, în Autobiografie, mai mult de jumătate 
din secțiunea „Diferitele mele publicaţii“ este consacrată 
prezentării cercetărilor sale de geologie, botanică și zoologie 
care, în mod sigur, nu l-au făcut cunoscut unui public larg. 
Mesajul este clar. Notorietatea poate depinde de reacţii 
schimbătoare ale publicului. În schimb, bucuria cercetării 
şi a descoperirii o trăiești. Ea este a ta. De ea nu te poate 
lipsi nimeni. 

Darwin simţea o mare plăcere ori de câte ori reușea sá 
facă bine semenilor. El regreta că sfortarea continuă pe 
care i-o ceruse urmărirea obiectivelor sale științifice nu i-a 
îngăduit să facă mai mult pentru membrii familiei, pentru 
prieteni și pentru cei ce meritau să fie ajutaţi. Călătoria în 
ținuturi îndepărtate i-a dat prilejul să cunoască direct cru- 
zimea relaţiilor de sclavie, dar și să constate tratamentele 
umilitoare pe care le sufereau în multe locuri băștinașii 
din partea autorităţilor coloniale. Jurnalul de călătorie ne 
permite să întrevedem cât de mult a compătimit Darwin 
soarta acelor oameni a căror viaţă nu era decât o luptă dură 
pentru supravieţuire sau, în cazurile mai bune, o succesiune 
monotonă de activităţi lipsite de orice satisfacție. Si cât de 
mult a apreciat el, prin contrast, șansa de a-şi putea dedica 
viața cercetării naturii. Ştia, desigur, că suferințele multor 
oameni sunt pricinuite si de incapacitatea lor de a-și conduce 
propria viață, de păcatele și viciile lor. În comentariile din 
Călătorie, accentul cade însă pe ceea ce ar fi datoare să facă 
societatea. Pe semnalarea instituţiilor ei strâmbe. Cu greu 
ar putea fi contestată actualitatea acestui mesaj. 

PREFAŢĂ 


de 
NORA BARLOW 


Ajuns la bătrâneţe, Charles Darwin și-a scris amintirile pen- 
tru propriul amuzament, dar și spre folosul copiilor săi și al 
descendenților acestora. A terminat relatarea inițială, care 
acoperea 121 de pagini, între mai și august 1876, scriind, 
așa cum ne spune, timp de o oră în majoritatea după-amie- 
zilor. În ultimii șase ani de viață, a adus adăugiri celor deja 
scrise pe măsură ce își aduce amintea de alte lucruri, inter- 
calând la locurile cuvenite 67 de pagini de completări. Pre- 
zenta ediție a Autobiografiei este o transcriere completă a 
întregului manuscris, adăpostit acum, în vechea lui legătură 
de piele, de Biblioteca Universităţii Cambridge. 
Autobiografia a apărut pentru prima oară în formă tipă- 
rită ca parte din ediția Life and Letters of Charles Darwin 
(Viaţa şi corespondenţa lui Charles Darwin), îngrijită de fiul 
său Francis si publicată de editura John Murray în 1887, la 
cinci ani de la moartea autorului. La acel moment, s-a con- 
siderat că se impune omiterea multor porțiuni de text. 
Ulterior au mai apărut alte două ediţii. În 1929, Auto- 
biografia a fost publicată în volum separat în seria The 
Thinker's Library, nr. 7 (Watts € Co.), cu două anexe: prima 
reproducea un capitol din Reminiscences (Amintiri) de Fran- 
cis Darwin, iar cea de-a doua cuprindea o dare de seamă a 
aceluiași despre vederile religioase ale tatălui său. În 1950, 
editura Henry Schuman din New York a publicat un volum 
cu titlul Charles Darwin's Autobiography, ce includea un 


42 NORA BARLOW 


eseu introductiv de G.G. Simpson, The Meaning of Darwin 
(Însemnătatea lui Darwin), precum și deja amintitele Remi- 
niscences ale lui Francis Darwin și o secțiune intitulată 
Notes and Letters of Charles Darwin depicting the growth 
of the Origin of Species (Note si scrisori ale lui Charles Dar- 
win ilustrând geneza „Originii speciilor“). Ultimele două 
texte au fost preluate din ediţia din 1887, fără să fie consul- 
tat manuscrisul original. Totuși, de curând au văzut lumina 
tiparului câteva extrase din pasajele nepublicate, ca urmare 
a faptului că manuscrisul a devenit accesibil cercetătorilor. 

Am verificat minuţios originalul, restituind omisiuni care 
însumează aproape șase mii de cuvinte și corectând multe 
greşeli și modificări minore care se strecuraseră în textul 
publicat anterior; unde am considerat necesar, am îndreptat 
punctuatia dezordonată și am completat abrevierile pur for- 
male, pentru a înlesni lectura. Oriunde apar paranteze ro- 
tunde, ele îi aparțin lui Charles Darwin; adăugirile mele 
sunt puse între crosete. Notele de subsol preluate din Auto- 
biografia editată de Francis Darwin sunt marcate cu initia- 
lele F.D., iar cele adăugate de mine poartă inițialele N.B. 

Îi datorez mulțumiri lui Sir Charles Darwin, care mi-a 
permis să păstrez volumul legat al manuscrisului vreme de 
multe luni, înainte ca acesta să fie încredințat Bibliotecii 
Universității Cambridge. Custodele bibliotecii mi-a îngăduit 
să consult originalul pentru revizia finală și îi sunt recunos- 
cătoare pentru bunăvoință, după cum le rămân recunoscă- 
toare dlui R.V. Kerr și dlui Pilgrim. 

Mulţi oameni mi-au acordat ajutorul lor: soțul meu și fiii 
mei, sora mea, dna Rees Thomas; verișoarele mele, dna Corn- 
ford și regretata dná Raverat; precum și dra Sybil Fountain, 
dl Argent și dr. Padel. 

INTRODUCERE 


de 
NORA BARLOW 


Reflectiile lui Charles Darwin asupra vieţii si activităţii sale, 
scrise de la 67 până la 73 de ani, trebuie să rămână o lucrare 
de referință atât în istoria ideilor, cât şi într-o galerie de 
portrete ale personalităților. Charles Darwin continuă să 
fie figura emblematică a revoluției produse în gândirea ști- 
intificá după publicarea Originii speciilor la mijlocul seco- 
lului al XIX-lea, o revoluţie care a cuprins în scurt timp toate 
domeniile cunoașterii. Posteritatea trebuie însă să reeva- 
lueze constant trecutul, iar sursele contemporane nealterate 
sunt imperios necesare pentru a ajunge la o mai bună înţe- 
legere a perioadelor tumultuoase în care cursul ideilor con- 
ventionale își schimbă direcția. Marile personalități trebuie 
văzute în împrejurările vieţii lor și ascultate vorbind cu 
cuvintele lor, fără a le contamina cu exagerările postume 
ale dogmelor apărute ulterior. În Autobiografie, Charles Dar- 
win spune povestea maturizării treptate a gândirii și teo- 
riilor sale, culminând cu publicarea textelor prezentate la 
Societatea Linneană în 1858, concomitent cu A.R. Wallace, 
şi a Originii speciilor în 1859. 

A sosit momentul ca porțiunile de text considerate nepu- 
blicabile în 1887 să fie repuse la locul lor de drept. Din con- 
sideratie față de sentimentele prietenilor, caracterul caustic 
al câtorva pasaje a trebuit cenzurat în urmă cu șaptezeci de 
ani; între timp, aceste pasaje nu doar că au devenit inofensive, 
dar au darul de a lumina precum fulgerele trecutul. 

De altfel, cele mai importante omisiuni au fost pricinuite 
de reacțiile puternice stârnite de publicarea Originii specii- 
lor, reacții care continuau să se manifeste la începutul anilor 
1880, când Francis Darwin lucra la Life and Letters. De fapt, 
membrii familiei aveau păreri împărțite cu privire la publi- 
carea anumitor pasaje în care Charles Darwin își expunea 
convingerile religioase. Francis, editorul, considera că publi- 
carea integrală era soluţia corectă, în timp ce alți membri 
ai familiei erau convinşi că vederile lui Charles, consemnate 
doar pentru sine si fără intenţia de a le publica, i-ar stirbi 
prestigiul prin directetea lor. 

Scriind din postura de membru al generaţiei următoare, 
mi-e greu să îmi imaginez starea de tensiune care a existat 
în ceea ce nouă ni s-a părut mereu a fi un grup solid și unit 
de unchi şi mátusi. Dar la puţin timp după moartea lui 
Charles, înainte ca Life and Letters să vadă lumina tiparului, 
dezacordurile erau atât de puternice, încât s-au făcut aluzii 
la o acțiune în justiție. Leonard Darwin! mi-a scris în 1942: 
„Sunt singura persoană în viață care își mai poate aminti 
cât de tare a încins spiritele Autobiografia la momentul 
publicării sale. Etty? a mers atât de departe încât să pome- 
nească de intentarea unui proces prin care să împiedice publi- 
carea cărții. Nu l-ar fi putut intenta decât împotriva lui 
Frank. Etty era de părere că textul trata chestiunile reli- 
gioase prea direct și că gândurile nu erau duse până la 
capăt, astfel că ar fi fost nu doar nedrept față de memoria 
lui să-l publice, ci el însuși s-ar fi opus unei asemenea idei. 
Nu m-ar mira ca mama, fără știința noastră, să fi fost cea 
care a avut ultimul cuvânt [împotriva publicării pasajelor 
omise] în fața lui Frank.“ Sugestia privind intervenţia doam- 


1. Al patrulea fiu al lui Charles Darwin, care a avut rangul de 
maior în Corpul Regal de Geniu. 

2. Henrietta, fiica cea mai mare a lui Charles, care s-a căsătorit 
cu R.B. Litchfield. 

nei Darwin este susținută de un comentariu scris de mâna 
ei pe o copie a manuscrisului Autobiografiei realizată de 
Francis. Comentariul este reprodus într-o notă de subsol 
la locul potrivit din text. Sublinierea verbului „să pome- 
nească“ în scrisoarea lui Leonard arată, după părerea mea, 
faptul că era sigur că Henrietta, sora lui, nu ar fi deschis 
vreodată proces. Totuşi, reiese clar că părerile au fost împăr- 
tite si spiritele încinse în această familie unită, lucru care, 
poate, se explică cel mai bine prin loialitatea împărțită a 
copiilor între știința tatălui și religia mamei — deși vederile 
diferite nu au cauzat vreo înstrăinare între părinți. Această 
reticentá este un simptom al furtunii ce s-a abătut asupra 
domeniilor științei si religiei în anii 1860-1870, făcând rava- 
gii pe care cu greu le putem înțelege azi. La rândul ei, însăși 
lipsa de disponibilitate a lui Charles de a se expune la dis- 
pute publice sau personale a avut reverberatii în această 
neînțelegere dintre membrii familiei după moartea sa. Fran- 
cis se referă la religiozitatea lui Charles și la reticenta aces- 
tuia în capitolul VIII din Life and Letters, volumul I, unde 
regăsim destule pasaje din Autobiografie — pasaje care, 
putem deduce, trecuseră de cenzura familiei și care în ediția 
de față sunt repuse la locul lor de drept. 

Teoria evoluţiei este în prezent acceptată pe scară largă, 
iar autorul Originii speciilor a murit de mai bine de șaptezeci 
de ani. Pasajele omise la puţin timp după moartea sa trebuie 
acum restituite, căci orice informaţie legată de personalită- 
tile care ne transformă credinţele fundamentale este valo- 
roasă; cât de fundamentală a fost schimbarea e greu de 
conceput astăzi, când nu-i deloc ușor să te pui în pielea 
celor care trăiau în epoca de dinaintea teoriei evoluției. 

E adevărat că apariţia teoriei evoluţiei a fost precedată 
de o lungă tradiţie și că există voci care îl consideră pe Char- 
les Darwin un favorizat de soartă în această tradiție veche 
de peste două mii de ani. Teoria neformulată plutea în aer; 
momentul era copt ș.a.m.d. Dar momentul e întotdeauna 

copt pentru reinterpretarea teoriilor dintr-o perspectivă 
nouă şi în lumina unor noi descoperiri. Acesta este însuși 
obiectul de activitate al ştiinţei. Întregul mod de a gândi al 

- lui Darwin se opunea speculatiei facile, și totuși teoriile i se 
perindau liber prin minte, gata să fie supuse testelor esen- 
tiale ale observaţiei și experimentului. I-a luat douăzeci de 
ani de teoretizare combinată cu adunarea faptelor ca să 
dezvolte teoria evoluţiei într-o lume predominant antagonică. 
Înainte de a-i convinge pe ceilalţi, a trebuit să se convingă 
pe sine însuși acumulând dovezi, iar îndoielile lui apar 
exprimate la fel de clar ca și certitudinile. Cărţile sale au 
rolul de trepte către cunoaşterea viitoare. Fixismul dogmatic 
a fost cu totul străin de ideea sa centrală. 

Descoperirile de mai târziu nu au subminat poziţia lui 
Darwin. Genetica mendeliană și progresele făcute în studie- 
rea citologiei și variației mai degrabă au susținut și confir- 
mat tema principală a Originii speciilor, astfel că numele 
său rămâne mai strâns legat decât oricare altul de pătrun- 
derea convingerilor evoluționiste în gândirea conservatoare 
a secolului al XIX-lea. În Autobiografie, îl vedem ocupándu-si 
locul în procesiunea istorică, și mult mai multe ni se arată 
dincolo de afirmaţiile conștiente. Vedem conturată ascen- 
denta Darwin-Wedgwood, în dublă calitate de înaintași 
genetici și de reprezentanți ai tradiţiilor utilitaristă și libe- 
rală (whig). Urmărim cum dragostea sa pentru științele 
naturale se transformă din pasiunea de tinereţe a colectio- 
narului și vânătorului în pasiunea de maturitate a teoreti- 
cianului; vedem cum neîncrederea în sine lasă treptat loc 
siguranței omului de știință, fără a se transforma însă într-o 
atitudine dogmatică. În ediţiile ulterioare ale Originii spe- 
ciilor, Darwin a demonstrat un grad din ce în ce mai mare 
de acceptare față de ideea de moștenire a caracterelor dobán- 
dite si față de importanţa întrebuințării si neíntrebuintárii 
în imaginea de ansamblu a evoluţiei, ceea ce a dus la o anu- 
mită ambiguitate a exprimării când era vorba despre rolurile 

jucate de acestea două în raport cu selecția naturală.! Încre- 
derea lui Darwin în selecția naturală ca agent principal nu 
a slăbit niciodată, dar faptul că a admis și existenţa altor 
cauze demonstrează că era conștient de problemele rămase 
nerezolvate; într-adevăr, ezitările sale pot fi interpretate 
ca o dovadă de înțelepciune în lumina cercetărilor recente.? 

Pasajul din Autobiografie reprodus mai jos în facsimil 
reflectă aceste îndoieli și arată cum gândurile se luptau pen- 
tru prioritate în mintea sa, făcându-l să procedeze la adă- 
ugiri şi tăieturi. Pasajul apare la pagina 123. 

Portretele autentice ale marilor personalităţi în împre- 
jurările lor de viață sunt îndeosebi necesare în acest moment; 
căci două şcoli de gândire au tendința de a lua personalitățile 
istorice si de a le modela ca să își susțină propriile doctrine. 


1. Vezi reeditarea primei ediţii a Originii speciilor, prefațată de C. 
Darlington, Watts & Co., 1950. 
a. Vezi C. Waddington, Principles of Embryology, 1956. 

Pentru școala marxistă, individul este produsul mediului 
său economic; revolutionarul, artistul, inventatorul, toți ies 
la suprafață ca o bulă de aer, împinși de clocotirea nevoii 
economice. În mod similar, şcoala freudiană, deși din motive 
diferite, pune pe locul doi înzestrarea genetică și privește 
realizările omului prin prisma ajustării sau lipsei de ajustare 
la experienţele proprii. Fără îndoială, cele două viziuni au 
validitatea lor, căci nu există dezvoltare a omului în afara 
mediului, fie că-i vorba de trup sau de minte. Autoportretele 
au meritul de a scoate la iveală influențele și omul deopo- 
trivă. S-ar putea ca unora Autobiografia să le arate ceea ce 
nu a fost Charles Darwin: un metafizician sau un gânditor 
profund care transcende hotarele cercetărilor sale despre 
lume. Însă nimeni nu-i poate citi însemnările fără să admită 
că are în față un caracter de o simplitate rară si de o perfectă 
integritate. Autobiografia arată modul în care Darwin a 
modificat întregul curs al gândirii victoriene, nu trâmbi- 
tándu-si descoperirile și nici printr-un iconoclasm abrupt, 
ci mai degrabă printr-un efort continuu de înțelegere și prin 
judecăţi cumpănite care au deschis domenii vaste pentru 
cercetări viitoare. 

[Titlurile de capitole îi aparţin lui Charles Darwin. Se va observa că 


ele nu coincid exact cu textul.] 

Viața la Cambridge 

Călătoria pe Beagle 

De la întoarcerea acasă până la căsătorie 


De la căsătorie și șederea la Londra 
până la stabilirea la Down 


Sederea la Down 


Despre felul în care au luat naștere 
diferitele mele cărți 


O evaluare a capacităţilor mele intelectuale 

31 MAI 1876 


AMINTIRI DESPRE DEZVOLTAREA GÂNDIRII 
ȘI CARACTERULUI MEU 


După ce un editor german mi-a scris propunându-mi să aștern 
pe hârtie, sub forma unei schițe autobiografice, o descriere 
a felului în care s-au dezvoltat ideile şi caracterul meu, m-am 
gândit că o asemenea încercare m-ar distra și i-ar putea 
interesa pe copiii și nepoții mei. Știu sigur că pe mine m-ar 
fi interesat foarte mult să citesc o schiță a ideilor bunicului 
meu scrisă de el însuși, chiar și una scurtă și plictisitoare, 
despre ce gândea și făcea, despre cum lucra. Am încercat să 
scriu autodescrierea ce urmează din perspectiva mortului 
care, dintr-o altă lume, privește în urmă la propria viaţă. Acest 
lucru nu mi s-a părut dificil, căci mă apropii de sfârșitul vie- 
tii. Scriind, nu mi-am dat nici o silintá în privința stilului. 

M-am născut la Shrewsbury pe 12 februarie 1809. L-am 
auzit pe tatăl meu zicând că persoanele cu un spirit puternic 
au de obicei amintiri foarte timpurii, din primii ani de viață. 
Nu este și cazul meu, prima mea amintire fiind de la vârsta 
de patru ani și câteva luni, când am mers la mare, lângă 
Abergele, de unde îmi amintesc destul de limpede câteva 
întâmplări si locuri. 

Mama a murit în iulie 1817, când eu aveam puţin peste 
opt ani, și este ciudat că singurele mele amintiri despre ea 
sunt legate de patul în care a murit, de rochia ei de catifea 
neagră și de masa ei de lucru, care avea o formă bizară. Aceas- 
tă absenţă a amintirilor cred că se explică în parte prin com- 
portamentul surorilor mele, care au fost atât de mâhnite, 

incát n-au mai putut sá vorbeascá despre ea si nici mácar 
să-i rostească numele, și în parte prin starea în care o arun- 
case boala înainte să moară. În primăvara aceluiași an, am 
fost trimis la o școală de zi din Shrewsbury!, unde am învă- 
tat timp de un an. Până să merg la școală, am fost educat 
de sora mea Caroline, dar stráduintele ei nu prea au dat 
roade. Mi s-a spus că invátam mult mai încet decât sora 
mea mai mică, Catherine, și cred că în multe privințe eram 
un băiat năzdrăvan. Caroline era foarte binevoitoare, inte- 
ligentă și sârguincioasă, dar punea prea mult zel în încer- 
cările ei de a mă face mai bun la învățătură, căci îmi amintesc 
limpede, după toţi acești ani, cum îmi spuneam atunci când 
mă pregăteam să intru în camera în care se afla ea: „Oare 
de data asta pentru ce o să má mai dojeneascá?” Și-așa m-am 
încăpățânat să nu-mi mai pese de ce ar putea să-mi spună. 
La vremea la care am început să merg la această școală, 
înclinația mea pentru științele naturale și mai ales pentru 
colectionat era deja bine dezvoltată. Mă străduiam să aflu 
numele plantelor și colectionam tot soiul de lucruri — scoici, 
sigilii, francaturi, monede și roci. Pasiunea pentru colectio- 
nat, care face din om un naturalist sistematic, un cunoscător 
de artă sau un avar, era foarte puternică în cazul meu și 
era fără îndoială înnăscută, de vreme ce nici surorile mele 
si nici fratele meu nu au avut vreodată asemenea înclinații. 
O mică întâmplare din acel an mi-a rămas foarte bine 
întipărită în minte, și trag nădejdea că s-a întâmplat așa 


1. Școală ținută de reverendul G. Case, pastor al capelei unitariene 
de pe High Street. Doamna Darwin era unitariană și mergea la slujbă 
la capela domnului Case, și tot acolo a mers și tata când era mic, îm- 
preună cu surorile lui mai mari. Dar si el, gi fratele său fuseseră bote- 
zati în Biserica Anglicană și ar fi trebuit să aparțină de aceasta; de 
altfel, după primii ani ai copilăriei el pare să fi mers mai degrabă la 
biserică decât la capela domnului Case. St. James's Gazette din 15 
decembrie 1883 scrie că în amintirea sa n fost montată o placă pe 
peretele capelei, care între timp și-a luat numele de Free Christian 
Church (Biserica Creștină Liberă). — F.D. 

deoarece am avut după aceea mari mustrări de conștiință. 
Întâmplarea e interesantă pentru că arată în ce măsură 
mă preocupa variabilitatea plantelor încă de la acea vârstă 
fragedă! I-am spus altui băiat (cred că era vorba de Leigh- 
ton!, care ulterior a devenit un lichenolog și botanist foarte 
cunoscut) că pot să obțin exemplare de culori diferite de pri- 
mule hibride și primule sălbatice udându-le cu lichide anume 
colorate, ceea ce, desigur, era o minciună gogonatá — nici 
gând să fi încercat așa ceva... Se cuvine să mărturisesc aici 
că, mic fiind, îmi plăcea tare mult să inventez neadevăruri, 
întotdeauna cu scopul de a-i lăsa pe ceilalți cu gura căscată. 
De exemplu, odată am adunat o grămadă de fructe frumoase 
din pomii tatălui mei și le-am ascuns sub niște tufe, după 
care am alergat cu sufletul la gură să dau de știre că am 
descoperit o ascunzătoare cu fructe furate.? 

Cam în această perioadă sau, sper eu, la o vârstă ceva 
mai mică, furam uneori fructe doar ca să le mănânc, una 
dintre metodele mele fiind de-a dreptul ingenioasă. Grădina 
stătea seara încuiată și era înconjurată de un zid înalt, pe 
care însă má cátáram ușor cu ajutorul pomilor din apropiere. 
După aceea infigeam un băț în gaura de scurgere a unui ghi- 
veci de flori destul de mare și, trăgându-l în sus, desprin- 
deam de pe crengi piersici și prune care cădeau în ghiveci, 


1. Reverendul W.A. Leighton, care a fost coleg cu tatăl meu la 
școala domnului Case, îşi amintește că într-o zi tata a adus o floare 
la şcoală si a zis că mama lui îl învățase cum poți să afli numele plan- 
tei uitându-te înăuntrul florii. Domnul Leighton spune mai departe: 
„Acest lucru mi-a reținut atenţia și mi-a stârnit curiozitatea și l-am 
întrebat de mai multe ori cum se face“ — dar, firește, știința aceasta 
era imposibil de transmis. — F.D. 

William Allport Leighton (1805-1899), botanist, a studiat la St. 
John's College, Cambridge; a publicat Flora of Shropshire, Lichen 
Flora of Great Britain şi alte lucrări. — N.B. 

2. Tatál sáu a stiut sá intámpine cu intelepciune acest compor- 
tament, nefăcând caz de fabulatiile copilului si punându-i la îndoială 
descoperirile. — F.D. . 

obtinándu-mi astfel prada. Când eram foarte mic, îmi amin- 
tesc că furam mere din livadă si le dădeam unor copii si 
tineri care locuiau într-o căsuță învecinată. Dar înainte să 
le dau fructele le arătam cât de repede pot să alerg și nici 
nu-mi dădeam seama că surpriza si admiraţia pe care le 
exprimau față de iuteala mea n-aveau de-a face decât cu 
dorinţa lor de a căpăta merele. Îmi amintesc foarte bine 
cât eram de încântat de exclamaftiile lor că nu mai vázuserá 
băiat care să alerge atât de repede! 

Din perioada în care am mers la școala domnului Case 
mi-a mai rămas clar în minte doar încă un eveniment: înmor- 
mântarea unui soldat de cavalerie. E uimitor cât de limpede 
văd și astăzi calul, cu cizmele goale și carabina soldatului 
agátate de sa, și cât de bine îmi amintesc focurile de armă 
trase deasupra mormântului. Această scenă a avut un efect 
foarte profund asupra fărâmei de imaginaţie poetică din 
fiinţa mea.! 

În vara lui 1818 am fost înscris la renumita școală a doc- 
torului Butler din Shrewsbury, unde am învățat timp de 
şapte ani, până la mijlocul verii anului 1825, când am împli- 
nit șaisprezece ani. Am locuit la internatul școlii, astfel încât 
am avut marele avantaj de a trăi o viaţă de școlar adevărat, 
dar, cum casa mea se afla la doar o milă de școală, dădeam 
foarte des o fugă până acasă în pauzele mai lungi dintre 
ore și înainte de a se da stingerea seara. Cred că acest lucru 
mi-a fost de folos, ajutându-mă să îmi păstrez legăturile afec- 
tive si interesele de acasă. Îmi amintesc că la începutul vie- 


1. În mod curios, și un alt băiat din Shrewsbury a fost impresionat 
de acea înmormântare cu onoruri militare; în cartea sa Memory's 
Harkback, domnul Gretton afirmă că scena i s-a întipărit atât de bine 
în minte că ar fi putut să meargă „țintă la locul din cimitirul St. Chad's 
unde fusese îngropat bietul bărbat“. Soldatul cu pricina era un dra- 
gon din Inniskilling, iar comandantul său fusese rănit cu puţin timp 
în urmă la Waterloo, unde trupa sa luptase foarte bine împotriva cui- 
rasierilor francezi. — F.D. 

tii mele de școlar trebuia de multe ori să alerg foarte repede 
ca să ajung la timp si că, fiind un bun alergător, în general 
izbuteam asta; dar când eram în dubiu, mă rugam la Dum- 
nezeu să mă ajute şi îmi aduc bine aminte că puneam suc- 
cesul pe seama rugăciunilor, si nu a picioarelor mele iuți, 
minunându-mă cât de des primeam ajutorul Celui de Sus. 

Știu de la tatăl meu si de la surorile mele mai mari că 
de mic copil aveam o înclinaţie pronunţată pentru plimbările 
lungi și solitare, dar n-aș putea spune la ce mă gândeam în 
timpul acestor peregrinări. De multe ori eram pierdut în 
gânduri și o dată, când mă întorceam la școală pe vechiul 
zid de fortificație de lângă Shrewsbury, care fusese trans- 
format în promenadă și căruia îi lipsea parapetul într-o 
parte, am călcat pe de lături și am căzut, dar de la o înălţime 
de doar sapte-opt picioare. Cu toate acestea, numărul de 
gânduri care mi-au trecut prin cap în timpul acestei scurte, 
dar bruște și complet neașteptate căderi a fost uimitor de 
mare și pare greu de împăcat cu ceea ce au dovedit fiziologii, 
după câte știu, despre intervalul apreciabil de timp pe care 
îl necesită formarea fiecărui gând în parte. 

Pesemne eram un puști tare naiv când am intrat la școa- 
lá. Într-o zi, un băiat pe nume Garnett m-a dus la o prăvălie 
de dulciuri, de unde a cumpărat câteva prăjituri fără să 
plătească, fiindcă îl cunoștea pe proprietar. Când am ieșit 
din prăvălie, l-am întrebat de ce nu plătise, iar el mi-a răs- 
puns pe loc: „Vai, dar nu știi că unchiul meu a lăsat prin 
testament orașului o sumă foarte mare de bani cu condiția 
ca fiecare negustor să dea tuturor celor care poartă pălăria 
lui veche și o mișcă într-un mod anume orice și-ar dori pur- 
tătorul, fără platá...?“ Și, spunând acestea, mi-a arătat cum 
trebuie mișcată pălăria. Apoi a intrat într-o altă prăvălie 
în care era cunoscut si a cerut un flecustet mișcând pălăria 
în modul convenit și, bineînțeles, a obținut ceea ce ceruse 
fără să plătească. La ieșire, mi-a spus: „Acum, dacă vrei să 
intri singur în prăvălia de dulciuri (îmi amintesc exact unde 

anume se afla!), îți împrumut pălăria mea si poți primi tot 
ce-ţi dorești dacă ţi-o pui pe cap si o misti cum trebuie.“ Am 
acceptat bucuros oferta generoasá, am intrat si am cerut 
niște prăjituri, miscánd cu înţeles pălăria veche. Apoi am 
dat să plec, dar în acea clipă vânzătorul s-a repezit după 
mine, asa că am scăpat prăjiturile si am luat-o la sánátoasa. 
Spre marea mea mirare, afară m-au întâmpinat hohotele 
de râs ale falsului meu prieten Garnett. 

Pot spune, în favoarea mea, că am fost un băiat milos, 
lucru pe care-l datoram în întregime educației si exemplului 
surorilor mele. Mă îndoiesc, de altfel, că mila este o calitate 
naturală sau înnăscută. Îmi plăcea nespus sá colectionez ouă, 
dar nu luam niciodată mai mult de un ou din cuibul unei 
păsări; o singură dată mi s-a întâmplat să le iau pe toate — 
nu pentru că ar fi valorat mult, ci dintr-un soi de bravadă. 

Aveam o mare pasiune pentru pescuit și petreceam ore 
nesfârșite pe malul câte unui râu sau iaz, cu ochii pe plută; 
pe când mă aflam la Maert, mi s-a spus că pot omorî râmele 
cu apă sărată, iar din ziua aceea n-am mai înfipt niciodată 
o rámá vie în cârlig, chiar dacă asta se poate să-mi fi dimi- 
nuat întrucâtva succesul. 

O dată, pe când eram foarte mic și mergeam la școala 
de zi (sau poate chiar înainte de asta), m-am comportat cu 
cruzime: am bătut un cátelus, pesemne doar pentru că mi-a 
plăcut senzaţia de putere. Dar nu cred să-l fi bătut rău, fiind- 
că n-a scheláláit — lucru de care sunt sigur, căci mă aflam 
aproape de casă. Această faptă mi-a apăsat cugetul, ceea 
ce se vede și din faptul că îmi amintesc exact locul în care 
am comis păcatul. Și probabil că mustrările mele de conști- 
ință au fost cu atât mai mari, cu cât făcusem deja de pe 


1, Casa unchiului său, Josiah Wedgwood cel tânăr. — F.D. 

La Maer locuiau verii şi verisoarele Wedgwood, cea mai mică 
dintre acestea devenind soția lui Charles. Maer se afia în inima comi- 
tatului Shropshire, la numai douăzeci de mile de Shrewsbury. — N.B. 

atunci o adeváratá pasiune pentru cáini, pasiune pe care 
mi-am pástrat-o mult timp dupá aceea. Cáinii páreau sá stie 
asta, cáci má pricepeam de minune sá le fur dragostea ín 
defavoarea stăpânilor lor. 

Nimic nu putea dăuna mai mult dezvoltării minţii mele 
decât școala doctorului Butler, cu orientarea sa strict clasică; 
în afara limbilor vechi, nu ni se preda decât puţină geografie 
şi istorie antică. Ca mijloc de educaţie, școala n-a dat deloc 
roade în cazul meu. De-a lungul întregii mele vieţi, n-am 
fost în stare să învăţ o limbă străină. Se acorda o atenţie 
deosebită versificării, la care eu nu m-am priceput niciodată. 
Având multi prieteni, am adunat o colecție impresionantă 
de versuri gata scrise, pe care le foloseam ca să încropesc, 
uneori cu ajutorul altor băieţi, versuri pe orice subiect. De 
asemenea, se punea preț pe învăţarea pe de rost a lecţiilor 
predate cu o zi înainte; asta îmi venea foarte uşor, fiind în 
stare să învăţ pe dinafară patruzeci sau cincizeci de versuri 
din Virgiliu sau Homer în timp ce zăboveam la capelă, la 
slujba de dimineaţă; dar era un exerciţiu lipsit de orice uti- 
litate, căci în răstimp de două zile uitam cu desăvârșire 
versurile. Nu eram leneș și, cu excepţia versificării, studiam 
în general cu conștiinciozitate subiectele clasice, fără să 
recurg la juxte. Singura plăcere pe care mi-au produs-o 
aceste studii a venit de la câteva dintre odele lui Horaţiu, 
care mă umpleau de admiraţie. La terminarea școlii, nu mă 
plasam nici printre primii, nici printre ultimii pentru vârsta 
mea, și cred că toți profesorii, dar și tatăl meu mă considerau 
un băiat cât se poate de obișnuit, cu un intelect mai degrabă 
sub medie. M-am simţit tare umilit când tata mi-a spus 
odată: „Nu te interesează nimic altceva decât trasul cu 
pușca, câinii și prinsul șobolanilor, și ai să fii o rușine pentru 
tine și pentru toată familia ta!“ Totuși, când a rostit aceste 
vorbe, tata, care a fost omul cel mai bun din câți am cunoscut 
si a cărui amintire îmi este nespus de dragă, se poate sá fi 
fost supărat si întrucâtva nedrept. 

As adáuga aici cáteva pagini despre tatál meu, care a fost 
în multe privinţe un om remarcabil.! 

Înalt de 1,88 mă, cu umeri lati, foarte corpolent, a fost cel 
mai mare bărbat din câţi mi-a fost dat să văd. Când s-a 
cântărit ultima dată, avea 152 kg”, dar a mai luat mult în 
greutate după aceea. Principalele trăsături ale personalităţii 
sale erau puterea de observaţie și empatia, trăsături pe 
care nu le-am văzut depășite sau măcar egalate de altcineva. 
Empatia lui nu se manifesta doar față de necazurile altora, 
ci, într-o si mai mare măsură, față de plăcerile celor din jur. 
De aceea, tot timpul născocea planuri ca să le ofere bucurii 
celorlalți și, deși detesta extravaganta, făcea gesturi gene- 
roase. De exemplu, într-o zi a venit la el domnul B., un mic 
manufacturier din Shrewsbury, și i-a spus că avea să dea 
faliment dacă nu reușea să împrumute 10 000 de lire, dar 
că nu avea ce garanţii să ofere pentru împrumut. Tatăl 
meu l-a ascultat pe bărbat prezentând motivele pentru care 
considera că va putea înapoia banii și, bazându-se pe intuiţia 
sa în ceea ce privea caracterul oamenilor, a fost sigur că 
poate avea încredere în el. I-a pus la dispoziție suma, foarte 
mare pentru el ca tânăr doctor, și după o vreme a primit 
banii înapoi. 

Cred că tot empatiei sale i se datora și capacitatea neli- 
mitată de a câștiga încrederea oamenilor, ceea ce i-a permis 
să devină un medic de mare succes. A început să practice 
medicina înainte de a împlini douăzeci si unu de ani, iar 
din banii câștigați în primul an a putut acoperi cheltuielile 
pentru doi cai și un servitor. În următorul an numărul 
pacienţilor săi a crescut, și lucrurile au continuat așa vreme 


1. Această adăugire (care se sfârșește la p. 76) a fost scrisă în 
1878 sau mai târziu; deși se regăseşte în Life and Letters, vol. I, p. 11, 
a fost omisă în Autobiografia publicată în seria The Thinker's Li- 
brary. - N.B. ` 

a În orig., 6 picioare si m inchi (n. tr.). 

> În orig., 24 de pietre (stones) (n. tr.). 

de șaizeci de ani, după care a încetat sá mai consulte. Marele 
său succes ca doctor a fost cu atât mai ieșit din comun, cu 
cât mi-a spus că la început își ura profesia atât de mult, încât, 
dacă ar fi dispus de un venit cât de mic, sau dacă tatăl său 
i-ar fi dat de ales, nimic nu l-ar fi convins să o urmeze. Spre 
sfârșitul vieţii, până si gândul unei operaţii aproape că-i 
făcea silă și cu greu suporta să vadă cum i se ia cuiva sânge — 
o repulsie pe care mi-a transmis-o și mie. Și îmi amintesc 
groaza pe care am simtit-o, copil fiind, când am citit despre 
Pliniu (cred) că, făcând o baie caldă, și-a deschis venele și a 
sângerat până la moarte. Tata mi-a spus două povestiri stra- 
nii despre luarea de sânge. Într-una din ele era vorba despre 
cum a devenit francmason pe când era foarte tânăr. Un 
prieten de-al lui, care era deja francmason, s-a prefăcut că 
nu știe de aversiunea tatei față de sânge si i-a zis într-o 
doară, în drum spre întâlnire: „Bănuiesc că nu te deranjează 
să ti se ia câţiva stropi de sânge?“ După câte se pare, în 
timpul ceremoniei de inițiere l-au legat la ochi si i-au ridicat 
mânecile. Nu știu dacă acest ritual se mai practică şi acum, 
dar tata a invocat întâmplarea ca o excelentă ilustrare a 
puterii imaginaţiei: căci a simţit clar cum i se scurge sângele 
pe braţ, iar după aceea, când n-a găsit nici cea mai mică 
urmă de intepáturá, nu și-a putut crede ochilor. 

Odată un mare măcelar din Londra se afla la bunicul meu 
pentru un consult. Tocmai atunci a fost adus un alt bărbat, 
grav bolnav, iar bunicul i-a spus farmacistului care-l ajuta 
că ar trebui numaidecât să i se lase sânge. L-au rugat pe 
măcelar să-i ţină braţul pacientului, însă măcelarul a inven- 
tat o scuză şi a părăsit încăperea. Mai târziu i-a explicat 
bunicului meu că, oricât ar părea de ciudat, deși se prea 
poate să fi omorât cu propriile mâini mai multe animale 
decât orice alt bărbat din Londra, în mod sigur ar fi leșinat 
dacă ar fi fost de faţă când i s-a lăsat sânge pacientului. 

Datorită capacităţii tatei de a câștiga încrederea celorlalți, 
mulţi dintre pacienţii lui, în special femeile, îl consultau de 

cáte ori aveau vreo suferintá, ca pe un soi de duhovnic. Întot- 
deauna, mi-a spus el, începeau prin a se plânge vag de sănă- 
tate, iar tata, care avea destulă experienţă, ghicea repede 
ce îi frământa de fapt. Când le sugera că sursa suferinței 
lor ar fi în minte, pacienţii îi mărturiseau toate necazurile 
care-i chinuiau și nu mai pomeneau nimic despre trup. Cer- 
turile de familie constituiau un subiect frecvent. Când dom- 
nii începeau să se plângă de soțiile lor și cearta părea serioasă, 
tata îi sfătuia să procedeze în felul următor (iar sfatul lui 
dădea întotdeauna rezultate bune dacă domnul cu pricina 
îl urma întocmai, numai că asta nu se întâmpla mereu): soțul 
trebuia să-i spună soţiei că îi pare foarte rău că nu mai pot 
trăi fericiți împreună, că e sigur că ea va fi mai fericită dacă 
s-ar separa de el, că nu o învinuia de nimic — în acest punct 
se abăteau cel mai des bărbaţii —, că nu o va blama în fața 
rudelor sau prietenilor ei și, în sfârșit, că îi va plăti o pensie 
corectă, în limita posibilităților lui. Apoi soţia era rugată 
să cugete la propunerea lui. Cum nu i se găsise nici o vină, 
soției îi treceau năbădăile și-și dădea seama de poziția ingratá 
în care s-ar afla dacă ar da curs propunerii, căci n-ar fi avut 
ce acuzaţie să combată şi cel care propusese despărțirea era 
soțul, nu ea. Invariabil doamna își ruga soţul să nu se mai 
gândească la despărțire și de obicei se purta mult mai fru- 
mos după aceea. 

Graţie acestui dar de a câștiga încrederea celorlalți, tată- 
lui meu i s-au mărturisit multe necazuri și vini. Deseori 
constata câte soţii nefericite cunoscuse de-a lungul timpului. 
În multe cazuri, cei doi soţi se inteleseserá destul de bine 
timp de douăzeci-treizeci de ani, pentru ca apoi să înceapă 
să se urască cu patimă, ceea ce tata punea pe seama pierderii 
lucrului care îi legase după ce copiii lor se făcuseră mari. 

Dar cea mai remarcabilă putere a tatei era aceea de a citi 
caracterele și chiar gândurile altora, cu toate că uneori era 
vorba de oameni pe care îi cunoștea doar de puţin timp. De 
multe ori și-a demonstrat această putere, care uneori părea 

aproape supranaturală. Ea l-a ferit pe tata de a-și face vreo- 
dată (cu o singură excepție, dar caracterul bărbatului res- 
pectiv a fost repede dat în vileag) un prieten nedemn. Odată 
un preot străin a sosit la Shrewsbury. Cum părea să fie un 
om bogat, toată lumea îl vizita și era poftit în multe case. 
Tatăl meu i-a făcut o vizită, iar la întoarcere le-a spus suro- 
rilor mele să nu-l invite pe el sau pe cineva din familia lui 
la noi acasă sub nici o formă, căci era sigur că acest bărbat 
nu prezenta încredere. După câteva luni, preotul a dispărut 
brusc, lăsând în urmă datorii mari și dovedindu-se a nu fi 
decât un escroc de rând. Și-acum iată o demonstraţie de 
încredere pe care nu multi bărbaţi ar fi putut-o oferi. Un 
gentleman irlandez neștiut de nimeni din partea locului l-a 
vizitat pe tatăl meu într-o zi și i-a spus că-și pierduse punga 
de bani și că i-ar fi foarte peste mână să aștepte în Shrews- 
bury până când i s-ar trimite bani din Irlanda. Apoi l-a 
rugat să îi împrumute douăzeci de lire, lucru pe care tata 
l-a făcut imediat, convins fiind că povestea bărbatului era 
adevărată. Abia a trecut timpul de care e nevoie pentru ca o 
scrisoare să ajungă din Irlanda și tatăl meu a primit o epis- 
tolă cu mulțumiri călduroase — însoțită, se preciza acolo, de 
o bancnotă de douăzeci de lire emisă de Banca Angliei. Atâta 
doar că în plic nu era nimic. L-am întrebat pe tata dacă nu-l 
descumpănise acest lucru, iar el mi-a răspuns: „Ba deloc.“ 
A doua zi a sosit o nouă scrisoare, în care bărbatul își cerea 
mii de scuze că uitase (ca un adevărat irlandez) să pună 
bancnota în plicul din ziua precedentă. 

O rubedenie! a tatei i-a cerut părerea în legătură cu fiul 
său, care era nefiresc de leneș și refuza să se hotărască asupra 
unei meserii. Tata i-a spus: „Cred că tânărul acesta nesăbuit 
şi-a băgat în cap că îi voi lăsa moștenire o sumă mare de 
bani. Spune-i că ţi-am declarat că nu îi voi lăsa nici o letcaie.” 


1. Este vorba de Henry Parker, ginerele lui Robert, care o luase în 
căsătorie pe fiica cea mai mare a acestuia, Marianne, în 1824. — N.B. 

Tatăl tânărului a mărturisit rusinat că fiului său îi intrase 
într-adevăr în cap această idee ridicolá; și l-a întrebat pe 
tata cum îşi dăduse seama, dar tata i-a replicat că n-ar pu- 
tea spune acest lucru. 

Contele de ... și-a adus nepotul, care era nebun, dar blând, 
la tatăl meu; nebunia tânărului îl făcea să se invinováteascá 
de toate crimele de pe fața pământului. Vorbind după aceea 
cu unchiul despre caz, tata i-a spus: „Sunt sigur că nepotul 
dumneavoastră chiar se face vinovat de... o crimă îngrozi- 
toare.“ La care contele de ... a exclamat: „Dumnezeule mare, 
doctore Darwin, cine v-a spus? Credeam că fapta nu mai e 
cunoscută de nici un om în afară de noi!“ Tata mi-a istorisit 
episodul multi ani mai târziu și l-am întrebat cum a făcut 
diferenţa între învinuirile false și cele adevărate pe care și 
le aducea tânărul. Însă tata mi-a răspuns, în stilu-i carac- 
teristic, că nu are o explicaţie pentru asta. 

Următoarea poveste arată ce intuiție bună avea tatăl 
meu. Lordul Sherburn!, devenit apoi primul marchiz de Lans- 
downe, era celebru (după cum remarcă si Macaulay: într-un 
loc) pentru buna sa cunoaștere a stării de lucruri din Europa, 
cu care se mândrea foarte mult. După ce l-a consultat pe 
tata într-o problemă medicală, s-a apucat să-i peroreze des- 
pre situaţia din Olanda. Pe când studia medicina la Leyden, 
tata făcuse o lungă plimbare la țară împreună cu un prieten, 
iar acesta îl dusese la casa unui preot — îl vom numi Rev. A., 
căci i-am uitat numele —, care era căsătorit cu o englezoaică. 
Tatei îi era foarte foame, însă prânzul oferit consta aproape 
numai din brânză, care lui nu i-a plăcut niciodată. Vârstnica 
doamnă a fost surprinsă și întristată să audă asta si l-a 
asigurat pe tatăl meu că era o brânză excelentă, trimisă de 
la Bowood, unde își avea reședința lordul Sherburn. Tata s-a 
mirat cum de gazda sa primise brânză tocmai de la Bowood, 


1. A se citi „Shelburne“, ortografiat greşit ori de câte ori apare. — 
N.B. 
Cf. nota de subsol a de la p. 148 (n. red.). 


Charles Darwin împreună cu sora sa Catherine (sus; pastel de Ellen 
Sharples, 1816). Jos, casa din Shrewsbury, comitatul Shropshire, în care 
s-a născut Darwin (fotografie din jurul anului 1860). 


Tată] lui Charles, Robert Waring Darwin (sus; gravură de Thomas 

Lupton după o pictură în ulei de James Pardon). Jos, vechea univer- 

sitate din Edinburgh, unde Darwin a studiat, fără prea multă tragere 

de inimă, medicina între 1825 și 1827 (gravură de Thomas Shepherd, 
1829). 

după care a dat totul uitării, până când, mulţi ani mai târ- 
ziu, în timp ce lordul Sherburn vorbea despre Olanda, i-a 
revenit în minte acea poveste. Așa se face că i-a replicat lor- 
dului: „Din câte l-am cunoscut pe Rev. A., pot spune că era 
un bărbat foarte capabil si un bun cunoscător al situaţiei 
din Olanda.“ Tata a observat tulburarea profundă a lordului, 
care a schimbat imediat subiectul. A doua zi dimineaţă, a 
primit un mesaj de la lord, în care acesta îi scria că își amâ- 
nase plecarea și că dorea în mod deosebit să-l vadă. Când 
s-au întâlnit, lordul i-a spus: „Doctore Darwin, și pentru 
mine, și pentru Rev. A. este crucial să aflăm cum de ati des- 
coperit că el este sursa informaţiilor mele despre Olanda.“ 
Astfel, tata a fost nevoit să-i explice cum stăteau lucrurile. 
Pe lordul Sherburn trebuie să-l fi impresionat foarte tare - 
abilitatea diplomatică a tatei de a face deductii, fiindcă timp 
de multi ani după aceea a continuat să-i transmită mesaje 
pline de amabilitate prin diferiţi prieteni. Bănuiesc că le-a 
istorisit episodul și copiilor săi, căci Sir C. Lyell m-a întrebat 
cu ani în urmă de ce marchizul de Lansdowne (fiul sau 
nepotul primului marchiz), fără să mă fi întâlnit vreodată, 
era atât de interesat de mine și de familia mea. Când a fost 
vorba să fie primiţi patruzeci de noi membri („cei patruzeci 
de hoţi“, cum au fost numiţi) în Athenaeum Club, multi au 
făcut demersuri stăruitoare ca să se numere printre ei. lar 
eu, fără să fi intervenit pe lângă cineva, am fost propus de 
lordul Lansdowne și ales până la urmă membru. Dacă supo- 
zitia mea e corectă, o înlănţuire bizară de evenimente a dus 
de la refuzul tatălui meu de a mânca brânză în urmă cu o 
jumătate de secol, pe când se afla în Olanda, la alegerea mea 
ca membru al Athenaeum Club. 

În tinereţe, tata obişnuia să pună din când în când pe 
hârtie scurte descrieri ale unor întâmplări sau conversații 
ciudate. Aceste însemnări s-au păstrat într-un plic separat. 

Spiritul său de observație ascuţit îl ajuta să prezică cu 
deosebită pricepere evoluţia oricărei boli și să sugereze 

remedii extrem de detaliate. Mi s-a zis că un doctor tânăr 
din Shrewsbury, care nu îl plăcea deloc pe tatăl meu, obiș- 
nuia să spună despre el că lucrează complet nestiintific, în 
schimb îi recunoștea abilitatea de neegalat de a prezice dez- 
nodământul unei boli. La început, când credea că voi ajunge 
şi eu medic, tata îmi vorbea mult despre pacienţii lui. Pe 
vremuri toată lumea practica lăsarea de sânge în cantități 
generoase, însă tata susținea că asta făcea mult mai mult 
rău decât bine. Si mi-a spus că, dacă voi fi vreodată bolnav, 
aș face bine să nu-l las pe medic să-mi ia decât o cantitate 
foarte mică de sânge. Cu mult timp înainte ca febra tifoidă 
să fie recunoscută ca boală separată, tata mi-a spus că două 
boli extrem de diferite erau puse laolaltă în mod greșit sub 
numele de febră tifoidă. Era un dușman înverșunat al alcoo- 
lului, convins fiind de efectele dăunătoare, și directe, si mos- 
tenite, ale consumului regulat de alcool, chiar și în cantități 
moderate — dacă nu întotdeauna, atunci în marea majoritate 
a cazurilor. Recunostea însă că există oameni care au băut 
strașnic toată viața fără a avea de suferit din această cauză 
si dădea exemple de asemenea persoane; mai mult, consi- 
dera că poate spune dinainte cine nu va avea de suferit de 
pe urma băutului. El însuși nu punea picătură de alcool pe 
limbă. Asta îmi amintește de un episod care arată cum un 
martor plasat în cele mai favorabile circumstanţe se poate 
înșela cu desăvârșire. Tata i-a făcut unui gentleman fermier“ 
o recomandare strictă să nu mai bea, întărind-o cu preciza- 
rea că nici el nu se atingea de băuturi spirtoase. La care res- 
pectivul domn a spus: „Haideţi, domnule doctor, nu mă 
amágiti — e frumos din partea dumneavoastră că o spuneţi 
pentru binele meu, dar eu știu prea bine că în fiecare seară, 


a Un gentleman fermier (gentleman farmer) era proprietarul unei 
ferme de mici dimensiuni pe care o exploata din plăcere, şi nu pentru 
profit (n. tr.). 

după cină, beti un pahar mare de gin cu apă fierbinte.“ Atunci 
tata l-a întrebat de unde știa asta, iar bărbatul i-a răspuns: 
„Bucătăreasa mea v-a fost slujnică la bucătărie timp de doi 
sau trei ani și l-a văzut pe majordom cum vă pregăteşte și 
vă serveşte seară de seară ginul cu apă.“ Explicația era că 
tata avea ciudatul obicei de a bea după cină apă fierbinte 

` dintr-un pahar foarte înalt, iar majordomul punea întâi în 
pahar nişte apă rece, care fetei îi păruse a fi gin, și apoi adă- 
uga apa fierbinte din ceainicul de la bucătărie. 

Tata obișnuia să-mi împărtășească tot felul de amănunte 
pe care le găsise utile în activitatea sa medicală. De pildă, 
adeseori doamnele plângeau mult în timp ce-și spuneau pă- 
surile, făcându-l astfel să piardă timp preţios. După ce a 
văzut că, dacă le roagă să se stăpânească și să-și înfrâneze 
aceste porniri, le face să plângă și mai abitir, a început să 
le încurajeze să plângă, spunându-le că așa își vor ușura 
sufletul, rezultatul invariabil fiind că doamnele încetau sá 
plângă, iar el putea să asculte ce aveau de zis și să le dea 
sfaturi. Când unii pacienţi foarte bolnavi aveau poftă de 
mâncăruri ciudate și nefiresti, tatăl meu îi întreba de unde 
le venise o asemenea idee: dacă răspundeau că nu știu, le 
dădea voie să încerce mâncarea poftită, de obicei cu rezultate 
bune, deoarece se bizuia pe faptul că aveau un soi de dorință 
instinctivă; dacă însă răspundeau că știau din auzite că mân- 
carea cu pricina îi priise altcuiva, refuza cu tărie să-și dea 
încuviințarea. 

Într-o zi, tatăl meu mi-a dat o mică pildă despre ciudă- 
tenia firii omenești. Pe când era foarte tânăr, a fost chemat 
la căpătâiul unui domn foarte distins din Shropshire, la care 
se afla deja medicul familiei. Bătrânul medic al familiei i-a 
spus soției că această boală îi va aduce soțului, inevitabil, 
sfârșitul. Tatăl meu a făcut opinie separată, afirmând că 


1. Ideea a rezistat în timp, fiindu-i pomenită fratelui meu în 1884 
de un vechi locuitor din Shrewsbury. — F.D. 

domnul avea să-și revină; ulterior s-a dovedit că se înșelase 
în toate privintele (în urma autopsiei, cred) si și-a recunoscut 
greșeala. Era convins că nu va mai fi consultat niciodată 
de familia respectivă, dar, câteva luni mai târziu, văduva, 
care renuntase între timp la medicul bătrân, i-a solicitat 
serviciile. Tata a fost atât de surprins, încât a rugat o cunos- 
tintá a văduvei să afle cum de aceasta se hotărâse să-l con- 
sulte din nou. Văduva i-a spus cunoștinței că „nu voia să-l 
mai vadă vreodată pe doctorul bătrân și odios care i-a spus 
de la început că soțul ei va muri, în timp ce doctorul Darwin 
a susţinut tot timpul că își va reveni!“. În alt caz, tatăl meu 
i-a spus unei doamne că soţul ei va muri sigur. Câteva luni 
mai târziu s-a întâlnit cu văduva, o femeie cu scaun la cap, 
care i-a zis asa: „Eşti foarte tânăr, de aceea îmi voi permite 
să-ţi ofer un sfat: mereu e bine să dai, câtă vreme se poate, 
speranţe rudelor apropiate care îngrijesc un bolnav. Vestea 
pe care mi-ai dat-o m-a făcut să disper, și din acel moment 
mi-am pierdut forța.“ Tata mi-a spus că de atunci a avut 
de multe ori ocazia să vadă cât de important este pentru 
pacient să se întreţină speranţa si, odată cu aceasta, forța 
persoanei care îl îngrijește. Însă uneori nu putea face acest 
lucru decât nesocotind adevărul. Un bătrân gentleman, dom- 
nul Pemberton, l-a scutit de asemenea frământări. Domnul 
Pemberton a trimis după tata și i-a spus: „După cum te-am 
văzut și din ce-am auzit despre dumneata până acum, cred 
că ești soiul de om care grăiește adevărul, iar dacă am să 
te întreb ai să-mi spui când va fi să-mi vină ceasul cel din 
urmă. Îmi doresc foarte mult să fiu îngrijit de dumneata, 
însă numai dacă-mi promiti că, orice-aș spune eu, nu-mi vei 
declara niciodată că sunt pe moarte.“ Tata a fost de acord 
cu acest aranjament, prin care cuvintele sale urmau să-și 
piardă, de fapt, orice noimă. 

Tatăl meu avea o memorie ieșită din comun, mai ales a 
datelor; așa se face că, la bătrâneţe, știa zilele de naștere, 
căsătorie și deces ale unui număr foarte mare de persoane 
din Shropshire. Mi-a spus la un moment dat că această ti- 

nere de minte íl sácáia, cáci de cum auzea o datá nu o mai 
putea uita și astfel îi reveneau adesea în minte mortile mul- 
tor prieteni. Graţie memoriei sale foarte bune, știa nenu- 
mărate povești curioase, pe care le spunea cu plăcere, fiind 
un mare vorbitor. De obicei era într-o dispoziţie foarte bună, 
râdea si glumea cu toată lumea — deseori si cu servitorii —, 
cu o deplină nonsalantá; și totuși, stăpânea si arta de a-i face 
pe toţi să-l asculte întocmai. Multi se temeau foarte tare de 
el. Îmi amintesc că într-o zi tata ne-a povestit râzând cum 
mai multe persoane îl întrebaseră dacă l-a vizitat cumva 
domnișoara Piggott — o bătrână cu o situaţie foarte bună 
din Shropshire. Neînțelegând de ce i se tot pune această în- 
trebare, tatăl meu a cerut în cele din urmă lămuriri. Astfel 
a aflat că domnisoara Piggott, pe care tata o jignise de moarte 
într-un fel sau altul, ar fi spus tuturor că avea de gând să-l 
viziteze și să-i spună „fără înconjur doctorului ăluia bătrân 
si gras ce părere are despre el“. De fapt, domnisoara Piggott 
îl vizitase deja, dar o lăsase curajul şi se purtase cum nu se 
poate mai curtenitor și mai prietenos. În copilărie, m-am 
dus la casa maiorului B., a cărui soţie era nebună. De-ndată 
ce a dat cu ochii de mine, biata de ea a fost cuprinsă de o 
groază cum nu mi-a mai fost dat să văd, plângând neconso- 
lată și întrebându-mă la nesfârșit: „Vine și tatăl tău?“ Dar 
nu a durat mult până au liniștit-o. La întoarcerea acasă, 
l-am întrebat pe tata ce o înspăimântase așa de tare pe fe- 
meia aceea, iar el mi-a răspuns că se bucura foarte mult să 
audă asta, căci o speriase intenţionat, convins fiind că, pentru 
siguranța și binele ei și pentru a se evita utilizarea forței, 
era bine ca soțul ei s-o poată influența propunând să fie che- 
mat doctorul Darwin ori de câte ori devenea violentă; iar 
aceste cuvinte și-au păstrat eficacitatea pe toată durata 
lungii ei vieți. 

Întrucât tatăl meu era un om foarte sensibil, multe în- 
tâmplări neînsemnate îl supărau sau îi provocau suferință. 
Când era bătrân și nu mai putea merge, l-am întrebat o dată 
de ce nu iese cu trăsura la o plimbare în afara orașului. Mi-a 

răspuns: „Fiecare drum care iese din Shrewsbury evocă în 
mintea mea un eveniment dureros.“ De obicei însă era într-o 
dispoziţie foarte bună. Îi sărea ușor tandára, dar, cum era 
de o generozitate fără margini, lumea îl iubea. 

Fiind prudent și iscusit în afaceri, tatăl meu n-a pierdut 
aproape niciodată bani în vreo investiţie proastă, asa încât 
le-a putut lăsa copiilor săi o avere foarte mare. Îmi amintesc 
de o poveste care arată cât de ușor se iscă și se răspândesc 
zvonurile false. Domnul E., un gentilom aparținând uneia 
dintre cele mai vechi familii din Shropshire și coproprietar 
al unei bănci, s-a sinucis. Tata a fost chemat, mai mult de 
formă, ca să constate moartea. Merită sá mentionez, pentru 
a ilustra cum se rezolvau aceste lucruri odinioară, că, deoa- 
rece domnul E. era un bărbat cu greutate, respectat de toată 
lumea, trupul său nu a făcut obiectul vreunei examinări. 
Pe drumul spre casă, tatei i s-a părut potrivit să treacă pe 
la bancă (unde avea și el un cont) și să-i dea vestea celuilalt 
proprietar, gândindu-se, în mod deloc nerezonabil, că clienţii 
ar putea da năvală să-și retragă banii. Ei bine, numaidecât 
s-a răspândit zvonul că tatăl meu mersese la bancă, își retră- 
sese toţi banii, plecase, după aceea revenise si spusese: 
„Apropo, poate ar trebui să știți că domnul E. s-a sinucis“, 
pentru ca apoi să se ducă în treaba lui. Pe vremea aceea lu- 
mea considera, pare-se, că banii retrași de la bancă erau în 
siguranţă abia după ce clientul ieșea cu ei pe ușa băncii. 
Tata nu a aflat povestea decât mai târziu, când celălalt pro- 
prietar i-a spus că se abătuse de la regula sa fermă de a nu 
permite unei persoane să vadă contul altei persoane și le 
arătase registrul cu contul tatei mai multor oameni, ca să 
le demonstreze că acesta nu retrăsese nici un ban în ziua 
respectivă. Ar fi fost o dezonoare dacă tata și-ar fi folosit 
informaţiile profesionale în beneficiu personal. Cu toate aces- 
tea, presupusul său gest a fost privit cu mare admiraţie de 
unii oameni, și mulți ani după aceea un gentleman a remar- 
cat: „Ah, doctore, ce perspicace te-ai arătat în afaceri când 
ţi-ai retras toți banii de la banca aceea!“ 

“Tata nu avea mintea unui om de știință şi nu încerca să 
își sintetizeze cunoștințele sub forma unor legi generale. Si 
totuși, își forma o teorie despre aproape tot ce se întâmpla 
în jur. Nu cred că am avut mult de câştigat de la el din 
punct de vedere intelectual, însă exemplul pe care l-a dat 
trebuie sá fi fost moralmente de mare folos pentru toți copiii 
săi. Una dintre regulile lui de aur, de altfel greu de respectat, 
era aceasta: „Să nu te imprietenesti niciodată cu un om pe 
care nu-l poţi respecta.“ 

În ceea ce-l privește pe tatăl tatei, autorul cărții Botanic 
Garden etc., am adunat toate informaţiile pe care le-am găsit 
în deja publicata Life?. 

Acestea fiind spuse despre tatăl meu, se cuvine să adaug 
câteva cuvinte despre fratele și surorile mele. 

Fratele meu, Erasmus, avea o minte remarcabil de lim- 
pede, gusturi și cunoștințe extinse și diversificate în dome- 
niile literaturii, artei și chiar al științelor. O perioadă scurtă 
a colectionat și uscat plante, iar o perioadă ceva mai lungă 
a făcut experimente chimice. Era extrem de agreabil, iar 
remarcile lui pline de spirit îmi aminteau deseori de scri- 

“sorile si operele lui Charles Lamb’. Avea un suflet foarte 
bun, dar încă din copilărie a avut o sănătate șubredă și, prin 
urmare, îi lipsea energia. Nu era o fire veselă, uneori era 
chiar ursuz, mai ales la începutul și către mijlocul vârstei 
adulte. Citea mult, chiar copil fiind, iar când eram la școală 
îmi împrumuta cărți și mă încuraja să citesc. Minţile și gus- 
turile noastre erau însă atât de diferite, încât nu cred că-i 
datorez prea multe în ceea ce privește dezvoltarea mea 


a Referire la schița biografică scrisă de Charles Darwin despre 
bunicul său, renumitul medic și naturalist Erasmus Darwin (1731— 
1802); vezi si pp. 172-173 (n. red.). 

b Scriitor englez (1775-1834), cunoscut pentru eseurile sale si pen- 
tru colaborarea literară cu sora sa, Mary Lamb, la un volum cu piesele 
lui Shakespeare povestite copiilor (Tales from Shakespeare) (n. tr.). 

intelectualá — si nici celor patru surori ale mele, care aveau 
firi foarte diferite si, unele dintre ele, caractere foarte puter- 
nice. Toate s-au purtat foarte frumos si afectuos cu mine 
de-a lungul vietii lor. Înclin sá cred, la fel ca Francis Galton, 
că educaţia si mediul au efecte reduse asupra minţii si că 
majoritatea calităților noastre sunt înnăscute. 

Schița de mai sus privind caracterul fratelui meu a fost 
scrisă înainte de cea publicată de Carlyle: în ale sale Remi- 
niscences, care îmi pare că conţine prea puțin adevăr și e 
lipsită de valoare. 


Amintindu-mi, atât cât îmi stă în putinţă, de caracterul 
meu din timpul școlii, singurele calități care promiteau ceva 
în această perioadă erau gusturile deja bine conturate și 
felurite, zelul depus când mă interesa ceva și plăcerea veri- 
tabilă simțită de fiecare dată când desluseam un lucru sau 
un subiect complicat. Am învățat geometria euclidiană cu 
un profesor particular și îmi amintesc limpede satisfacția 
intensă pe care mi-o ofereau soluţiile geometrice clare. Îmi 
amintesc la fel de limpede cât de încântat am fost când 
unchiul meu (tatăl lui Francis Galton) mi-a explicat princi- 
piul vernierului pe barometru. Cât privește gusturile felurite, 
pe lângă știință îmi plăcea să citesc tot felul de cărți si petre- 
ceam ore întregi citind piesele istorice ale lui Shakespeare, 
de obicei în cadrul unei vechi ferestre care se deschidea în 
zidurile groase ale școlii. Mai citeam și alte feluri de poezie, 
cum ar fi operele recent publicate ale lui Byron, Scott și 
The Seasons (Anotimpurile) de Thomson. Mentionez lucrul 
acesta pentru că mai târziu mi-am pierdut cu desăvârşire, 
spre marele meu regret, plăcerea pentru orice fel de poezie, 
inclusiv pentru Shakespeare. În legătură cu bucuriile oferite | 
de poezie aș mai putea adăuga că, în 1822, în timpul unei 
excursii călare până la granițele Țării Galilor, am simţit pen- 


2 Cf. nota de subsol a de la p. 149 (n. red.). 

tru prima dată încântarea vie stárnitá de un peisaj, o sen- 
zatie care mi-a rámas mai mult timp ín suflet decát toate 
celelalte pláceri estetice. 

La inceputul vietii mele de scolar, un báiat avea un exem- 
plar din Wonders of the World (Minunile lumii). Citeam ade- 
sea din această carte, certándu-má cu alți băieți în privința 
adevărului anumitor afirmații. Si cred că acest volum mi-a 
insuflat prima dată dorința de a călători în țări îndepărtate, 
dorință care mi s-a împlinit mai apoi prin călătoria pe vasul 
Beagle. În a doua parte a vieţii mele de școlar am devenit 
foarte pasionat de trasul cu pușca, si cred că ar fi fost greu 
să găsești pe cineva cu mai multă râvnă pentru cea mai 
nobilă dintre cauze decât aveam eu pentru impuscatul păsă- 
rilor. Îmi amintesc foarte bine cum am omorât prima mea 
becatiná: eram atât de emoționat, că-mi venea greu sá reín- 
carc pușca din cauza tremurului mâinilor. Această pasiune 
a dăinuit multă vreme si am devenit un foarte bun tintas. 
La Cambridge, exersam ducándu-mi pușca la umăr în fața 
oglinzii, pentru a vedea dacă o ţin dreaptă. Mai util însă 
mi se părea să rog un prieten să miște de colo-colo o lumâ- 
nare aprinsă și apoi să trag după ea cu capsa pusă pe percu- 
tor: dacă tinteam bine, micul suflu de aer stingea lumânarea. 
Detonarea capsei producea un pocnet ascuţit si mi s-a spus 
că directorul colegiului ar fi remarcat: „Ce lucru curios! 
Domnul Darwin pare să petreacă ore întregi în cameră poc- 
nind din bici, căci deseori aud un pocnet când trec pe sub 
ferestrele lui.“ 

Printre colegii de școală aveam mulți prieteni la care ți- 
neam foarte mult, ceea ce mă face să cred că felul meu de a 
fi era foarte afectuos pe atunci. O parte din acești băieți nu 
erau deloc lipsiţi de inteligenţă, dar as putea să adaug, 
după principiul noscitur a socio?, că nici unul dintre ei nu 
s-a remarcat vreodată prin realizări deosebite. 


a Cunosti omul după cel cu care se însoțește (lat., traducere liberă) 
(n. tr.). 


78 CHARLES DARWIN 


În privinţa stiintei, am continuat sá colectionez minerale 
cu mare râvnă, dar o făceam într-un mod complet nestiintific: 
mă preocupa doar să găsesc minerale cu nume noi și nu 
încercam să le clasific. Pesemne observam și insectele cu 
oarecare atenţie, pentru că la zece ani (1819), în timpul unui 
sejur de trei săptămâni la Plas Edwards, pe coasta Ţării 
Galilor, am fost foarte interesat si surprins să văd o insectă 
mare, cu negru și roșu, din ordinul hemipterelor, multe 
molii (Zygaena) si o cicindelă, toate acestea negăsindu-se 
în Shropshire. Aproape că am luat hotărârea să colectionez 
orice insectă pe care o găseam moartă, căci, după ce m-am 
consultat cu sora mea, am ajuns la concluzia că e greșit să 
omori insecte doar pentru a alcătui o colecţie. După ce am 
citit Selborne a lui White, am urmărit cu mare plăcere obi- 
ceiurile păsărilor și chiar am luat notițe pe acest subiect. 
În simplitatea mea, îmi amintesc că mă întrebam de ce nu 
aleg toți gentlemenii să se facă ornitologi. 

Cu puțin timp înainte să-mi închei viața de școlar fratele 
meu a început să se indeletniceascá mult cu chimia și și-a 
construit un laborator frumușel, cu toate instrumentele 
necesare, în magazia de unelte din grădină, dându-mi voie 
să îl asist la majoritatea experimentelor. Prepara tot felul 
de gaze și de compuși, în vreme ce eu citeam cu atenţie 
diverse cărți de chimie, cum ar fi Chemical Catechism a lui 
Henry și Parkes. Subiectul mă pasiona foarte tare și deseori 
lucram amândoi până târziu în noapte. Aceasta a fost partea 
cea mai bună a educaţiei dobândite de mine în timpul școlii, 
pentru că mi-a arătat în practică însemnătatea științei ex- 
perimentale. La școală s-a aflat într-un fel sau altul că eu 
și fratele meu ne îndeletniceam cu chimia și, fiind vorba de 
un fapt nemaiauzit, mi s-a pus porecla „Gaz“. lar o dată 
am fost chiar mustrat public de directorul şcolii, dr. Butler, 
fiindcă îmi iroseam timpul cu astfel de activităţi inutile. 
Dr. Butler m-a numit, în mod cu totul nedrept, un „poco 

curante"? — un repros care mi s-a părut cu atât mai cumplit, 
cu cât nu intelegeam ce vrea să spună. 

Cum școala nu-mi folosea la nimic, tata a avut intelep- 
ciunea de a mă retrage mai devreme decât se obișnuia, tri- 
mitándu-má în octombrie 1825, dimpreună cu fratele.meu, 
la Universitatea din Edinburgh!, unde am rămas doi ani 
academici. Fratele meu își termina studiile de medicină, deși 
nu cred că a intenţionat vreodată să practice această profe- 
sie, iar eu am fost trimis să mi le încep. Dar curând după 
aceea am dedus, din mai multe fapte mărunte, că tata urma 
să-mi lase o avere suficient de mare ca să pot trăi din ea 
întrucâtva confortabil, chiar dacă nu mi-am imaginat că 
voi ajunge vreodată atât de bogat precum sunt. Însă această 
convingere a fost suficientă ca să mă abată de la orice efort 
susținut de a învăța medicina. 

La Edinburgh, învățătura se făcea numai prin cursuri, 
toate insuportabil de plictisitoare, în afară de cele de chimie 
ale lui Hope?; după mintea mea, cursurile nu prezintă nici 
un avantaj față de lectură — dimpotrivă, au multe dezavan- 
taje. Prelegerile doctorului Duncan despre Materia medica, 
care aveau loc de la ora opt în dimineţile de iarnă, mi-au 
lăsat o amintire înfiorătoare. Cursurile de anatomie ale doc- 
torului Munro erau la fel de plictisitoare ca el însuși, iar 
subiectul îmi provoca dezgust. Faptul că nu am fost încurajat 


2 Expresie derivată din italiană, desemnând o persoană nepăsă- 
toare, indolentă (n. tr.). 

1. S-a cazat la doamna Mackay, pe Lothian Street nr. 11. Puținele 
informaţii conţinute în registrele Universităţii din Edinburgh au fost 
publicate în Edinburgh Weekly Dispatch, 22 mai 1888, și în St. James's 
Gazette, 16 februarie 1888. Din cea de-a doua publicaţie reiese că el 
şi fratele său, Erasmus, au folosit biblioteca mai mult decât o făceau 
îndeobşte studenţii la vremea aceea. — F.D. 

2. Thomas Charles Hope (1766-1844), profesor de chimie la Edin- 
burgh între 1799 si 1843. — N.B. 

să practic disectia s-a dovedit a fi unul din cele mai mari 
neajunsuri ale vietii mele, cáci mi-as fi depásit repede sila, 
iar practica mi-ar fi fost nepretuitá în munca mea viitoare. 
Acest neajuns nu a putut fi îndreptat, la fel ca şi incapaci- 
tatea mea de a desena. Am vizitat regulat și saloanele spita- 
lului. Au fost cazuri care m-au tulburat foarte mult si pástrez 
în memorie imagini vii ale unora dintre ele; dar nu am fost 
atât de nesăbuit încât să-mi restrâng vizitele din această 
cauză. Nu înţeleg de ce această parte a studiilor mele medi- 
cale nu m-a interesat într-o mai mare măsură, mai ales că, 
înainte de a veni la Edinburgh, începusem să ofer îngrijiri 
medicale unor oameni săraci din Shrewsbury, îndeosebi 
copii şi femei: îmi notam descrieri cât mai complete ale 
cazurilor, cu toate simptomele, apoi i le citeam tatei cu voce 
tare, iar el îmi sugera investigaţii suplimentare și mă sfătuia 
ce doctorii să le dau — doctorii pe care le pregáteam eu în- 
sumi. La un moment dat aveam cel puţin o duzină de paci- 
enti și munca aceasta má interesa foarte mult.! Tata, de 
departe cel mai bun cunoscător de caractere din câți am întâl- 
nit, afirma că aș putea fi un medic de succes, prin asta vrând 
să spună unul cu multi pacienţi. El considera că elementul 
principal al reușitei este să inspiri încredere, dar n-aș putea 
spune ce anume l-a făcut să conchidă că eu aș avea darul 
de a inspira încredere. În două rânduri am fost şi în sala 
de operaţii a spitalului din Edinburgh si am asistat la două 
operaţii cumplite, una din ele pe un copil, dar am dat bir cu 
fugiţii înainte să se termine. Nu m-am mai întors niciodată 
acolo, și cred că nimic din lume nu m-ar fi putut convinge 
s-o fac. Aceasta se întâmpla cu mult înainte să apară bine- 
cuvântarea cloroformului. Acele două cazuri m-au bântuit 
mulţi ani de atunci încolo. 


1. L-am auzit amintindu-și cât de mândru s-a simţit după ce a 
izbutit să trateze o întreagă familie cu tartrat de antimoniu si pota- 
siu. — F.D. 

„ Fratele meu nu a rămas decât un an la universitate, asa 
cá ín al doilea an am fost lásat de capul meu; asta s-a dove- 
dit a fi un avantaj, fiindcá astfel m-am imprietenit cu mai 
multi tineri pasionati de stiintele naturale. Unul dintre ei 
era Ainsworth!, care mai târziu a publicat descrierea cálá- - 
toriilor sale în Asiria: făcea geologie werneriană? și avea 
oarece cunoștințe despre o mare varietate de subiecte, dar 
era superficial și genul de om care-i mai curând bun de gură. 
Doctorul Coldstream? avea cu totul altă fire: era un tânăr 
deosebit de îngrijit, protocolar, foarte religios si cu suflet 
mare. Mai târziu a publicat câteva articole de zoologie bune. 
Un al treilea tânăr era Hardie, care, cred eu, ar fi putut 
ajunge un bun botanist dacă n-ar fi murit de timpuriu în 
India. Cel din urmă era doctorul Grant*, cu câţiva ani mai 
mare decât mine, despre care nu mai știu cum l-am cunoscut; 
a publicat câteva articole de zoologie de primă mână, dar 
după ce a ajuns profesor la University College din Londra a 
încetat orice activitate ştiinţifică — lucru care, pentru mine, 


1. William Francis Ainsworth (1807-1896), licenţiat al Colegiului 
Regal de Chirurgie din Edinburgh, 1827. A studiat geologia la Lon- 
dra, Paris și Bruxelles. Chirurg și geolog în cadrul unei expediţii pe 
râul Eufrat, 1835; a condus expediția la creștinii caldeeni, 1838- 
1840. — N.B. 

2. Abraham Gottlob Werner (1750-1817), geolog; adept al teoriei 
neptuniene conform căreia toate rocile s-au depus ca precipitate ale 
apei. — N.B. 

3. Dr. Coldstream a murit pe 17 septembrie 1863; vezi Crown 
16mo. Book Tract, nr. 19, Religious Tract Society (fără dată). — F.D. 

Această notă de subsol apare în ediția The Thinker's Library, si 
nu în Life and Letters. — N.B. 

4. Robert Edmund Grant (1793-1874), profesor de anatomie com- 
parativă si zoologie la Universitatea din Londra între 1827 și 1874; 
membru al Royal Society, 1836. T.H. Huxley scrie despre Grant urmá- 
toarele: „Dintre biologii pe care i-am întâlnit în acea perioadă (1851— 
1858), singurul care avea ceva de spus în favoarea evoluției era 
doctorul Grant, de la University College; iar susținerea sa nu era me- 
nitá să propage cauza.“ Life and Letters, vol. II, p. 188. — N.B. 

a rămas întotdeauna de neînțeles. L-am cunoscut bine; avea 
o purtare seacă și formală, dar și mult entuziasm dincolo 
de această carapace. Într-o zi am făcut o plimbare împreună 
și el mi-a vorbit cu înflăcărare despre Lamarck și despre 
vederile acestuia asupra evoluției. L-am ascultat într-o 
tăcere uluită si, din câte îmi pot da seama, spusele lui nu 
au avut vreun efect intelectual asupra mea. Citisem deja 
Zoonomia bunicului meu, în care sunt avansate vederi simi- 
lare, dar nici această lucrare nu exercitase o înrâurire asu- 
pra mea. Cu toate acestea, faptul că relativ devreme în 
viață am fost expus la astfel de idei și le-am auzit láudate 
s-ar putea să fi contribuit la susținerea lor de către mine, 
sub o formă diferită, în Originea speciilor. La vremea aceea 
aveam o mare admiraţie pentru Zoonomia, dar când am 
recitit-o după un răstimp de zece sau cincisprezece ani am 
fost foarte dezamăgit să constat că faptele expuse acolo 
păleau în fața numărului mare de speculaţii. 

Doctorii Grant si Coldstream se ocupau îndeosebi cu zoo- 
logia marină, iar deseori îl însoțeam pe cel dintâi la colec- 
tionat animale din bălțile lăsate de reflux, pe care le disecam 
după cum mă pricepeam. M-am împrietenit și cu niște pes- 
cari din Newhaven, însoțindu-i uneori când ieșeau la pescuit 
de stridii și reușind astfel să adun multe specimene. Dar, 
cum îmi lipsea exercițiul disectiei și nu posedam decât un 
prăpădit de microscop, încercările mele nu prea dădeau 
roade. Și totuși, am făcut o mică descoperire interesantă 
pe care am prezentat-o pe la începutul anului 1826 într-o 
scurtă comunicare ținută în fața Plinian Society. În expu- 
nerea mea arătam că așa-numitele ouă de Flustra au capa- 
citatea de mișcare independentă cu ajutorul cililor și sunt, 
de fapt, larve. Într-o altă comunicare scurtă, am arătat că 
micile corpuri sferice considerate până atunci a fi o stare 
primară a lui Fucus loreus nu erau, de fapt, nimic altceva 
decât învelișul ouălor aparținând speciei viermiforme Pon- 
tobdella muricata. 

Plinian Society! a fost susținută si, dacă nu mă înșel, 
chiar înființată de profesorul Jameson?: membrii săi erau 
studenți care se întâlneau într-o încăpere de la subsolul 
universității pentru a da citire unor comunicări despre sti- 
intele naturale si a le supune discuţiei. Participam regulat 
la aceste întâlniri care îmi priau prin aceea că îmi intreti- 
neau zelul și îmi dădeau posibilitatea de a-mi face noi cunos- 
cuti cu care aveam afinități. Într-una din seri, un biet tânăr 
s-a ridicat în picioare și, după ce s-a bâlbâit la nesfârșit și 
s-a înroșit ca racul, a reușit într-un final să rostească: „Dom- 
nule președinte, am uitat ce voiam să zic.“ Sărmanul om 
părea pe de-a-ntregul copleșit, iar cei prezenți au fost atât 
de surprinși, că nimeni n-a intervenit pentru a-l salva din 
situația jenantă. Comunicările citite în cadrul micii noastre 
societăți nu erau destinate tiparului, astfel că nu am avut 
satisfacția de a-mi vedea expunerea tipărită, însă cred că 
doctorul Grant a amintit mărunta mea descoperire în admi- 
rabila sa lucrare despre Flustra. 

Am făcut parte și din Royal Medical Society, participând 
cu oarecare regularitate la întâlnirile ei, dar, cum subiectele 
discutate acolo erau exclusiv medicale, n-am fost prea inte- 
resat. În cercul acela se spuneau multe lucruri fără temei, 
dar erau și câțiva buni vorbitori, cel mai înzestrat dintre ei 
fiind actualul Sir J. Kay-Shuttleworth*. Uneori îl insoteam 


1. Societatea a fost înființată în 1823 și a încetat să funcționeze în 
jurul anului 1848 (Edinburgh Weekly Dispatch, 22 mai 1888). — F.D. 

a. Robert Jameson (1774-1854), Regius professor („profesor regal“) 
de istorie naturală și custode al Muzeului din Edinburgh în perioada 
1804-1854. A înființat Societatea Werneriană în 1808. — N.B. 

3. James Phillips Kay-Shuttleworth, prim baronet (1804-1877), 
doctor ín mediciná la Edinburgh, 1827; comisar adjunct ín Comisia 
pentru Legea Sáracilor ín 1835; prim-secretar al Comisiei Consiliului 
Educaţiei în perioada 1839-1849; membru al unor comitete științifice 
etc. - N.B. 

pe doctorul Grant la întâlnirile ţinute de Wernerian Society, 
unde se citeau si discutau diverse expuneri despre istoria 
naturală, care erau apoi publicate în Transactions. L-am 
ascultat pe Audubon’ ţinând câteva prelegeri interesante 
despre modul de viață al păsărilor din America de Nord si 
râzându-şi cumva pe nedrept de Waterton?. De altfel, în 
Edinburgh trăia pe atunci un negru care îl insotise în călă- 
torii pe Waterton și care își câștiga traiul împăind păsări, 
lucru la care se pricepea extraordinar; l-am plătit ca să-mi 
dea și mie lecţii în această materie și petreceam mult timp 
în compania lui, căci era un om foarte plăcut și inteligent. 
Domnul Leonard Horner? m-a dus o dată la una dintre 
întâlnirile ţinute de Royal Society of Edinburgh, unde l-am 
văzut pe Sir Walter Scott prezidând și l-am auzit scuzân- 
du-se în fața asistenței, întrucât, spunea el, nu se simțea demn 
de o asemenea onoare. Am contemplat personajul și întreaga 
scenă pătruns de evlavie și admiraţie, și cred că această vi- 
zită din tinereţe, precum și faptul că am participat la întâl- 
nirile de la Royal Medical Society m-au făcut să încerc o 
mândrie mai mare decât oricare alta resimţită cu astfel de 
prilejuri atunci când am fost ales membru onorific al ambe- 
lor societăți acum câțiva ani. Dacă mi s-ar fi spus la vremea 
aceea că într-o bună zi mi se va face o asemenea cinste, măr- 
turisesc că asta nu mi s-ar fi părut mai puțin ridicol si impro- 
babil decât prezicerea că voi deveni cândva regele Angliei. 


1. John James Audubon (1785-1851). Ornitolog și autor al cărți- 
lor The Birds of America si The Quadrupeds of North America. — N.B. 

2. Charles Waterton (1782-1865). Naturalist şi călător, autor al 
cărții Wanderings in S. America. — N.B. 

3. Leonard Horner (1785-1864). Geolog si teoretician în domeniul 
educaţiei, a ajutat la organizarea London Institution în 1827 si a 
avut un rol activ în elaborarea Factory Acts [legile pentru protecția 
muncitorilor, în special a copiilor și femeilor, adoptate de Parlamentul 
Regatului Unit începând cu anul 1833 — n. tr.]. — N.B. 

În al doilea an petrecut la Edinburgh, am audiat prele- 
gerile de geologie și zoologie ţinute de Jameson, dar le-am 
găsit nespus de plictisitoare. Dacă au avut vreun efect asu- 
pra mea, atunci nu poate fi vorba decât de faptul că am luat 
hotărârea să nu citesc cât voi trăi o carte de geologie și să 
nu mă îndeletnicesc câtuși de puţin cu studiul acestei științe. 
Și totuși, am certitudinea că eram pregătit pentru o abordare 
filozofică a chestiunii, deoarece cu doi sau trei ani înainte 
un domn în vârstă din Shropshire, pe nume Cotton, care știa 
multe despre roci, îmi atrăsese atenția asupra unui bloc 
eratic de mari dimensiuni, bine-cunoscut în orașul Shrews- 
bury și botezat „clopotul de piatră“. El îmi spusese că roci 
asemănătoare se găseau cel mai aproape în Cumberland sau 
în Scoţia și îmi declarase pe un ton solemn că se va sfârși lu- 
mea până să poată cineva explica cum a ajuns piatra aceas- 
ta în locul unde se află acum. Cuvintele bătrânului domn 
m-au impresionat profund și am meditat la această piatră 
minunată. Așa se face că, atunci când am citit prima oară 
despre acțiunea ghețarilor care transportă astfel de blocuri 
eratice, am simţit o încântare autentică și m-am bucurat 
de progresul geologiei. Nu mai puţin uimitor este faptul că, 
deși am numai șaizeci și șapte de ani, în timpul unui curs 
ţinut pe teren la Salisbury Craigs mi-a fost dat să-l aud pe 
profesorul Jameson afirmând despre un dike bazaltic* cu 
margini amigdaloide și strate întărite pe ambele părți, în 
condiţiile în care eram înconjurați de roci vulcanice, că ar 
fi o fisură umplută de deasupra cu sedimente, pentru ca 
apoi să adauge cu un zâmbet batjocoritor că existau persoane 
care susțineau că ar fi umplut de dedesubt cu masă topită. 
Când mă gândesc la acest curs, nu mă mir de hotărârea 
mea de a nu studia vreodată geologia. 


a În original, trap-dyke, termen care desemnează coloanele de 
lavă răcită, cu granulaţie fină (bazaltică în cazul de față), din epoci 
geologice vechi, care s-au ridicat mai mult sau mai puţin vertical prin- 
tre stratele altor roci (n. tr.). 

Mergánd la cursurile lui Jameson, l-am cunoscut pe cus- 
todele muzeului, domnul Macgillivray!, care mai târziu a 
publicat un consistent si excelent volum despre pásárile 
din Scotia. Nu prea avea nici înfățișarea și nici manierele 
unui gentleman. Am avut cu el multe discuţii interesante 
despre istoria naturală si s-a purtat foarte frumos cu mine. 
Mi-a oferit niște cochilii rare, căci la acea vreme strângeam 
moluște marine, chiar dacă nu cu mare râvnă. 

În acești doi ani, vacantele de vară mi le-am umplut cu 
distracţii, deși tot timpul aveam o carte la îndemână, pe 
care o citeam cu interes. În vara lui 1826 am făcut împreună 
cu doi prieteni o lungă drumeţie cu rucsacul în spinare, în 
partea nordică a Ţării Galilor. Mergeam pe jos câte treizeci 
de mile în majoritatea zilelor, iar în una din zile am urcat 
pe Snowdon. Împreună cu sora mea Caroline am mai făcut 
si un tur călare al nordului Țării Galilor; ne-a însoțit un ser- 
vitor, care ne căra hainele în desagi agátate de șa. Toamna 
era anotimpul trasului cu pușca, și mă dedam acestei pasi- 
uni în special la domnul Owen, la Woodhouse, și la unchiul 
meu Jos?, la Maer. Așa de mare mi-era entuziasmul că îmi 
puneam cizmele de vânătoare desfăcute lângă pat seara la 
culcare, ca să nu pierd încă o jumătate de minut când le 
încălțam dimineaţa. Într-o dimineaţă (era 20 august), aflán- 
du-mă în căutare de cocoși de mesteacăn, am ajuns într-un 
colț îndepărtat al domeniului de la Maer înainte să se lumi- 
neze, iar tot restul zilei eu și paznicul ne-am croit cu greu 
drum prin tufárisul des si prin pădurea tânără cu pini de 
Scotia. Tineam o evidenţă strictă a fiecărei păsări impuscate 
de-a lungul unui sezon. Într-o zi, vânând la Woodhouse îm- 


1. William Macgillivray (1796-1852). Custode al Muzeului Colegiu- 
lui Regal de Chirurgie din Edinburgh, 1831-1841. Profesor de istorie 
naturală la Aberdeen, 1841. Autorul cărții A History of British Birds. 
- N.B. 

2. Josiah Wedgwood, fiul celui care a fondat manufacturile Etru- 
ria. — F.D. 

preuná cu cápitanul Owen, fiul cel mai várstnic, si cu maio- 
rul Hill, vărul lui, devenit mai apoi Lord Berwick — doi com- 
panioni care-mi erau foarte agreabili —, m-am simtit folosit 
cu nerusinare, cáci ori de cáte ori trágeam si credeam cá 
am omorât o pasăre unul din cei doi se prefăcea că încarcă 
pușca si-mi dădea de veste: „Pasărea asta să n-o socotesti, 
că am tras în același timp cu tine“, iar paznicul, care prinsese 
gluma, le întărea spusele. După câteva ore, mi-au spus că 
se distraseră pe seama mea, dar mie nu-mi ardea de glumă 
fiindcă impuscasem o grămadă de păsări, fără să știu câte 
si fără sá le pot adăuga la lista pe care o tineam făcând 
câte un nod pentru fiecare într-un șnur legat de butonierá. 
Însă viclenii mei prieteni băgaseră de seamă că aveam acest 
obicei. 

Chiar dacă îmi plăcea la nebunie să trag cu pușca, cred 
că în adâncul sufletului mă rușinam de patima cu care mă 
dedam vânătorii, căci încercam să mă conving că aceasta 
este o ocupaţie aproape intelectuală, fiind nevoie de o mare 
iscusintá ca sá deduci unde se găsește cel mai mult vânat 
și să strunesti câinii de vânătoare cum trebuie. 

Una din vizitele mele autumnale la Maer, în 1827, a fost 
memorabilă fiindcă acolo l-am întâlnit pe Sir J. Mackintosh!, 
cel mai bun narator pe care mi-a fost dat să-l ascult în viața 
mea. Am aflat mai târziu că ar fi spus: „Tânărul acesta are 
ceva care-mi stârnește interesul“, și nu mi-am putut înăbuși 
un sentiment de mândrie. Cel mai probabil, remarca lui 
s-a datorat faptului că observase cât de atent ascultam tot 
ce spunea, şi asta pentru că eram neștiutor ca un dobitoc 
în ce privește subiectele despre care îmi vorbea: istorie, poli- 
tică și filozofie morală. Cuvintele de laudă de la o persoană 


1. Sir James Mackintosh (1765-1832), filozof și istoric. A studiat 
medicina la Edinburgh. El și Josiah Wedgwood, proprietarul dome- 
niului de la Maer, se căsătoriseră cu două dintre surorile Allen, deci 
erau rude prin alianţă. — N.B. 

eminentă, chiar dacă adesea, ba chiar totdeauna îi mângâie 
vanitatea unui tânăr, sunt, după părerea mea, benefice pen- 
tru el, fiindcă îl ajută să nu se abată de la calea dreaptă. 

Vizitele mele la Maer în răstimpul acestor doi ani și al 
celor trei care le-au urmat au fost o plăcere, și dincolo de 
vânătoarea de toamnă. Te simteai acolo cu desăvârșire liber, 
împrejurimile erau cum nu se poate mai potrivite pentru 
plimbări pe jos sau călare, iar serile erau rezervate discu- 
tiilor de cele mai multe ori foarte plăcute — nu atât de per- 
sonale cum se întâmplă îndeobşte la mari reuniuni de 
familie — și muzicii. Vara, întreaga familie obișnuia sá sadá 
pe treptele vechiului portic al casei, cu grădina de flori în 
față; mai departe, malul abrupt și împădurit se oglindea în 
lac, iar ici-colo sărea câte un pește sau lopăta câte o pasăre 
pe luciul apei. Nimic nu mi-a rămas mai viu întipărit în 
minte decât aceste seri la Maer. Tineam foarte mult la 
unchiul meu Jos și îl respectam profund: era tăcut și rezer- 
vat, ceea ce-i dădea aerul unui om nesuferit, dar uneori vor- 
bea deschis cu mine.! Întruchipa perfect tipul bărbatului 
integru, cu judecata cea mai clară. Nu cred că există vreo 
putere pe pământ care să-l fi putut abate un inch de la ceea 
ce considera el calea dreaptă. Deseori, caracterul său mă 
ducea cu gândul la bine-cunoscuta odă a lui Horaţiu, pe 
care între timp am uitat-o, dar în care apar cuvintele „nec 
vultus tyranni etc.*?. 


1. Sydney Smith vizita frecvent domeniul de la Maer, iar doamna 
Litchfield afirmă că mama ei își amintea de acest comentariu făcut 
de el: „Wedgwood e un bărbat admirabil — păcat că îşi urăște 
prietenii.“ Emma Darwin, vol. I, p. 74. — N.B. 

2. „lustum et tenacem propositi virum / non civium ardor prava 
iubentium, / non vultus instantis tyranni / mente quatit solida“. — F.D. 
[„Pe omul drept și tare în hotărâri / nici furia multimii-ndemnánd la 
rău / și nici tiranul crunt la față / nu pot să-l clatine...“ (Ode, III, 3), 
trad. rom. de Constantin I. Niculescu, în Horatius, Opera omnia, vol. 
1, editată de Mihai Nichita și Traian Costa, Univers, București, 
1980, p. 187 — n. red.] 


CAMBRIDGE, 
1828-1831 


Dupá doi ani petrecuti la Edinburgh, tata a observat sau a 
aflat de la surorile mele că nu îmi surâdea ideea de a deveni 
medic, drept care mi-a propus să mă fac preot. Se împotrivea 
vehement, și pe bună dreptate, perspectivei de a-şi vedea 
fiul devenind unul din acei bărbaţi fără ocupaţie, interesați 
doar de distracţii — direcţie în care părea că mă îndrept cel 
mai probabil. I-am cerut să-mi lase un timp de reflecţie, căci 
putinul pe care-l auzisem și cumpănisem cu privire la acest 
subiect mă făcea sá sovái în a-mi declara credința deplină 
în dogmele Bisericii Anglicane, chiar dacă, altfel, îmi plăcea 
ideea de a fi preot de țară. Prin urmare, am citit cu atenţie 
cartea lui Pearson despre Crez și alte câteva cărți despre 
divinitate și, cum pe vremea aceea nu aveam nici cea mai 
mică îndoială cu privire la adevărul strict și literal al fiecărui 
cuvânt din Biblie, m-am convins în scurt timp că dogmele 
noastre trebuie acceptate așa cum sunt. Nu am realizat nici 
un moment cât de ilogic e să spui că crezi în ceea ce nu poţi 
înţelege, în ceea ce este, de fapt, de neînțeles. Aș fi putut 
spune fără să mint că nu îmi doresc să contrazic nici o dogmă, 
dar niciodată n-am fost atât de neghiob încât să împărtășesc 
si să mărturisesc dictonul „credo quia incredibile“. 

Când mă gândesc la ce atacuri violente am fost supus 
din partea drept-credinciosilor, mi se pare ridicol că am avut 
cândva intenţia să devin preot. De altfel, această intenție 


a Cred fiindcă este de necrezut“ (lat.) (n. tr.). 

si dorinţa tatălui meu nu au fost niciodată abandonate în 
mod oficial, ci pur și simplu au fost date uitării după ce am 
plecat din Cambridge și m-am îmbarcat pe vasul Beagle în 
calitate de naturalist. Dacă ar fi să dau crezare frenologilor, 
aveam cel puţin o calitate care mă recomanda pentru misiu- 
nea preoțească. Acum câțiva ani, secretarii unei societăți 
germane de psihologie mi-au adresat o scrisoare, rugân- 
du-mă pe tonul cel mai serios să le trimit o fotografie de-a 
mea. După o vreme, am primit procesul-verbal al unei întru- 
niri în care pare-se că forma capului meu fusese subiect de 
discuţie publică; cu acest prilej, unul dintre vorbitori afir- 
mase că protuberanta ,reverentei” îmi era dezvoltată cât 
pentru zece preoți. 

Hotărârea că voi deveni preot era luată, așadar trebuia 
să mă înscriu la o universitate engleză si să obțin o diplomă. 
Dar, cum nu mai deschisesem o carte de studii clasice de 
când părăsisem școala, am descoperit cu amărăciune că în 
cei doi ani scurși de atunci uitasem, oricât de incredibil ar 
părea, aproape tot ce învățasem, până și câteva dintre lite- 
rele grecești. Prin urmare, nu am plecat la Cambridge în 
octombrie, cum era obiceiul, ci m-am pregătit cu un profesor 
particular în Shrewsbury și m-am prezentat la Cambridge 
abia după vacanţa de Crăciun, la începutul lui 1828. În scurt 
timp mi-am redobândit cunoștințele din timpul școlii, pu- 
tând să traduc cu oarecare ușurință din cărți grecești nu 
prea dificile, cum ar fi Homer sau Biblia grecească. 

La fel cum se întâmplase la Edinburgh și la școala din 
Shrewsbury, cei trei ani petrecuţi la Cambridge au fost un 
timp irosit pentru studiile mele academice. Am încercat 
matematicile, și chiar m-am pregătit în vara lui 1828 cu un 
profesor particular (un ins foarte plictisitor) la Barmouth, 
dar avansam foarte greu. Aceste studii îmi repugnau, în 
principal pentru că nu vedeam nici un sens în primele ele- 
mente ale algebrei. Nerăbdarea mea a fost prostească, iar 
mai târziu am regretat profund că n-am înaintat măcar atât 

cât să înțeleg într-o oarecare măsură marile principii ale 
matematicii, căci cei astfel înzestrați par să posede un simț 
în plus. Nu cred însă că aș fi reușit vreodată să trec de un 
nivel foarte scăzut. În ceea ce privește subiectele clasice, 
n-am făcut altceva decât să audiez câteva cursuri obligatorii, 
si aproape pot spune că am fost prezent doar cu numele. În 
al doilea an, a trebuit să studiez o lună sau două ca să trec 
examenele preliminare, ceea ce am izbutit fără greutate. În 
ultimul an m-am pus din nou cu burta pe carte pentru exa- 
menul final de B.A.*, anume mi-am împrospătat greaca și 
latina și am repetat niște algebră și geometrie euclidiană, 
cea din urmă făcându-mi la fel de multă plăcere ca pe vre- 
mea când eram şcolar. Pentru a trece examenul de B.A., 
trebuia să mai aprofundez și două cărți ale lui Paley — Evi- 
dences of Christianity și Moral Philosophy. Am făcut-o temei- 
nic si sunt convins că aș fi putut reda corect toate ideile din 
Evidences of Christianity, deşi nu în maniera atât de limpede 
a lui Paley. Logica acestei cărţi, precum si aceea a altei cărți 
ale sale, Natural Theology, mi-au produs la fel de multă încân- 
tare ca si Euclid. Studiul atent al acestor opere, fără a căuta 
să învăţ vreun fragment pe dinafară, a fost singura parte a 
întregului program academic care, după cum am simţit atunci 
si cred în continuare, mi-a ajutat într-o oarecare măsură în 
dezvoltarea mea intelectuală. Pe atunci, nu mi-am bătut 
capul cu premisele lui Paley si, luându-le de bune, lunga lui 
argumentatie m-a convins și m-a fermecat. Întrucât la exa- 
men am răspuns bine la întrebările din Paley, m-am des- 
curcat bine la geometria euclidiană și n-am eșuat de tot la 
subiectele clasice, mi-am asigurat un loc în rândul o! mohoi”, 
sau în marele grup al celor care nu aspiră la menţiuni ono- 
rabile. În mod destul de ciudat, nu-mi amintesc pe ce loc 


2 Bachelor of Arts — primul titlu academic, acordat de obicei după 
trei ani de studii, corespunzând diplomei de licenţă (n. tr.). 
» Cei multi, majoritatea (gr.) (n. tr.). 

am fost — memoria mea oscilează între al cincilea, al zecelea 
sau al doisprezecelea nume de pe listă.! 

La universitate se ţineau prelegeri publice în diferite 
domenii, iar prezenţa era lăsată la alegerea fiecăruia. Dar 
mie îmi displăcuseră atât de mult cursurile de la Edinburgh, 
că nu m-am invrednicit să asist nici măcar la prelegerile 
elocvente și interesante ale lui Sedgwick?. Dacă aș fi făcut-o, 
probabil as fi devenit mai devreme geolog. Totuşi, am audiat 
cursurile de botanică ţinute de Henslow’? si am fost încântat 
de claritatea lor extraordinară și de exemplificările admira- 
bile. Cu toate acestea, n-am studiat botanica. Henslow obiș- 
nuia să-și ducă studenții, laolaltă cu câţiva dintre membrii 
mai vârstnici ai universităţii, în excursii până în locuri înde- 
părtate, pe jos sau cu trăsurile, ori cu barca în josul râului, 
și să le predea despre plantele sau animalele mai rare întâl- 
nite pe parcurs. Aceste excursii erau o plăcere. 

Deși, după cum vom vedea imediat, viaţa mea la Cam- 
bridge a avut si laturi bune, timpul pe care l-am petrecut 
acolo a fost irosit într-o manieră regretabilă, ba chiar mai 
rău decât irosit. Ca urmare a pasiunii mele pentru trasul 
cu pușca și pentru vânătoare sau, în lipsa acestor activităţi, 
pentru plimbările călare prin împrejurimi, am nimerit într-un 
cerc de bărbaţi puși pe distracție, printre care se numărau 
gi câţiva tineri nesocotiti și netrebnici. Cinam adesea impre- 
ună, chiar dacă la aceste cine participau și bărbaţi de o ti- 
nută mai înaltă, iar uneori beam prea mult, pentru ca apoi 
să cântăm cântece de chef și să jucăm cărți. Știu că ar trebui 


1. Al zecelea pe lista din ianuarie 1831. - F.D. 

2. Adam Sedgwick (1785-1873). Profesor la catedra woodwardianá 
de geologie de la Cambridge, 1818. Membru al Royal Society, 1830. — 
N.B. 

3. John Stevens Henslow (1796-1861). Profesor de botanicá la 
Cambridge, 1827-1861. L-a ajutat pe Darwin sá obtiná postul de natu- 
ralist pe vasul Beagle, iar Darwin a avut întotdeauna o mare stimă 
pentru el. — N.B. 


« 


Christ's College, Cambridge, unde Darwin a petrecut „cei mai veseli 

ani din viața sa (sus; pictură de George Pyne). Jos, caricatură 

reprezentându-l pe studentul Charles Darwin - pe atunci un avid 

colecționar de coleoptere — călare pe un gândac uriaș (desen de Albert 
Way, cca 1828). 


o ge îi Charkha | 


John Stevens Henslow, profesor de botanică la Cambridge, mentor și 
prieten al lui Darwin (stânga sus). Naturalistul german Alexander 
von Humboldt, ale cărui relatări de călătorie l-au încurajat pe Dar- 
win să întreprindă la rândul lui o expediție științifică (dreapta sus). 
Stânga jos, geologul Adam Sedgwick. Dreapta jos, Josiah Wedgwood — 
unchiul „Jos“. i 

să-mi fie rușine de zilele și serile petrecute astfel, dar, cum 
unii dintre prietenii mei erau foarte simpatici și cu toții de- 
bordam de veselie, nu pot să nu-mi amintesc cu multă plă- 
cere de aceste vremuri.! 

Dar îmi place să cred că am avut și destui prieteni de o 
cu totul altă factură. Aveam o relaţie foarte apropiată cu 
Whitley?, care a fost apoi Senior Wrangler, și mereu făceam 
lungi plimbări împreună. El mi-a insuflat gustul pentru 
tablouri și gravuri de calitate, din care am și cumpărat 
câteva. Mergeam frecvent la Galeria Fitzwilliam și trebuie 
să fi avut gusturi destul de alese, fiindcă știu că admiram 
cele mai bune tablouri și le discutam cu bătrânul custode. 
De asemenea, am citit cu mult interes cartea lui Sir J. Rey- 
noldsb. Această înclinaţie, care la mine nu era înnăscută, a 
durat câțiva ani, si am admirat cu vie plăcere multe tablouri 
de la Galeria Naţională din Londra; cel al lui Sebastiano 
del Piombo‘ a trezit în mine un sentiment al sublimului. 

Am intrat si într-un cerc muzical, datorită, cred, sufle- 
tistului meu prieten Herbert:, care s-a situat si el printre 
primii Wranglers. Frecventându-i pe acești oameni și ascultân- 
du-i cântând, mi-am dezvoltat mult gustul pentru muzică 


d Înţeleg de la câţiva dintre contemporanii tatei că el exagera ca- 
racterul de bacanalá al acestor reuniuni. — F.D. 

2. Reverendul C. Whitley, Hon. Canonicus din Durham, fost lec- 
tor de filozofie naturală la Universitatea din Durham. — F.D. 

a La Universitatea Cambridge, Wrangler este un student la Mate- 
matică ale cărui rezultate academice îl plasează printre primii doi- 
sprezece la sfârșitul anului III; Senior Wrangler este studentul care 
se clasează pe primul loc (n. tr.). 

b Joshua Reynolds (1723-1792), pictor și teoretician al artei englez. 
În 1768 a devenit primul președinte al Academiei Regale de Arte din 
Londra (n. red.). 

e Pictor renascentist italian (cca 1485-1547), cunoscut mai ales 
pentru lucrarea Învierea lui Lazăr, expusă la Galeria Naţională din 
Londra (n. red.). 

3. Răposatul John Maurice Herbert, judecător la Curtea Comitală 
din Cardiff și Monmouth. — F.D. 

și adesea îmi planificam plimbările din timpul săptămânii 
astfel încât să ascult motetul la capela de la King's College. 
Asta îmi provoca o plăcere intensă, uneori chiar fiori pe șira 
spinării. Sunt sigur că înclinațiile mele muzicale nu purce- 
deau din afectare sau dintr-o simplă imitație, căci de cele 
mai multe ori mergeam singur la King's College și uneori 
chiar îi tocmeam pe coriști să cânte la mine acasă. Cu toate 
acestea, sunt atât de lipsit de ureche muzicală, că nu-s în 
stare să recunosc o notă falsă, să tin măsura sau sá fredonez 
cum trebuie o melodie. Cum se face că muzica mi-a procurat 
plăcere, rămâne un mister. 

Prietenii mei muzicieni au observat iute cu cine aveau 
de-a face si s-au gândit să se distreze puțin pe seama mea: 
mă puneau la încercare pentru a vedea câte melodii puteam 
să recunosc dacă erau cântate mai repede sau mai tărăgănat 
decât în mod obișnuit. Când cântau în acest fel, până și God 
Save the King devenea o enigmă dureroasă pentru mine. Mai 
era un bărbat cu o ureche aproape la fel de proastă ca a mea, 
care, oricât ar părea de ciudat, cânta puțin la flaut. O dată 
am avut satisfacția de a-l învinge la unul din aceste con- 
cursuri muzicale. 

Dar, dintre toate ocupațiile mele de la Cambridge, nici 
una nu m-a acaparat mai tare și nu mi-a oferit mai multă 
plăcere decât colectionarea coleopterelor. Nu era vorba de 
nimic mai mult decât de o pasiune de colecționar, căci nu le 
disecam și numai rareori le comparam caracteristicile exte- 
rioare cu descrierile publicate; totuși, le căutam denumirile. 
Voi da un exemplu al râvnei mele: într-o zi, îndepărtând o 
fâşie de pe scoarța unui copac putred, am văzut doi gândaci 
rari și am luat câte unul în fiecare mână; deodată am văzut 
un al treilea fel, necunoscut mie, si, cum nu mă înduram 
să-l pierd, l-am băgat pe cel din mâna dreaptă în gură. Nu- 
mai că gândacul a împroșcat un lichid usturător care mi-a 
ars limba, așa încât am fost nevoit să-l scuip. Astfel, l-am 
pierdut nu numai pe acesta, ci si pe cel de-al treilea. 

Am avut mare succes la colectionat, poate și pentru că 
născocisem două metode noi: iarna tocmeam un lucrător să 
desprindă mușchiul de pe copacii bătrâni și să-l pună într-un 
sac mare și, de asemenea, să adune gunoaiele de pe fundul 
bărcilor care aduceau stuf din regiunile mlăștinoase. Așa am 
reușit să pun mâna pe câteva specii foarte rare. Cred că 
n-a existat nicicând un poet care să simtă o mai mare bucu- 
rie văzându-și prima poezie publicată decât am simţit eu 
când am citit, în Illustrations of British Insects de Stephens, 
cuvintele magice: „capturat de C. Darwin, Esq.“. Cel care 
m-a introdus în entomologie a fost vărul meu de-al doilea, 
W. Darwin Fox, un bărbat inteligent și cât se poate de agrea- 
bil, care pe atunci studia la Christ's College şi cu care am 
legat o prietenie foarte apropiată. Apoi m-am împrietenit 
cu Albert Way! de la Trinity College, care peste ani a devenit 
un arheolog renumit, și am început să merg cu el după cole- 
optere; mai colectionam si împreună cu H. Thompsor?, tot 
de la Trinity College, care mai tárziu a devenit un agricultor 
de frunte, presedinte al unei mari companii feroviare gi 
membru al parlamentului. S-ar zice, deci, cá pasiunea pen- 
tru colectionarea coleopterelor prevesteste succesul în viață! 

Constat cu surprindere cá multi dintre gándacii pe care 
i-am prins la Cambridge au lásat páná astázi o impresie de 
nesters în mintea mea. Îmi amintesc exact cum arătau stâl- 
pii, copacii bătrâni și malurile unde am făcut capturi deo- 
sebite. Frumosul Panagaeus crux-major era pe atunci o 
captură nepretuitá, iar aici, la Down, am văzut odată un gán- 
dac traversând în fugă o cărare și, luându-l în mână, am 
observat imediat că se deosebea într-un mod subtil de 
P. crux-major. S-a dovedit a fi un P. quadripunctatus — o va- 
rietate sau o specie stráns inruditá, care se deosebeste de 


1. Albert Way (1805-1874). Anticar, cálátor si editor al Promptorium 
Parvulorum, 1843-1865. — N.B. 
2. Ulterior, Sir H. Thompson, prim baronet. — F.D. 

P. crux-major foarte putin la infátisare. În vremurile de 
demult n-am văzut niciodată un exemplar viu din genul 
Licinus, care pentru un ochi neșcolit abia dacă se deosebește 
de alte coleoptere negre din familia carabidelor. Dar, când 
fiii mei au găsit un exemplar aici, la Down, mi-am dat seama 
numaidecât că mi-era necunoscut, și asta deși nu mai stu- 
diasem vreun gândac de pe meleagurile britanice în ultimii 
douăzeci de ani. 

N-am pomenit încă împrejurarea care mi-a influențat 
întreaga carieră mai mult ca oricare alta: prietenia mea cu 
profesorul Henslow. Încă dinainte de a veni la Cambridge, 
fratele meu mi-l descrisese drept un om care cunoaște toate 
ramurile științei, asa că aveam deja toate temeiurile să-l 
admir. O dată pe săptămână, seara, la el acasă se ţineau 
întruniri! la care participau toți studenții si câţiva membri 
mai vârstnici ai universității, interesați în mod deosebit de 
ştiinţe. Curând am primit și eu o invitaţie, prin intermediul 
lui Fox, și am început să merg acolo regulat. N-a durat mult 
până să mă împrietenesc cu Henslow, şi în a doua parte a 
şederii mele la Cambridge făceam aproape zi de zi lungi 
plimbări cu el, asa încât unii dintre profesori mă porecliserá 
„insul care se plimbă cu Henslow“. lar seara eram deseori 
invitat să iau cina împreună cu familia lui. Avea cunoștințe 
vaste de botanică, entomologie, chimie, mineralogie și geo- 
logie. Cea mai mare plăcere a lui era să tragă concluzii pe 
baza unor observații minutioase și susținute. Judecata lui 
era excelentă și întreaga lui gândire era foarte echilibrată, 
dar nu cred că cineva s-ar fi încumetat să spună că este un 
spirit din cale afară de original. 


1. Cambridge Ray Club, care în 1887 și-a sărbătorit a cincizecea 
aniversare, este descendentul direct al acestor întruniri, fiind înfiinţat 
ca sá suplinească adunările de vineri seara de la Henslow, întrerupte 
în 1836. Vezi broșura profesorului Babington, The iii Ray 
Club, 1887. — F.D. 

Era profund religios și într-atât de drept-credincios că, 
într-o zi, mi-a spus că ar fi îndurerat dacă s-ar schimba fie 
și doar un cuvintel din cele Treizeci și Nouă de Articole”. 
Avea calități morale admirabile în toate privintele. Nu era 
în el urmă de vanitate sau de meschinărie și n-am văzut 
vreodată un om care să dea mai puţină importanţă propriei 
persoane și propriilor preocupări. Era de un calm imper- 
turbabil și manierele lui gentile puteau cuceri pe oricine. 
Cu toate acestea, după cum mi-a fost să văd, faptele rele îi 
stârneau o indignare aprinsă și îl făceau să acționeze fără 
zăbavă. Aflându-mă împreună cu el pe străzile din Cam- 
bridge, am asistat la o scenă oribilă, demnă de zilele Revo- 
lutiei Franceze. Fuseseră arestaţi doi hoţi de cadavre», dar, 
în drum spre închisoare, o gloată de cea mai joasă speţă îi 
smulsese din mâinile agentului de poliție și acum îi târa de 
picioare pe ulița plină de glod şi pietre. Cei doi erau mánjiti 
cu noroi din cap până în picioare și aveau feţele acoperite 
de sânge, fie de la loviturile oamenilor, fie de la pietre; pă- 
reau mai degrabă morți, dar gloata îi împrejmuise atât de 
strâns, că de-abia i-am putut zári pe nefericiti preț, de câteva 
clipe. Niciodată n-am văzut în expresia unui om mai multă 
mânie ca atunci pe fața lui Henslow. A încercat în mai multe 
rânduri să-și croiască drum prin mulțime, dar era pur și 
simplu imposibil. Prin urmare, s-a grăbit să ajungă la primar 
ca să mai aducă polițiști, spunându-mi să nu-l urmez. Nu 
mai tin minte exact cum s-a sfârșit totul, dar știu că hoţii 
de cadavre au ajuns la închisoare înainte de a fi omorâți. 

Că bunătatea lui Henslow era netármuritá s-a văzut si 
mai târziu, când a luat în primire parohia din Hitcham și a 


2 Articolele care cuprind mărturisirea de credinţă a Bisericii An- 
glicane (n. tr.). 

b Cadavrele erau furate pentru a fi vândute școlilor de medicină 
din ce în ce mai numeroase, care le foloseau la disectii sau ca material 
ilustrativ în orele de anatomie (n. tr.). 

întreprins numeroase acțiuni în folosul enoriașilor săraci. 
Prietenia cu un astfel de om ar fi trebuit să-mi facă, și sper 
că într-adevăr mi-a făcut, un serviciu inestimabil. Nu pot 
să nu mentionez un episod neînsemnat, care vádeste bună- 
tatea și gentiletea acestui om. În timp ce examinam niște 
gráuncioare de polen pe o suprafață umedă am observat că 
tuburile polenice iesiserá în afară si m-am grăbit să-i comu- 
nic lui Henslow această descoperire surprinzătoare. Or cred 
că orice alt profesor de botanică ar fi izbucnit în râs văzân- 
du-mă cum vin în grabă ca să îi comunic un atare lucru. El 
însă a fost de acord că e un fenomen interesant si mi-a expli- 
cat tâlcul acestuia, dându-mi însă foarte clar de înțeles că 
lucrul este bine cunoscut. Astfel, am plecat de la el fără să 
fiu defel rușinat și chiar cu un sentiment de încântare că 
descoperisem pe cont propriu un fapt atât de remarcabil, 
dar totodată am luat hotărârea să nu mă mai grăbesc atât 
de tare în a le comunica altora descoperirile mele pe viitor. 

Printre bărbaţii distinși și mai în vârstă care îl vizitau 
uneori pe Henslow se număra și doctorul Whewell!, iar în 
câteva rânduri m-am înapoiat acasă, noaptea, în compania 
acestuia. După Sir J. Mackintosh, el a fost cel mai bun inter- 
locutor pe subiecte serioase pe care mi-a fost dat să-l ascult 
vreodată. Leonard Jenyns?, căruia faimosul Soame Jenyns 


1. William Whewell (1794-1866), director al Trinity College, Cam- 
bridge, 1841-1866. Membru al Royal Society, 1820. Filozof, teolog si 
om de știință. — N.B. 

a. Dl Jenyns (în prezent Blomefield) s-a ocupat de descrierea pes- 
tilor pentru volumul Zoology of the Voyage of H.M.S. Beagle (Zoologia 
călătoriei pe H.M.S. Beagle) şi este autorul unui număr mare de 
lucrări, în principal de zoologie. În 1887 a tipărit o schiță autobiografică 
destinată distribuirii în cerc restrâns, intitulată Chapters in my Life, 
și, mai târziu, câteva anexe (nedatate). Faimosul Soame Jenyns a 
fost văr cu tatăl dlui Jenyns. — F.D. 

Așadar, gradul de rudenie indicat de Charles Darwin este incorect. 
Leonard Jenyns a fost cât pe ce să accepte oferta postului pe vasul 
Beagle înainte ca aceasta să-i fie făcută lui Charles Darwin. — N.B. 

i-a fost bunic și care mai târziu a publicat niște lucrări bune 
de istorie naturală, stătea deseori la Henslow, cei doi fiind 
cumnati. La început mi-a displăcut din cauza expresiei sale 
întrucâtva sumbre și sarcastice; de obicei, prima impresie 
nu păleşte ușor, dar în acest caz má înșelasem cu desăvârșire, 
căci mai apoi am descoperit un om agreabil, cu un suflet bun 
și cu mult umor. L-am vizitat la parohia sa de la marginea 
regiunii mlaștinilor [Swaffham Bulbeck], unde am făcut 
multe plimbări împreună și am purtat multe discuţii plăcute 
despre istoria naturală. M-am împrietenit si cu alți câţiva 
bărbaţi mai în vârstă decât mine, care n-aveau un interes 
deosebit pentru știință, dar erau amici cu Henslow. Unul 
dintre ei, un scoțian, fratele lui Sir Alexander Ramsay, era 
profesor la Jesus College — un bărbat foarte agreabil, care 
a avut însă o viață scurtă. Un altul era domnul Dawes, care 
a devenit mai târziu decan la Hereford, căpătând o largă 
recunoaștere pentru reusitele sale în domeniul instruirii 
săracilor. Acești bărbaţi și alţii la fel de aleși făceau uneori 
împreună cu Henslow excursii în colțuri îndepărtate ale 
regiunii, la care mi se îngăduia să particip și pe care le 
găseam cât se poate de agreabile. 

Privind în urmă, deduc că era ceva în mine care mă ridica 
deasupra tinerilor obișnuiți, altfel bărbații pomeniti mai 
sus, care erau mult mai înaintați în vârstă decât mine și 
aveau poziții academice mult mai înalte, nu mi-ar fi permis 
să intru în societatea lor. Bineînţeles că eu nu eram conștient 
de o atare superioritate a mea, căci odată unul dintre amicii 
mei de vânătoare, Turner, m-a văzut îndeletnicindu-mă cu 
coleopterele mele și mi-a prezis că voi ajunge într-o zi membru 
al Royal Society, iar mie această idee mi s-a părut absurdă. 

În ultimul meu an la Cambridge am citit cu atenţie și cu 
viu interes Personal Narrative a lui Humboldt. Această carte, 


a Alexander von Humboldt (1769-1859), naturalist, geograf si explo- 
rator german. Darwin are în vedere monumentala sa lucrare Voyage 

precum si Introduction to the Study of Natural Philosophy 
a lui Sir J. Herschel mi-au stârnit dorința arzătoare de a 
aduce o contribuţie proprie, oricât de umilă, la edificiul 
nobil al ştiinţelor naturale. Nici o altă carte și nici un alt 
grup de cărţi nu au avut o înrâurire atât de mare asupra 
mea ca acestea două. Am transcris din Humboldt pasaje 
lungi despre Tenerife și le-am citit cu voce tare lui (cred) 
Henslow, Ramsay şi Dawes într-una din excursiile amintite, 
căci le vorbisem cu altă ocazie despre minunátiile din Tene- 
rife și câţiva dintre cei prezenţi afirmaseră că vor face demer- 
surile necesare ca să ajungă acolo; însă cred că o spuseseră 
pe jumătate în glumă. Intentiile mele, în schimb, erau dintre 
cele mai serioase şi am obţinut o scrisoare de recomandare 
către un comerciant din Londra, pentru a mă putea interesa 
de vapoare. Planul mi-a fost, desigur, dat peste cap de călă- 
toria la bordul vasului Beagle. 

În vacantele de vară îmi petreceam timpul colectionánd 
coleoptere, citind câte ceva si făcând excursii scurte. Întreaga 
toamnă mi-o dedicam vânătorii, în principal la Woodhouse 
si Maer, iar uneori pe domeniul Eyton împreună cu tânărul 
Eyton.! Una peste alta, cei trei ani petrecuţi la Cambridge 
au fost cei mai veseli din fericita mea viață, căci pe atunci 
aveam o sănătate excelentă și eram mai mereu binedispus. 

Cum îmi începusem studiile la Cambridge după Crăciun, 
am fost obligat să mai rămân două trimestre după ce mi-am 
susținut examenul final, la începutul lui 1831. Atunci Hen- 
slow m-a convins să încep studiul geologiei. Așa se face că, 
la întoarcerea în Shropshire, am examinat secțiuni geologice 
şi am colorat o hartă cu unele zone din împrejurimile ora- 
şului Shrewsbury. Profesorul Sedgwick avea de gând să 


aux régions équinoxiales du Nouveau Continent (Călătorie în regiunile 
echinoctiale ale Noului Continent) (n. red.). 

1. Thomas Campbell Eyton (1809-1880). A corespondat cu Darwin 
si Agassiz, opunându-se darwinismului. — N.B. 

facă o excursie în nordul Ţării Galilor la începutul lui august 
pentru a-și continua bine-cunoscutele cercetări geologice pe 
roci vechi, iar Henslow l-a rugat să îmi îngăduie să-l înso- 
țesc.! Prin urmare, Sedgwick a venit si a dormit în casa ta- 
tălui meu. 

O scurtă conversaţie pe care am avut-o cu el în seara 
respectivă m-a impresionat puternic. Pe când cercetam o 
veche carieră de pietriș de lângă Shrewsbury, un muncitor 
mi-a spus că găsise acolo o cochilie mare și tocită de volută 
tropicală, de felul celor care pot fi văzute pe marginea semi- 
neurilor în casele de ţară englezești. Cum a refuzat să mi-o 
vândă, m-am convins că într-adevăr o găsise în carieră. l-am 
povestit acest fapt lui Sedgwick, la care el mi-a spus imediat 
(și fără îndoială avea dreptate) că, mai mult ca sigur, cineva 
aruncase cochilia acolo, în carieră. Apoi a adăugat că, dacă 
acea cochilie ar fi fost într-adevăr încastrată în stratul de 
pietriș, asta ar fi însemnat cea mai mare nenorocire pentru 
geologie, căci ar fi contrazis tot ceea ce știm despre depozitele 
de suprafață din comitatele centrale. Aceste strate de pietriș 
datau de fapt din era glaciară, și peste ani am găsit în ele 
bucăți de cochilii arctice. În acel moment însă am fost cu 
totul uimit că Sedgwick nu se arăta deloc entuziasmat de 
un fapt atât de minunat cum era descoperirea unei cochilii 
tropicale aproape de suprafață, în mijlocul Angliei. Până 
atunci nimic nu mă făcuse să realizez, deși citisem tot felul 
de cărţi științifice, că știința constă în gruparea faptelor 
astfel încât din ele să poată fi desprinse legi sau concluzii 
generale. 


1. În legătură cu această călătorie, tata obișnuia să ne spună urmă- 
toarea poveste despre Sedgwick: într-o dimineață porniră de la han, 
dar după o milă sau două Sedgwick se opri brusc și spuse răspicat că 
trebuie să se întoarcă, deoarece era sigur că „ticălosul ăla“ (chelnerul) 
nu-i dăduse cameristei cei șase penny pe care i-i lăsase în acest scop. 
Într-un târziu el se lăsă convins să abandoneze ideea, înțelegând că 
nu avea motive să-l suspecteze pe chelner de perfidie. — F.D. 

A doua zi am pornit de dimineață spre Llangollen, Con- 
way, Bangor și Capel Curig. Această călătorie mi-a fost de 
mare folos, căci astfel am aflat mai multe despre felul în 
care se cercetează geologia unui ținut. Sedgwick mă trimitea 
deseori pe o rută paralelă cu a lui, spunându-mi să strâng 
specimene de roci şi să marchez stratificarea pe o hartă. 
Nu mă îndoiesc că se gândea la interesul meu, căci eu eram 
prea ignorant ca să-l pot ajuta efectiv. Această excursie mi-a 
oferit si o ilustrare izbitoare a usurintei cu care poți trece 
cu vederea anumite fenomene, oricât de evidente ar fi ele, 
dacă nu au mai fost observate de altcineva până atunci. Am 
petrecut ore întregi la Cwm Idwal, examinând rocile cu deo- 
sebită atenţie, căci Sedgwick își dorea să găsească în ele 
fosile. Dar nici unul dintre noi nu a remarcat urmele minu- 
natelor fenomene glaciare, vizibile peste tot în jurul nostru. 
N-am observat rocile striate aflate chiar sub nasul nostru, 
blocurile eratice, morenele laterale și terminale. Și totuși, 
aceste fenomene sunt atât de evidente, încât, după cum am 
afirmat într-o lucrare publicată multi ani mai târziu în Phi- 
losophical Magazine!, nici măcar o casă arsă din temelii nu 
şi-ar putea spune povestea mai limpede decât această vale. 
Dacă ghețarul ar fi fost în continuare acolo, fenomenele ar 
fi fost mai greu de distins decât sunt azi. 

La Capel Curig m-am despărțit de Sedgwick și am pornit 
să traversez în linie dreaptă munții către Barmouth, ghidat 
doar de busolă și hartă și fără a urma vreo cărare, dacă nu 
cumva se potrivea una cu traseul meu. Așa am descoperit 
niște locuri sălbatice și ciudate, iar felul acesta de a călători 
mi-a plăcut mult. La Barmouth mi-am vizitat câțiva colegi 
de la Cambridge care lucrau acolo, după care m-am întors 
la Shrewsbury și Maer pentru vânătoare; căci pe-atunci 
consideram că ar trebui să fiu smintit ca să renunţ la primele 
zile ale sezonului de vânat potârnichi pentru geologie sau 
orice altă știință. 


1. Philosophical Magazine, 1842. — F.D. 


CĂLĂTORIA PE BEAGLE, 
DE LA 27 DECEMBRIE 1831 
PÂNĂ LA 2 OCTOMBRIE 1836 


Întorcându-mă acasă din scurta mea incursiune geologică 
în nordul Ţării Galilor, am găsit o scrisoare de la Henslow, 
care mă informa despre disponibilitatea căpitanului FitzRoy! 
de a-și împărți cabina cu orice tânăr care s-ar oferi să-l înso- 
teascá pe post de naturalist, fără plată, în călătoria la bordul 
vasului Beagle. Din câte îmi amintesc, am expus în jurnalul 
meu manuscris toate împrejurările acestui eveniment. Nu 
vreau să spun aici decât că am vrut să accept oferta pe loc, 
dar tatăl meu s-a opus cu fermitate, adăugând, spre norocul 
meu, următoarele cuvinte: „Dacă găsești un singur om cu 
scaun la cap care te sfătuieşte să faci călătoria, eu îmi dau 
consimțământul.“ Prin urmare, am scris un răspuns în ace- 
eași seară, refuzând oferta. A doua zi dimineață am plecat 
la Maer ca să mă pregătesc pentru 1 septembrie, iar în timp 
ce eram la vânătoare unchiul? a trimis după mine, oferin- 
du-se să mă ducă cu trásura la Shrewsbury si să vorbească 
cu tata, căci el considera că ar fi înțelept să accept oferta. 
Tata spusese întotdeauna că unchiul meu era unul dintre 
cei mai rezonabili oameni din lume, asa că a consimțit ime- 
diat și cu cea mai mare bunăvoință. La Cambridge dusesem 
un trai destul de extravagant și, vrând să-l linistesc pe tata, 


1. Robert FitzRoy (1805-1865). Viceamiral, hidrograf și meteorolog. 
Fiul lordului Charles FitzRoy şi nepotul ducelui de Grafton. A insti- 
tuit sisteme de avertizare meteorologică. — N.B. 

2. Josiah Wedgwood, fiul lui Josiah Wedgwood Olarul. — F.D. 

i-am spus: „Ar trebui să fiu al naibii de istet ca sá cheltuiesc 
pe vas mai mult decât îmi dădeai până acum.“ La care el 
mi-a răspuns zâmbind: „Dar toţi îmi zic că esti foarte isteț.“ 

A doua zi am pornit spre Cambridge ca să-l văd pe Hen- 
slow și de acolo la Londra ca să-l cunosc pe FitzRoy, și în 
curând totul s-a aranjat. Mai târziu, după ce m-am apropiat 
de FitzRoy, am aflat că n-a lipsit mult să fiu respins, și anu- 
me din cauza formei nasului meu! Adept fervent al lui Lava- 
ter“, el era convins că poate să judece caracterul unui om 
după trăsăturile chipului şi se îndoia că cineva cu un nas 
ca al meu are energia și hotărârea necesare pentru o aseme- 
nea călătorie. Dar cred că mai târziu l-a bucurat faptul că 
nasul meu nu grăise adevărul. 

FitzRoy avea un caracter aparte, cu multe trăsături foarte 
nobile: își făcea datoria cu toată dăruirea, era generos cu 
cei care-i greșeau, îndrăzneț, hotărât, de o energie nesecată 
si avea cele mai calde sentimente de prietenie pentru toți 
cei aflați sub comanda sa. Nu precupetea nici un efort ca 
să-i ajute pe cei despre care considera că au nevoie de ajutor. 
Era un bărbat chipeș, cu înfățișare de gentleman și maniere 
deosebit de curtenitoare, care aminteau de cele ale unchiului 
său matern, faimosul lord Castlereagh, după cum mi-a spus 
reprezentantul britanic din Rio. Si totuși, trăsăturile fizice 
le-a moștenit pesemne de la Charles II, căci, uitându-mă pe 
o colecţie de fotografii făcute de doctorul Wallich, m-a izbit 
asemănarea lui FitzRoy cu una dintre ele. Când m-am uitat 
la nume, am descoperit că persoana din fotografie era Ch. 
E. Sobieski Stuart, conte de Albania!, descendent nelegitim 
al monarhului amintit. 


* Johann Kaspar Lavater (1741-1801), scriitor, filozof și teolog 
elvețian. Scrierea sa Fragmente fizionomice, dedicată corelatiei dintre 
aspectul facial și caracter, a fost intens discutată în epocă și a contri- 
buit la popularitatea artei siluetelor în a doua jumătate a secolului al 
XVIII-lea (n. red.). 

1. S-a dovedit că pretenţiile contelui de Albania de a fi descendent 
al regelui se sprijineau pe o legendă. Vezi Quarteriy Review, 1847, 

- Firea lui FitzRoy era dintre cele mai nefericite. Nu numai 
că avea un temperament pătimaș, dar putea să le poarte 
mult timp pică celor care îl jigniseră într-un fel sau altul. 
De regulă era cel mai morocănos dimineaţa devreme, când, 
cu ochiul său de vultur, găsea mai totdeauna ceva în nere- 
gulă la bord; atunci nu cruța pe nimeni cu mustrárile. La 
schimbul de gardă, înainte de amiază, ofiţerii de rang infe- 
rior obișnuiau să întrebe „dacă s-a servit multă cafea fier- 
binte în dimineaţa asta“, ceea ce voia să însemne: În ce 
dispoziție e căpitanul? Era şi întrucâtva suspicios, câteodată - 
avea stări melancolice, iar o dată aproape a dat impresia 
că-i nebun. Deseori mi se părea că-i lipseşte judecata sănă- 
toasă sau simțul comun. Cu mine se purta extrem de blând, 
dar era foarte greu de convietuit cu el în intimitate — lucru 
de neevitat în condiţiile în care impárteam aceeași cabină. 
Ne-am certat în câteva rânduri, căci atunci când îl scotea 
ceva din fire nu te mai puteai înțelege cu el. De exemplu, la 
începutul călătoriei noastre, după ce am ajuns la Bahia, în 
Brazilia, a început să apere și să elogieze sclavia, care mie 
îmi repugna; mi-a povestit că tocmai fusese în vizită la un 
mare proprietar de sclavi și că acesta își chemase mai multi 
dintre sclavi, întrebându-i dacă erau fericiți și dacă-și doreau 
să fie liberi, iar toți răspunseseră că nu. La care eu l-am în- 
trebat, poate pe un ton zeflemitor, dacă credea că răspunsu- 
rile sclavilor în prezenţa stăpânului aveau vreo valoare. Asta 
l-a înfuriat peste măsură și a spus că, dacă mă îndoiam de 
spusele lui, atunci nu mai puteam convietui. Am crezut că 
voi fi silit să părăsesc vasul, dar, de cum s-a răspândit vestea 
(ceea ce s-a întâmplat repede, căci căpitanul a trimis după 
primul locotenent ca să-şi verse furia vorbindu-má de rău în 
faţa lui), am fost încântat să primesc de la toți ofițerii infe- 
riori invitaţia de a sta cu ei. După câteva ore însă, FitzRoy 


vol. XXXI, p. 83, precum şi Biographical and Critical Essays de 
Hayward, 1873, vol. II, p. 201. —F.D. 

şi-a dat din nou la iveală mărinimia obișnuită, căci a trimis 
un ofițer după mine cu scuzele de rigoare și cu rugămintea 
să stau mai departe în cabină cu el. Îmi mai amintesc de o 
întâmplare care-i arată francheţea. La Plymouth, înainte să 
ridicăm ancora, s-a supărat foarte tare pe un negustor de 
portelanuri care refuza să-i schimbe câteva articole cumpă- 
rate din dugheana lui. Atunci căpitanul l-a întrebat pe ne- 
gustor cât costă un serviciu foarte scump de porțelan și i-a 
spus: ,L-as fi cumpărat dacă ai fi avut puţină bună-cuviință.“ 
Cum știam că există destulă vásárie la noi în cabină, m-am 
îndoit că avusese cu adevărat acest gând; n-am scos nici un 
cuvânt, dar pesemne că îndoiala s-a răsfrânt pe chipul meu. 
La ieşirea din dugheană, m-a privit si mi-a spus: „Nu daţi 
crezare vorbelor mele.“ lar eu am fost nevoit să recunosc că 
așa era. A tăcut câteva minute, după care a adăugat: „Aveţi 
dreptate; mânia care m-a cuprins împotriva bădăranului 
m-a făcut să actionez greșit.“ 

La Concepción, în Chile, bietul FitzRoy era sleit de puteri 
si în toane foarte proaste. Mi s-a plâns cu amărăciune că 
trebuie să dea o mare sindrofie pentru toți oamenii locului. 
I-am replicat că, dată fiind situaţia, nu văd de ce s-ar simți 
obligat la asta. Atunci și-a ieșit din fire, declarând că sunt 
genul de om care primește bucuros favoruri, dar nu se simte 
dator să ofere ceva în schimb. Fără a mai spune un cuvânt, 
m-am ridicat, am părăsit cabina și m-am întors la Concep- 
ción, unde eram cazat la acel moment. Revenind la bord 
câteva zile mai târziu, căpitanul m-a întâmpinat cu obisnui- 
ta-i cordialitate, căci furtuna se potolise între timp. Primul 
locotenent, în schimb, m-a admonestat: „Să te ia naiba, filo- 
zofule, ai face bine să nu te mai certi cu comandantul! În 
ziua în care ai plecat de pe vas eram mort de oboseală (se 
făceau reparaţii) şi m-a ţinut treaz până la miezul nopţii: 
ne-am plimbat încolo și încoace pe punte și te-a vorbit de 
rău fără încetare.“ Este cu atât mai greu să trăiești în bună 
pace cu un căpitan de vas de război, fiindcă se consideră 


Robert, FitzRoy, după ce 
a fost avansat la gradul 
de viceamiral în 1863 (por- 
tret în ulei de Francis 
Lane). Jos, vasul Beagle 
în strâmtoarea Magellan 
(gravură de R.T. Pritchett, 
1890). 


Vasul Beagle lângă țărmurile insulelor Falkland (sus; xilogravură 
după o pictură de Conrad Martens). Jos, Pădure virgină din Brazilia, 
gravură după o acuarelă de Frédéric de Clarac, cca 1822. 

aproape un semn de revoltă să-i răspunzi cum i-ai răspunde 
unui om obișnuit și fiindcă el este tratat cu venerație — sau 
era tratat astfel pe vremea mea — de toți cei de la bord. Îmi 
amintesc o întâmplare grăitoare în acest sens, cu intenden- 
tul de pe Adventure — vasul împreună cu care a navigat Bea- 
gle în prima sa călătorie. Intendentul de vas se afla într-o 
magazie din Rio de Janeiro ca să cumpere rom pentru echi- 
pajul vasului său, când a intrat un domn mărunt, în haine 
civile. Intendentul i-a zis: „V-aş ruga, bunule domn, să gus- 
tati din romul acesta și să-mi spuneţi cum vi se pare.“ Dom- 
nul a făcut cum i s-a cerut, iar după puţin timp a părăsit 
magazia. Comerciantul l-a întrebat apoi pe intendent dacă 
ştia că i se adresase căpitanului unei flote de vase de război 
care tocmai ancorase în port. Bietul intendent a rămas mut 
de groază; a scăpat din mână paharul cu băutură și s-a 
întors numaidecât la bord. După cum m-a asigurat un ofițer 
de pe Adventure, el n-a mai putut fi înduplecat să coboare 
pe uscat după aceea, de teamă să nu dea ochii cu căpitanul 
după un asemenea gest îngrozitor de familiaritate. 

Nu l-am mai revăzut pe FitzRoy decât ocazional după 
ce ne-am întors acasă, fiindcă mereu mi-era teamă că îl voi 
jigni într-un fel sau altul; o dată chiar am făcut-o, și aproape 
că n-a mai fost cale de împăcare. Mai târziu a fost foarte 
indignat că am publicat o carte atât de blasfematoare (între 
timp devenise foarte credincios) ca Originea speciilor. Către 
sfârșitul vieţii sale, se pare că a sărăcit mult, și asta în prin- 
cipal din cauza generozitátii sale. În orice caz, după moartea 
lui s-a făcut o colectă pentru a i se plăti datoriile. S-a prăpă- 
dit din pricina melancoliei, adică s-a sinucis, la fel ca și un- 
chiul său, lordul Castlereagh, cu care semăna atât de mult 
la maniere și înfățișare. 

Caracterul său, deși umbrit de defecte considerabile, era 
în multe privinţe unul dintre cele mai nobile pe care mi-a 
fost dat să le întâlnesc. 

Călătoria pe Beagle a fost de departe cel mai important 
eveniment din viața mea și mi-a marcat întreaga carieră; 
si totuşi, ea a depins de o împrejurare atât de măruntă pre- 
cum propunerea unchiului meu de a mă duce cu trăsura 
treizeci de mile până la Shrewsbury, lucru pe care puțini 
unchi l-ar fi făcut, dar si de un fleac precum forma nasului 
meu. Am simţit mereu că acestei călătorii îi datorez prima 
instruire sau educaţie adevărată a minții mele. Asa am fost 
îmboldit să mă aplec cu atenţie asupra mai multor ramuri 
ale istoriei naturale, capacitățile mele de observaţie fiind 
astfel îmbunătăţite, chiar dacă erau deja destul de dezvol- 
tate la vreme aceea. 

Cercetarea geologiei tuturor locurilor vizitate a jucat ro- 
lul cel mai important, căci mi-a pus la lucru facultatea de a 
rationa. Când examinezi prima dată un ţinut nou, nimic 
nu pare mai descurajant decât haosul rocilor; totuși, dacă 
notezi stratificarea si natura rocilor și fosilelor în mai multe 
puncte, apoi tragi concluzii și prevezi ce vei găsi în alte 
locuri, treptat ținutul se luminează și structura întregului 
devine într-o oarecare măsură inteligibilă. Luasem cu mine 
primul volum din Principles of Geology de Lyell, pe care l-am 
studiat cu atenţie; această carte mi-a fost, în multe privinţe, 
de un ajutor nepretuit. Primul loc pe care l-am cercetat, res- 
pectiv insula Santiago din arhipelagul Capului Verde, mi-a 
demonstrat limpede minunata superioritate a modului lui 
Lyell de a aborda geologia, în comparaţie cu abordările tutu- 
ror celorlalți autori ale căror lucrări le aveam cu mine sau 
urma sá le citesc mai târziu.! 

O altă ocupaţie a mea a fost sá colectionez animale din 
toate clasele, să le fac scurte descrieri și, pe cât puteam, să 
le disec pe multe dintre cele marine. Cum însă nu știam să 
desenez și nu aveam suficiente cunoștințe de anatomie, o 


1. Cel de-al doilea volum din Principles of Geology de Lyell i-a 
parvenit la Montevideo, în 1832. — N.B. 

mare parte din însemnările făcute de mine în cursul călă- 
toriei s-au dovedit aproape inutile. Așa se face că am pierdut 
mult timp, cu excepția celui dedicat dobândirii unor cunoștințe 
despre crustacee — cunoștințe care mi-au servit peste un 
număr de ani, când am scris o monografie despre ciripede. 
O parte din zi o foloseam pentru însemnări în jurnal, 
străduindu-mă să descriu cât mai atent şi mai plastic tot 
ceea ce văzusem, ceea ce s-a dovedit un exercițiu bun. Unele 
părți din jurnal au avut si o altă întrebuințare, anume le-am 
trimis sub formă de scrisori acasă; ori de câte ori apărea o 
ocazie, expediam în Anglia fragmente din însemnările mele. 
Feluritele studii speciale pomenite mai sus au prea puţină 
însemnătate în comparaţie cu deprinderile pe care le-am 
dobândit în această perioadă, când am învăţat să lucrez cu 
tenacitate si cu atenția concentrată indiferent de chestiunea 
cu care mă ocupam. Tot ce gândeam sau citeam era pus în 
legătură directă cu ceea văzusem sau urma să văd, iar 
această deprindere a minții am exersat-o pe tot parcursul 
celor cinci ani de călătorie. Sunt sigur că tot ceea ce am rea- 
lizat în știință se datorează cultivării acestor deprinderi. 
Privind în urmă, înțeleg cum dragostea pentru știință a 
câștigat treptat întâietate asupra oricăror alte înclinații 
ale mele. În primii doi ani, vechea mea pasiune pentru tra- 
sul cu pușca a rămas aproape la fel de puternică: îmi împuș- 
cam singur toate animalele si păsările pentru colecția mea. 
Cu timpul însă am pus tot mai rar mâna pe pușcă și, într-un 
final, am lăsat această sarcină în întregime în seama servi- 
torului meu, fiindcă îmi distrăgea atenţia de la știință, mai 
ales dacă aveam de cercetat structura geologică a vreunei 
regiuni. Am descoperit, oarecum pe nesimţite și fără să bag 
de seamă, că plăcerea observaţiei și folosirii rațiunii era cu 
mult mai mare decât satisfactiile pe care le oferea îndemâ- 
narea în ale vânatului. Instinctele primitive ale barbarului 
au cedat treptat în faţa gusturilor dobândite ale omului civi- 
lizat. Că mintea mi s-a dezvoltat grație preocupărilor mele 

din timpul cálátoriei o dovedeste si o remarcá a tatálui meu, 
cel mai fin observator pe care l-am întâlnit vreodată, care 
avea o dispoziţie sceptică și nu era în nici un caz un adept 
al frenologiei; când m-a văzut prima dată după ce m-am 
întors din călătorie, s-a întors spre surorile mele și a excla- 
mat: „la te uită, i s-a schimbat complet forma capului!“ 
Dar să revenim la călătorie. Pe data de 11 octombrie (1831), 
am făcut, împreună cu FitzRoy, o scurtă vizită pe vasul 
Beagle, care era ancorat la Plymouth. De acolo am mers la 
Shrewsbury ca să-mi iau rămas-bun pentru mult timp de 
la tatăl și surorile mele. Pe 24 octombrie, m-am mutat la 
Plymouth, unde am stat până pe 27 decembrie, când vasul 
Beagle a părăsit în sfârșit coastele Angliei pentru a porni 
în călătoria în jurul lumii. Înainte de asta încercaserăm în 
două rânduri să ridicăm pânzele, dar de fiecare dată rafalele 
puternice ne-au întors din drum. Cele două luni petrecute 
la Plymouth au fost cele mai nefericite din viaţa mea, deși 
m-am ținut ocupat cu fel de fel de lucruri. Má întrista gândul 
că voi fi departe de familie și de prieteni atâta timp, iar vre- 
mea mi se părea nespus de mohorâtă. Mă îngrijorau și niște 
palpitatii și dureri în zona inimii si, precum multi alţi tineri 
ignoranti, mai ales din aceia cu o spoială de cunoștințe medi- 
cale, eram convins că am o boală de inimă. N-am consultat 
nici un medic, fiindcă mă temeam că am să aud că-s inapt 
să plec pe mare, iar eu voiam să fac călătoria cu orice preţ. 
Nu mă voi referi aici la evenimentele din timpul călăto- 
riei — unde am fost și ce am făcut —, pentru că le-am descris 
amănunţit în Jurnalul meu deja publicat. Vegetaţia luxu- 
riantá de la tropice îmi stáruie si azi în minte mai viu decât 
orice altceva, deși sentimentul sublimului pe care mi l-au 
trezit întinsele deșerturi ale Patagoniei și munţii împăduriți 


" Partea a doua a volumului de faţă oferă o selecţie amplă din 
Jurnalul de cercetări (Journal of researches), sub titlul alternativ de 
pe cotorul edițiilor ulterioare: Călătoria unui naturalist în jurul lumii 
(Naturalist's voyage round the world) (n. red.). 

ai Ţării de Foc au lăsat de asemenea o amprentă de nesters 
în mintea mea. Vederea unui sălbatic gol pe meleagurile sale 
natale este un eveniment pe care nu-l uiţi niciodată. Multe 
dintre excursiile călare prin ţinuturi sălbatice sau cu bărcile, 
unele durând și câteva săptămâni, au fost extrem de inte- 
resante; disconfortul și pericolul relativ nu prea constituiau 
opreliști la vremea aceea și erau date repede uitării. Mă 
gândesc cu multă satisfacţie și la o parte din munca mea 
ştiinţifică, cum ar fi rezolvarea problemei insulelor de corali 
și clarificarea structurii geologice a anumitor insule — de 
pildă, Sfânta Elena. Nici! descoperirea raporturilor unice 
dintre animalele și plantele care populează câteva insule 
din arhipelagul Galâpagos și a raporturilor acestora cu ani- 
malele și plantele din America de Sud nu trebuie trecută 
cu vederea. 

Pe cât pot judeca eu însumi, pe durata călătoriei am lu- 
crat neobosit atât din pura plăcere a cercetării, cât și din 
dorința profundă de a adăuga câteva cunoștințe noi la canti- 
tatea vastă de fapte din domeniul științelor naturale. Dar 
m-a îmboldit și ambiția de a ocupa un loc printre oamenii de 
știință — și n-aş putea spune dacă această ambiţie a fost mai 
mare sau mai mică decât în cazul majorităţii colegilor mei. 

Geologia insulei Santiago este foarte neobișnuită și, to- 
tuși, simplă: un râu de lavă s-a revărsat în trecut peste 
fundul mării, alcătuit din scoici și corali fárámitati de data 
recentă, transformându-l apoi într-o rocă albă și dură. De 
atunci întreaga insulă s-a ridicat din mare. Dar stratul de 
rocă albă mi-a dezvăluit un fapt nou și important: ulterior a 
apărut un fenomen de tasare în jurul craterelor, care au con- 
tinuat să fie active si au scuipat lavă. Atunci mi-a venit pri- 
ma dată ideea că aș putea scrie o carte despre geologia 
diferitelor ţări vizitate, ceea ce mi-a dat fiori de încântare. 
Acesta a fost un moment memorabil, și-mi amintesc ca ieri 


1. Adăugire până la sfârșitul paragrafului. — N.B. 

stánca joasá din lavá sub care má odihneam, soarele arzátor 
si orbitor, cele cáteva plante de desert care cresteau ín apro- 
piere si coralii vii din ochiurile de apá lásate de reflux, chiar 
la picioarele mele. Mai târziu în călătoria noastră, FitzRoy 
mi-a cerut jurnalul ca să arunce o privire pe el și a afirmat 
că merita să fie publicat. Așadar, puteam năzui la încă o 
carte! 

Spre finalul călătoriei noastre, pe când eram pe insula 
Ascension, am primit o scrisoare în care surorile mele îmi 
spuneau că Sedgwick îl vizitase pe tata și-i declarase că se 
aștepta să ocup un loc printre oamenii de știință de prim 
rang. Pe atunci n-am înţeles cum de ştia de întreprinderile 
mele, dar am aflat (mai târziu, cred) că Henslow citise o 
parte din scrisorile pe care i le expediasem în fața Societăţii 
Filozofice din Cambridge! și le tipărise pentru a le distribui 
în cerc restrâns. Colecţia mea de oase fosile, trimisă lui 
Henslow, a stârnit și ea un interes considerabil în rândul 
paleontologilor. După ce am citit această scrisoare, am urcat 
pe munții din Ascension cu pas sprintar si am făcut rocile 
vulcanice să răsune sub ciocanul meu de geolog! Toate aces- 
tea arată cât de ambițios eram; dar nu cred că mint spunând 
că în anii care au urmat, deși mă interesa în cel mai înalt 
grad judecata unor oameni precum Lyell și Hooker, care-mi 
erau prieteni, nu mi-a păsat prea tare de marele public. Nu 
vreau să spun că o cronică favorabilă sau vânzarea bună a 
cărților mele nu-mi făceau mare plăcere; era însă doar o 
plăcere trecătoare și sunt sigur că nu m-am abătut niciodată 
nici măcar un inch de la calea mea de dragul faimei. 


1. Citite la întâlnirea din 16 noiembrie 1835 si tipărite într-o bro- 
șură de 31 de pagini pentru a fi distribuite membrilor Societăţii. — 
F.D. 


DE LA ÎNTOARCEREA ÎN ANGLIA 
(2 OCTOMBRIE 1836) 
PÂNĂ LA CĂSĂTORIE 
(29 IANUARIE 1839) 


Acești doi ani și trei luni au fost cei mai activi din viața 
mea, deși am fost uneori suferind și am pierdut astfel ceva 
timp. După ce m-am perindat o vreme între Shrewsbury, 
Maer, Cambridge și Londra, pe 13 decembrie m-am stabilit 
la Cambridge!, unde se aflau toate colecţiile mele, date în 
grija lui Henslow. Am stat acolo trei luni si, ajutat de profe- 
sorul Miller?, mi-am examinat mineralele și rocile. 

Am început să-mi prelucrez jurnalul de călătorie, ceea 
ce n-a fost o muncă anevoioasă deoarece jurnalul meu 
manuscris fusese întocmit cu grijă, așa că principalul lucru 
care îmi rămânea de făcut era să extrag rezultatele științifice 
cele mai interesante. Și, la cererea lui Lyell, am trimis Socie- 
tátii Geologice un rezumat al observațiilor mele privind 
ridicarea țărmului în Chile.* 

Pe 7 martie 1837 m-am mutat la Londra, pe Great Marl- 
borough Street, unde am locuit timp de aproape doi ani, 
până când m-am însurat. În acești doi ani, am terminat 
lucrul la Jurnal, am ținut mai multe expuneri în fața Socie- 
tátii Geologice, am început să pregătesc manuscrisul pentru 
Geological Observations şi m-am ocupat de editarea lucrării 
Zoology of the Voyage of the Beagle. În iulie, am început 


1. Pe Fitzwilliam Street. — F.D. 

2. William Hallowes Miller (1801-1880). Profesor de mineralogie 
între 1832 și 1870. — N.B. 

3. Geolog. Soc. Proc. ii, 1838, pp. 446-449. — F.D. 

primul caiet cu însemnări de date pentru Originea speciilor, 
un subiect pe marginea căruia reflectasem îndelung și la 
care n-am încetat să lucrez în următorii douăzeci de ani. 

În acești doi ani am mai și ieșit în societate și am fost 
unul dintre secretarii onorifici ai Societăţii Geologice. Mă 
vedeam foarte des cu Lyell. Una dintre principalele sale ca- 
racteristici era preocuparea vie pentru munca altora; m-a 
uimit si încântat deopotrivă interesul pe care mi l-a arătat 
când, la întoarcerea în Anglia, i-am explicat ideile mele des- 
pre recifele de corali. M-am simţit foarte încurajat, iar sfa- 
turile și exemplul său m-au influenţat profund. În această 
perioadă mă vedeam destul de des și cu Robert Brown, 
„facile princeps botanicorum“a. ÎL vizitam deseori în dimine- 
tile de duminică și luam micul dejun împreună cu el. Era 
un izvor nesecat de constatări neobişnuite şi observaţii fine, 
dar aproape întotdeauna în legătură cu lucruri mărunte. 
Cu mine n-a discutat niciodată probleme științifice ample 
sau generale. 

În timpul acestor doi ani, am făcut mai multe excursii 
scurte de recreere și una mai lungă la „drumurile paralele“ 
din Glen Roy”, publicând o descriere a acestora în Philoso- 
phical Transactions?. Această lucrare a fost un mare eșec 
și mi-e rușine cu ea. Sub impresia puternică a ceea ce obser- 
vasem în legătură cu ridicarea tármurilor în America de 
Sud, am pus liniile paralele pe seama acţiunii mării; a tre- 
buit să abandonez această idee de îndată ce Agassiz a înain- 
tat teoria lacului glaciar. Întrucât starea cunoașterii ştiinţifice 
de la acel moment nu permitea o altă explicaţie, am susținut 


1. Robert Brown (1773-1858). Botanist, bibliotecar la Societatea 
Linneană. — N.B. 

a Corifeul incontestabil al botanistilor (lat.) (n. tr.). 

» Vale din nordul Scoției, a cărei conformatie geologică a fost mult 
timp o enigmă pentru oamenii de știință (n. tr.). 

2. 1839, pp. 39-82. — F.D. 

ipoteza actiunii márii; iar greseala mi-a servit drept lectie, 
invátándu-má sá nu má mai bizui vreodată pe principiul 
excluderii ín stiintá. 

Cum nu puteam sá má îndeletnicesc cu știința de dimi- 
neatá până seară, am citit în acești doi ani cărți multe si 
felurite, inclusiv câteva tratate de metafizică, dar îmi lipsea 
înzestrarea pentru astfel de studii. Tot în această perioadă 
am citit cu încântare poeziile lui Wordsworth și Coleridge, 
și pot să mă laud că am citit Excursion în două rânduri, de 
la cap la coadă. Mai înainte, lectura mea preferată fusese 
Paradisul pierdut al lui Milton, iar când nu puteam lua 
decât un volum cu mine în excursiile din timpul călătoriei 
pe Beagle, îl alegeam întotdeauna pe Milton. 


CREDINȚA RELIGIOASĂ 


În răstimpul acestor doi ani! am reflectat mult asupra reli- 
giei. Câtă vreme m-am aflat la bordul vasului Beagle am fost 
destul de religios, si îmi amintesc că o dată mai multi ofiţeri 
au râs cu poftă de mine (deși și ei erau religioși) pentru că 
citasem Biblia ca pe o autoritate de necontestat într-o anu- 
mită chestiune de morală. Bănuiesc că i-a amuzat origina- 
litatea argumentului. Între timp însă ajunsesem să înțeleg 
că Vechiul Testament nu era mai demn de crezare decât căr- 
tile sacre ale hindușilor sau decât credințele oricăror barbari, 
de vreme ce prezenta o istorie a lumii vădit falsificată, cu 
Turnul Babel, curcubeul ca semn: etc., și îi atribuia lui Dum- 
nezeu apucăturile unui tiran răzbunător. Îmi tot revenea 
în minte o întrebare care nu se lăsa alungată: dacă Dumne- 
zeu le-ar trimite acum o revelaţie hindușilor, ar permite el 
ca aceasta să fie legată de credinţa în Visnu, Siva etc., asa 
cum creștinismul este legat de Vechiul Testament? Așa ceva 
mi se părea imposibil de crezut. 

Apoi am reflectat la faptul că ar fi nevoie de dovezile cele 
mai clare pentru ca un om sănătos la minte să creadă în mi- 
racolele ce stau la baza creștinismului, că pe măsură ce aflăm 
mai multe despre legile imutabile ale naturii ne vine tot mai 
greu să dăm crezare miracolelor, că oamenii din vechime erau ` 


1. Octombrie 1836 — ianuarie 1839. — F.D. 
€ După potop, Dumnezeu îi arată lui Noe un curcubeu ca semn al 
legământului său cu toate fápturile. Cf. Facerea, 9, 8-17 (n. tr.). 

de o nestiintá si credulitate aproape inimaginabilá pentru 
noi, că nu se poate dovedi că scrierea Evangheliilor a fost 
contemporană cu evenimentele relatate, că ele diferă în multe 
puncte importante, mult prea importante, îmi părea mie, 
pentru a putea fi puse pe seama inexactității martorilor ocu- 
lari — iar toate aceste reflecţii, pe care nu le mentionez pentru 
că ar fi în vreun fel originale sau valoroase, ci pentru că au 
avut o influență asupra mea, m-au făcut treptat să-mi pierd 
credința în creștinism ca revelație divină. Faptul că multe 
religii false s-au răspândit pe întinderi mari ale pământului 
asemenea unui foc de neoprit a cântărit destul de mult pentru 
mine. Oricât de frumoasă ar fi morala Noului Testament, nu 
putem nega faptul că perfecțiunea ei depinde în parte de felul 
în care interpretăm astăzi niște metafore și alegorii. 

Nu eram însă deloc înclinat să renunţ la credință — sunt 
sigur de asta, căci îmi amintesc bine cum tot visam cu ochii 
deschiși la vechi scrisori ale unor venerabili romani și la ma- 
nuscrise care fuseseră descoperite la Pompei sau aiurea și 
care confirmau în modul cel mai surprinzător tot ce stătea 
scris în Evanghelii. Dar, chiar și lăsându-mi imaginația slo- 
bodă, mi-era din ce în ce mai greu să inventez dovezi suficiente 
pentru a mă convinge. Astfel, necredinta s-a furisat încet-încet 
în sufletul meu, pentru ca în cele din urmă să fie completă. 
Asa de încet s-a întâmplat, că n-am simțit defel disperare și 
de atunci nu m-am mai îndoit o clipă de adevărul concluziei 
mele. De altfel, mi-e greu să înțeleg cum și-ar putea dori ci- 
neva ca învăţătura creștină să fie adevărată; căci de-ar fi asa, 
după cum reiese atât de limpede din textul Bibliei, cei ce nu 
cred, printre care s-ar număra tatăl și fratele meu și aproape 
toţi prietenii mei, ar trebui să îndure pedeapsa veșnică. 

Iar aceasta este o doctrină detestabilă.! 


1. Doamna Darwin a făcut următorul comentariu scris de mână 
pe marginea acestui pasaj (de la „și de atunci nu m-am mai îndoit“ 
până la „o doctrină detestabilă“): „Mi-ar displăcea ca pasajul pus între 

Desi n-am început sá reflectez serios la existența unui 
Dumnezeu personal decât mult mai târziu în viață, voi pre- 
zenta aici concluziile oarecum vagi la care am ajuns. Vechiul 
argument al lui Paley că natura a fost creată după un plan, 
care mi se părea altădată atât de convingător, nu mai stă 
în picioare după ce a fost descoperită legea selecției naturale. 
Nu mai putem susține, de exemplu, că îmbucătura delicată 
a unei scoici bivalve a fost în mod necesar făurită de o ființă 
inteligentă, la fel cum omul fáureste tátána unei uși. Varia- 
bilitatea fiinţelor organice și acțiunea selecției naturale nu 
par a fi rezultatul intenţiei cuiva mai mult decât este direcția 
din care bate vântul. Totul în natură este rezultatul unor 
legi imutabile. Dar am discutat acest subiect la sfârșitul 
cărţii mele despre variația animalelor și plantelor sub influ- 
enta domesticirii! si, din câte știu, argumentatia mea de acolo 
n-a primit până acum o replică. 


paranteze să fie publicat. Mi se pare necizelat. Nu există termeni prea 
duri pentru a descrie doctrina pedepsei veșnice pentru necredincioși, 
dar puţini ar mai numi-o astăzi «creștinism» (deși cuvintele apar). Se 
mai pune și problema inspirației în alegerea cuvintelor. E.D.“ — oct. 
1882. Însemnarea a fost făcută la șase luni de la moartea soţului ei, 
pe un al doilea exemplar al Autobiografiei care a fost scris de mână 
de Francis. Pasajul nu a fost publicat. Cf. Introducerea. — N.B. 

1. Tatăl meu se întreabă dacă ar trebui să credem că formele bu- 
căților de piatră pe care omul le potrivește pentru a-și construi case 
sunt rânduite dinainte. Dacă nu este așa, atunci de ce am crede că 
variațiile animalelor domestice și plantelor de cultură sunt rânduite 
dinainte pentru binele crescătorului? „Dar dacă într-un singur caz 
renuntám la principiu, [...] nu se poate pune nici cel mai mic temei pe 
concepția că variațiile de natură asemănătoare, rezultând din ace- 
leași legi generale și care prin selecţia naturală au constituit temelia 
formării animalelor celor mai perfect adaptate din lume, inclusiv [a] 
omullui], au fost conduse în mod intenţionat gi special.“ [Trad. rom. 
de Eugen Margulius, în Charles Darwin, Variația animalelor si plan- 
telor sub influența domesticirii, Editura Academiei R.P.R., Bucureşti, 
1963, p. 723 — n. tr.] — Variations of Animals and Plants, ed. I, vol. II, 
p. 431. — F.D. 

Trecând însă peste frumoasele și nesfársitele adaptări 
pe care le întâlnim pretutindeni, ne putem întreba cum ar 
putea fi explicată organizarea îndeobște salutară a lumii? 
Ce-i drept, unii autori sunt atât de impresionați de faptul 
că există atâta suferinţă în lume, încât, luând în considerare 
toate vietuitoarele, stau la îndoială dacă este mai multă 
fericire sau nefericire pe acest pământ, dacă lumea ca întreg 
este bună sau rea. După judecata mea, fericirea precumpă- 
nește cu mult, deși ar fi foarte greu de dovedit acest lucru. 
Dacă pornim de la ideea că această concluzie este adevărată, 
ea se potrivește bine cu efectele previzibile ale selecţiei na- 
turale. Căci dacă toți indivizii dintr-o specie ar suferi în mod 
obișnuit în cel mai mare grad, ei ar neglija propagarea pro- 
priei semintii; dar n-avem motive să credem că acest lucru 
s-a întâmplat vreodată sau, cel puțin, că s-a întâmplat frec- 
vent. Și alte consideraţii conduc la convingerea că toate vie- 
tuitoarele au fost alcătuite astfel încât să se bucure, ca 
regulă generală, de fericire. 

Cei care, asemenea mie, cred că toate organele corporale 
si mintale ale tuturor ființelor (cu excepția acelor organe 
care nu aduc nici avantaje, nici dezavantaje posesorului) 
s-au dezvoltat prin selecţie naturală sau în virtutea supra- 
vietuirii celui mai bine adaptat, precum si prin întrebuințare 
sau deprindere!, vor admite că respectivele organe s-au for- 
mat astfel încât posesorii lor să poată concura cu succes cu 
alte fiinţe și, astfel, să-și sporească numărul. Un animal poate 
fi îndemnat să urmeze modul de acțiune cel mai prielnic 
pentru specie prin suferință (senzaţii de durere, foame, sete 
şi frică), prin plăcere (prilejuită de mâncat, băut, propagarea 
speciei etc.) sau printr-o combinaţie a celor două mijloace 


1. Precizarea „precum și prin întrebuințare sau deprindere“ a fost 
adăugată mai târziu. Corecturile și modificările numeroase din această 
frază arată că pe Darwin îl preocupa din ce în ce mai mult gândul că 
selecţia naturală ar putea conlucra cu alte forte. Cf. p. 49 — N.B. 

(ca atunci când caută de mâncare). Durerea sau suferința 
de orice fel, dacă persistă mult timp, are un efect depresiv 
și slábeste puterea de acţiune; cu toate acestea, ea are efec- 
tul de a pune în gardă vietuitoarea împotriva unor pericolele 
mari sau neașteptate. Senzatiile plăcute, pe de altă parte, 
pot fi resimtite vreme îndelungată fără a avea vreun efect 
depresiv; dimpotrivă, ele stimulează întregul sistem către 
intensificarea activităţii. Așa se face că majoritatea, dacă nu 
chiar toate vietuitoarele s-au dezvoltat prin selecție naturală 
în așa fel încât să fie ghidate îndeobște de senzațiile de plă- 
cere. Acest lucru se vede, de pildă, în plăcerea resimțită după 
efort, uneori chiar după un efort considerabil al trupului sau 
minţii, în plăcerea meselor zilnice și mai ales în plăcerea 
pe care ne-o procură relaţiile sociale și dragostea pentru 
familie. Suma acestor plăceri, care se produc în mod curent 
sau destul de des, oferă, cred eu, majorităţii vieţuitoarelor 
un excedent de fericire asupra nefericirii, deși multe dintre 
ele suferă considerabil uneori. O atare suferință este com- 
patibilă cu selecția naturală, care nu e perfectă în mecanis- 
mele ei, ci doar tinde să facă fiecare specie pe cât de adaptată 
poate fi în lupta pentru viață cu alte specii, în împrejurări 
uimitor de complexe și de schimbătoare. 

Nimeni nu tăgăduiește faptul că există multă suferință 
în lume. În cazul omului, unii au încercat să o explice imagi- 
nându-și că ar servi la a-l face mai bun din punct de vedere 
moral. Dar numărul oamenilor din lume este o nimica toată 
în comparație cu numărul celorlalte viețuitoare, iar acestea 
din urmă suferă adesea considerabil, fără să cunoască o pro- 
pășire morală. Un Dumnezeu capabil să creeze universul 
este, pentru mințile noastre finite, o ființă atotputernică și 
atotstiutoare, și ni se revoltă înțelegerea la gândul că bună- . 
voința sa ar putea fi altfel decât nelimitată. Căci ce folos ar 
putea aduce suferința a milioane de animale inferioare pe 
o durată aproape nesfársitá? Acest argument foarte vechi, 
care respinge existența unei cauze prime inteligente prin 

Anne Elizabeth („Annie“), prima dintre fiicele lui Darwin, într-o foto- 
grafie din 1849. Moartea ei la doar zece ani a fost resimţită de Darwin 
ca o pierdere devastatoare. Mai târziu, el avea să-i scrie botanistului 
american Asa Gray că îi e greu să împace ideea unui „Dumnezeu bine- 
voitor și atotputernic“ cu nenumăratele suferințe ivite în procesul 
selecției naturale. Jos, „drumurile paralele“ din Glen Roy, vizitate de 
Darwin în 1838 (litografie din Philosophical Transactions, 1839). 

„Omul nu-i decât un vierme.“ Această cunoscută caricatură, creată de 
Linley Sambourne și publicată în 1882 în revista Punch, a fost inspi- 
rată de ultima carte a lui Darwin, Formarea humusului sub acțiunea 
râmelor. Desenul satirizează teoria evoluției, înfățișând, într-o spirală, 
cum o rámá se metamorfozează încet-încet într-o maimuță, apoi în- 
tr-un om al cavernelor si, în cele din urmă, într-un gentleman englez. 

existența suferinței, mi se pare foarte puternic; în schimb, 
după cum am remarcat adineauri, prezența din abundență 
a suferinței se potrivește cu teoria că toate ființele organice 
s-au dezvoltat prin variaţie și selecție naturală. 

În zilele noastre, argumentul invocat cel mai adesea în 
favoarea existenței unui Dumnezeu inteligent se întemeiază 
pe convingerea lăuntrică profundă și pe sentimentele care 
constituie experiența celor mai multi. Dar nu încape îndoială 
că hindușii, mahomedanii sau alții ar putea aduce argumente 
similare și la fel de puternice în favoarea existenţei unui 
Dumnezeu sau a mai multora ori, în cazul budistilor, a nici 
unuia. Mai există și multe triburi barbare despre care nu 
prea se poate spune că ar crede în ceea ce noi numim Dum- 
nezeu: mai degrabă, ele cred în spirite sau strigoi, iar Tyler 
si Herbert Spencer au arătat că există explicaţii pentru fe- 
lul în care ar fi putut apărea astfel de credințe. 

În trecut, m-au încercat sentimente asemănătoare cu cele 
menționate mai sus (deși nu cred că sentimentul religios a 
fost vreodată deosebit de dezvoltat în mine), astfel că am fost 
ferm convins de existenţa lui Dumnezeu și de nemurirea su- 
fletului. În Jurnalul meu scriam că, atunci când te afli în 
mijlocul máretei păduri amazoniene, „e imposibil să oferi o 
descriere adecvată a sentimentelor nobile de uimire, admi- 
ratie si venerație care-ţi umplu şi-ţi înalță mintea“. Îmi amin- 
tesc bine de credința mea că omul este mai mult decât simpla 
răsuflare a trupului său. Astăzi însă nici cele mai maiestuoase 
priveliști nu mi-ar mai stârni astfel de gânduri și sentimente. 
S-ar putea spune că sunt asemenea unui om care a ajuns să 
sufere de cecitate cromatică și că credința universală a oame- 
nilor cu privire la existenţa culorii roșii face ca defectul meu 
de percepţie din prezent sá nu aibă câtuși de puţin valoarea 
unei dovezi. Acest argument ar sta în picioare dacă toți oame- 
nii, indiferent de rasă, ar avea aceeași convingere lăuntrică 
cu privire la existența unuia și aceluiași Dumnezeu. Dar știm 
că nu este deloc așa. De aceea, nu văd cum aceste convingeri 

si sentimente láuntrice ar putea conta ín vreun fel ca dovadá 
pentru ceea ce existá cu adevárat. Starea de spirit pe care 
mi-o inspirau în trecut privelistile maiestuoase, si pe care o 
asociam ín modul cel mai intim cu credinta ín Dumnezeu, 
nu se deosebea în mod semnificativ de ceea numim deseori 
sentimentul sublimului; iar oricât de greu ar fi să explici 
geneza acestui sentiment, el poate fi invocat tot atât de puțin 
ca argument pentru existența lui Dumnezeu precum senti- 
mentele înrudite stârnite de muzică, care sunt pe cât de pu- 
ternice, pe atât de nedeslușite. 

În privinţa nemuririi!, cel mai bine înţeleg cât de înră- 
dăcinată si aproape instinctivá este această credință când 
cumpănesc părerea aproape unanimă a fizicienilor din ziua 
de azi, respectiv că Soarele și, odată cu el, toate planetele 
se vor răci în timp prea mult pentru a mai susține viața, 
asta dacă nu cumva un corp ceresc mare se va izbi de Soare 
si îl va readuce la viață. Deoarece am convingerea că în vii- 
torul îndepărtat omul va fi o creatură mult mai desăvârșită 
decât este astăzi, gândul că el și toate vietuitoarele sunt 
condamnate la distrugere completă la capătul unui proces 
atât de lung și laborios îmi apare ca insuportabil. Celor care 
îmbrățișează fără rezerve credința în nemurirea sufletului 
omenesc distrugerea lumii noastre nu li se va părea atât 
de îngrozitoare. 

O altă sursă a convingerii că Dumnezeu există, care, de 
data asta, tine de rațiune, și nu de sentimente, cântărește 
mai greu în ochii mei. Această convingere decurge din difi- 
cultatea extremă, ba chiar din imposibilitatea de a accepta 
că universul acesta imens și minunat, incluzându-l pe om 
dimpreună cu capacitatea sa de a privi atât în trecutul, cât 
şi în viitorul îndepărtat, este rezultatul norocului sau al 
necesităţii oarbe. Când pun problema în acest fel, mă văd 


1. Adăugire ulterioară până la sfârșitul paragrafului. — N.B. 

constrâns să caut o cauză primă dispunând de o inteligenţă 
comparabilă cu cea a omului și pot fi numit, pe drept cu- 
vânt, teist. 

Din câte îmi amintesc, această concluzie era bine fixată 
în mintea mea atunci când scriam la Originea speciilor, de 
atunci, încet-încet şi cu multe fluctuații, ea și-a pierdut din 
putere.! Căci apare îndoiala: ne putem încrede în mintea 
omului — care, după ferma mea convingere, s-a dezvoltat 
dintr-o minte la fel de nedezvoltată ca a celui mai nedezvol- 
tat animal — când trage astfel de concluzii grandioase? Nu 
ar putea fi aceste concluzii rezultatul unei legături între 
cauză și efect care nouă ne apare drept necesară, dar care 
depinde, probabil, doar de experiența moștenită? Nu trebuie 
să trecem cu vederea nici probabilitatea inculcării constante 
a credinței în Dumnezeu în mințile copiilor, care produce 
efecte atât de puternice, poate chiar moștenite, asupra cre- 
ierelor lor încă nedezvoltate pe deplin, încât le-ar fi la fel 
de greu să se descotorosească de credinţa în Dumnezeu pe 
cât îi este unei maimuțe să scape de frica și sila de serpi.? 


1. Frază adăugată mai târziu. În textul manuscris al lui Charles, 
propoziţiile intercalate sunt scrise de mâna fiului său mai vârstnic. 
În copia lui Francis, ele sunt scrise de mâna lui Charles. — N.B. 

2. Adăugire ulterioară. Emma Darwin i-a scris lui Frank pe când 
acesta lucra la redactarea Autobiografiei în 1885, rugându-l sá omitá 
această propoziţie. lată scrisoarea: 


„Emma Darwin către fiul său Francis, 1885 


Dragul meu Frank, 

Există în Autobiografie o propoziţie pe care mi-aș dori foarte mult 
s-o omitem, fără îndoială în parte pentru că părerea tatălui tău că 
întreaga moralitate este rezultatul evoluţiei îmi provoacă suferință, 
dar şi pentru că, dat fiind locul în care apare, această propoziție pro- 
voacă un fel de șoc cititorului — lăsând o portitá deschisă pentru afir- 
matia, cu totul incorectă, că tatăl tău ar fi considerat toate credințele 
spirituale ca fiind nimic mai mult decât aversiuni sau preferinţe trans- 
mise ereditar, asemenea fricii de şerpi a maimuțelor. 

Nu pot pretinde sá fac ín vreun fel luminá ín aceste ches- 
tiuni absconse. Misterul începutului tuturor lucrurilor este 
de nedezlegat pentru noi. În ceea ce mă priveşte, trebuie sá 
mă mulțumesc să rămân un agnostic. 

Omul lipsit de o credinţă sigură și statornică în existența 
unui Dumnezeu personal sau într-o viață viitoare întemeiată 
pe recompensă și pedeapsă se poate călăuzi în viață, după 
câte îmi dau seama, doar după acele impulsuri și instincte 
care sunt cele mai puternice sau care i se par cele mai bune. 
Un câine se comportă la fel, dar o face orbește. Omul, pe de 
altă parte, privește înainte și înapoi și își compară sentimen- 
tele, dorinţele și amintirile. Astfel, el descoperă, în acord 
cu vederile tuturor inteleptilor, că cea mai mare satisfacție 
o are când își urmează anumite impulsuri, respectiv instinc- 
tele sociale. Actionánd spre binele celorlalți, va primi apro- 
barea semenilor sái si va cástiga dragostea celor aláturi de 
care trăiește; iar acest din urmă câștig este, fără doar și poate, 
cea mai aleasă plăcere pe acest pământ. După un timp, îi 
va repugna să se supună pasiunilor senzuale în defavoarea 
impulsurilor sale mai înalte, care, odată devenite deprindere, 


Cred că aspectul necuviincios ar dispărea dacă am lăsa doar prima 
parte a ipotezei, eliminând ilustrarea cu maimutele și șerpii. Nu cred 
că e necesar să-l consulti pe William în legătură cu această omisiune, 
căci ea n-ar modifica în mod esenţial înțelesul Autobiografiei. Aș dori 
să evit, pe cât posibil, să-i îndurerez pe prietenii religioși ai tatălui 
tău, care îi poartă o afecțiune profundă; pot lesne să-mi imaginez cât 
de mult i-ar mâhni această propoziţie chiar și pe cei mai liberali din- 
tre ei, precum Ellen Tollett și Laura, mult mai mult însă pe amiralul 
Sullivan, mătușa Caroline etc., ba chiar și pe bătrânii servitori. 

Cu drag, ata, 

E.D.* 


Scrisoarea a apárut ín Emma Darwin de Henrietta Litchfield, 
anume ín editia tipáritá de Cambridge University Press ín 1904 spre 
a fi distribuită în cerc restrâns. În ediția publică a editurii John 
Murray din 1915, ea a fost omisă. — N.B. 

aproape că pot fi numite instincte. Rațiunea îi va mai spune 
câteodată să acționeze împotriva opiniei celorlalți și, chiar 
dacă nu va primi aprobarea acestora în asemenea împreju- 
rări, tot va avea satisfacția trainică de a ști că și-a urmat 
principiile cele mai profunde sau conștiința. În ceea ce mă 
privește, cred că am făcut bine că mi-am urmat statornic 
pasiunea și mi-am dedicat viața științei. Nu am săvârșit 
nici un păcat mare și nu mă chinuie vreo remuscare, dar am 
regretat adeseori că n-am făcut, în chip nemijlocit, mai mult 
bine semenilor mei. Singurele și slabele mele scuze ţin de 
sănătatea mea precară și de o constituţie mintală care face 
să-mi fie foarte greu să trec de la un subiect sau de la o ocu- 
patie la alta. Îmi închipui că mi-ar fi făcut mare plăcere 
să-mi închin întreaga viaţă filantropiei, și nu doar o parte 
a ei — deși ar fi fost de departe preferabil să adopt cel puţin 
această din urmă conduită. 

Nici un fapt! din a doua jumătate a vieţii mele nu este 
mai remarcabil decât răspândirea scepticismului sau ratio- 
nalismului. Înainte să mă logodesc, tatăl meu m-a sfătuit 

să-mi ascund cu grijă îndoielile pentru că, mi-a spus el, știa 
din experienţă că asemenea chestiuni pot aduce multă nefe- 
ricire soților. Totul mergea destul de bine până când unul 
dintre soți se îmbolnăvea, iar atunci unele femei sufereau 
îngrozitor din pricina îndoielilor privind mântuirea soţilor 
lor, făcându-i astfel şi pe aceștia să sufere. Tatăl meu a adău- 
gat că în toată viața sa nu cunoscuse decât trei femei sceptice 
(si să nu uităm că a cunoscut o mulțime de oameni si că 
avea un dar extraordinar de a câștiga încrederea oamenilor). 
Când l-am întrebat cine erau cele trei femei, a recunoscut 
că, în ceea ce o privea pe una dintre ele, Kitty Wedgwood 
(cumnata sa), nu avea dovezi clare, ci numai indicii foarte 


1. Acest paragraf este prevăzut cu o notă a lui Charles: „scris în 
1879 — copiat pe 22 apr. 1881“. Probabil că nota se referă și la para- 
graful anterior. — N.B. 

vagi, sustinute de convingerea cá o femeie atát de lucidá nu 
putea fi credincioasá. Ín prezent, ín micul meu cerc de cunos- 
cuti, stiu (sau am stiut) mai multe femei máritate care nu 
cred mai mult decât soții lor. Tata obișnuia să-mi citeze un 
argument de necombătut cu care o femeie în vârstă, doamna 
Barlow, care îl bănuia de lipsă de credinţă, spera să-l con- 
vertească: „Doctore, știu că zahărul e dulce când mi se topește 
pe limbă, și mai știu că Izbăvitorul meu este viu.“ 


DE LA CĂSĂTORIE (29 IANUARIE 1839) 
ȘI ȘEDEREA ÎN UPPER GOWER STREET 
PÂNĂ LA PLECAREA DIN LONDRA 
ȘI STABILIREA LA DOWN 
(14 SEPTEMBRIE 1842) 


Cu totii o cunoasteti prea bine pe mama voastrá si stiti ce 
mamá bună v-a fost întotdeauna. Ea a fost binecuvântarea 
mea cea mai mare, și pot să declar că în toată viaţa mea n-am 
auzit-o rostind o vorbă pe care mi-aş fi dorit să n-o fi rostit. 
Bunătatea și blándetea ei față de mine nu au pălit în nici o 
împrejurare si mi-a suportat cu o răbdare nesfârșită desele 
tânguiri legate de sănătatea-mi șubredă și de stările mele de 
disconfort. Nu cred să fi lăsat vreodată să-i scape o ocazie de 
a face un bine celor din preajma ei. Când mă gândesc că ea, 
care mi-e infinit superioară prin toate însușirile ei morale, a 
consimțit să-mi fie soție, mă minunez de norocul meu. De-a 
lungul vieţii mi-a stat alături cu sfaturi înțelepte, m-a alinat 
si m-a înveselit, iar fără ea sănătatea mea precară mi-ar fi 
întunecat existența pentru lungi perioade de timp. A câștigat 
dragostea și admiraţia fiecărui suflet din preajma ei.! 

(Memento: frumoasa scrisoare pe care mi-a scris-o la scurt 
timp după căsătorie și pe care am păstrat-o.) 

Am fost cât se poate de fericit în sânul familiei noastre 
și trebuie să vă spun, copiii mei, că nici unul dintre voi nu 
mi-a pricinuit vreo mâhnire, afară doar de momentele când 
erati bolnavi. Bănuiesc că nu există prea multi tati care sá 
aibă cinci fii şi să poată spune acest lucru cu mâna pe inimă. 


1. Paragraf inclus în More Letters, vol. 1, p. 30, dar nepublicat în 
Autobiografie. — N.B. 

Când erati foarte mici îmi făcea mare plăcere sá má joc cu 
voi, si oftez la gândul că acele zile nu se vor mai întoarce. 
Din pruncie și până în ziua de azi, când ati ajuns oameni 
în toată firea, ati fost cu toții, fii și fiice, nespus de plácuti, 
intelegátori și afectuosi cu noi și unii cu alții. Când sunteți 
toţi, sau cei mai multi dintre voi, acasă (cum, slavă Dom- 
nului, se întâmplă destul de des), nu există companie mai 
pe gustul meu decât a voastră și nu-mi doresc să fiu cu alți 
oameni. Singura mare suferinţă pe care a trebuit s-o îndu- 
răm a fost cea pricinuită de moartea lui Annie pe 24 aprilie 
1851, la Malvern, la vârsta de doar zece ani. Annie era un 
copil cum nu se poate mai drăgălaș și afectuos şi sunt sigur 
că ar fi devenit o femeie minunată. Dar nu are rost să vor- 
besc aici despre felul ei de a fi, căci am scris o scurtă schiță 
pe acest subiect la scurt timp după moartea ei. Si azi îmi 
mai dau lacrimile când mă gândesc la drăgălășenia ei.! 

În timpul celor trei ani și opt luni în care am locuit la Lon- 
dra, activitatea mea științifică a fost mai sărăcăcioasă decât 
în oricare altă perioadă a vieţii mele, deși lucram cât de mult 
puteam. De vină pentru aceasta au fost stările de rău care 
tot reveneau și o boală lungă și gravă. Când eram în stare să 
muncesc, îmi dedicam cea mai mare parte a timpului lucrării 
mele despre recifele de corali, pe care o începusem înainte de 
căsătorie și a cărei corectură în pagină am încheiat-o pe 
6 mai 1842. Deși mică, această carte mi-a cerut douăzeci de 
luni de muncă susținută, pentru că a trebuit să citesc toate 
lucrările publicate despre insulele din Pacific și să consult 
multe hărți. Cartea a fost primită cu laude de oamenii de ști- 
intá, și cred că teoria expusă aici s-a impus între timp. 

Nici una dintre lucrările mele nu a fost începută într-un 
spirit mai deductiv ca aceasta, căci am elaborat întreaga 


1. Textul în care Annie este prezentată mai pe larg se găseşte în 
Life and Letters, vol. 1, p. 132. — N.B. 

teorie pe coasta de vest a Americii de Sud, înainte să văd 
primul recif de corali adevărat. Astfel, tot ce am avut de fă- 
cut apoi a fost să-mi verific și extind ipotezele printr-o exa- 
minare atentă a recifelor vii. Trebuie însă spus că în cei doi 
ani precedenţi mă preocupaseră neîncetat efectele ridicării 
intermitente a pământului, dimpreună cu denudarea și de- 
punerea de sedimente, asupra tármurilor Americii de Sud. 
Acest lucru m-a făcut, în mod necesar, să reflectez la efectele 
scufundării, și mi-a fost ușor să înlocuiesc în minte depu- 
nerea continuă de sedimente cu creșterea în sus a coralilor. 
Pe această cale, mi-am format teoria asupra apariției barie- 
relor de corali si a atolilor. 

Pe lângă studiile mele asupra recifelor de corali, în timpul 
șederii la Londra am ținut mai multe prelegeri la Societatea 
Geologică, si anume despre blocurile eratice din America 
de Sud!, despre cutremure? si despre formarea humusului 
sub acţiunea râmelor?. În plus, am continuat să supervizez 
editarea lucrării Zoology of the Voyage of the Beagle. De ase- 
menea, n-am încetat să adun date referitoare la originea spe- 
ciilor, ocupându-mă uneori cu asta atunci când boala nu-mi 
îngăduia să fac altceva. 

În vara lui 1842 m-am simţit din nou, după multă vreme, 
mai în puteri si am făcut de unul singur o scurtă excursie 
prin nordul Țării Galilor, ca să studiez efectele vechilor ghe- 
țari care umpluserá cândva toate văile largi. Am publicat o 
scurtă descriere a celor văzute în Philosophical Magazinet. 
Excursia a fost foarte interesantă pentru mine; de altfel, 
aceasta a fost ultima dată când am mai avut suficientă pu- 
tere ca să urc pe munte sau să merg timp îndelungat pe jos — 
lucruri necesare în activitatea de geolog. 


1. Geolog. Soc. Proc. iii, 1842. — F.D. 

2. Geolog. Trans. i, 1840. — F.D. 

3. Geolog. Soc. Proc. ii, 1838. — F.D. 

4. Philosophical Magazine, 1842. — F.D. 

În prima perioadă a șederii noastre la Londra! eram 
încă îndeajuns de sănătos ca să ies în societate, așa încât 
frecventam diverși oameni de știință, dar și alte persoane 
mai mult sau mai puţin distinse. Voi oferi impresiile mele 
despre câţiva dintre ei, deși nu am multe lucruri cu adevărat 
importante de spus. 

Cu Lyell m-am întâlnit mai des decât cu orice altcineva, 
atât înainte, cât si după căsătoria mea. Aș spune că modul 
său de a gândi se distingea prin limpezime, prudență, jude- 
cată sănătoasă și multă originalitate. Orice remarcă făceam 
despre geologie, el n-avea liniște până când nu-și forma o 
imagine clară despre întreaga chestiune, deseori făcându-mă 
si pe mine să o înțeleg mai clar decât înainte. Ridica toate 
obiecțiile posibile la supozitiile mele, si chiar si după ce le 
epuiza mai rámánea mult timp ín dubiu. O a doua caracte- 
risticá a sa era preocuparea sincerá pentru munca celorlalti 
oameni de știință. 

Când m-am întors din călătoria pe Beagle, i-am expus 
ideile mele despre recifele de corali, care se abăteau de la 
ale sale, și am fost foarte surprins și încurajat de interesul 
viu pe care l-a manifestat. În asemenea momente se adâncea 
în gânduri si lua posturile cele mai ciudate, sprijinindu-si 
adesea capul de spătarul unui scaun în timp ce stătea în 
picioare. Avea o pasiune arzătoare pentru știință si un interes 
veritabil pentru progresul viitor al omenirii. Era foarte bun 
la suflet și cu desăvârșire liberal în credinţa lui religioasă, 
sau mai degrabă în necredinta lui; cu toate acestea, era un 
teist convins. Franchetea lui era absolut remarcabilă; a dove- 
dit acest lucru prin faptul că a devenit la bătrâneţe un adept 
al teoriei descendentei, deși își făcuse o mare faimă combá- 
tând concepţiile lui Lamarck. Odată mi-a amintit că avuse- ` 
serăm cu multi ani înainte o discuţie despre rezistenţa pe 


1. Aceste amintiri, până la ,Sederea la Down“ (p. 152), au fost 
adăugate în aprilie 1881, ceea ce explică ușoara repetiţie. — N.B. 


Charles Darwin, pictat de George Richmond după căsătoria cu 
verișoara sa Emma (acuarelă, 1839). 


Emma Darwin, născută Wedgwood (acuarelă de George Richmond, 
1840). 


AUTOBIOGRAFIA 139 


care o manifestau geologii de școală veche față de vederile 
lui inovatoare, prilej cu care eu îi spusesem: „Ce bine ar fi 
dacă toți oamenii de știință ar muri la șaizeci de ani! Căci 
după această vârstă ajung să respingă orice doctrină nouă.“ 
Totuși, acum spera că îi va mai fi îngăduit să trăiască. Avea 
mult simţ al umorului și deseori povestea anecdote nostime. 
Îi plăcea foarte mult societatea, mai ales aceea a oamenilor 
eminenti si a persoanelor cu o situaţie înaltă; această supra- 
evaluare a poziției unui om în societate mi se părea princi- 
palul lui cusur. Obisnuia să discute cu Lady Lyell în maniera 
cea mai serioasă dacă să accepte ori nu cutare sau cutare 
invitaţie. Cum însă cina în societate doar de trei ori pe săp- 
tămână pentru a nu-și irosi timpul, e de înțeles că chibzuia 
destul de mult la invitatiile care îi erau adresate. Astepta, 
ca pe o mare recompensă, vremurile în care va mai îmbătrâni 
si va ieși mai des seara. Dar acele vremuri n-au venit nici- 
odată, pentru că au început să-l lase puterile. 

Ştiinţa geologică îi datorează enorm lui Lyell — mai mult, 
după părerea mea, decât oricărui alt om care a trăit vreo- 
dată. Înainte să pornesc în călătoria la bordul vasului Beagle, 
agerul Henslow, care, asemenea tuturor celorlalți geologi, 
credea la vremea aceea în teoria cataclismelor succesive, m-a 
sfătuit să iau și să studiez primul volum din Principles, proas- 
păt apărut, dar sá nu imbrátisez în nici un caz vederile îna- 
intate în acea carte. Cât de diferit s-ar vorbi acum despre 
Principles! Îmi amintesc cu mândrie că primul loc pe care 
l-am cercetat din punct de vedere geologic, adică insula San- 
tiago din arhipelagul Capului Verde, m-a convins de infinita 
superioritate a concepţiilor lui Lyell față de ideile expuse 
în orice altă carte cunoscută mie. 

Efectele însemnate ale studiilor lui Lyell s-au învederat 
deja de atunci în evoluţiile diferite ale acestei științe în 
Franţa și Anglia. Faptul că astăzi au fost date cu totul uită- 
rii ipotezele extravagante ale lui Elie de Beaumont, bună- 
oară cele despre „craterele de ridicare“ şi „liniile de ridicare“ 


140 CHARLES DARWIN 


(l-am auzit pe Sedgwick lăudând peste măsură această din 
urmă ipoteză la Societatea Geologică), i se datorează în 
bună parte lui Lyell. 

Îi cunoșteam, într-o mai mică sau mai mare măsură, pe 
toți geologii de frunte, într-o vreme în care geologia avansa 
cu pași triumfători. Majoritatea îmi erau simpatici, cu excep- 
tia lui Buckland!, care mi se părea un bărbat vulgar și 
aproape grosolan, deși avea o fire jovială și bonomă. Îl mâna 
mai mult dorința de notorietate decât pasiunea pentru ști- 
intá, iar asta îl făcea uneori să se comporte ca un bufon. 
Totuși, nu era egoist în setea lui de glorie, căci atunci când 
Lyell, foarte tânăr fiind, l-a întrebat dacă e cazul să prezinte 
în fața Societății Geologice o lucrare mediocră pe care i-o 
trimisese un necunoscut, Buckland i-a răspuns: „Aţi face 
bine s-o prezentați, fiindcă în titlu se va menționa «comuni- 
cată de Charles Lyell», și astfel numele dumneavoastră va 
deveni cunoscut publicului.“ 

Serviciile pe care Murchison? le-a adus geologiei prin cla- 
sificarea formațiunilor vechi nu pot fi supraestimate, dar 
nu avea nicidecum o gândire filozofică. Era foarte bun la su- 
flet si se străduia mereu să le facă tuturor pe plac. Pretuia 
ridicol de mult rangul social, arătându-și această preţuire 
si firea vanitoasá cu simplitatea unui copil. O dată, aflán- 
du-se în încăperile Societăţii Geologice împreună cu un grup 
numeros, în care erau și oameni pe care abia îi cunoștea, a 
povestit cu nespusă încântare cum ţarul Nicolae, venit la 
Londra, îl bătuse pe umăr și îi spusese apropo de activitatea 


1. William Buckland (1784-1856). Geolog, profesor de mineralogie 
la Oxford, 1813. Președinte al Societăţii Geologice, 1824 si 1840. — N.B. 

2. Roderick Impey Murchison (1792-1871). A studiat rocile secun- 
dare. Membru al Royal Society, 1826. Președinte al Royal Geographi- 
cal Society, 1843. A primit decoraţii rusești, titlul de cavaler în 1846, 
pe cel de K.C.B. [Cavaler Comandant al Ordinului Bath — n. tr.] în 
1863 si a fost făcut baronet în 1866. — N.B. 

sa de geolog: „Mon ami, Rusia ţi-e recunoscătoare“, după 
care Murchison a adăugat, frecându-și mâinile: „Partea cea 
mai bună e că prinţul Albert a auzit tot.“ Altă dată a anunţat 
în fața Consiliului Societăţii Geologice că importantul său 
studiu despre sistemul silurian fusese, în sfârșit, publicat, 
pentru ca apoi să se uite la toți cei prezenți si să spună: ,Fie- 
care dintre dumneavoastră își va regăsi numele în indicele 
lucrării“, de parcă asta ar fi fost culmea gloriei. 

Mă intálneam des si cu Robert Brown, „facile princeps 
botanicorum“, cum îi spunea Humboldt; înainte să má căsă- 
toresc îl vizitam aproape în fiecare duminică dimineaţă. Mi 
se părea remarcabil în primul rând prin minutia și acura- 
tetea observaţiilor sale. Niciodată nu a discutat cu mine 
probleme generale de biologie. Cunostintele sale erau extra- 
ordinar de vaste și a luat multe cu el în mormânt, din cauza 
temerii excesive că ar putea face vreo greșeală. Își revărsa 
cunoștințele asupra mea fără nici o rezervă, rămânând însă 
neobișnuit de posesiv în anumite privinţe. L-am vizitat în 
două sau trei rânduri înainte să plec în călătoria pe Beagle, 
iar într-una din aceste vizite m-a rugat să privesc printr-un 
microscop și să-i descriu ce văd. Am făcut acest lucru, iar 
acum cred că era vorba de uimitorii curenți protoplasmatici 
dintr-o celulă vegetală. L-am întrebat apoi ce-mi dăduse să 
văd, dar, cum eu eram pe vremea aceea încă un copil și urma 
să plec din Anglia pentru cinci ani, mi-a răspuns: „Asta e 
micul meu secret.“ Bănuiesc că se temea că i-aș fi putut fura 
descoperirea. Hooker mi-a spus că Brown era un zgârcit fără 
pereche în privinţa colecțiilor sale de plante și că își dădea 
seama și el cât e de zgárcit. Nu îi împrumuta specimenele 
sale lui Hooker, care lucra la o descriere a plantelor din 
Tara de Foc, deși știa foarte bine că lui nu îi vor folosi la ni- 
mic colecţiile din acele locuri. Pe de altă parte, era în stare 
de gesturile cele mai generoase. La senectute, având sănă- 
tatea șubrezită și nemaiputând depune mari eforturi, se du- 
cea zilnic (după cum mi-a povestit Hooker) la un bătrân 
care-i fusese servitor și care locuia la oarecare distanță de 

el, întreținându-l și citindu-i cu voce tare. Acest lucru e de 
ajuns ca să compenseze orice doză de posesivitate sau ava- 
ritie în ale ştiinţei. Avea obiceiul să-i ia peste picior pe cei 
care scriau despre lucruri pe care nu le înțelegeau pe deplin; 
îmi amintesc că odată i-am vorbit în termeni laudativi des- 
pre lucrarea lui Whewell History of the Inductive Sciences, 
iar el mi-a răspuns: „Da, bănuiesc că a citit prefetele foarte 
multor cărți.“ 

În vremea când trăiam la Londra mă vedeam frecvent 
cu Owen!, pe care îl admiram în mod deosebit; cu toate 
acestea, n-am putut să-i înțeleg niciodată caracterul și n-am 
avut în nici un moment o relaţie apropiată cu el. După publi- 
carea Originii speciilor, a devenit duşmanul meu de moarte, 
şi nu din cauza vreunei dispute între noi, ci, din câte-mi dau 
seama, doar din invidie faţă de succesul cărţii. Bietul si 
dragul de Falconer?, care era un om fermecător, avea o pă- 
rere foarte proastă despre el, fiind convins că Owen era nu 
numai dornic de glorie, extrem de invidios și arogant, ci și 
mincinos și lipsit de onestitate. Fără îndoială, în ceea ce pri- 
veste capacitatea de a urí nu avea seamán. La început, când 
obișnuiam să-i iau apărarea lui Owen, Falconer îmi spunea 
adesea: „Într-o zi îi veţi vedea adevărata față“, si cuvintele 
sale s-au adeverit. 

Ceva mai târziu am devenit foarte apropiat de Hooker”. 
De-a lungul vieţii, am avut puţini prieteni la fel de buni ca 
el. Este un companion nespus de agreabil și are o inimă de 
aur. Se vede imediat că e un om de onoare până în străfundul 


1. Richard Owen (1804-1892). Anatomist; membru al Royal So- 
ciety, 1834. Primul profesor hunterian de anatomie si fiziologie com- 
parativá, 1836-1856. A atacat Originea speciilor în 1860, în Ed. Rev. 
A primit titlul de K.C.B. în 1884. — N.B. 

2. Hugh Falconer (1808-1865). Paleontolog și botanist. A lucrat 
cel mai mult în India; a fost însărcinat cu rânduirea fosilelor indiene 
pentru British Museum în 1844. — N.B. 

3. Joseph Dalton Hooker (1817-1911). Botanist și călător, a îmbo- 
gátit cunoștințele despre distribuția geografică și a susținut teoria 


AUTOBIOGRAFIA 143 


sufletului. Are o minte foarte ascuţită și o mare putere de 
generalizare. Nu am cunoscut pe cineva mai muncitor și mai 
neobosit decât el; poate să privească o zi întreagă prin mi- 
croscop și apoi sá se prezinte seara la fel de proaspăt si de 
agreabil ca întotdeauna. Este în toate privintele foarte im- 
pulsiv și chiar iute la mânie, însă norii trec la fel de repede 
cum au venit. O dată mi-a trimis o scrisoare aproape mâni- 
oasă dintr-un motiv care cuiva din afară i se va părea ridicol 
de mărunt, respectiv pentru că o vreme am întreţinut ideea 
caraghioasă că plantele carbonifere din Anglia trăiseră când- 
va în zone puţin adânci ale mării. Indignarea lui a fost cu 
atât mai mare, cu cât nu-și putea imagina că ar fi presupus 
vreodată că mangrovele (și alte câteva plante marine men- 
tionate de mine) trăiseră în mare dacă noi le-am fi cunoscut 
numai în stare fosilă. Cu alt prilej, s-a arătat aproape la fel 
de indignat când am respins cu dispreţ ideea că între Aus- 
tralia și America de Sud ar fi existat cândva un continent. 
Nu am cunoscut om mai simpatic decât Hooker. 

Putin mai târziu, am devenit prieten apropiat cu Huxley“. 
Gândirea lui are iuteala fulgerului și ascutimea briciului. 
Huxley este cel mai bun vorbitor pe care l-am cunoscut. Nu 
scrie si nu spune niciodată platitudini. Auzindu-l vorbind, 
nu ţi-ai închipui că este în stare să-și combată adversarii 
atât de tranșant cum o face. Mi-a fost un prieten cum nu se 
poate mai bun și n-a precupetit niciodată vreun efort pentru 
a mă ajuta. În Anglia, a fost cel mai de seamă susţinător al 
principiului evoluţiei treptate a ființelor organice. Pe cât de 
extraordinară a fost opera sa din domeniul zoologiei, ar fi 


Darwin-Wallace a Originii speciilor. Membru al Royal Society, 1847. 
I-a urmat tatălui său ca director al Kew Gardens, 1865. A scris Stu- 
dents’ Flora of the British Isles şi alte opere. C.B. [Companion al Ordi- 
nului Bath — n. tr.] în 1869; O.M. [Ordinul pentru Merit — n. tr.] în 
1907 etc. — N.B. 

2 Thomas Henry Huxley (1825-1895), biolog englez, promotor al 
agnosticismului si însemnat organizator al învățământului (n. red.). 

putut scrie mult mai mult dacă activităţile oficiale si literare 
nu i-ar fi consumat o parte atât de mare din timp, alături de 
eforturile sale de a îmbunătăţi învățământul naţional. Îmi 
permitea să-i spun orice: cu multi ani în urmă má întrista 
faptul că ataca atâţia oameni de știință, deși consideram 
că avea dreptate în fiecare caz în parte, și i-am spus acest 
lucru. A respins vehement reproșul, iar eu i-am răspuns că 
mă bucuram foarte mult să aflu că mă înșelasem. Tocmai 
vorbiserăm despre atacurile sale pe deplin justificate împo- 
triva lui Owen, iar mai apoi am spus: „Cât de bine ati dat 
în vileag greșelile grosolane ale lui Ehrenberg!“ El a încuvi- 
intat, adăugând că era în interesul științei ca astfel de erori 
să fie date în vileag. Din nou, după o vreme, am adăugat: „Bie- 
tul Agassiz, a ieșit cam șifonat din mâinile dumneavoastră.“ 
Apoi am mai pomenit un nume, la care Huxley m-a săgetat 
cu privirea si a izbucnit în râs, blestemándu-má într-un fel 
sau altul. Este un om minunat și a făcut lucruri bune pentru 
omenire. 

Aș putea menționa aici și alți câțiva oameni iluștri pe 
care i-am întâlnit ocazional, dar nu am de spus despre ei 
lucruri prea importante. Am nutrit o stimă profundă pentru 
Sir J. Herschel! și am avut plăcerea deosebită de a lua cina 
în casa lui încântătoare de la Capul Bunei Speranţe si, mai 
târziu, în casa lui din Londra. L-am mai întâlnit de câteva 
ori și în alte împrejurări. Niciodată nu vorbea mult, dar 
fiecare cuvânt pe care îl rostea merita ascultat. Era foarte 
timid si deseori avea o expresie chinuită. Lady Caroline Bell, 
în casa căreia am luat cina la Capul Bunei Speranţe, îl admira 
mult pe Herschel, dar spunea despre el că mereu intra într-o 
încăpere cu atitudinea cuiva care se știe cu mâinile nespălate 
si care se gândește că și soția lui știe că sunt nespálate. 


1. John Frederick William Herschel (1792-1871). Astronom; mem- 
bru al Royal Society, 1813. A scris despre teme astronomice, lumină, 
filozofie naturală etc. A ocupat funcția de Master of Mint între 1850 
si 1855. A fost făcut baronet în 1838. — N.B. 


AUTOBIOGRAFIA 145 


Aflându-mă o dată la micul dejun în casa lui Sir R. Mur- 
chison, l-am întâlnit pe ilustrul Humboldt, care m-a onorat 
prin aceea că și-a exprimat dorința de a mă cunoaşte. Am 
fost puţin dezamăgit de marele om, dar pesemne așteptările 
mele au fost prea mari. Dincolo de faptul că Humboldt era 
foarte vesel și vorbea mult, nu-mi amintesc nimic lămurit 
despre întrevederea noastră. 

Obișnuiam să îl vizitez destul de des pe Babbage! și parti- 
cipam în mod regulat la cunoscutele sale petreceri. Nu aveai 
niciodată sentimentul cá-ti pierzi vremea ascultándu-l, dar 
era un om dezamăgit și nemulțumit și avea adesea, sau chiar 
de cele mai multe ori, o expresie ursuză. Nu cred că era nici 
pe jumătate atât de posomorât pe cât voia să pară. Într-o zi 
mi-a spus că inventase o metodă prin care se putea stinge 
orice incendiu, ca apoi să adauge: „N-am s-o fac cunoscută, 
să-i ia naiba pe toți, lasă-i sá le ardă casele!“ Se referea la 
locuitorii Londrei. Într-o altă zi mi-a spus că văzuse în Italia, 
la o margine de drum, o cismea cu pompă și alături o inscripție 
pioasă care spunea că proprietarul o construise din dragoste 
de Dumnezeu și de țară, spre folosul călătorului obosit și înse- 
tat. Aceasta l-a făcut pe Babbage să se uite mai îndeaproape 
la cismea si nu i-a luat mult să descopere că, ori de câte ori 
călătorul pompa apă ca să bea, pompa o cantitate și mai mare 
în casa proprietarului cișmelei. Și Babbage a încheiat spunând: 
„Un singur lucru urăsc mai mult decât pioșenia: patriotismul.“ 
Cred însă că mai mult lătra decât mușca. 

În ce-l privește pe Herbert Spencer*, găseam discuţiile 
cu el foarte interesante, dar nu-mi plăcea prea mult felul 
lui de a fi şi nu simţeam că m-aș putea apropia ușor de el. 


1. Charles Babbage (1792-1871). Membru al Royal Society, 1816. 
A contribuit la fondarea Societăţii Astronomice în 1820 și a Societăţii 
de Statistică în 1834. Spirit matematic şi mecanic, ale cărui invenții 
se dovedeau însă deseori neizbutite. — N.B. 

a Filozof englez (1820-1903) care se bucura de o mare influenţă în 
epocă. A dezvoltat concepția potrivit căreia principiile evoluţiei se 

- Cred că era un om foarte egocentric. Când îi citesc cărțile, 
talentele sale ieșite din comun îmi trezesc de cele mai multe 
ori o admiraţie entuziastă, și m-am întrebat deseori dacă, 
în viitorul îndepărtat, nu va fi pus alături de oameni de 
seamă precum Descartes, Leibniz etc., despre care însă știu 
foarte puține. Cu toate acestea, nu am sentimentul că am 
beneficiat în munca mea de pe urma scrierilor lui Spencer. 
Maniera sa deductivă de a aborda orice subiect este complet 
opusă gândirii mele. Concluziile lui nu mă conving niciodată 
şi, citindu-i comentariile pe o temă sau alta, mi-am spus de 
multe ori: „lată un subiect foarte potrivit pentru o cercetare 
de cel puţin cinci ani.“ Generalizările sale fundamentale 
(comparate de unii ca însemnătate cu legile lui Newton!), 
despre care cutez să spun că ar putea avea o mare valoare 
filozofică, sunt de asa natură încât nu-mi par a avea vreo 
utilitate strict ştiinţifică. Ele tin mai mult de domeniul defi- 
nitiilor decât de legile naturii și nu te ajută sá prezici ce se 
va întâmpla într-un caz particular. Oricum, mie nu mi-au 
fost de nici un folos. 

Dacă veni vorba de H. Spencer, trebuie să îl pomenesc 
si pe Buckle!, pe care l-am întâlnit o dată în casa lui Hen- 
sleigh Wedgwood. Am fost foarte bucuros să aflu mai multe 
despre sistemul folosit de el pentru adunarea faptelor. Mi-a 
spus că-și cumpăra toate cărțile pe care le citea si alcátuia 
pentru fiecare un indice complet cu faptele despre care cre- 
dea că-i vor fi de folos, adăugând că-și amintea întotdeauna 
în ce carte a citit ceva anume, întrucât avea o memorie 
extraordinară. L-am întrebat cum reușea să-și dea seama 
din capul locului ce fapte îi vor fi de folos și mi-a răspuns 
că n-ar putea să explice, dar că se ghida după un soi de in- 


aplică nu doar speciilor biologice, ci și vieţii sociale și individuale a 
oamenilor (n. red.). 
1. Henry Thomas Buckle (1821-1862). Istoric autodidact. — N.B. 

stinct al sáu. Acest obicei de a alcátui indici i-a permis sá 
producá numárul uimitor de referinte pe tot felul de subiecte 
pe care le intálnim ín a sa History of Civilization. Aceastá 
carte mi s-a párut foarte interesantá si am citit-o de douá 
ori, dar má îndoiesc că generalizările cuprinse în ea au vreo 
valoare. H. Spencer mi-a spus că nu citise nici măcar un 
rând din această lucrare! Buckle avea darul vorbirii și l-am 
ascultat fără să spun aproape nimic — de altfel, mi-ar fi fost 
foarte greu să intervin, fiindcă nu făcea nici o pauză. Când 
Effie! a început să cânte, am sărit de pe scaun și am spus 
că trebuie s-o ascult. Bănuiesc că acest lucru l-a jignit, căci, 
după ce m-am îndepărtat, s-a întors către un prieten și i-a 
spus (după cum a auzit, din întâmplare, fratele meu): „Ei 
bine, cărţile domnului Darwin sunt mult mai bune decât fe- 
lul lui de a face conversaţie.“ Voia, de fapt, să spună că nu 
apreciasem cum se cuvine conversaţia cu el. 

Cât despre alți mari oameni de litere, l-am întâlnit o dată 
pe Sydney Smith: în casa decanului Milman. Fiecare cuvânt 
pe care îl rostea avea ceva inexplicabil de amuzant — poate 
şi pentru că aveai așteptarea să fii amuzat. Smith vorbea 
despre Lady Cork, care era deja foarte bătrână. Această 
doamnă, ne-a povestit el, fusese o dată atât de mișcată de 
una din predicile sale despre milostenie, că împrumutase o 
guinee de la o prietenă și o pusese în farfuria de colectă. Smith 
a adăugat: „Îndeobşte, se crede că vechea și draga mea prie- 
tenă Lady Cork a fost uitată.“ Și a rostit aceasta într-o ase- 
menea manieră, încât nimeni nu se putea îndoi o clipă de 
tâlcul vorbelor sale: anume, voia să spună că vechea și draga 
lui prietenă fusese uitată de diavol. Cum a reușit să dea de 
înțeles acest lucru, nu știu. 


1. Euphemia Wedgwood, care a devenit în 1873 a doua soţie n lui 
TH. Farrer. — N.B. 

a Cleric si scriitor englez (1771-1845), celebru în epocă pentru umo- 
rul său irezistibil (n. red.). 

De asemenea, l-am întâlnit o dată pe Macaulay? acasă la 
lordul Stanhope (istoricul)! si, cum nu mai era decât un in- 
vitat la cină, am avut marea șansă să-l aud conversând. Era 
foarte agreabil. Nu vorbea din cale afară de mult; de fapt, 
un om care, asemenea lui, le îngăduia celorlalți să schimbe 
cursul conversatiei, nici n-ar fi putut să vorbească prea mult. 

Lordul Stanhope mi-a spus la un moment dat o mică anec- 
dotă, care demonstrează exactitatea şi întinderea memoriei 
lui Macaulay: multi istorici obișnuiau să se întâlnească în 
casa lordului Stanhope, iar în cursul discuţiilor pe varii su- 
biecte îl contraziceau uneori pe Macaulay; la început, se 
uitau în câte o carte ca să se lămurească cine avea dreptate, 
dar după o vreme, a observat Lordul Stanhope, nici unul 
dintre istorici nu se mai obosea să facă asta, și cum spunea 
Macaulay, așa rămânea. 

Altă dată am cunoscut în casa lordului Stanhope o parte 
dintre istoricii și oamenii de litere care obișnuiau să se 
adune la el — printre alții, pe Motley? si Grote?. După prânz, 
m-am plimbat cu Grote timp de aproape o oră prin Cheve- 
ning Park. Am găsit foarte interesante lucrurile pe care le 
spunea și mi-a plăcut purtarea lui simplă, neafectată. 


a2 Thomas Babington Macaulay (1800-1859), istoric şi om politic 
englez. Lucrarea sa Istoria Angliei de la urcarea pe tron a lui Iacob 
II a cristalizat așa-numita interpretare liberală (whig) a istoriei, 
caracterizată printr-o credință fermă în progres (n. red.). 

1. Philip Henry Stanhope (1805-1875). Al cincilea conte de Stan- 
hope; istoric, autor, parlamentar conservator; subsecretar pentru afa- 
ceri externe; a contribuit substanţial la fondarea National Portrait 
Gallery etc. - N.B. 

2. John Lothrop Motley (1814-1877). Născut în Dorchester, Massa- 
chusetts, a trăit mult în Europa, întrucât materialele necesare pen- 
tru studiile sale istorice nu se găseau în Statele Unite. A publicat în 
1856 lucrarea History of the Dutch Republic. — N.B. 

3. George Grote (1794-1871). Istoric. A fost unul dintre fondatorii 
initiali ai Universitátii din Londra. Membru al Royal Society, 1857. 
Vicecancelar al Universităţii din Londra, 1862. — N.B. 


AUTOBIOGRAFIA 149 


Aflându-mă la micul dejun în casa lordului Stanhope 
din Londra, am mai întâlnit o societate de oameni impor- 
tanti. Când micul dejun era pe sfârşite, Monckton Milnes? 
(acum lord Houghton) a intrat, a aruncat o privire de jur 
împrejur și a exclamat (arătând că Sydney Smith îi dăduse 
pe bună dreptate porecla „Briza serii“): „Ei bine, trebuie să 
spun că ați venit cu toţii prea devreme!“ 

Cu mult timp în urmă luam uneori masa cu bătrânul 
conte Stanhope (tatăl istoricului). Am auzit că tatăl său, 
contele cel democrat, bine-cunoscut în timpul Revoluţiei 
Franceze, şi-ar fi trimis fiul să înveţe meșteșugul de fierar, 
declarând că fiecare om trebuie să știe o meserie. Bătrânul 
conte, acela pe care l-am întâlnit eu, era un om neobișnuit; 
atât cât l-am cunoscut, mi-a lăsat o impresie foarte plăcută. 
Era sincer, jovial si agreabil. Avea trăsături foarte pronun- 
tate, un ten măsliniu si de câte ori l-am văzut purta haine 
cafenii. Părea să creadă în tot ceea ce altora li se părea de 
necrezut. Într-o zi îmi spuse: „De ce nu renunti la fando- 
seala cu geologia și zoologia, ca să te apleci asupra științelor 
oculte?“ Istoricul (pe atunci lordul Mahon) păru şocat de 
aceste cuvinte, dar soția sa fermecătoare fu foarte amuzată. 

Ultimul pe care îl voi menţiona este Carlyle*, pe care 
l-am văzut de câteva ori în casa fratelui meu, dar care a 
venit de două sau trei ori și la mine acasă. Expunerile lui 
erau foarte spirituale și interesante, întocmai ca în cărțile 
sale, dar uneori zăbovea prea mult asupra aceluiași subiect. 
Îmi amintesc de o cină amuzantă în casa fratelui meu, la 


1. Richard Monckton Milnes (1809-1885). Prieten intim cu Tenny- 
son, Hallam și Thackeray. Parlamentar conservator în 1837; după ce 
Peel a devenit favorabil comerțului liber, Milnes a trecut la liberalism 
si a susținut reformele. A primit titlul de baron de Houghton în 1863. 
A scris diverse lucrări. — N.B. 

a Thomas Carlyle (1795-1881), eseist și istoric scoțian, cunoscut 
mai ales pentru operele Despre eroi, venerarea eroilor și eroicul în 
istorie și Revoluția Franceză. O istorie (n. red.). 

care au participat, printre altii, si Babbage si Lyell, ambii 
limbuti din fire. Carlyle însă i-a redus pe toți la tăcere pero- 
ránd pe toatá durata mesei despre virtutile tácerii. Dupá 
masă, Babbage, pe tonul său cel mai ursuz, i-a mulțumit 
lui Carlyle pentru edificatoarea sa prelegere despre tăcere. 

Carlyle vorbea batjocoritor despre aproape toată lumea. 
Într-o zi, la mine acasă, a spus despre History a lui Grote 
că este „o mlaștină fetidă, fără vreo urmă de spirit“. Până 
să apară ale sale Reminiscences, am considerat mereu că 
vorbele lui zeflemitoare erau spuse în glumă, dar acum mă 
îndoiesc de asta. Avea expresia unui om deprimat, aproape 
deznădăjduit, și totuși binevoitor; de altfel, se știe cu câtă 
poftă râdea. Cred că bunăvoința lui era reală, deși umbrită 
de destul de multă invidie. Nimeni nu poate pune la îndo- 
ială capacitatea sa extraordinară de a face portrete pline 
de viață lucrurilor și oamenilor — mult mai vii, mi se pare 
mie, decât acelea ale lui Macaulay. Dar dacă portretele pe 
care le făcea oamenilor erau și adevărate, asta este o altă 
discuție. 

Carlyle s-a priceput foarte bine să întipărească în minţile 
oamenilor câteva mari adevăruri morale. Pe de altă parte, 
vederile sale despre sclavie erau revoltătoare. În ochii lui, 
dreptatea era de partea celui care avea puterea. Orizontul 
său intelectual mi se părea foarte îngust, chiar lăsând la o 
parte toate ramurile științei, pe care le dispretuia. Má 
uimește că Kingsley l-a putut înfățișa drept un om capabil 
să contribuie la progresul ştiinţei. Ideea că un matematician 
ca Whewell ar fi putut să judece, asa cum sustineam eu, 
vederile lui Goethe asupra luminii i se părea demnă de dis- 
preţ. Găsea că-i absolut ridicol ca pe cineva să-l intereseze 
faptul dacă un ghețar se mișcă ceva mai repede sau ceva 
mai încet, sau dacă, de fapt, se mișcă. Pe cât pot aprecia, n-am 
întâlnit în viața mea o minte mai puţin potrivită pentru 
cercetarea științifică. 

În vremea în care am locuit la Londra, am participat cât 
am putut de regulat la întâlnirile mai multor societăţi ști- 
intifice si am activat ca secretar al Societăţii Geologice. Însă 
participarea la astfel de întruniri și ieşirea în societate în 
general au fost atât de neprielnice sănătății mele, încât ne-am 
hotărât să trăim la țară, lucru pe care îl preferam amândoi 
şi pe care nu l-am regretat niciodată.! 


1. Sfârşitul amintirilor ce încep la p. 136, apr. 1881. — N.B. 


ȘEDEREA LA DOWN, 
DE LA 14 SEPTEMBRIE 1842 
PÂNĂ ÎN PREZENT (1876) 


După mai multe căutări infructuoase în Surrey și în alte 
locuri, am găsit această casă și am cumpărat-o. M-a încântat 
vegetația diversificată, tipică regiunilor calcaroase și atât 
de diferită de cea cu care mă obișnuisem în comitatele din 
Midland. Încă şi mai mult m-a încântat liniștea absolută si 
rusticul locului. Nu este însă un loc atât de retras cum îl 
descrie autorul unui articol dintr-o publicaţie germană, care 
afirmă că la casa mea nu s-ar ajunge decât pe o potecă 
bătută doar de catâri! Faptul că ne-am instalat aici a avut 
şi un mare avantaj pe care nu-l prevăzuserăm, și anume 
locul este foarte prielnic pentru vizite dese ale copiilor noștri, 
care nu scapă nici un prilej de a veni pe la noi atunci când 
le-o îngăduie împrejurările. 

Pesemne că puţini oameni au dus o viaţă mai retrasă 
decât noi. În afara unor scurte vizite acasă la rudele noastre 
și, din când în când, la mare sau în altă parte, nu am mers 
nicăieri. În prima perioadă a șederii noastre aici am ieșit 
puţin în societate si am primit câţiva prieteni la noi, însă 
aproape întotdeauna starea mea de sănătate se inráutátea 
din pricina agitatiei și făceam crize violente, cu frisoane si 
vomă. De aceea, timp de multi ani am renunțat la orice fel 
de mese festive, iar asta mi-a provocat o oarecare frustrare, 
pentru că astfel de întruniri mă binedispuneau întotdeauna. 
Din aceeași cauză n-am putut invita aici decât foarte puţini 
cunoscuți de-ai mei din domeniul științelor. Pe când eram 

tânăr si în putere, puteam stabili legături sufleteşti strânse 
cu alții, dar mai apoi mi-am pierdut capacitatea de a má 
atașa profund de cineva, deşi continui să am sentimente 
foarte prietenești pentru multi oameni; nici măcar de dragii 
mei prieteni Hooker și Huxley nu mai sunt atât de apropiat 
cum eram cândva. Pe cât pot judeca eu însumi, această re- 
gretabilă tocire a sentimentelor s-a produs treptat și pe 
nesimţite, deoarece în mintea mea s-a creat o strânsă aso- 
ciere între stările de rău care urmează oboselii și întâlnirile 
sau discuţiile, fie si doar de o oră, cu oricine altcineva în 
afară de soţia și copiii mei. 

Pe tot parcursul vieţii, activitatea științifică a fost prin- 
cipala mea bucurie și singura mea ocupaţie, iar entuziasmul 
pe care mi-l trezeşte această muncă mă face să uit pe moment 
de suferințele zilnice, ba chiar le alungă uneori. Astfel, tot 
ce-mi mai rămâne de consemnat despre restul vieții mele 
tine de publicarea diferitelor mele cărți. Câteva detalii despre 
felul în care au luat naștere ar putea fi de interes. 


DIFERITELE MELE PUBLICAȚII 


În prima parte a anului 1844 mi-au fost publicate observa- 
tiile despre insulele vulcanice pe care le vizitasem în timpul 
călătoriei la bordul vasului Beagle. În 1845 am corectat, cu 
mari eforturi, o nouă ediţie a cărții mele Journal of resear- 
ches (Jurnal de cercetări), care apăruse inițial în 1839 ca 
parte din lucrarea editată de FitzRoy. Succesul acestui prim 
copil literar al meu îmi gâdilă vanitatea mai mult decât 
succesul tuturor publicaţiilor mele ulterioare. Chiar și astăzi, 
cartea se vinde constant în Anglia şi în Statele Unite; de 
asemenea, a fost tradusă pentru a doua oară în germană, 
în franceză și în alte limbi. Este surprinzător că o carte de 
călătorii, mai ales una științifică, continuă să aibă un ase- 
menea succes la atâția ani de la prima publicare. În Anglia 
s-au vândut până acum zece mii de exemplare din a doua 
ediție. Apoi, în 1846, mi-a apărut volumul Geological Obser- 
vations on South America (Observaţii geologice asupra Ame- 
ricii de Sud). Într-un mic jurnal pe care l-am ţinut mereu 
am notat că cele trei cărți geologice ale mele (punând la soco- 
teală și Coral Reefs*) au presupus patru ani și jumătate de 
muncă susținută; „iar acum au trecut zece ani de la întoar- 
cerea mea în Anglia. Oare cât timp am pierdut din cauza 
bolii?“ Despre aceste trei cărți n-am să mai spun decât că, 


a Titlu întreg: The Structure and Distribution of Coral Reefs (Struc- 
tura si distribuția recifelor de corali) (n. tr.). 

spre surpriza mea, în ultima vreme s-a făcut simțită nevoia 
unor noi editii.? 

În octombrie 1846 am început să lucrez asupra ciripede- 
lor. Pe când mă aflam pe coasta din Chile, am descoperit o 
formă foarte neobișnuită, care sfredelea și își făcea culcuș 
în cochiliile de Concholepas gi care era atât de diferită de 
toate celelalte ciripede, încât a trebuit să creez un subordin 
nou doar pentru ea. De curând a fost descoperit un gen sfre- 
delitor înrudit pe țărmurile Portugaliei. Pentru a înţelege 
cum era alcătuit noul meu ciriped a trebuit să examinez și 
să disec multe dintre formele comune, lucru care m-a condus 
treptat la a cerceta întregul grup. Am lucrat constant la acest 
subiect în următorii opt ani și în cele din urmă am publicat 
două volume groase? în care am descris toate speciile cunos- 
cute existente și două volume ¿n-quarto mai subțiri despre 
speciile dispărute. Sunt convins că Sir E. Lytton Bulwer 
m-a avut în minte pe mine când a introdus în unul din ro- 
manele sale figura profesorului Long, care scrisese două 
volume uriașe despre melcii turtiti. 

Deși m-am ocupat opt ani de acest subiect, însemnările 
mele din jurnal arată că în jur de doi ani am pierdut din 
cauza bolii. Astfel, câteva luni din anul 1848 le-am petrecut 
la Malvern, unde am urmat un tratament de hidroterapie 
care mi-a făcut foarte bine — odată întors acasă, am putut 
să reiau lucrul. Stăteam atât de prost cu sănătatea, încât la 
moartea iubitului meu tată, pe 13 noiembrie 18475, nu am 
putut participa la înmormântare și nici nu mi-am putut în- 
deplini sarcinile de executor testamentar. 


1. Geological Observations, ed. a II-a, 1876. Coral Reefs, ed. a II-a, 
1874. — F.D. 

2. Publicate de Ray Society. — F.D. 

3. În Life and Letters se consemnează că dr. Robert Darwin a 
decedat în 1848. În manuscris este scris clar anul 1847 — o greșeală 
curioasă. — N.B. 

Monografia mea despre ciripede posedá, cred eu, o va- 
loare considerabilă, întrucât, pe lângă descrierea mai multor 
forme noi si remarcabile, am determinat omologiile diferi- 
telor părți (am descoperit aparatele de cimentat, deşi m-am 
înșelat amarnic asupra glandelor de cimentare) și, în fine, 
am dovedit existența la anumite genuri a unor masculi mi- 
nusculi complementari care îi parazitează pe hermafroditi. 
Această din urmă descoperire a fost între timp confirmată 
pe deplin, chiar dacă la un moment dat un autor german a 
binevoit să pună toată povestea pe seama imaginaţiei mele 
fertile. Ciripedele constituie un grup variat de specii, foarte 
greu de clasificat, iar această cercetare mi-a folosit mult când 
am discutat în Originea speciilor principiile unei clasificări 
naturale. Cu toate acestea, mă îndoiesc că a meritat să de- 
dic atâta timp acestei lucrări. 

Începând cu septembrie 1854, mi-am consacrat tot timpul 
sortării vrafului meu imens de notițe, precum si observaţiilor 
şi experimentelor legate de transmutarea speciilor. În cursul 
călătoriei pe Beagle, mă impresionase profund să descopăr 
în formaţia Pampasului animale fosile masive, acoperite de 
o armură asemănătoare cu cea prezentă la tatu în zilele noas- 
tre; în al doilea rând, mă impresionase felul în care ani- 
male înrudite îndeaproape se înlocuiesc unele pe altele pe 
măsură ce avansezi către sudul continentului; în al treilea 
rând, mă mirase caracterul sud-american al celor mai multe 
specii existente în arhipelagul Galâpagos și, mai ales, sub- 
tilele deosebiri între specii de la o insulă la alta; nici una din 
aceste insule nu părea să fie prea veche, geologic vorbind. 

Era evident că aceste fapte, precum și multe altele, 
puteau fi explicate prin ipoteza că speciile se modifică trep- 
tat, iar acest gând nu-mi dădea pace. Însă era la fel de evi- 
dent că nici acțiunea condițiilor de mediu si nici voinţa 
acestor organisme (mai ales în cazul plantelor) nu puteau 
explica nenumăratele cazuri în care organisme de toate 
soiurile sunt perfect adaptate la modul lor de viaţă: de exem- 

plu, cazul unei ciocănitoare sau al unui brotăcel care se ca- 
tárá în copaci ori cel al semintei care se împrăștie cu ajutorul 
cârligelor sau penelor. Dintotdeauna m-au uimit aceste 
adaptări, iar până când nu se găsea o explicaţie pentru ele 
mi se părea aproape inutil să cauţi să demonstrezi prin do- 
vezi indirecte că speciile au cunoscut modificări. 

După întoarcerea în Anglia, mi-a venit ideea că, dacă aș 
urma exemplul dat de Lyell în geologie si aș aduna toate 
faptele legate în vreun fel de variația animalelor si plantelor 
în stadiul domesticirii și în natură, as putea face ceva lumină 
asupra întregului subiect. Mi-am început primul caiet de 
însemnări în iulie 1837. Am lucrat strict după principiile 
lui Bacon, fără să formulez vreo teorie, și am colectat fapte 
în cantități mari, mai ales privind speciile domesticite, prin 
întrebări puse în scris, prin discuţii cu crescători și grădinari 
pricepuți și prin lecturi extinse. Uitându-mă la lista cărților 
de toate felurile pe care le-am citit și conspectat, ce include 
serii întregi de periodice și comunicări, sunt surprins de hăr- 
nicia mea. Nu mi-a luat mult să observ că cheia succesului 
omului în producerea unor specii utile de animale și plante 
era selecţia. Dar cum se putea aplica selecţia la organismele 
care trăiesc în stare naturală a rămas o vreme un mister 
pentru mine. 

În octombrie 1838, adică la cincisprezece luni de la înce- 
perea cercetărilor mele sistematice, am citit întâmplător, 
pentru amuzamentul propriu, cartea lui Malthus despre 
chestiunea populaţiei? și, fiind bine pregătit să înțeleg lupta 
pentru existenţă care se dă pretutindeni, de vreme ce obser- 
vam de multă vreme deprinderile animalelor și plantelor, 
mi-am dat seama deodată că, în asemenea condiţii, variațiile 
favorabile vor tinde să se păstreze, iar cele nefavorabile, să 


a Referire la lucrarea Eseu asupra principiului populaţiei, trad. 
rom. de Victor Vasiloiu și Elena Angelescu, Editura Științifică, Bucu- 
rești, 1992 (n. tr.). 

dispară. lar aceasta ar putea avea drept rezultat formarea 
unor specii noi. Și așa am obţinut în sfârșit o teorie pe baza 
căreia să lucrez, dar eram atât de dornic să evit orice fel de 
prejudecăţi, încât am luat hotărârea ca, pentru o vreme, să 
nu pun pe hârtie nici cea mai mică schiță. În iunie 1842 
mi-am oferit întâia dată satisfacția de a scrie cu creionul 
un rezumat foarte scurt, de 35 de pagini, al teoriei mele. Re- 
zumatul a fost extins în vara lui 1844 la 230 de pagini, pe 
care le-am copiat pe curat și pe care le mai am și acum. 

Dar la momentul respectiv am trecut cu vederea o pro- 
blemă de mare importanță; cum am putut s-o trec cu vederea 
si să nu-i văd rezolvarea mă miră nespus, mai puțin dacă 
mă gândesc la anecdota cu oul lui Columb. Este vorba de 
tendința ființelor organice care descind din același trunchi 
de a dezvolta caractere divergente pe măsură ce se modifică. 
Existenţa unor divergente semnificative reiese clar din fap- 
tul că diferitele specii pot fi clasificate în genuri, genurile 
în familii, familiile în subordine s.a.m.d. Îmi amintesc exact 
locul în care, aflându-mă în trăsură, am găsit, spre bucuria 
mea, rezolvarea — aceasta s-a întâmplat la mult timp după 
ce mă stabilisem la Down. Rezolvarea, cred eu, este că des- 
cendentii modificaţi ai tuturor formelor dominante si aflate 
în creștere tind să se adapteze la locuri numeroase și extrem 
de variate din economia naturii. 

În prima parte a anului 1856, Lyell m-a sfătuit să-mi 
detaliez vederile în scris, şi am început imediat să fac acest 
lucru la o scară de trei sau patru ori mai amplă decât cea 
pe care am adoptat-o mai târziu în Originea speciilor. Cu 
toate acestea, nu era decât un rezumat al materialelor pe 
care le adunasem și am elaborat cam jumătate din text la 
scara aceasta. Însă planurile mi-au fost date peste cap de 
faptul că, la începutul verii lui 1858, domnul Wallace!, care 


1. Alfred Russel Wallace (1823-1913), naturalist si călător, autor 
al mai multor lucrări despre distribuția geografică și evoluție. Mem- 
bru al Royal Society, 1893. — N.B. 

se afla pe atunci în arhipelagul malaysian, mi-a trimis un 
eseu cu titlul On the Tendency of Varieties to depart indefi- 
nitely from the Original Type (Despre tendința varietátilor 
de a se îndepărta la nesfârşit de tipul originar), eseu care 
conținea exact aceeași teorie ca aceea elaborată de mine. 
Domnul Wallace m-a rugat, dacă eseul său mi-ar face o 
impresie bună, să i-l trimit lui Lyell pentru o lectură atentă. 

Împrejurările în care am fost de acord, la cererea lui Lyell 
si Hooker, ca un fragment din manuscrisul meu, precum si 
o scrisoare către Asa Gray din 5 septembrie 1857 să fie pu- 
blicate în același timp cu eseul lui Wallace sunt descrise în 
Journal of the Proceedings of the Linnean Society, 1858, 
p. 45. La început am fost prea puţin dispus să-mi dau con- 
simtámántul, considerând că domnul Wallace ar fi putut 
interpreta gestul meu ca nejustificat, căci pe atunci nu îi 
cunoșteam încă firea generoasă și nobilă. Fragmentul din 
manuscrisul meu, la fel ca scrisoarea către Asa Gray nu 
fuseseră menite publicării, și ambele erau prost scrise. Eseul 
domnului Wallace, pe de altă parte, era admirabil formulat 
si cât se poate de limpede. Oricum, textele noastre nu prea 
au fost băgate în seamă și, din câte îmi amintesc, singurul 
comentariu publicat a fost cel al profesorului Haughton din 
Dublin, care a apreciat că toate lucrurile noi cuprinse în ele 
erau false, iar toate lucrurile adevărate erau vechi. Asta arată 
că e neapărat nevoie ca orice concepție nouă să fie explicată 
pe îndelete pentru a se atrage atenţia publicului. 

În septembrie 1858, la îndemnul insistent al lui Lyell și 
Hooker, m-am apucat de lucru pentru a elabora un volum 
despre transmutarea speciilor, întrerupându-mă însă des 
din cauza stării proaste de sănătate și a unor scurte șederi 
în încântătoarea instituție de hidroterapie a doctorului Lane 
din Moor Park. Am scurtat manuscrisul început la o scară 
mult mai mare în 1856 și am dus la capăt volumul la noua 
scară redusă. A fost nevoie de treisprezece luni și zece zile 
de eforturi susținute ca să termin. Lucrarea a apărut în 

noiembrie 1859 sub titlul Originea speciilor. Desi ediţiile 
următoare au comportat adăugiri si corecturi substanțiale, 
în esență a rămas aceeași carte. 

Este, fără îndoială, opera de căpătâi a vieţii mele. A avut, 
încă de la început, un succes foarte mare. Prima ediţie, care 
a apărut într-un tiraj mic, de 1 250 de exemplare, s-a vândut 
în ziua publicării, iar cea de-a doua, tipărită în 3 ooo de 
exemplare, s-a epuizat nu mult după aceea. Până în prezent 
(1876) s-au vândut șaisprezece mii de exemplare în Anglia 
si, fiind vorba de o carte dificilă, aceasta e o cifră mare. A 
fost tradusă în aproape toate limbile europene, chiar și în 
limbi precum spaniola, ceha, polona și rusa. De asemenea, 
conform spuselor domnișoarei Bird, a fost tradusă în Japonia 
si este intens studiată acolo.! Ba chiar s-a publicat un eseu 
despre ea în limba ebraică, în care se arată că teoria apare 
în Vechiul Testament! Recenziile au fost foarte numeroase. 
O vreme am păstrat tot ce se publica despre Originea spe- 
ciilor şi despre alte cărți ale mele pe teme înrudite, si am 
ajuns la 265 de recenzii, fără a le pune la socoteală pe cele 
din ziare; apoi însă, descurajat, m-am lăsat págubas. S-au 
publicat multe eseuri de sine stătătoare și cărți asupra 
subiectului, iar în Germania au apărut anual sau o dată la 
doi ani cataloage sau bibliografii despre „Darwinismus“. 

Succesul Originii speciilor, cred eu, se datorează în mare 
parte celor două schițe condensate pe care le-am scris cu 
mult timp înainte, dar și faptului că în cele din urmă am 
rezumat un manuscris mult mai voluminos, care era la rân- 
du-i un rezumat. În acest fel, am putut să selectez faptele 
si concluziile cele mai frapante. Pe lângă asta, de multi ani 
urmam o regulă de aur: ori de câte ori vedeam într-o publi- 
catie sau îmi trecea prin minte un fapt, o observaţie sau o 
idee nouă care îmi contraziceau rezultatele generale, mi le 


1. Domnişoara Bird se înșală, după cum am aflat de la profesorul 
Mitsukuri. — F.D. 

însemnam de îndată, indiferent de împrejurare; căci învă- 
tasem din experiență că asemenea fapte și idei scapă mult 
mai ușor memoriei decât cele care susțin o concepţie. Dato- 
rită acestei deprinderi, s-au formulat foarte puţine obiecţii 
împotriva vederilor mele pe care să nu le fi observat deja sau 
cărora să nu fi încercat să le găsesc rezolvarea. 

S-a afirmat uneori că succesul Originii speciilor dove- 
dește că „subiectul plutea în aer“ sau că „minţile oamenilor 
erau pregătite pentru ea“. După părerea mea, acest lucru nu 
este tocmai adevărat, căci am sondat destui naturaliști și 
n-am dat o singură dată de vreunul care să-mi fi dat impre- 
sia că se îndoiește de permanenta speciilor. Chiar și Lyell 
și Hooker, deși mă ascultau cu interes, n-au părut a fi nici- 
odată de acord. Am încercat o dată sau de două ori să le ex- 
plic unor oameni capabili ce intelegeam prin selecție naturală, 
dar mi-a fost limpede că n-am reușit. Ceea ce cred că-i totuși 
adevărat este că în mințile naturalistilor se aflau depozitate 
nenumărate fapte bazate pe observaţii serioase, fapte gata 
să fie puse cap la cap de îndată ce ar fi apărut o teorie sufi- 
cient de lămurită care să le cuprindă. Un alt element al suc- 
cesului cărţii tine de dimensiunile ei moderate, iar aceasta 
o datorez eseului domnului Wallace. Dacă aș fi elaborat tex- 
tul la scara la care începusem să scriu în 1856, ar fi ieşit o 
carte de patru sau cinci ori mai mare si foarte puţini ar fi 
avut răbdarea s-o citească. 

Am avut mult de câștigat din faptul că am întârziat pu- 
blicarea din 1839, când teoria era clar conturată, până în 
1859. Si n-am avut nimic de pierdut din asta, căci mi-a pásat 
prea puţin cui i se atribuia un grad mai mare de originalitate — 
mie sau lui Wallace; de bună seamă, eseul său a ajutat la 
receptarea teoriei. Un singur punct important s-a pierdut — 
si vanitatea mea m-a făcut să regret mereu acest lucru —, 
anume demersul de a explica, cu ajutorul erei glaciare, pre- 
zenta acelorași specii de plante si a câtorva animale pe vár- 
furile îndepărtate ale munților și în regiunile arctice. Atât 

de încântat am fost de această ipoteză, că am expus-o pe 
larg, iar Hooker i-a dat citire cu câţiva ani înainte ca E. For- 
bes să-și publice faimosul text pe acest subiect.! În cele câ- 
teva puncte în care teoriile noastre se deosebesc, continui 
să cred că am avut dreptate. Desigur, n-am făcut niciodată 
vreo aluzie în scris la faptul că am ajuns în mod independent 
la acele concluzii. 

- Pe când lucram la Originea speciilor, nimic nu mi-a oferit 
o satisfacție mai mare decât explicarea deosebirii conside- 
rabile ce există în multe clase între embrion și animalul 
adult si a asemănării pronunțate dintre embrionii aceleiași 
clase. Din câte îmi aduc aminte, acestui punct nu i s-a dat 
nici o atenţie în primele recenzii ale Originii speciilor, și 
știu că mi-am exprimat surpriza în legătură cu acest lucru 
într-o scrisoare adresată lui Asa Gray. În ultimii ani, mai 
multi comentatori le-au atribuit tot creditul pentru această 
idee lui Fritz Muller si Háckel, care au tratat-o mult mai 
amănunțit și, în anumite privințe, mai corect decât mine. 
Aveam material pentru un întreg capitol pe acest subiect și 
ar fi trebuit să îl discut mai în detaliu, căci mi-e clar că nu 
am reușit să îmi impresionez cititorii; iar cel care izbutește 
acest lucru merită, după părerea mea, tot creditul. 

Aici trebuie să observ că aproape întotdeauna am fost 
tratat cu onestitate de comentatorii mei, nepunându-i la soco- 
tealá pe cei fără cunoștințe științifice, care nu merită men- 
tionati. Vederile mele au fost deseori prezentate foarte greșit, 
atacate cu înverșunare sau ridiculizate, dar cred că, în gene- 
ral, toate acestea s-au făcut cu buná-credintá. Trebuie să-l 
exclud însă pe domnul Mivart?, care, asa cum a spus un ame- 


1. Geol. Survey Mem., 1846. — F.D. 

2. St. George Jackson Mivart (1827-1900), biolog. S-a convertit la 
romano-catolicism, dar mai tárziu a repudiat autoritatea ecleziasticá. 
Desi evoluționist, i s-a opus lui Charles Darwin. Membru al Royal So- 
ciety, 1869. — N.B. 

rican într-o scrisoare, s-a comportat „ca un cârciogar“ sau, 
cum a zis Huxley, „ca un avocat de la Old Bailey*. În ansam- 
blu, am convingerea că operele mele au fost în multe rânduri 
lăudate peste măsură. Mă bucur că am evitat controversele, 
iar în această privință îi sunt dator lui Lyell, care, acum mulți 
ani, referindu-se la lucrările mele de geologie, m-a sfătuit 
insistent să nu mă las niciodată atras în controverse, pentru 
că acestea folosesc rareori la ceva si te fac să-ţi consumi 
timpul și nervii într-o manieră deplorabilă. 

Ori de câte ori! am descoperit greșeli sau imperfectiuni 
în munca mea, ori de câte ori am fost criticat cu dispreţ sau 
mi s-au adus laude excesive, astfel încât m-am simţit rușinat, 
cea mai mare alinare a mea a fost să-mi spun în gând de 
sute de ori: „Am muncit cât am putut de mult și de bine, și 
nici un om nu poate face mai mult de atât.“ Îmi amintesc 
că, pe când mă aflam în golful Buen Suceso din Tara de 
Foc, m-am gândit (si cred că am pomenit asta într-o scrisoare 
trimisă acasă) că nu mi-aș putea găsi un rost mai acătării 
în viață decât de a aduce o mică contribuţie la științele na- 
turale. Acest lucru l-am făcut cât de bine m-am priceput, iar 
criticii pot să spună ce vor, dar n-au cum să-mi clatine această 
convingere. 

În ultimele două luni ale anului 1859 mi-am ocupat tot 
timpul pregătind ediţia a doua a Originii speciilor si purtând 
o corespondență enormă. Pe 7 ianuarie 1860 am început 
să-mi pun în ordine notițele pentru lucrarea Variation of Ani- 
mals and Plants under Domestication”, care a fost însă 
publicată abia la începutul lui 1868, întârzierea fiind cauzată 


a Tribunalul penal central din Londra, numit astfel după strada 
pe care se află (n. tr.). 

1. Acest paragraf a fost adăugat ulterior, probabil în 1881. — N.B. 

» Ed. rom.: Variația animalelor și plantelor sub influența domes- 
ticirii, trad. de Eugen Margulius, Editura Academiei R.P.R., București, 
1963 (n. tr.). 

partial de numeroasele mele episoade de boalá, dintre care 
unul a durat sapte luni, si partial de faptul cá am fost tentat 
sá lucrez la alte subiecte, care la momentul acela má inte- 
resau mai mult. 

Pe 15 mai 1862 a apárut micul meu volum Fertilisation 
of Orchids?, care a necesitat zece luni de muncă; cele mai 
multe fapte le strânsesem încet, pe parcursul mai multor 
ani. În vara lui 1839 si, cred, si în vara dinainte, m-am ocu- 
pat de fecundarea incrucisatá a florilor cu ajutorul insectelor, 
îmboldit fiind de concluzia trasă în speculaţiile mele despre 
originea speciilor că încrucișarea a jucat un rol important 
în păstrarea constantă a formelor specifice. M-am aplecat 
asupra subiectului într-o mai mică sau mai mare măsură 
în fiecare dintre verile care au urmat, interesul meu fiind 
mult accentuat de faptul că, în noiembrie 1841, la sfatul lui 
Robert Brown, mi-am procurat și am citit minunata carte 
a lui C.K. Sprengel!, Das entdeckte Geheimnis der Natur 
(Enigma dezlegatá a naturii). Câţiva ani de zile, până în 
1862, m-am interesat îndeosebi de fecundarea orhideelor 
noastre britanice si mi s-a părut mai potrivit să elaborez 
un tratat cât mai complet despre acest grup de plante decât 
să utilizez marea masa de material pe care o adunasem în 
timp despre alte plante. 

S-a dovedit o hotărâre inteleaptá, căci de la apariţia cár- 
tii mele au văzut lumina tiparului surprinzător de multe 
articole și lucrări de sine stătătoare despre fecundarea dife- 
ritelor flori; iar aceste studii sunt mult mai bine realizate 
decât aș fi putut s-o fac eu. Meritele bietului și bătrânului 
Sprengel, trecute cu vederea atâta vreme, sunt astăzi, la multi 
ani de la moartea sa, recunoscute cum se cuvine. 

În același an mi-a apărut în Journal of the Linnean 
Society lucrarea On the Two Forms, or Dimorphic Condition 


Pentru ed. rom., cf. nota de subsol a de la p. 171 (n. tr.). 
1. Christian Konrad Sprengel (1750-1816). Director al gimnaziului 
din Spandau. — N.B. 

of Primula (Despre cele douá forme ale primulei, sau despre 
starea dimorfá a acesteia), iar în următorii cinci ani am mai 
publicat alte cinci lucrări despre plantele dimorfe şi tri- 
“morfe. Cred că nimic în activitatea mea științifică nu mi-a 
oferit o satisfacție atât de mare precum înțelegerea semni- 
ficatiei alcătuirii acestor plante. Observasem în 1838 sau 
1839 dimorfismul la Linum flavum și crezusem initial că 
era vorba doar de o variabilitate fără însemnătate. Exami- 
nând însă speciile comune de primulă, am descoperit că cele 
două forme erau mult prea regulate si constante ca să fie 
socotite astfel. Prin urmare, aproape m-am convins că ciu- 
botica-cucului si primula comună erau pe cale de a deveni 
dioecice — că pistilul scurt prezent pe una dintre forme și 
staminele scurte de pe cealaltă formă tindeau spre avortare. 
Așadar, am supus plantele unor experimente în acest sens; 
dar după ce am constatat că florile cu pistiluri scurte fecun- 
date cu polen de la staminele scurte produceau mai multe 
seminţe decât oricare alta din cele patru împreunări posibile, 
teoria avortării a picat. După alte experimente, a devenit 
evident că cele două forme, deși amândouă erau hermafro- 
diti perfecţi, se aflau aproape în același raport una cu alta 
precum cele două sexe ale unui animal obișnuit. În cazul 
plantelor din genul Lythrum, avem situaţia și mai uimitoare 
ca trei forme să se afle într-un raport similar unele cu altele. 
Mai târziu am descoperit că descendenţii iviti din împreu- 
narea a două plante aparținând acelorași forme prezentau 
o analogie strânsă si neobișnuită cu hibrizii iviti din împreu- 
narea a două specii diferite. 

În toamna lui 1864 am terminat de scris un lung studiu 
despre Climbing Plants? și l-am trimis Societăţii Linneene. 
Am redactat studiul în patru luni, dar când am primit corec- 
tura în pagini eram atât de bolnav, încât am fost nevoit să 


a Ed. rom.: Mișcările şi obiceiurile plantelor cățărătoare. Capacitatea 
de mișcare la plante, trad. de Eugen Margulius, Editura Academiei 
R.S.R., București, 1970 (n. tr.). 

las o exprimare nereușită si deseori obscură. Studiul a tre- 
cut mai degrabă neobservat, însă când l-am revăzut în 1875 
si a apărut sub forma unei cărți separate s-a vândut bine. 
Am ajuns să mă ocup de acest subiect după ce am citit o 
scurtă lucrare a lui Asa Gray, publicată în 1858, despre miș- 
cările cârceilor unei plante curcubitacee. Gray mi-a trimis 
seminţe, eu am crescut câteva plante și am fost atât de fas- 
cinat si de descumpánit de mișcările rotitoare ale cárceilor 
și tulpinilor — mișcări, de fapt, foarte simple, deși la prima 
vedere par complexe —, încât am mai procurat diverse alte 
plante cátárátoare si am studiat întregul domeniu. Chesti- 
unea mă atrăgea cu atât mai mult, cu cât explicaţia pe care 
ne-o oferise Henslow în cursurile sale despre plantele volu- 
bile, cum că acestea ar avea o tendinţă naturală de a creşte 
în forme spiralate, mi se părea cu totul nesatisfăcătoare. Ex- 
plicatia lui s-a dovedit a fi complet eronată. Unele dintre 
adaptările observate la plantele cátárátoare sunt la fel de 
frumoase ca adaptările pe care le înfăptuiesc orhideele pen- 
tru a realiza fecundarea incrucisatá. 

După cum am spus deja, am început să lucrez la Varia- 
tion of Animals and Plants under Domestication la începutul 
lui 1860, dar cartea a apărut abia la începutul lui 1868. Este 
o lucrare amplă, care mi-a luat patru ani și două luni de 
muncă asiduă. În ea expun toate observaţiile mele ȘI o can- 
titate imensă de date adunate din diverse surse despre spe- 
ciile domesticite de om. În volumul al doilea discut cauzele 
și legile variaţiei, ale eredității etc., pe cât o permite nivelul 
nostru actual de cunoștințe. Spre sfârșitul lucrării prezint 
ipoteza mea atât de ponegrită despre pangeneză. O ipoteză 
neverificată are o valoare redusă sau nici o valoare. Dar dacă 
cineva de acum înainte va ajunge să facă observaţii în mă- 
sură să susțină o asemenea ipoteză, înseamnă că voi fi făcut 
un lucru folositor, căci pe această cale s-ar putea pune în le- 
gătură si explica un număr uimitor de fapte izolate. În 1875 
mi s-a publicat o a doua ediție mult corectată, care mi-a ce- 
rut eforturi considerabile. 

În februarie 1871 a apărut lucrarea mea Descent of Man”. 
După ce m-am convins, în anul 1837 sau 1838, că speciile 
sunt produse mutabile, am fost condus spre ideea că și omul 
trebuie să se supună aceleiași legi. Astfel, am strâns note 
asupra subiectului pentru propria-mi plăcere — mult timp, 
fără vreo intenţie de a le publica. Deși în Originea speciilor 
nu discut nicăieri descendența unei specii anume, am con- 
siderat că-i cel mai bine să adaug (așa încât nici un om onest 
să nu mă poată acuza că-mi ascund vederile) că lucrarea 
mea „va face lumină în chestiunea originii omului și a isto- 
riei sale“. Ar fi fost lipsit de sens și păgubos pentru succesul 
cărții să-mi etalez convingerea privitoare la originea omului 
fără să ofer vreo dovadă. 

Dar când am văzut că multi naturaliști imbrátisau doc- 
trina evoluţiei speciilor, am socotit că-i nimerit să prelucrez 
notele pe care le aveam și să public un tratat separat despre 
originea omului. Am făcut asta cu deosebită tragere de inimă, 
cu atât mai mult cu cât aveam prilejul să discut pe larg selec- 
tia sexuală — o temă care m-a interesat mereu. Această temă, 
precum și aceea a variației speciilor domesticite de om, lao- 
laltă cu cauzele și legile variaţiei, ale eredității etc. și cu fe- 
cundarea încrucișată a plantelor sunt singurele subiecte pe 
care am reușit să le tratez pe larg, astfel încât să folosesc 
toate materialele adunate. Mi-a luat trei ani să scriu Descent 
of Man, dar, ca de obicei, am irosit mult timp din cauza stării 
proaste de sănătate; de asemenea, o parte din timp m-am ocu- 
pat cu pregătirea noilor ediţii și cu alte studii mai scurte. O 
a doua ediție, mult corectată, a lucrării a apărut în 1874. 

Cartea mea Expression of the Emotions in Men and Ani- 
mals* a fost publicată în toamna anului 1872. Plănuisem 


a Ed. rom.: Descendenta omului si selecția sexuală, trad. de Eugen 
Margulius, Editura Academiei R.S.R., Bucuresti, 1967 (n. tr.). 

» Ed. rom.: Expresia emoțiilor la om şi animale. Despre instinct, 
trad. de Eugen Margulius, Editura Academiei R.S.R., București, 1967 - 
(n. tr.). 

să tratez acest subiect într-un capitol din Descent of Man, 
dar după ce am început să-mi pun în ordine notițele mi-am 
dat seama că se impunea un tratat separat. 

Primul meu copil s-a născut pe 27 decembrie 1839, și de 
îndată am început să-mi iau notițe despre primele mijiri 
ale diferitelor lui expresii, convins fiind că, și la o vârstă atât 
de fragedă, cele mai complexe si mai fine nuanțe de expresie 
trebuie să aibă toate o geneză treptată si naturală. În vara 
anului următor, 1840, am citit lucrarea admirabilă despre 
expresie a lui Sir C. Bell!, care mi-a sporit mult interesul 
pentru acest subiect, deși nu puteam fi deloc de acord cu 
convingerea sa că diferiţii mușchi ar fi fost special creați 
pentru nevoile expresiei. Începând cu această perioadă, 
m-am aplecat când și când asupra subiectului, atât în legă- 
tură cu omul, cât și cu animalele noastre domestice. Cartea 
a avut mare căutare: încă din ziua publicării s-au vândut 
5 267 de exemplare. 

În vara lui 1860, pe când mă odihneam și trândăveam 
lângă Hartfield, unde se găsesc din abundență două specii 
de Drosera, am observat că multe insecte rămâneau prinse 
de frunzele acestei plante. Am luat acasă câteva specimene 
și, când le-am dat niște insecte, am văzut mișcările tentacu- 
lelor; m-am gândit că, probabil, insectele fuseseră prinse cu 
un scop anume. Din fericire, mi-a venit ideea sá fac un expe- 
riment hotărâtor: am introdus mai multe frunze în diferite 
lichide azotate şi neazotate cu aceeași densitate, iar imediat 
ce am observat că numai cele dintâi stârneau mişcări ener- 
gice mi-am dat seama că dădusem peste un nou si încântător 
domeniu de studiu. 

În anii următori, mi-am continuat experimentele ori de 
câte ori am avut răgaz. Cartea mea Insectivorous Plants a 


1. Charles Bell (1774-1842). A crescut și și-a făcut studiile la Edin- 
burgh. Profesor de chirurgie, 1837. A fost făcut cavaler. Medaliat al 
Royal Society, 1829. A scris despre sistemul nervos si anatomia ex- 
presiei etc. — N.B. 


AUTOBIOGRAFIA 171 


fost publicată în iulie 1875, adică la şaisprezece ani de la 
primele mele observaţii. Ca și în cazul celorlalte lucrări ale 
mele, întârzierea cu care apărut cartea mi-a fost de mare 
folos; căci după un timp îndelungat ești în măsură să-ţi cri- 
tici propria operă aproape la fel de temeinic cum o faci cu 
opera altcuiva. Faptul că o plantă poate secreta, dacă e sti- 
mulată corect, un lichid ce conţine un acid și un ferment, 
într-un fel foarte asemănător cu producerea sucului gastric 
la un animal, a fost fără îndoială o descoperire remarcabilă. 

În toamna acestui an (1876), voi publica lucrarea Effects 
of Cross- and Self-Fertilisation in the Vegetable Kingdom. 
Această carte o va completa pe cea despre Fertilisation of 
Orchids*; dacă acolo am arătat cât de perfect dezvoltate sunt 
mijloacele întrebuințate în fecundarea încrucișată, aici ur- 
mează să arăt cât de importante sunt rezultatele unei atari 
fecundări. Numeroasele experimente descrise în această lu- 
crare le-am făcut de-a lungul a unsprezece ani, pornind de 
la o observaţie accidentală; de fapt, a fost nevoie de o repe- 
tare a accidentului ca să devin pe deplin atent la faptul re- 
marcabil că plantele tinere rezultate din autofecundare sunt, 
încă de la prima generație, inferioare în înălțime și vigoare 
celor rezultate din fecundarea încrucișată. Sper să public 
si o ediție revizuită a cărții mele despre orhidee, iar mai 
apoi să-mi republic lucrările despre plantele dimorfe și tri- 
morfe, imbogátindu-le cu unele observaţii asupra unor ches- 
tiuni înrudite pe care n-am avut niciodată timp să le elaborez 
cum se cuvine. Si atunci, probabil, îmi voi fi epuizat ultimele 
puteri si voi fi gata sá exclam: „Nunc dimittis”. 


a Cele două lucrări au fost reunite în volumul Efectele fecundării 
încrucişate şi ale autofecundării în regnul vegetal. Diferitele dispozitive 
cu ajutorul cărora orhideele sînt fecundate de către insecte, trad. de Eu- 
gen Margulius, Editura Academiei R.P.R., Bucureşti, 1964 (n. tr.). 

» Aluzie la cuvintele lui Simeon din Evanghelia după Luca, 2, 29: 
„Acum slobozeste pe robul Tău, Stápáne...* („Nunc dimittis servum 
tuum, Domine...“) (n. red.). 

Cartea mea E/fects of Cross- and Self-Fertilisation! a 
apărut în toamna anului 1876, iar rezultatele la care am 
ajuns acolo explică, cred eu, nesfársitele și minunatele întoc- 
miri destinate transportării polenului de la o plantă la alta 
în cadrul aceleiași specii. Acum însă, îndeosebi în urma 
observaţiilor lui Hermann Muller, cred că ar fi trebuit să 
insist mai mult pe numeroasele adaptări servind autofe- 
cundării, mai ales că aveam cunoștință de multe asemenea 
adaptări. O ediţie mult extinsă a cărții Fertilisation of Or- 
chids a fost publicată în 1877. 

În același an a apărut si The Different Forms of Flowers, 
etc.*, urmată de ediția a doua în 1880. Acest volum conține, 
în principal, un număr de studii despre florile heterostile 
publicate iniţial de Societatea Linneană, pe care le-am corec- 
tat și le-am îmbogăţit cu materiale noi, precum și cu obser- 
vatii despre alte cazuri în care aceeași plantă produce două 
feluri de flori. După cum am remarcat deja, nici o altă mică 
descoperire a mea nu mi-a făcut atâta plăcere ca înțelegerea 
semnificației florilor heterostile. Rezultatele încrucişării nele- 
gitime a acestor fiori sunt, cred eu, foarte importante, întru- 
cât au legătură cu sterilitatea hibrizilor, chiar dacă aceste 
rezultate nu au fost observate decât de o mână de oameni. 

În 1879 am publicat volumul Life of Erasmus Darwin, care 
cuprinde, pe lángá o traducere a textului scris de dr. Ernst 
Krause, o schitá a caracterului si obiceiurilor strámosului 
meu, alcátuitá pe baza unor materiale detinute de mine. 
Multá lume s-a arátat foarte interesatá de aceastá micá bio- 
grafie, si má mirá cá s-au vándut numai 800 sau goo de 
exemplare. Întrucât am uitat să mentionez că dr. Krause își 


1. Această lungă completare, până la „reflecţii geologice de odini- 
oară“ (p. 174), a fost scrisă pe 1 mai 1881. — N.B. 

* Ed. rom.: Diferite forme de flori de pe plante de aceeaşi specie. 
Plante insectivore, trad. de Eugen Margulius, Editura Academiei R.S.R., 
București, 1965 (n. tr.). 

dezvoltase şi corectase textul german înainte de a fi tradus, 
domnul Samuel Butler m-a atacat cu o virulență dusă până 
la limita nebuniei. Cum am reușit să-l jignesc atât de tare, 
nu mi-am putut explica niciodată. Episodul a stârnit oarece 
controverse în ziarul Athenaeum şi în Nature. Am pus toate 
documentele la dispoziția unor buni judecători, respectiv 
Huxley, Leslie Stephen, Litchfield! etc., și părerea unanimă 
a fost că atacul era atât de lipsit de temei, încât nu merita 
o ripostă publică — căci, în particular, îmi exprimasem deja 
faţă de domnul Butler regretul pentru scáparea mea. Huxley 
m-a consolat citându-mi niște versuri germane pe care le 
scrisese Goethe după ce fusese atacat de cineva si în care 
se spunea „că fiecare balenă are păduchele ei“. 

În 1880 am publicat, cu ajutorul lui Frank, lucrarea noas- 
tră Power of Movements in Plants*. Am muncit strasnic la 
ea. Raportul în care se află această lucrare cu cărticica mea 
despre Climbing Plants este similar cu raportul care există 
între Cross-Fertilisation si Fertilisation of Orchids; căci, 
după principiile evoluției, ar fi imposibil să se explice faptul 
că plantele cátárátoare s-au dezvoltat în atât de multe gru- 
puri cu totul deosebite unul de altul, dacă nu se arată că 
toate felurile de plante posedă, într-un grad mai mic, o capa- 
citate de mișcare analogă. Am dovedit că lucrurile stau 
întocmai și, în plus, am ajuns la o generalizare de mare cu- 
prindere, anume că marile categorii de mișcare, stimulate 
de lumină, de atracţia gravitațională etc., sunt toate forme 
modificate ale mișcării fundamentale de circumnutatie. 
Întotdeauna am tânjit să pun plantele mai sus pe scara for- 
melor de viață organizate, și de aceea mi-a făcut o plăcere 
deosebită să pot arăta cât de numeroase și cât de admirabil 
de bine adaptate sunt mișcările de care e în stare vârful 
unei rădăcini. 


1. Ginerele său, R.B. Litchfield. — N.B. 
a Pentru ed. rom., cf. nota de subsol de la p. 167 (n. tr.). 

Am trimis acum (1 mai 1881) spre tipárire manuscrisul 
unei cărticele cu titlul The Formation of Vegetable Mould 
through the Action of Worms?. Este un subiect de mai mică 
importanţă; nu știu dacă îi va interesa pe cititori!, dar pe 
mine m-a interesat. Cărticica este forma elaborată a unei 
scurte prelegeri ţinute în fața Societăţii Geologice acum 
peste patruzeci de ani și a redeșteptat în mine reflecții geo- 
logice de odinioară.? 


Am amintit toate cărţile pe care le-am publicat; ele sunt 
pietrele de hotar ale vieții mele, așa încât nu-mi mai rămân 
multe de spus. Nu știu ca mintea mea să fi cunoscut vreo 
transformare în ultimii treizeci de ani, cu excepția unui as- 
pect pe care îl voi menţiona imediat; și nici nu ar fi fost de 
așteptat să survină vreo altă transformare în afara unei 
deteriorări generale. Dar, cum tatăl meu şi-a păstrat până 
la optzeci si trei de ani mintea la fel de vie ca în tinereţe si 
toate facultăţile neștirbite, sper și eu să mor înainte să-mi 
slăbească din cale afară puterile intelectuale. Am impresia 
că am devenit ceva mai priceput în găsirea explicatiilor co- 
recte și în conceperea testelor experimentale, dar acest 
lucru ar putea fi doar rezultatul exerciţiului si al unui volum 
mai mare de cunoștințe. Mi-e la fel de greu ca înainte să mă 
exprim clar şi concis, iar această dificultate m-a făcut să 
pierd foarte mult timp. Pe de altă parte, ea a avut avantajul 
că m-a obligat să mă gândesc îndelung și stăruitor la fiecare 
frază, și astfel am ajuns adeseori să văd greșeli de rationa- 
ment în observaţiile mele și ale celorlalţi. 


* Ed. rom.: Formarea humusului sub acțiunea râmelor, cu observa- 
fil asupra obiceiurilor lor, trad. de Eugen Margulius, Editura Acade- 
miei R.S.R., Bucureşti, 1977 (n. tr.). 

1. Din noiembrie 1881 până în februarie 1884 s-au vândut 8 500 
de exemplare. — F.D. 

2. Sfârșitul completării din 1881, care începe cu „Cartea mea 
Effects...“ (p. 172). — N.B. 


Charles Darwin la bătrâneţe (xilogravură de Thomas Johnson, 1883, ' 
după o fotografie făcută de Leonard Darwin în jurul anului 1874). 

Casa regretatului Charles Darwin din Down, Kent, xilogravuri reali- 
zate de J.R. Brown pentru săptămânalul The Graphic (iulie 1882). 
Sus, casa văzută din grădină; jos, camera de lucru a lui Darwin. 

__ Se pare că există în mintea mea o fatalitate care má îm- 
pinge să îmi formulez prima dată afirmaţiile şi ideile într-o 
manieră greșită sau stângace. Mai demult îmi compuneam 
frazele în minte înainte să le pun pe hârtie; dar de la o vre- 
me am descoperit că pot câștiga timp dacă mâzgălesc pagini 
întregi cât de repede pot, cu un scris indescifrabil si prescur- 
tând jumătate din cuvinte, pentru ca apoi să corectez totul 
cu grijă. De multe ori, frazele astfel mâzgălite sunt mai bune 
decât cele pe care le-aș fi scris cumpănindu-le pe îndelete. 

Acestea fiind spuse despre stilul meu de a scrie, voi adăuga 
că, în cazul cărților mai mari, am petrecut multă vreme or- 
ganizându-mi materialul. Întâi fac o schiţă cât se poate de 
brută, de două-trei pagini, apoi întocmesc una mai extinsă, 
de mai multe pagini, unde câteva cuvinte sau un singur cu- 
vânt stau pentru o întreagă expunere sau serie de fapte. Fie- 
care din aceste cuvinte-cheie este din nou dezvoltat si deseori 
modificat înainte să încep să scriu in extenso. Dat fiind că în 
mai multe cărți ale mele am folosit frecvent fapte observate 
de alții, si deoarece m-am ocupat mereu de mai multe subiecte 
foarte diferite în același timp, trebuie sá mentionez că am în- 
tre treizeci și patruzeci de mape mari pe care le ţin în dulapuri 
cu rafturi etichetate și în care pot să pun imediat o referință 
sau o notitá rázleatá. Mi-am cumpărat multe cărți, iar pe 
ultimele pagini adăugam câte un indice cu toate datele care 
mă interesau; sau, dacă nu era cartea mea, scriam un con- 
spect separat — azi am un sertar mare doldora de asemenea 
conspecte. Înainte de a începe să lucrez la un subiect, consult 
toți indicii, după care alcătuiesc un indice general, anume 
rânduit, iar când scot una sau mai multe mape despre subiec- 
tul tratat am în fața ochilor, gata de a fi folosite, toate informa- 
tiile pe care le-am adunat de-a lungul vieții. 

Am afirmat că, într-o privință, mintea mea a cunoscut o 
transformare în ultimii douăzeci sau treizeci de ani. Până la 
vârsta de treizeci de ani și chiar mai târziu, multe feluri de 
poezie, de pildă operele lui Milton, Gray, Byron, Wordsworth, 

Coleridge si Shelley, îmi produceau mare plăcere, si încă 
elev fiind mă încântau nespus piesele lui Shakespeare, în- 
deosebi cele istorice. Am mai menționat și că pictura îmi pro- 
cura altădată o plăcere considerabilă, iar muzica, o plăcere 
cu totul deosebită. Dar deja de multi ani nu mai suport sá 
citesc un rând de poezie: am încercat de curând să citesc 
Shakespeare şi l-am găsit atât de plictisitor, că m-a luat 
greata. De asemenea, mi-am pierdut aproape orice aplecare 
către pictură și muzică. Muzica, în general, mă face să mă 
gândesc prea intens la subiectul la care lucrez, în loc să-mi 
ofere plăcere. Mi-am păstrat într-o oarecare măsură gustul 
pentru priveliști frumoase, dar acestea nu îmi mai trezesc 
dulcea încântare pe care mi-o prilejuiau altădată. Pe de altă 
parte, romanele, care sunt opere ale imaginaţiei, deși nu 
de rangul cel mai înalt, constituie de ani de zile una din sur- 
sele mele de alinare și plăcere, iar deseori îi binecuvântez 
pe romancieri. Mi s-au citit cu voce tare nebănuit de multe 
romane, și îmi plac toate dacă sunt cât de cât bune si dacă 
nu se termină trist — lucru care ar trebui sancționat prin 
lege. După gustul meu, un roman nu e de primă clasă dacă 
nu conţine un personaj pe care să-l poţi iubi din tot sufletul, 
iar dacă-i o femeie frumoasă, cu atât mai bine. 

Această pierdere inexplicabilă și deplorabilă a gusturilor 
estetice mai înalte este cu atât mai ciudată, cu cât cărţile 
de istorie, biografiile și volumele de călătorii (făcând abs- 
tractie de faptele științifice pe care le pot conţine), precum 
şi eseurile pe tot soiul de teme mă interesează la fel de mult 
ca odinioară. Mintea mea pare să fi devenit un fel de mașină 
bună să extragă legi generale din colecţii mari de fapte, dar 
cum de acest lucru a cauzat atrofierea doar acelei părți din 
creier de care depind gusturile înalte rămâne de neînțeles 
pentru mine. Bănuiesc că un om cu o minte mai bine orga- 
nizată sau mai fericit alcătuită decât a mea nu ar fi suferit 
o asemenea pierdere. Dacă ar fi să-mi iau viața de la capăt, 
mi-aș face o regulă din a citi niște poezie și a asculta niște 
muzică măcar o dată pe săptămână; procedând astfel, poate 


AUTOBIOGRAFIA 179 


că părțile din creier acum atrofiate ar fi rămas active prin 
utilizare. Pierderea acestor gusturi înseamnă o scădere a 
fericirii și ar putea fi dăunătoare pentru intelect si, chiar 
mai probabil, pentru caracterul moral, prin slăbirea laturii 
emoţionale a naturii noastre. 

Cărțile mele s-au vândut într-un număr mare de exem- 
plare în Anglia, au fost traduse în multe limbi și au apărut 
în mai multe ediţii în străinătate. Am auzit spunându-se că 
succesul unei cărți în străinătate este cea mai bună dovadă 
pentru valoarea ei durabilă. Mă îndoiesc că lucrurile stau 
chiar așa, dar, judecând după acest criteriu, numele meu ar 
trebui să dăinuie câţiva ani. De aceea, poate că merită să fac 
încercarea de a analiza însușirile mele intelectuale și îm- 
prejurările de care a depins succesul meu, deși îmi dau sea- 
ma prea bine că nimeni nu poate îndeplini corect o asemenea 
sarcină. 

Nu prind lucrurile foarte repede și nu sunt ceea ce se nu- 
meste o persoană spirituală — calități atât de bine dezvoltate 
la unii oameni inteligenţi, de pildă la Huxley. De aceea nu 
sunt deloc un critic bun: când citesc prima dată un articol 
sau o carte, de obicei îmi trezește mai întâi admiraţia și 
abia după o reflecţie aprofundată îi pătrund punctele slabe. 
Capacitatea mea de a urmări un sir lung si pur abstract de 
idei este foarte mărginită; de aceea, nu m-aș fi descurcat 
niciodată pe tărâmul metafizicii sau al matematicii. Am o 
memorie vastă, dar cetoasá: e de ajuns sá mi se atragă vag 
atenţia că am observat sau am citit ceva care contrazice con- 
cluzia trasă de mine sau care, dimpotrivă, o susține, iar după 
un timp îmi voi aminti, de regulă, unde trebuie căutată sursa. 
Într-o anumită privință, memoria mea este atât de slabă, 
încât am fost întotdeauna incapabil să ţin minte mai mult de 
câteva zile o dată sau un vers dintr-o poezie. 

Unii dintre criticii mei au spus: „O, da, e un bun obser- 
vator, dar îi lipseşte puterea de a rationa.* Nu cred că acest 
lucru e adevărat, pentru că Originea speciilor nu este de la 

cap la coadă nimic altceva decât o lungă argumentatie si, iată, 
a convins destui oameni capabili. Această carte n-ar fi putut 
să fie scrisă de cineva care nu are o oarecare putere de a ra- 
tiona. Posed o doză rezonabilă de inventivitate, simț comun 
şi putere de judecată, la fel ca orice avocat sau doctor de oare- 
care succes, dar nu cred că sunt mai înzestrat de atât. 

De cealaltă parte a balanței, cea favorabilă mie, cred că 
sunt superior majorităţii oamenilor prin faptul că remarc 
lucruri care pot scăpa ușor atenţiei și le observ pe îndelete. 
Am fost cum nu se poate mai harnic în ceea ce privește ob- 
servarea și adunarea faptelor. O importanță mult mai mare 
a avut-o însă dragostea mea statornică și înflăcărată pentru 
științele naturale. Această pasiune pură a fost, ce-i drept, 
mult ajutată de ambiția de a fi respectat de colegii mei natu- 
ralisti. Încă de foarte tânăr, am avut dorinţa nestávilitá de 
a înţelege sau explica orice observam, anume de a grupa 
toate faptele sub umbrela unor legi generale. Toate acestea 
puse laolaltă mi-au dat răbdarea de a reflecta şi medita ani 
în șir la orice problemă nedezlegată. Din câte îmi dau seama, 
nu sunt omul care să urmeze orbește cărarea pe care i-o 
arată alții. Am căutat întotdeauna să-mi păstrez mintea 
liberă, astfel încât sá pot renunţa la orice ipoteză, oricât de 
mult as fi ţinut la ea (și nu pot rezista tentatiei de a-mi for- 
ma o ipoteză în legătură cu orice subiect), de îndată ce se 
dovedea că faptele o contraziceau. De fapt, n-am avut altă 
alegere decât să procedez în acest fel, căci, cu excepţia reci- 
felor de corali, nu-mi amintesc să fi conceput vreodată o 
ipoteză pe care să n-o abandonez sau să n-o modific consi- 
derabil după o vreme. Firește că acest lucru m-a făcut să nu 
mă încred în raționamentele deductive din științele mixte. 
Pe de altă parte, nu sunt foarte sceptic — o dispoziție mentală 
pe care o consider dăunătoare progresului stiintei.: Ce-i 


1. Urmează o adăugire care se încheie cu „exemplarele încă 
nevândute ale cărţii“ (p. 283). — N.B. 

drept, un om de știință ar trebui să aibă o doză serioasă de 
scepticism, pentru a evita pierderea de timp; am întâlnit nu 
puțini oameni care, o știu sigur, au fost reținuți în felul acesta 
de la experimente sau observaţii ce s-ar fi dovedit direct sau 
indirect folositoare. 

Drept ilustrare, voi înfățișa cazul cel mai ciudat pe care 
îl știu. Un domn din comitatele din est (despre care am 
aflat mai apoi că trecea drept un bun botanist prin partea 
locului) mi-a scris că, în anul acela, seminţele sau boabele 
fasolei obișnuite de câmp crescuseră pretutindeni pe partea 
greșită a tecii. I-am scris înapoi cerându-i mai multe infor- 
matii, căci nu înțelegeam ce voia să spună, dar n-am primit 
multă vreme nici un răspuns. Am văzut apoi în două ziare, 
din care unul era tipărit în Kent și celălalt în Yorkshire, ști- 
rea că, în mod foarte neobișnuit, „anul acesta toate boabele 
de fasole au crescut pe partea greșită a tecii“. Mi-am spus 
că trebuie să existe un temei pentru o afirmaţie atât de gene- 
rală. Asa că m-am dus la grádinarul meu, un bărbat în vár- 
stă din Kent, și l-am întrebat dacă îi ajunsese acea veste la 
urechi, iar el mi-a răspuns: „O, nu, domnule, trebuie să fie 
o confuzie, fiindcă boabele de fasole cresc pe partea greșită 
doar în anii bisecți, or acesta nu-i un an bisect.“ L-am între- 
bat atunci cum cresc boabele de fasole în anii obișnuiți și 
cum cresc în anii bisecți, dar am ajuns repede la concluzia 
că nu știa absolut nimic despre cum cresc într-un caz sau 
în celălalt; cu toate acestea, era neclintit în convingerea lui. 

După o vreme, s-a făcut din nou auzit domnul care îmi 
dăduse prima oară vestea. Cerându-și mii de scuze, el îmi 
transmitea că nu mi-ar fi scris dacă n-ar fi auzit mai mulți 
fermieri pricepuţi vorbind despre acel lucru, dar că de atunci 
se întreținuse din nou cu fiecare dintre ei și își dăduse sea- 
ma că nici unul nu avea habar despre ce vorbea. lată, deci, 
cum o convingere — dacă o afirmaţie care nu are în spate o 
idee lămurită poate fi numită o convingere — s-a răspândit 
în aproape toată Anglia fără să existe cea mai mică dovadă. 

În decursul vieţii mele nu mi-au ajuns la urechi decât trei 
afirmaţii falsificate intenţionat; una dintre ele se prea poate 
să fi fost o farsă (au existat mai multe asemenea cazuri în 
ştiinţă), care a izbutit însă să inducă în eroare o revistă ame- 
ricaná de agricultură. Se afirma că s-ar fi obținut în Olanda 
o nouă rasă de bovine prin încrucișarea unor specii diferite 
de Bos (despre unele dintre ele știam, întâmplător, că nu se 
pot reproduce între ele), iar autorul avea nerușinarea de a 
afirma că purtase o corespondenţă cu mine și că eu fusesem 
adânc impresionat de rezultatele sale. Articolul cu pricina 
mi-a fost trimis de editorul unei reviste de agricultură din 
Anglia, care voia să-mi ceară părerea înainte de a-l republica. 

Al doilea caz era o dare de seamă despre mai multe varie- 
táti pe care autorul le-ar fi crescut din mai multe specii de 
primulă și care ar fi produs în mod spontan numărul complet 
de seminţe, în ciuda faptului că plantele-párinti fuseseră 
protejate atent împotriva accesului insectelor. Această dare 
de seamă a fost publicată înainte ca eu să fi descoperit sem- 
nificatia heterostilismului, iar cel mai probabil totul a fost 
o șarlatanie sau, de nu, se procedase cu atâta neglijenţă în 
ţinerea la distanță a insectelor, încât relatarea nu avea nici 
o credibilitate. 

Al treilea caz a fost încă si mai curios: domnul Huth a 
redat în cartea sa despre căsătorii consangvine câteva citate 
ample dintr-un autor belgian care afirma că împerechease 
iepuri înrudiţi foarte îndeaproape timp de multe generaţii, 
fără să apară cel mai mic defect. Relatarea fusese publicată 
în revista Societăţii Medicale Regale din Belgia, o publicație 
cât se poate de respectabilă, dar nu mi-am putut reprima 
îndoielile — n-aș putea spune precis de ce, poate pentru că în 
articol nu erau menționate nici un fel de accidente, iar ex- 
perienta mea în creșterea animalelor îmi spunea că așa ceva 
e prea puţin probabil. 

După multe ezitări, i-am scris profesorului Van Beneden, 
întrebându-l dacă autorul prezenta încredere. Am primit 
curând răspuns că Societatea fusese consternată să afle că 

întreaga relatare era o înșelătorie. Autorului i se ceruse pu- 
blic, chiar în paginile revistei, să precizeze unde locuise și 
unde tinuse toți acei iepuri pe durata experimentelor, care 
pesemne îi luaseră niște ani buni, dar nu s-a putut obţine 
nici un răspuns de la el. L-am înștiințat pe sármanul domn 
Huth că relatarea care constituia piatra de temelie a argu- 
mentatiei sale se vádise a fi o invenţie, iar el, în maniera 
cea mai onorabilă, a cerut imediat să se tipărească o rectifi- 
care pe o foaie, pentru a fi adăugată la toate exemplarele 
încă nevándute ale cártii.! 

Sunt metodic în ceea ce fac, lucru care m-a ajutat mult 
în domeniul meu de activitate. Trebuie să mai adaug că, ne- 
fiind nevoit să-mi câștig pâinea, am avut foarte mult timp 
liber. Chiar și sănătatea mea șubredă, deși mi-a răpit mai 
multi ani din viaţă, a avut darul să mă ferească de benche- 
tuieli și de distractiile societății. 

Prin urmare, succesul meu ca om de știință, atâta cât a 
fost, s-a datorat, din câte pot eu judeca, unor condiții și cali- 
táti intelectuale complexe si felurite. Dintre acestea, cele 
mai importante au fost pasiunea pentru știință, răbdarea 
infinită de a cugeta îndelung la un subiect sau altul, hărnicia 
în a observa si colecta fapte si o doză rezonabilă de inventi- 
vitate și judecată sănătoasă. Date fiind calitățile modeste 
pe care le posed, este într-adevăr de mirare că am izbutit 
să influentez într-o măsură apreciabilă convingerile oame- 
nilor de știință în câteva probleme importante. 

3 august 1876 


Această schiță a vieții mele am început-o 
pe 28 mai, la Hopedene, și de atunci am scris 
aproape o oră în majoritatea după-amiezilor. 


1. Sfârşitul adăugirii nedatate, cuprinzând cinci paragrafe și jumă- 
tate. — N.B. 

CUVÂNT INTRODUCTIV 


Așa cum am menționat în prefața primei ediţii a acestei cărți 
si în Zoology of the Voyage of the Beagle, ca urmare a dorinței 
exprimate de căpitanul FitzRoy de a avea un om de ştiinţă 
la bord, căruia era dispus să-i cedeze o parte din propria 
cabină, mi-am oferit serviciile, primind, prin amabilitatea 
hidrografului, căpitanul Beaufort, aprobarea lorzilor Ami- 
ralitátii. Deoarece consider că am a-i mulțumi pe de-a-ntre- 
gul căpitanului FitzRoy pentru oportunităţile de a studia 
istoria naturală a diferitelor țări pe care le-am vizitat, sper 
că mi se va permite să-mi manifest încă o dată gratitudinea 
față de domnia sa și să adaug că în cei cinci ani pe care i-am 
petrecut împreună m-am bucurat de cea mai cordială prie- 
tenie și de cel mai statornic sprijin din partea sa. Atât căpi- 
tanului FitzRoy, cât și celorlalți ofiţeri de pe Beagle! le rămân 
profund recunoscător pentru bunătatea neslăbită pe care 
mi-au arătat-o în lunga noastră călătorie. 

Acest volum oferă, sub forma unui jurnal, o istorie a călă- 
toriei noastre si un rezumat al acelor observații privind is- 
toria naturală și geologia care prezintă, cred eu, un oarecare 
interes pentru publicul general. În prezenta ediţie am conden- 
sat si corectat unele părți și le-am dezvoltat puţin pe altele 
pentru a înlesni lectura cititorilor obișnuiți, însă nádájduiesc 


1. Profit de acest prilej ca să-i adresez multumirile mele sincere 
domnului Bynoe, medicul de pe Beagle, pentru deosebita grija pe care 
mi-a arătat-o atunci când m-am îmbolnăvit la Valparaiso. 

că naturalistii nu vor uita că trebuie sá consulte pentru 
detalii publicaţiile mai ample care conţin rezultatele 
ştiinţifice ale expediției. Opera Zoology of the Voyage of the 
Beagle cuprinde o lucrare despre mamiferele fosile a profe- 
sorului Owen, una despre mamiferele de azi a domnului 
Waterhouse, una despre păsări a domnului Gould, una des- 
pre peşti a reverendului L. Jenyns, precum și una despre 
reptile a domnului Bell. Am completat descrierile diferitelor 
specii cu observaţii despre comportamentul și aria lor de răs- 
pândire. Aceste lucrări, pe care le datorez înzestrării remar- 
cabile și sárguintei dezinteresate a distinsilor autori pomeniti 
mai sus, nu ar fi putut sá fie elaborate fără márinimia lor- 
zilor comisari ai Trezoreriei Majestátii Sale, care, reprezen- 
tati fiind de onorabilul cancelar al Trezoreriei, au gásit de 
cuviintá sá ofere suma de o mie de lire pentru a acoperi o 
parte din costurile de publicare. 

La rándu-mi, am publicat volume de sine státátoare des- 
pre structura si distributia recifelor de corali si despre insu- 
lele vulcanice vizitate în timpul călătoriei pe Beagle, iar în 
curând îmi va apărea un al treilea volum, despre geologia 
Americii de Sud. Al șaselea volum din Geological Transac- 
tions conţine două studii de-ale mele despre blocurile eratice 
si despre fenomenele vulcanice din America de Sud. Intentio- 
nez să descriu în continuare, într-o suită de articole, câteva 
dintre animalele marine nevertebrate adunate în călătorie. 
Sper că domnul Bell va descrie crustaceele, iar domnul 
Sowerby, scoicile. Domnii Waterhouse, Walker, Newman si 
White au publicat studii valoroase despre insectele pe care 
le-am adunat, și sunt încredințat că vor urma multe altele. 
Plantele din ţinuturile sudice ale Americii vor fi prezentate 
de dr. J. Hooker în cuprinzătoarea sa lucrare despre vege- 
tatia emisferei sudice. Flora arhipelagului Galápagos va fi 
subiectul unui studiu separat al său, care va apărea în Lin- 
nean Transactions. Reverendul profesor Henslow a trecut în 
revistă plantele adunate de mine în insulele Keeling, iar 

reverendul J.M. Berkeley a făcut o descriere a plantelor mele 
criptogame. 

În această lucrare, precum si în alte opere ale mele, voi 
avea prilejul să-mi exprim recunostinta pentru sprijinul pe 
care l-am primit de la mai mulţi dintre colegii mei natura- 
liști. Aici însă aș vrea să-i aduc cele mai sincere mulțumiri 
reverendului profesor Henslow, care, pe când studiam la Cam- 
bridge, a contribuit mult la trezirea gustului meu pentru 
istoria naturală, iar în timpul absenței mele s-a ocupat de 
colecţiile pe care le-am expediat acasă si mi-a îndrumat efor- 
turile prin scrisorile sale, pentru ca de la întoarcerea mea 
să-mi ofere mereu întregul său sprijin, așa cum n-o poate 
face decât cel mai drag prieten. 

Iunie 1845 

CAPITOLUL 1 


SANTIAGO — INSULELE CAPULUI VERDE 


După ce de două ori am fost împinși înapoi de vânturi puter- 
nice dinspre sud-vest, vasul Beagle al Majestății Sale, un 
bric cu zece tunuri aflat sub comanda căpitanului FitzRoy 
din Marina Regală, a pornit din Davenport pe 27 decembrie 
1831. Scopul expediției era de a duce la bun sfârșit cartogra- 
fierea Patagoniei si a Ţării de Foc, începută sub comanda 
căpitanului King între 1826 și 1830, de a cartografia tármu- 
rile chiliene și peruane și câteva insule din Pacific, precum 
si de a desfășura o serie de măsurători cronometrice în jurul 
lumii. Pe 6 ianuarie am ajuns la Tenerife, dar, întrucât 
autoritățile portuare se temeau că am putea aduce cu noi 
holera, nu ni s-a permis să acostăm. În dimineaţa următoare 
am privit soarele răsărind din spatele conturului neregulat 
al insulei Gran Canaria, iluminând dintr-odată vârful Te- 
nerife, în timp ce versanții îi erau acoperiți de nori pufoși. 
Aceasta a fost prima din multele zile încântătoare și de ne- 
uitat care aveau să urmeze. Pe 16 ianuarie 1832 am ancorat 
la Praia, în Santiago, insula principală a arhipelagului 
Capului Verde. 

Văzută dinspre mare, zona din preajma Praiei are un as- 
pect dezolant. Eruptiile vulcanice dintr-o epocă apusá si căl- 
dura toridă a soarelui tropical au făcut, în majoritatea 
locurilor, solul impropriu vieţii vegetale. Ținutul este format 
din platouri succesive, în trepte, intercalate cu dealuri în 
formă de trunchi de con, iar orizontul este delimitat de un 


192 CHARLES DARWIN 


lant neregulat de piscuri semete. Acest decor, privit prin at- 
mosfera cetoasá specificá acestui climat, este foarte interesant. 
Totuși, trebuie spus că nu te poţi încrede prea mult în jude- 
cata cuiva care, covársit de emoție și încântare, tocmai vine 
de pe mare și calcă pentru prima dată într-un crâng de coco- 
tieri. În general, insula ar putea fi considerată mai degrabă 
neinteresantă; însă pentru oricine e obișnuit doar cu peisajul 
britanic, noutatea acestei priveliști aproape cu desăvârșire 
sterile prezintă o măreție pe care mai multă vegetaţie ar 
putea s-o ştirbească. Cu greu poate fi descoperit pe vastele 
întinderi vulcanice câte un petic de verdeață; totuși, turme 
de capre împreună cu câteva vaci reuşesc să supravieţuiască. 
Plouă foarte rar, însă într-o perioadă scurtă din an cad ploi 
torențiale, și imediat după aceea o vegetație modestă răsare 
din fiecare crăpătură. Aceasta se ofilește curând, iar din fânul 
astfel format se hrănesc animalele. Acum nu plouase de un 
an întreg. La descoperirea insulei, împrejurimile Praiei erau 
împădurite!, apoi însă distrugerea nesăbuită a cauzat și aici, 
ca și în Sfânta Elena și în unele dintre insulele Canare, o 
sterilitate aproape completă. Văile largi, dintre care multe 
servesc ca albii de scurgere pentru pârâuri doar în puţinele 
zile ploioase, sunt îmbrăcate în hátisuri de tufe fără frunze. 
Puţine creaturi trăiesc în aceste văi. Pasărea cea mai întâlnită 
este un pescárus (Dacelo iagoensis), care stă agale pe ramurile 
plantelor de ricin, iar de-acolo se repede asupra greierilor și 
sopárlelor. Pescărușii de aici sunt viu colorați, dar nu atât de 
frumoși precum speciile europene; de asemenea, se deosebesc 
foarte mult de cele din urmă prin felul în care zboară, prin 
comportament, precum si prin locurile pe care le populează — 
în general, trăiesc în văile cele mai secetoase. 

Într-o zi, am plecat împreună cu doi ofițeri către Ribeira 
Grande, un sat situat la câteva mile: în direcţie estică de Praia. 


1. Aceasta o spun bazându-mă pe autoritatea doctorului E. Dieffen- 
bach, care a tradus în limba germană prima ediţie a acestui jurnal. 
a 1 milă = 1609,3 m (n. tr.). 

Până să ajungem în Valea Sfântului Martin, regiunea se 
prezenta în obișnuita sa înfățișare brună si mohorátá; aici 
însă, un pârâiaș producea o oază deosebit de răcoritoare de 
vegetaţie luxuriantă. Într-o oră am ajuns la Ribeira Grande, 
unde am fost surprinși să vedem un fort mare și o catedrală, 
ambele în ruină. Înainte ca portul de aici să se colmateze, 
acest orășel era cea mai importantă zonă a insulei; acum 
arată privitorului o față melancolică, dar foarte pitorească. 
După ce ne-am luat drept ghid un preot negru și am găsit 
un interpret în persoana unui spaniol care servise în Răz- 
boiul Peninsular“, am vizitat un grup de clădiri dominat de 
o biserică veche. Aici au fost îngropaţi guvernatorii și căpi- 
tanii-generali ai insulelor. Unele dintre pietrele funerare 
consemnau date din secolul al XVI-lea.! În această zonă 
izolată, doar ornamentele heraldice îți aminteau de Europa. 
Biserica sau capela alcătuia o latură a unui pătrat în mijlo- 
cul căruia creștea o pădurice de bananieri. O altă latură era 
formată dintr-un spital ce găzduia vreo duzină de bolnavi 
cu un aspect jalnic. 

Ne-am întors la venda’ ca să luăm masa. O ceată nume- 
roasă de bărbați, femei și copii, toţi negri ca táciunele, s-au 
adunat să ne privească. Erau foarte veseli; orice făceam sau 
spuneam, izbucneau în râsete insufletite. Înainte să părăsim 
orașul am vizitat catedrala. Nu părea la fel de somptuoasă 
ca biserica mai mică, însă se fălea cu o mică orgă care, din 
când în când, emitea niște vaiere disonante. l-am înmânat 
preotului negru câțiva șilingi, iar spaniolul, mângâindu-l pe 
crestet, i-a spus cu o sinceritate dezinvoltă că nu credea că 


a Numele dat de englezi războiului de independență spaniol 
(1807-1814), în timpul căruia armatele spaniole, portugheze și brita- 
nice au luptat împotriva Franţei napoleoniene (n. red.). 

1. Insulele Capului Verde au fost descoperite în 1449. O piatră fu- 
nerară a unui episcop consemna anul 1571; pe un simbol heraldic 
format dintr-o mână și un pumnal era trecut anul 1497. 

b 'Tavernă (port.) (n. red.). 

se deosebea prea mult de el la culoarea pielii. Ne-am íntors 
apoi, cát de repede puteau alerga poneii, la Praia. 

În altă zi am luat-o călare spre satul Sáo Domingos, si- 
tuat în apropiere de centrul insulei. Am traversat o câmpie 
mică pe care creșteau câteva acacii pipernicite, cu vârfurile 
- îndoite toate în aceeași direcție de bătaia constantă a alizeu- 
lui — unele dintre ele chiar perpendicular față de trunchiuri. 
Direcţia pe care se desfășurau ramurile îndoite era exact 
nord-nord-est și sud-sud-vest, vasăzică aceste giruete natu- 
rale indicau direcția predominantă a alizeului. Cei care stră- 
bătuseră înaintea noastră ținutul lăsaseră atât de puţine 
urme pe solul arid, încât am greşit drumul și am luat-o spre 
Fuentes. Ne-am dat seama de asta abia când am ajuns acolo, 
iar mai apoi am fost încântați de greșeala făcută. Fuentes 
este un sat plăcut, cu un mic curs de apă; ai spune că e un 
loc înfloritor, până când îi vezi locuitorii si constati că tocmai 
ei n-au parte de prosperitate. Copiii negri, goi puşcă si prá- 
páditi, cărau legături de lemne aproape la fel de mari ca ei. 

În apropiere de Fuentes am văzut un cârd mare de bibi- 
lici — sá fi tot fost cincizeci sau șaizeci. Erau foarte sperioase, 
așa că nu ne-am putut apropia de ele. Ne-au evitat ca potâr- 
nichile într-o zi ploioasă de septembrie, alergând cu capetele 
întinse, iar când am pornit să le urmărim și-au luat imediat 
zborul. 

Spre deosebire de restul insulei, cu aspectul său de regulă 
posomorât, priveliștea din Săo Domingos posedă o frumuseţe 
nebănuită. Satul este situat la poalele unei văi delimitate de 
pereţi înalţi și fisurati de lavă stratificată. Stâncile negre se 
află într-un contrast izbitor cu vegetaţia de un verde deschis, 
care se întinde de-a lungul malurilor unui mic râu cu apă 
cristalină. Am nimerit într-o zi de mare sărbătoare, când satul 
era plin de oameni. La întoarcere am depășit un grup de vreo 
douăzeci de fete negre, îmbrăcate cu mult bun-gust; pielea 
lor neagră și hainele albe ca zăpada lăsau o impresie izbitoare, 


Vasul Beagle pe o mare fosforescentă (gravură din ediția jurnalului - 
de călătorie publicată în 1890 de T. Nelson €: Sons). 

m yde hopeless, pá- are Geart tepe Ii t fae 


Caricatură cu echipajul vasului Beagle: în centru, cu joben și frac, 

Charles Darwin, vorbind despre caracteristicile unei insecte (sus; acua- 

relă din 1832, probabil de Augustus Earle). Jos, Praia, insula Santiago 
(gravură după un desen de W. Alexander, 1806). 

accentuată și mai mult de turbanele colorate si șalurile lungi. 
Când ne-am apropiat, s-au întors toate ca la un semn și, aco- 
perind calea cu șalurile, au început să cânte pline de energie 
un cântec sălbatic, ținând ritmul prin bătăi cu palmele peste 
coapse. Le-am aruncat câteva vintém-uri?, pe care le-au primit 
cu explozii de râsete, și am călărit mai departe în timp ce 
cântecul lor răsuna și mai tare în urma noastră. 

Într-o dimineaţă, priveliștea era deosebit de clară; munţii 
din depărtare își proiectau contururile foarte precise dinain- 
tea unei aglomerări de nori violacei. Judecând după prive- 
liștea din faţa mea și după ceea ce mai văzusem în Anglia, 
am presupus că aerul e saturat cu umezeală. Însă s-a dovedit 
că lucrurile stăteau tocmai pe dos. Higrometrul arăta o dife- 
rentá de 29,6F între temperatura aerului si cea a punctului 
de rouă. Această diferență era aproape dublă față de cea 
constatată în diminetile precedente. lar uscáciunea neobis- 
nuitá a aerului era acompaniatá de fulgere neíncetate. Nu 
este o ciudátenie sá ai o asemenea vizibilitate atmosfericá 
pe o astfel de vreme? 

De obicei, atmosfera este cetoasá, iar acest lucru e cauzat 
de căderea unui praf extrem de fin, care s-a dovedit dăunător 
pentru instrumentele astronomice. În dimineaţa de dinain- 
tea ancorării la Praia am adunat o mostră din acest praf fin 
de culoare maronie, care părea să fi fost strecurat de vânt 
prin plasa giruetei din vârful catargului. Domnul Lyell mi-a 
dat și dumnealui patru mostre dintr-un praf care se depu- 
sese pe un vas aflat la câteva sute de mile mai la nord de 
aceste insule. Profesorul Ehrenberg! consideră că acest praf 
constă în mare parte din infuzori cu carapace silicioasă și 


a Veche monedă portugheză de aramă (n. tr.). 

1. Aici trebuie să-i mulțumesc acestui eminent naturalist, care a 
examinat cu cea mai mare bunăvoință multe dintre mostrele mele. 
Am trimis Societăţii Geologice în iunie 1845 un raport complet asu- 
pra acestor depuneri de praf. 

din ţesuturi silicioase de plante. În cele cinci mostre pe care 
i le-am trimis, a identificat nu mai puţin de şaizeci și șapte 
de forme organice diferite! Toti infuzorii, cu excepţia a două 
specii marine, sunt specii de apă dulce. Am descoperit nu 
mai puţin de cincisprezece relatări diferite despre depuneri 
de praf pe vase care se aflau în largul Atlanticului. Ținând 
cont de direcția vântului si de faptul că aceste depuneri de 
praf au loc în acele luni în care știm că armatanul: aduce 
nori de praf în atmosferă, putem fi siguri că praful provine 
din Africa. Este totuși neobișnuit faptul că, deși profesorul 
Ehrenberg cunoaște multe specii de infuzori tipice pentru 
Africa, nici una dintre acestea nu este reprezentată în praful 
pe care i l-am trimis; pe de altă parte, a descoperit în el două 
specii despre care credea până acum că se găsesc doar în 
America de Sud. Praful cade în asemenea cantităţi, încât 
murdărește totul la bordul vaselor și atacă ochii oamenilor; 
unele vase au fost chiar nevoite să se îndrepte spre țărm din 
cauza lipsei de vizibilitate. Au fost numeroase cazuri când 
praful a căzut pe vase aflate la sute si chiar peste o mie de 
mile distanță de coasta Africii, iar uneori a ajuns până la o 
mie șase sute de mile înspre nord sau sud. Într-o mostră de 
praf adunată de pe un vas care naviga la trei sute de mile 
de țărm, am fost foarte surprins să găsesc particule de rocă 
de mărimea unei miimi dintr-un inch pătrat”, amestecate cu 
o materie mai delicată. Dacă ţinem seama de acest fapt, 
n-ar trebui să ne mai mire aria largă de răspândire a sporilor 
mult mai mici și mai ușori ai plantelor criptogame. 
Geologia acestei insule este aspectul cel mai interesant 
al istoriei ei naturale. Când intri în port, poţi vedea în pere- 
tele falezei o fâșie albă perfect orizontală care se desfășoară 
de-a lungul câtorva mile, la o înălțime de vreo patruzeci și 


* Vânt uscat care bate dinspre Sahara către Oceanul Atlantic, 
purtând cu sine mari cantități de praf și nisip din deșert (n. tr.). 
b? 1 inch = 2,54 cm (n. tr.). 

cinci de picioare? deasupra nivelului mării. La o examinare 
mai atentă, se vádeste că acest strat alb este alcătuit dintr-o 
materie calcaroasă în care sunt încastrate numeroase cochi- 
lii, cele mai multe sau toate dintre acestea regăsindu-se si 
azi pe coasta din apropiere. Acest strat este aşezat pe vechi 
roci vulcanice și a fost acoperit de un suvoi de bazalt care 
trebuie să se fi scurs în mare pe vremea când fâșia albă cu 
cochilii se afla pe fundul apei. E foarte interesant să urmă- 
reşti schimbările pe care le-a produs căldura lavei după ce 
s-a asternut pe această masă friabilă: în unele locuri, cea 
din urmă a fost transformată în calcar cristalin, iar în altele, 
într-o rocă pestriță și compactă. Acolo unde calcarul a fost 
atins de fragmentele de zgură din partea inferioară a suvo- 
iului, s-a transformat în grupuri minunate de fibre radiare 
asemănătoare aragonitului. Păturile de lavă se ridică în pla- 
touri succesive, cu pante domoale, înspre interiorul insulei, 
de unde s-au revărsat odinioară valurile de piatră topită. Cred 
că în decursul timpului istoric nu se pot găsi semne de acti- 
vitate vulcanică în vreo parte a insulei Santiago. Până și 
forma câte unui crater se profilează rareori pe crestele dealu- 
rilor de zgură roşie; totuși, suvoaiele de lavă mai recente pot 
fi distinse pe coastă, ele formând șiruri de stânci de înăl- 
time mai mică, care însă se întind mai departe decât acelea 
formate de curgerile de lavă anterioare: astfel, înălțimea 
stâncilor ne oferă un mijloc oarecum rudimentar de a stabili 
vechimea suvoaielor de lavă întărită. 

În timpul șederii noastre aici, am studiat comportamen- 
tul unor animale marine. O specie de Aplysia de mari dimen- 
siuni este foarte des întâlnită. Acest melc de mare are o 
lungime de circa cinci inchi și este de culoare galben-murdar, 
cu vene violete. De fiecare parte a suprafeţei inferioare, sau 
a piciorului, se află o membrană lată care uneori pare să 
funcţioneze ca ventilator, punând în mișcare un curent de 


a Aproape 14 metri; 1 picior = 30,5 cm (n. tr.). 

apá cátre branhiile dorsale. Se hráneste cu algele marine 
firave care cresc ín apa máloasá si putin adáncá, printre pie- 
tre; iar în stomacul unui exemplar am găsit câteva pietricele, 
precum în stomacul unei păsări. Atunci când este deranjat, 
acest melc secretă un lichid roșu-violet foarte fin, care colo- 
rează apa din jurul său pe o arie de un picior. În afară de 
acest mecanism de apărare, el mai are si o secreție acidă 
care îi acoperă întregul corp și care provoacă la atingere o 
senzaţie de ascuţită intepáturá, similară cu aceea produsă 
de Physalia, numită si „corabia portugheză“. 

În mai multe rânduri, am urmărit cu mare interes com- 
portamentul unei sepii, sau Octopus. Deși se găseau din 
abundență în ochiurile de apă lăsate de reflux, aceste ani- 
male nu erau deloc ușor de prins. Cu ajutorul tentaculelor 
lungi și al ventuzelor își puteau trage corpul în crăpături 
foarte înguste, iar odată fixate acolo era necesară o forță 
considerabilă pentru a le extrage din ascunzătoare. Alteori 
se propulsau cu coada înainte, precum o săgeată, dintr-o parte 
a bălții în cealaltă, colorând în acest timp apa cu o cerneală 
maro-castanie. Aceste animale se pot face nevăzute și graţie 
uimitoarei lor capacități cameleonice de a-și schimba culoa- 
rea. Ele par să-și modifice coloritul în funcție de mediul în 
care se află: când se aflau în ape adânci, culoarea lor era în 
general violet-maronie, dar pe uscat sau la adâncime mică 
această nuanţă închisă se transforma într-una verde-gălbuie. 
Examinată cu mai mare atenţie, culoarea lor era de fapt 
un gri franțuzesc cu numeroase pete minuscule de un galben 
strălucitor, griul fiind de intensitate variabilă, în vreme ce 
micile pete galbene când apăreau, când dispăreau. Aceste 
modificări se petreceau în așa manieră, încât peste corpul 
animalului treceau necontenit niște valuri a căror culoare 
varia de la rosu-hiacint până la maro-castaniu!. Orice parte 


1. Culori indicate după nomenclatura lui Patrick Symes. 

a corpului supusă unui ușor soc galvanic devenea aproape 
neagră; un efect similar, însă la o intensitate mai mică, se 
constata la zgârierea pielii cu un ac. Aceste valuri sau colo- 
ratii trecătoare, cum ar mai putea fi numite, par a fi produse 
de expansiunea si contracția alternativă a unor vezicule 
minuscule ce conţin lichide de diverse culori.! 

Această sepie își etala capacitatea cameleonică și când 
se deplasa, și când se oprea într-un loc pe fundul apei. Am 
fost foarte amuzat de subterfugiile folosite de o astfel de 
sepie pentru a se face nevăzută; aproape că părea să aibă 
conștiința faptului că o tineam sub observaţie. Rămânea 
un timp nemișcată, apoi avansa un inch sau doi, ca o pisică 
pornită la vânătoare de șoareci; îşi mai schimba uneori 
culoarea și înainta astfel până când, ajunsă într-un loc mai 
adânc, tásnea pe neașteptate, lăsând în urmă o dâră de cer- 
neală pentru a masca gaura în care se strecurase. 

Pe când mă uitam după vietáti marine, tinándu-mi capul 
la vreo două picioare deasupra țărmului stâncos, mi s-a în- 
tâmplat de mai multe ori să fiu întâmpinat cu un jet de apă, 
acompaniat de un sunet puţin strident. La început n-am 
știut ce se întâmplă, dar apoi mi-am dat seama că era această 
sepie, care, deși ascunsă într-o gaură, îmi îngăduia astfel 
s-o descopăr. Este neîndoielnic că are capacitatea de a evacua 
apa cu presiune, si mi s-a părut si că poate tinti destul de 
bine, îndreptând în direcţia potrivită tubul sau sifonul aflat 
în partea inferioară a corpului. Din cauza dificultății pe 
care o au aceste animale în a-și susține capul, se târăsc cu 
greutate atunci când sunt așezate pe uscat. Am observat că 
exemplarul pe care îl păstram în cabină devenea ușor fosfo- 
rescent în întuneric. 


1. Vezi Encyclopedia of Anatomy and Physiology, articolul „Cepha- 
lopoda“. 

STÁNCILE SFÁNTUL PAUL?. — Traversánd Atlanticul, am ajuns 
în dimineaţa de 16 februarie în apropierea insulei Sfântul 
Paul. Acest grup de stânci este situat la 0°58 latitudine 
nordică si 29°15 longitudine vestică. Se află la 540 de mile 
distanță de coasta Americii si la 350 de insula Fernando 
de Noronha. Punctul cel mai înalt al insulei se ridică la 
doar cincizeci de picioare peste nivelul mării și întreaga sa 
circumferință nu depășește trei sferturi de milă. Acest mic 
grup de stânci se înalță abrupt, aproape tăiat din adâncimile 
oceanului. Structura sa mineralogică nu este simplă; în 
unele părți rocile sunt șisturi silicioase, în altele sunt feld- 
spati cu vene subţiri de serpentin. Este remarcabil faptul 
că toate acele mici insule situate, la mari distante față de 
continente, în oceanele Pacific, Indian și Atlantic, cu excepția 
insulelor Seychelles si a acestui mic punct stâncos, sunt 
constituite fie din corali, fie din materie eruptivă. Natura 
vulcanică a acelor insule oceanice este, în mod evident, o 
extensie a acelei legi și un efect al acelorași cauze — chimice 
sau mecanice — care fac ca marea majoritate a vulcanilor 
activi în zilele noastre să se găsească fie în apropierea coas- 
telor, fie pe insule în mijlocul mărilor. 

Stâncile Sfântul Paul par să fie, de la distanță, de un alb 
strălucitor. Acest lucru se datorează partial excrementelor 
numeroaselor păsări marine si partial unui strat lucios si 
dur, lustruit precum exteriorul unei perle, care s-a prins de 
suprafața stâncilor. Examinată cu o lupă, această pojghitá 
se dezvăluie ca fiind formată din numeroase strate foarte 
subțiri, toate laolaltă nefiind mai groase de o zecime dintr-un 
inch. Pojghita conține multă materie animală si, cu sigu- 
rantá, alcătuirea ei se explică prin acțiunea ploii sau a valu- 
rilor asupra materiilor fecale ale păsărilor. În Ascension si 
în insulitele Abrolhos, am găsit sub câteva grámezi de guano 


* Cunoscute astăzi sub numele de Arhipelagul Sfântul Petru si 
Sfântul Paul (n. red.). 


niște formaţiuni cu excrescente stalactitice care par să se fi 
format ín acelasi fel ca pojghita albá de pe aceste stánci. 
Formatiunile stalactitice semănau atât de mult în aspectul 
lor general cu anumite Nulliporae (o familie de plante de 
mare calcaroase), încât recent, aruncând o privire rapidă 
asupra colecției mele, n-am observat nici o diferență între 
ele. Extremitátile globulare ale acestor excrescente au o 
textură perlată, precum smaltul dinţilor, și sunt suficient 
de dure ca să zgârie sticla. Ar trebui sá mentionez aici că 
într-o zonă de coastă din Ascension unde se află o mare acu- 
mulare de nisip rezultat din sfărâmarea cochiliilor, apa mării 
depune pe rocile expuse mareelor niște incrustatii care sea- 
mănă, după cum se vede în xilogravură, cu anumite plante 
criptogame (Marchantiae) pe care le găsim deseori pe zidu- 
rile umede. Protuberantele sunt incántátor de lucioase; pár- 
tile formate în zone complet expuse luminii sunt negre ca 
tăciunele, pe când cele formate la umbra muchiilor sunt 
doar gri. Am arătat mostre ale acestor incrustatii mai multor 
geologi, și cu toţii au fost de părere că ar fi de origine vulca- 
nică sau eruptivă! În duritate și transluciditate, în lustrul 
similar cu acela observat la cel mai lucios melc-másliná, în 
mirosul rânced pe care îl degajă și în pierderea coloritului 


204 CHARLES DARWIN 


sub acţiunea focului, ele dovedesc similitudini cu cochiliile 
moluștelor. De altfel, în cazul moluștelor este cunoscut fap- 
tul că părțile îndeobște acoperite sau umbrite de cochilie 
sunt mai deschise la culoare decât cele expuse complet lumi- 
nii, întocmai cum se întâmplă și cu aceste incrustatii. Dacă 
ne amintim cum calciul, fie ca fosfat sau carbonat, intră în 
compoziția părților dure — oase sau cochilii — ale tuturor 
animalelor, este un fapt fiziologic interesant [...] să găsești 
substanțe mai dure decât smaltul dinţilor si suprafețe la fel 
de lucioase precum o cochilie care sunt produse pe cale anor- 
ganică din materie organică moartă și care, pe de altă parte, 
imită forma unor organisme vegetale de rang inferior. 

Am întâlnit pe insula Sfântul Paul doar două soiuri de 
păsări: tăntălăul gi nátángul*. Prima dintre aceste păsări 
este o specie de gâscă de mare, iar cea de-a doua e o rându- 
nică de mare. Ambele au o comportare blândă și oarecum 
neghioabă și sunt atât de puţin obișnuite cu vizitatorii, încât 
aș fi putut ucide oricâte cu ciocanul meu geologic. Tăntălăul 
își depune ouăle direct pe stâncă, în vreme ce nătângul își 
face un cuib foarte rudimentar din alge. Lângă multe din 
aceste cuiburi era pus câte un mic pește zburător, care, bă- 
nuiesc, fusese adus de mascul pentru partenera sa. Ne-am 
amuzat văzând cum un crab mare și vioi (Graspus), care 
trăiește în crăpăturile stâncilor, fura cu mare iutealá peștii 
așezați lângă cuiburi imediat ce păsările își luau zborul, 
deranjate de prezența noastră. Sir W. Symonds, unul din 
puținii oameni care au ajuns aici, mă informează că a văzut 
crabi care târau chiar și puii de pasăre afară din cuiburi și 
îi devorau. Nici o plantă, nici măcar un lichen, nu trăieşte 
pe această insulitá, însă ea e locuită de câteva insecte și de 
păianjeni. lată o listă care, cred eu, întregește fauna terestră: 


a Cele două specii despre care vorbește Darwin sunt cunoscute azi 
sub denumirile științifice Sula leucogaster, respectiv Anous stolidus 
(n. red.). 

o muscă (Olfersia) care trăiește pe tántáláu și o căpușă care, 
probabil, a ajuns aici ca parazit al păsărilor; o mică molie 
brună, care aparține pesemne unui gen care se hrănește cu 
pene, si un gândac (Quedius); câinele-babei, o larvá care trá- 
ieste în excrementele păsărilor și, în sfârșit, numeroși păian- 
jeni, despre care presupun că se hrănesc cu toţi acești paraziți 
ai păsărilor de apă. Descrierea atât de des întâlnită despre 
cum palmierul impunător și alte plante tropicale nobile, apoi 
păsările și, în final, omul au luat în stăpânire insulitele de 
corali din Pacific după formarea lor nu este, probabil, tocmai 
corectă; chiar dacă asta ameninţă să spulbere poezia întregii 
povești, este mai verosimil că primii locuitori ai insulitelor 
oceanice nou formate au fost insectele care se hrănesc cu pene 
şi excremente, parazitii si păianjenii. 

Prin aceea că oferă o bază pentru existența a nenumărate 
tipuri de alge și vietáti, cel mai mic grup de stânci din apele 
tropicale susține și un mare număr de pești. Rechinii și ma- 
rinarii din bărcile de pescuit se luptă necontenit unii cu alții 
pentru a-și însuși o parte cât mai mare din prada prinsă în 
năvoade. Am auzit că niște stânci de lângă Insulele Ber- 
mude, aflate la multe mile în larg și la o adâncime conside- 
rabilá, au fost descoperite tocmai datorită peștilor observați 
de pescari în zonă. 


FERNANDO DE NORONHA, 20 FEBRUARIE. — Din ce am putut 
vedea în puţinele ore pe care le-am petrecut aici, insula are 
o origine vulcanică, însă probabil nu este de dată recentă. 
Cea mai remarcabilă structură este un deal conic, înalt de 
circa o mie de picioare, care este extrem de abrupt în partea 
superioară și atârnă deasupra bazei pe unul din versanți. 
Roca este fonolitică și se împarte în coloane neregulate. La 
vederea acestor mase izolate, mai întâi ești tentat să crezi 
că au fost împinse brusc în sus în stare semifluidă. Însă pe 
insula Sfânta Elena m-am convins că unele vârfuri cu o în- 
fátisare si structură foarte asemănătoare s-au format prin 

injectarea de rocá topitá prin stratele permeabile, care au 
slujit astfel drept cofraje acestor obeliscuri gigantice. Întreaga 
insulă este acoperită de vegetație, însă din cauza uscáciunii 
climei priveliștea nu pare luxuriantă. Pe la jumătatea mun- 
telui, marile mase de roci în formă de coloane, umbrite de 
arbori cu înfățișarea unor leandri supradimensionati si îm- 
prejmuite de alţi arbori plini de flori roz, dar fără frunze, ofe- 
reau un tablou plăcut. 


BAHIA SAU SÃO SALVADOR, BRAZILIA, 29 FEBRUARIE. — AM 
petrecut o zi încântătoare. Dar chiar și cuvântul „încântare“ 
e prea palid ca să redea sentimentele unui naturalist care 
umblă pentru prima oară prin jungla braziliană. Gingásia 
ierburilor, noutatea plantelor parazite, frumusețea florilor, 
verdele lucios al frunzisului și, în general, luxurianta 
vegetației m-au umplut de admiraţie. Un amestec paradoxal 
de zgomot și liniște domneşte în zonele mai întunecoase ale 
pădurii. Bâzâitul insectelor este atât de sonor, încât poate 
fi auzit chiar si de pe un vas ancorat la câteva sute de yarzi 
de țărm; și totuși, cotloanele pădurii par să fie stăpânite de 
o liniște universală. Celui interesat de istoria naturală o 
astfel de zi îi aduce o plăcere pe care cu greu ar mai putea 
spera s-o simtă vreodată. După ce am umblat câteva ore, 
am vrut să mă întorc la locul de acostare, dar, înainte să 
ajung acolo, am fost surprins de o furtună tropicală. Am în- 
cercat să mă adăpostesc sub un copac cu o coroană atât de 
deasă, încât n-ar fi lăsat să treacă stropii unei ploi englezești 
'obișnuite, însă aici, după numai câteva minute, un șuvoi 
de apă a început să curgă de-a lungul trunchiului. Ploilor to- 
renţiale trebuie să le atribuim covorul de verdeață care se 
întinde chiar și în cele mai impenetrabile zone ale pădurii; 
dacă ploile ar fi de felul celor dintr-o climă mai rece, cea mai 
mare parte a apei ar fi absorbită sau s-ar evapora înainte 


2 1 yard = 0,9144 m (n. tr.). 

să ajungă la sol. Nu voi căuta să descriu aici splendoarea 
acestui golf impunător, pentru că în călătoria noastră înapoi 
spre casă am acostat aici pentru a doua oară și voi reveni 
asupra subiectului la momentul potrivit. 

De-a lungul întregii coaste a Braziliei, pe o întindere de 
cel puţin două mii de mile, precum și pe o suprafață apre- 
ciabilă în interiorul continentului, rocile de bază au peste 
tot caracter granitic. Faptul că această arie enormă este 
constituită din materiale despre care majoritatea geologilor 
cred că s-au cristalizat în urma încălzirii sub presiune ridică 
multe întrebări curioase. S-a petrecut acest proces în stră- 
fundurile insondabile ale oceanului? Sau au fost aceste roci 
acoperite odinioară de un strat care, mai apoi, a fost dat la 
o parte? Este oare de crezut că o putere, oricât de mare, ar 
fi putut dezgoli granitul pe atâtea mii de leghe pătrate dacă 
n-ar fi avut la dispoziţie o veșnicie? [...] 


CAPITOLUL VIII 


BANDA ORIENTAL? ȘI PATAGONIA 


După ce a trebuit să zăbovesc aproape două săptămâni în 
oras?, am fost foarte bucuros sá evadez la bordul unui pache- 
bot care se îndrepta spre Montevideo. Un oraș aflat sub blo- 
cadă nu este niciodată un loc plăcut, însă în acest caz mai 
aveai a te teme si de hoți. Cel mai mare pericol venea de la 
santinele, care, profitând de slujba lor si de faptul că erau 
înarmate, jefuiau cu o autoritate pe care alții n-o puteau afișa. 

Traversarea a fost lungă si anostă. Pe hartă, La Plata 
arată ca un estuar impunător, însă realitatea este cu totul 
alta. N-am văzut decât o întindere vastă de apă nămoloasă, 
căreia îi lipsesc și grandoarea, și frumusețea. La un mo- 
ment dat, abia puteam distinge de pe bord cele două tármuri, 
care sunt foarte joase. Ajungând la Montevideo, am aflat 
că Beagle va mai rămâne în port o vreme, așa că m-am pre- 
gătit să fac o scurtă excursie în această parte din Banda 
Oriental. Tot ce am spus despre ținutul de pe lângă Maldo- 
nado este valabil și pentru Montevideo, cu excepția faptului 
că terenul, în afară de Muntele Verde, care are 450 de pi- 


a Denumire folosită în perioada colonială pentru a desemna par- 
tea răsăriteană a posesiunilor spaniole din America de Sud, aflatá la 
est de fluviul Uruguay și la nord de estuarul La Plata. Corespunde 
statului modern Uruguay și unor mici părți din sudul Braziliei ac- 
tuale (n. red.). 

» Este vorba de Buenos Aires. Când a sosit Darwin acolo, capitala 
era amenințată de o armată rebelă (n. red.). 

cioare și dă numele orașului, este mult mai plat. Puţine zone 
din câmpia cu iarbă unduitoare sunt îngrădite, însă în apro- 
pierea orașului se zăresc în unele locuri garduri vii, acoperite 
de agave, cactusi si chimen. 


14 NOIEMBRIE [1833].? — Am părăsit Montevideo dupá- 
amiaza. Îmi propusesem sá merg la Colonia del Sacramento, 
situatá pe malul nordic al La Platei, vizavi de Buenos Aires, 
apoi să urmez în amonte cursul Uruguayului până în satul 
Mercedes de pe Rio Negro (unul din multele râuri cu acest 
nume din America de Sud), pentru ca de-acolo să mă întorc 
direct la Montevideo. Am înnoptat în casa ghidului meu din 
Canelones. A doua zi ne-am trezit devreme, nădăjduind că 
vom putea parcurge călare o bună bucată de drum, însă nu 
ne-am putut duce planul la îndeplinire, fiindcă toate râurile 
ieșiseră din matcă. A trebuit sá traversám cu bărcile râurile 
Canelones, Santa Lucia si San José, pierzând astfel foarte 
mult timp. Într-o excursie anterioară am traversat Santa 
Lucia aproape de izvoarele sale și m-a surprins ușurința cu 
care caii, deși neobisnuiti cu înotul, au trecut apele late de 
cel puţin șase sute de yarzi. Când am pomenit acest lucru la 
Montevideo, mi s-a spus că odată un vas pe care se aflau 
niște circari și caii lor a eșuat în La Plata, iar unul dintre cai 
a înotat nu mai puţin de șapte mile până la țărm. În cursul 
zilei m-am minunat de iscusinta cu care un gaucho își silea 
calul nárávas să traverseze un râu. S-a dezbrăcat și, sărind 
pe spatele calului, a intrat cu el în apă până nu i s-a mai 
văzut decât partea superioară a corpului; apoi, alunecând 
pe crupă, a prins coada calului și, ori de câte ori acesta se uita 
îndărăt, omul îl stropea cu apă ca să-l sperie și să-l facă să 


€ Din februarie 1832 până în mai 1834, vasul Beagle a cartografiat 
coasta estică a Americii de Sud. În acest interval au avut loc și repe- 
tatele incursiuni în Țara de Foc, arhipelagul situat la capătul sudic 
al continentului (n. red.). 

înoate mai departe. Când copitele calului au atins fundul 
apei de cealaltă parte a râului, omul s-a tras înapoi pe cal și 
s-a aşezat ferm, cu háturile în mână, înainte de a ajunge la 
mal. E un spectacol grozav să vezi un om gol călare pe un 
cal, și nu m-aș fi așteptat ca aceste două animale să se potri- 
vească atât de bine. Coada calului este de un real folos: altă- 
dată am traversat un râu într-o barcă în care se mai aflau 
patru bărbați, iar ambarcatiunea noastră a fost trasă în 
același fel în care a procedat acel gaucho cu calul său. Când 
un om și un cal trebuie să treacă un curs de apă mai lat, cel 
mai nimerit este ca omul sá se ţină cu o mână de obláncul 
seii sau de coama calului și sá vâslească cu cealaltă. 

Am înnoptat la posta din Cufré, unde ne-am petrecut și 
ziua următoare. Seara a venit postasul. Întârziase cu o zi, 
fiindcă Rio Rosario ieșise din matcă. Dar asta nu conta prea 
mult, căci, deşi trecuse prin mai multe orașe mari din Banda 
Oriental, nu avea de livrat decât două scrisori. Din casa în 
care stăteam mi se oferea o priveliște plăcută: un câmp 
verde unduitor și, în depărtare, luciul La Platei. Mi se pare 
că privesc această provincie cu totul altfel decât o făceam 
când am ajuns prima oară aici. Îmi amintesc că la început 
ținutul mi se părea neobișnuit de plan, însă acum, după ce 
am galopat prin pampas, mă întreb ce m-a îndemnat să-l 
consider plan. Pământul este vălurit și, chiar dacă aceste 
unduiri nu sunt extrem de pronunţate, ele par, în comparație 
cu câmpiile din Santa Fe, adevărați munţi. Datorită acestor 
diferențe de nivel, există foarte multe pârâiașe, și iarba este 
verde și luxuriantă. 


17 NOIEMBRIE. — Am traversat Rio Rosario, care ne-a întâm- 
pinat cu ape adânci și repezi, și, trecând prin satul Colla, am 
ajuns la amiază la Colonia del Sacramento. Distanţa este de 
douăzeci de leghe, iar drumul duce printr-un ţinut acoperit 
cu iarbă frumoasă, dar puţin populat de oameni și vite. [...] 

-În această provincie am avut de două ori ocazia să văd 
niște boi dintr-o rasă foarte ciudată, numiţi náta sau niata. 
La înfățișare, par să se afle cu celelalte vite cam în același 
raport ca buldogii sau mopsii cu restul câinilor. Au fruntea 
scurtă si lată, nările răsfrânte și buza de sus trasă mult 
înapoi; falca inferioară avansează mai mult decât cea supe- 
rioară și prezintă o curbură corespunzătoare în sus, astfel 
încât dinții rămân mereu vizibili. Nările sunt poziţionate 
foarte sus și stau larg deschise, iar ochii sunt ieşiţi în afară. 
Când umblă își tin capul în jos, au un grumaz scurt, iar 
picioarele din spate sunt mai lungi comparativ cu cele din 
față decât este cazul de obicei. Dinţii dezveliti, capetele scurte 
si nările rásfránte le dau un aer sfidător si plin de sine, care-i 
face teribil de caraghioși. 

Prin amabilitatea unui prieten de-al meu, căpitanul Sul- 
livan din Marina Regală, am căpătat după întoarcerea mea 
craniul unui astfel de bou, care este păstrat acum la Colegiul 
Medicilor.! Don F. Muniz din Lujân a binevoit să adune pen- 
tru mine toate informaţiile pe care le-a putut afla despre 
această rasă. Din darea lui de seamă reiese că în urmă cu 
optzeci sau nouăzeci de ani boii niata erau rari, fiind ținuți 
la Buenos Aires pe post de curiozitáti. În general se crede 
că își au originea în teritoriile indienilor din sudul La Platei 
si că erau acolo rasa cel mai des întâlnită. Până în zilele 
noastre, exemplarele crescute în provinciile din apropierea 
La Platei își trădează originile mai sălbatice prin aceea că 
sunt mai nárávase decât vitele obișnuite, dar și prin faptul 
că vacile își abandonează lesne viteii dacă sunt deranjate 
sau speriate prea des. Un lucru interesant este că o confor- 
matie anormală similară? cu cea a rasei niata ar fi avut-o, 


1. Domnul Waterhouse a elaborat o descriere amănunțită a aces- 
tui craniu, pe care sper s-o publice cândva într-o revistă. 

2. O structură anormală similară a fost observată la crap, precum 
și la crocodilul de Gange, însă nu știu dacă este vorba de ceva ereditar: 
Histoire des Anomalies, de Isid. Geoffroy St. Hilaire, vol. I, p. 244. 

după cum má informează dr. Falconer, și așa-numitul Sivat- 
herium, marele rumegător dispărut al Indiei. Rasa este foarte 
bine definită: un taur niata și o vacă niata vor produce inva- 
riabil un vițel niata. Un taur niata cu o vacă comună produc 
descendenți cu caractere intermediare, care au însă trăsături 
niata foarte accentuate, iar acest lucru este cu atât mai 
adevărat în cazul încrucișării inverse: potrivit domnului 
Muniz — și în ciuda părerii obișnuite a crescátorilor de vite 
în situații similare —, există dovezi clare că o vacă niata în- 
crucișată cu un taur obișnuit își transmite caracteristicile 
mai puternic decât un taur niata care este încrucișat cu o 
vacă obișnuită. Dacă iarba de pe pășuni este îndeajuns de 
înaltă, rasa niata paste precum celelalte vite, prinzând iarba 
între limbă și cerul gurii; însă în perioadele de secetă vitele 
niata sunt dezavantajate și, dacă n-ar avea nimeni grijă de 
ele, ar pieri precum multe alte animale și ar dispărea ca 
rasă. Căci în vreme ce erbivori obișnuiți precum calul pot 
supraviețui rupând cu buzele vlăstarele copacilor și păpuri- 
sului, rasa niata are o conformatie a fălcilor care nu-i per- 
mite să-și împreuneze buzele și, astfel, piere înaintea celorlalte 
vite. Aici, cred eu, avem un bun exemplu pentru puţinele 
indicaţii pe care ni le pot furniza comportamentele obișnuite 
ale animalelor despre cauzele care stau în spatele raritátii 
sau dispariției unei specii, mai ales când aceste cauze apar 
în intervale lungi de timp. 


19 NOIEMBRIE. — După ce am traversat valea Las Vacas, am 
înnoptat în casa unui nord-american care exploata un cuptor 
de var pe Arroyo de las Viboras. Dimineaţa am luat-o călare 
spre un loc numit Punta Gorda, care formează un promon- 
toriu pe malurile fluviului. Pe drum am încercat să găsim 
un jaguar. Erau multe urme proaspete si am inspectat copa- 
cii pe coaja cărora se spune că își ascut ghearele, dar nu 
am dat de nici unul. Din acest punct, fluviul Uruguay ne 
oferea priveliștea debitului său impunător de apă. Datorită 

limpezimii și repeziciunii lui, acest curs de apă prezintă un 
tablou mai grandios decât fluviul vecin, Paranâ. Pe celălalt 
mal, vedeam câteva braţe ale Paranei revársándu-se în 
Uruguay. Soarele bătea, astfel încât culorile celor două fluvii 
erau ușor de deosebit. 

Seara ne-am continuat drumul spre satul Mercedes de 
pe Río Negro. Am cerut găzduire peste noapte la o estancia* 
la care ajunseserăm din întâmplare. Era o proprietate foarte 
mare, de zece leghe pătrate; proprietarul e unul dintre cei 
mai mari latifundiari din ţară. Nepotul lui se ocupa de ea, 
și împreună cu el se afla un bărbat care era căpitan în ar- 
mată si care fugise deunázi din Buenos Aires. Ţinând cont 
de poziţia lor socială, conversaţia pe care am purtat-o cu 
acești domni a fost destul de amuzantă. Asemenea celor mai 
multi dintre compatrioţii lor, au fost peste poate de uimiti 
când le-am spus că Pământul e rotund și nu prea le-a venit 
să creadă că, dacă sapi îndeajuns de mult într-un loc, ai 
putea ieși pe partea cealaltă a globului. Auziseră însă de o 
țară unde șase luni era lumină și șase luni întuneric, locuită 
de oameni foarte înalți și slabi! Erau foarte curioși să afle 
mai multe despre caii și vitele din Anglia și, mai ales, despre 
prețurile lor de vânzare. Auzind că în Anglia nu avem obi- 
ceiul să prindem animalele cu lasoul, au exclamat: „Cum, 
deci folosiți doar bolasul*?“ Pentru ei, ideea de spaţiu îngră- 
dit, de tarc, era o noutate. La urmă, căpitanul mi-a spus că 
ar vrea să-mi adreseze o întrebare și că mi-ar rămâne recu- 
noscător dacă i-aș răspunde cu toată sinceritatea. M-am 
temut să nu mă chestioneze pe o temă prea științifică, însă 
el m-a întrebat dacă e adevărat că „femeile din Buenos Aires 
sunt cele mai frumoase din lume“, la care eu i-am răspuns, 


a Mosie mare din America de Sud, destinată în special creșterii 
vitelor (n. red.). 

b Armă formată din niște fránghii cu două sau trei greutăţi la ca- 
pete, cu care se tintesc picioarele animalului aflat în fugă (n. red). 

ca un renegat: „Nu încape îndoială. Sunt fermecătoare.“ 
Atunci el a adăugat: „Mai am o întrebare: aţi văzut prin alte 
părţi ale lumii femei care să poarte piepteni atât de mari?“ 
L-am asigurat, solemn, că nu văzusem. Au fost absolut în- 
cántati. Căpitanul a exclamat: „Iată, un om care a străbătut 
jumătate de lume ne spune că așa este! Noi am crezut mereu 
că așa stau lucrurile, dar acum știm cu siguranţă.“ Gusturile 
mele excelente în materie de piepteni și frumuseţe mi-au 
asigurat o cazare foarte primitoare: căpitanul m-a silit să 
accept patul lui, el urmând să doarmă pe recamier. [...) 


6 DECEMBRIE. — Vasul Beagle a părăsit definitiv apele mur- 
dare ale La Platei. Cursul a fost stabilit către Puerto Des- 
eado, pe coasta Patagoniei. Înainte de a trece mai departe, 
voi consemna aici câteva observații făcute pe mare. [...] 

În câteva rânduri, când Beagle se afla încă în estuarul 
La Plata, greementul a fost acoperit de pânză de păianjen. 
Într-o zi (pe 1 noiembrie 1832) am acordat o atenţie deosebită 
acestui fapt. Vremea fusese bună, cerul era senin, însă de 
dimineață pluteau în aer rotocoale de pânză scămoasă, cum 
vezi într-o zi de toamnă în Anglia. Vasul se afla la șaizeci 
de mile de țărm, urmând direcția unei brize constante, dar 
slabe. Un număr uriaş de păianjeni mici, cam de lungimea 
unei zecimi dintr-un inch și de culoare rosu-inchis, stăteau 
agátati de aceste pânze. Presupun că erau câteva mii de 
asemenea păianjeni pe vas. La primul contact cu greementul, 
micul păianjen era întotdeauna prins de un singur fir de 
pânză, nu de smocul de fire. Aceste smocuri și rotocoale 

„păreau să se fi format doar prin încâlcirea firelor individuale. 
Toţi păianjenii aparțineau aceleiași specii. Erau de ambele 
sexe si aveau si pui, aceștia din urmă distingându-se prin 
dimensiunea mai mică și culoarea mai închisă. Nu voi des- 
crie acest păianjen, ci voi preciza doar că nu cred că face 
parte din vreunul dintre genurile consemnate de Latreille. 
Imediat ce ajungea pe navă, micul aeronaut era foarte activ, 


Un patagonez (gravură 
după un desen de Phillip 
Parker King). Jos, vama 
din Montevideo (gravură 

după Augustus Earle). 


a 


În vecinătatea orașului Montevideo (sus); jos, vasul Beagle tras pe 
malul râului Santa Cruz (gravuri după desene de Conrad Martens). 

alergând de colo-colo, uneori lăsându-se în picaj pentru ca 
mai apoi să urce din nou pe același fir, iar alteori construind 
pe alocuri, între frânghii, mici petice neregulate de plasă. Se 
putea deplasa cu ușurință pe suprafaţa apei. Când era de- 
ranjat, își ridica picioarele din față, ca pentru a atrage atenţia. 
La sosirea lor pe navă, păianjenii păreau foarte insetati si 
sorbeau avid din picăturile de apă cu maxilele deschise. Acest 
detaliu a fost constatat și de Strack — n-ar putea fi oare o 
urmare a faptului că micile artropode trecuseră printr-o at- 
mosferă uscată și rarefiată în drumul lor spre Beagle? Rezer- 
vele de pânză par infinite. Urmărind câţiva păianjeni care 
erau atárnati de câte un fir, am observat de mai multe ori că 
cea mai slabă adiere îi alunga din câmpul vizual, împin- 
gându-i pe orizontală dimpreună cu firele lor. În altă zi (pe 
data de 25), am studiat aceeași specie de păianjen în împre- 
jurări asemănătoare și am constatat că, fiind pus sau urcân- 
du-se singur pe o mică proeminentá oarecare, își ridica 
abdomenul, trimitea un fir și aluneca apoi orizontal pe el cu 
o viteză incredibilă. De asemenea, am avut impresia că, 
înainte de a face mișcările pregătitoare descrise mai sus, 
păianjenul îşi lega toate picioarele la un loc cu cele mai fine 
firişoare — însă n-aş putea garanta corectitudinea acestei 
afirmații. 

Într-o zi, am avut la Santa Fe o mai bună ocazie să ob- 
serv niște fapte asemănătoare. Un păianjen lung de vreo 
trei zecimi dintr-un inch, care semăna ca aspect general cu 
o Citigrada (foarte diferit, deci, de specia descrisă mai sus) 
şi care se afla pe vârful unui stâlp, a secretat din glandele 
lui sericigene patru sau cinci fire. Aceste fire, strălucind în 
soare, puteau fi comparate cu niște raze divergente de lu- 
mină, deși nu erau drepte, ci se ondulau asemenea unor fâșii 
de mătase în bătaia vântului. Erau lungi de peste un yard 
şi se răsfirau din orificii în direcție ascendentă. Apoi păian- 
jenul a părăsit stâlpul si, purtat de vânt, a dispărut din raza 
vizuală. Vremea era caldă și aparent liniștită, însă în atari 
împrejurări atmosfera nu poate fi niciodată atât de molcomă, 

încât sá nu acţioneze asupra delicatului fir al pânzei de pá- 
ianjen. Dacă, într-o zi caldă, privim la umbra unui obiect 
proiectată pe mal sau la un punct îndepărtat de pe o câmpie 
netedă, se resimte aproape întotdeauna efectul unui curent 
de aer cald acţionând de jos în sus: s-a constatat că asemenea 
curente se vădesc şi prin traiectoria ascendentă a bulelor de 
săpun, care nu se ridică într-o cameră închisă. Astfel, n-ar 
trebui să avem dificultăţi în a înțelege traiectoria ascendentă 
a pânzei de păianjen proiectate de glandele păianjenului și 
apoi traiectoria păianjenului însuși, în timp ce dispare dus 
de curentul de aer. Cât privește divergenta firelor, aceasta 
a fost explicată — de domnul Murray, cred — prin încărcătura 
lor electrică similară. Faptul ca întâlnim păianjeni din ace- 
eași specie, dar de sexe si vârste diferite, la multe leghe dis- 
tantá de țărm, agátati în număr foarte mare de firele lor, poate 
sugera că una dintre caracteristicile acestei specii este capa- 
citatea de a pluti prin aer, așa cum pentru păianjenul Argy- 
roneta o caracteristică importantă este capacitatea de a se 
scufunda în apă. Putem deci infirma ipoteza lui Latreille 
că acele rotocoale de pânză scămoasă se datorează puilor mai 
multor specii de păianjen, deși, după cum am văzut, și puii 
altor specii sunt capabili de călătorii aeriene.! [...] 


9 IANUARIE 1834. — Înainte de lăsarea întunericului, vasul 
Beagle a ancorat în frumoasa si încăpătoarea radă din 
Puerto San Juliân, care se află cam la 110 mile spre sud de 
Puerto Deseado. Am rămas aici opt zile. Împrejurimile sea- 
mănă cu cele din Puerto Deseado, însă poate că această zonă 
este și mai aridă. Într-o zi s-a format un grup care l-a acom- 
paniat pe căpitanul FitzRoy într-o lungă drumeţie dincolo 
de capătul nordic al portului. Am mers unsprezece ore fără 
să punem în gură o picătură de apă, și unii dintre camarazii 


1. Într-o lucrare a domnului Blackwell, Researches in Zoology, gă- 
sim multe observaţii remarcabile despre deprinderile păianjenilor. 


CĂLĂTORIA UNUI NATURALIST ÎN JURUL LUMII 219 


noștri erau sfársiti. Din vârful unui deal (pe care l-am numit 
de-atunci, pe drept cuvânt, Dealul Setei) s-a deschis prive- 
liștea spre un lac încântător şi doi dintre noi au plecat în- 
tr-acolo, cu misiunea de a le semnala celorlalți dacă apa e 
bună de băut. Mare ne-a fost dezamăgirea când am aflat 
că lacul era, de fapt, o întindere de sare albă ca neaua, cris- 
talizată în cuburi mari! Am pus setea noastră pe seama 
uscăciunii aerului, dar, oricare ar fi fost cauza, ne-am bucu- 
rat ca niște copii când pe seară am ajuns înapoi la ambarca- 
tiuni. Desi în lungile noastre ore de drumeţie n-am găsit 
un strop de apă dulce, mai mult ca sigur exista apă pe 
undeva: printr-un joc al hazardului, am găsit pe întinderea 
de apă sărată, aproape de capătul golfului, un Colymbetes 
încă viu, care trebuie să fi ajuns acolo dintr-o baltă nu prea 
îndepărtată. Alte trei insecte (o Cicindela, probabil din spe- 
cia hybrida, o Cymindis si un Harpalus, toate acestea trăind 
pe suprafeţe nămoloase inundate uneori de apele mării), la 
care se adaugă un gândac pe care l-am văzut mort pe câmpie, 
completează lista coleopterelor găsite de mine în aceste lo- 
curi. Am întâlnit și un număr considerabil de muște mari 
(Tabanus), care ne-au cáznit cu intepáturile lor dureroase. 
Tăunul obișnuit, care este atât de agasant pe drumurile um- 
broase ale Angliei, face parte din același gen. Aveam aici ace- 
eași enigmă care apare atât de des în cazul ţânţarilor — cu 
sângele căror animale se hrănesc în mod obișnuit aceste 
insecte? Cunoscutul guanaco este probabil singurul patruped 
cu sânge cald care trăiește aici, însă putem spune că el este 
mai degrabă rar dacă îl comparăm cu numărul enorm de muște. 


Geologia Patagoniei este interesantă. Spre deosebire de 
Europa, unde formațiunile terțiare par să se fi adunat în 
golfuri, aici găsim de-a lungul a sute de mile de coastă un sin- 
gur mare depozit, care conţine multe cochilii terțiare, toate 
provenind, pare-se, de la specii dispărute. Cea mai obișnuită 
cochilie este cea a unei scoici gigantice, care avea probabil 

până la un picior în diametru. Aceste strate sunt acoperite 
de altele formate dintr-o piatră albă deosebită, care conține 
mult ghips și aduce cu creta, dar care are de fapt structura 
pietrei ponce. Remarcabil e faptul că aproximativ a zecea 
parte din masa acestei pietre este constituită din infuzori: 
profesorul Ehrenberg a identificat deja într-însa treizeci de 
forme oceanice. Acest al doilea strat se întinde pe 5oo de 
mile de-a lungul coastei, sau poate chiar pe o distanță mai 
mare. În Puerto San Julián, el este mai gros de 800 de pi- 
cioare! Apoi, aceste strate albe sunt acoperite pretutindeni 
de o masă de pietriș care, probabil, formează unul dintre 
cele mai mari strate de pietriș din lume: în mod cert, ea se 
întinde de la Rio Colorado pe o distanţă de 600-700 de mile 
marine înspre sud; la Santa Cruz (un râu puţin mai la sud 
de San Juliân) ajunge până la poalele Anzilor; în amonte, 
are pe la jumătatea râului o grosime mai mare de 200 de 
picioare; și probabil că se întinde peste tot până la acel lanţ 
muntos de unde provin pietricelele rotunde de porfir: putem 
să îi estimăm lățimea medie la 200 de mile, iar grosimea 
medie, la 50 de picioare. Dacă acest strat colosal de pietricele, 
fără a pune la socoteală glodul rezultat din erodarea lor, ar 
fi împins la un loc, el ar forma un lanţ muntos impunător. 
Când ne gândim că toate aceste pietricele, nenumărate pre- 
cum firele de nisip în deșert, au apărut în urma prăbușirii 
lente a stâncilor masive asupra tármurilor străvechi și asu- 
pra albiilor râurilor, că si aceste stânci s-au sfărâmat în bu- 
cáti de piatră mai mici și că fiecare bucată a fost de-atunci 
rostogolită puțin câte puţin, rotunjită și transportată la 
mari distante, nu poate sá nu ne uluiască nesfársitul sir de 
ani de care a fost nevoie pentru a se ajunge ín acest punct. 
lar tot acest prundis a fost transportat si, probabil, rotunjit 
abia dupá ce s-au depus stratele albe, si mult dupá ce s-au 
format stratele inferioare cu cochilii tertiare. 

Pe acest continent meridional, totul pare sá se fi petrecut 
la o scară uriașă. Între Río Plata si Tara de Foc, pe o intin- 

dere de 1 200 de mile, pământul s-a înălțat cu totul (în Pata- 
gonia până la o altitudine de 300-400 de picioare), şi anume 
într-o vreme când molustele marine existente azi apăruseră 
deja. Cochiliile vechi si degradate rămase pe suprafața cám- 
piilor înălțate își păstrează încă partial culorile. Opt lungi 
perioade de repaus, pe puţin, au întrerupt mișcarea de înăl- 
tare; în timpul acestor perioade, marea a mâncat adânc din 
uscat, formând la niveluri succesive acele lungi şiruri de 
faleze și pante care separă diferitele câmpii așternute una 
după alta aidoma unor trepte gigantice. Mișcarea de ridicare 
a pământului și forţa de eroziune a mării în perioadele de 
repaus par să fi lucrat cu o intensitate egală pe distanțe foarte 
mari de-a lungul coastei: într-adevăr, am observat cu uimire 
că aceste câmpii terasate au cam aceleași înălțimi în puncte 
foarte îndepărtate unele de altele. Câmpia cea mai joasă 
este situată la go de picioare deasupra nivelului mării. Câm- 
pia cea mai ridicată, pe care m-am suit nu departe de coastă, 
se află la 950 de picioare peste nivelul mării, si tot ce a mai 
rămas din ea sunt niște coline teșite și acoperite de prundiș. 
Cea mai înaltă câmpie de pe cursul râului Santa Cruz urcă 
până la 3 ooo de picioare, ajungând la poalele Anzilor. Am 
menţionat că în perioada moluștelor marine existente azi 
Patagonia s-a înălțat cu 300-400 de picioare; aș adăuga că, 
în perioada în care ghețarii transportau blocuri eratice pe 
câmpia înaltă de lângă Santa Cruz, înălțarea a măsurat 
cel puţin 1 500 de picioare. Însă Patagonia nu a fost marcată 
doar de aceste mișcări de ridicare. După cum observă pro- 
fesorul E. Forbes, moluștele terțiare dispărute care se găsesc 
lângă San Juliân și Santa Cruz trebuie să fi trăit în mare 
la o adâncime cuprinsă între 40 si 250 de picioare — nu mai 
jos de atât; însă astăzi ele sunt acoperite de strate cu depu- 
neri marine a căror grosime variază de la 800 până la 1 000 
de picioare. Prin urmare, fundul mării pe care se aflau aceste 
moluște când erau vii trebuie să se fi scufundat câteva sute 
de picioare pentru ca stratele de deasupra să se poată forma. 

Ce sir de prefaceri geologice ne dezváluie coasta atát de sim- 
plá a Patagoniei! 

Aproape de Puerto San Julián!, în glodul roșu care aco- 
perá pietrisul de pe cámpia inaltá de go de picioare, am gá- 
sit jumátate din scheletul unui Macrauchenia patachonica — 
un patruped remarcabil, de márimea unei cámile. Apartine 
aceleiasi diviziuni a pahidermelor ca si rinocerul, tapirul sau 
Palaeotherium-ul, însă prin structura oaselor gâtului său 
lung prezintă asemănări cu cămila, sau mai degrabă cu gua- 
naco și lama. Dat fiind că s-au găsit moluște marine recente 
pe două dintre câmpiile terasate mai înalte și că aceste câmpii 
trebuie să se fi format si ridicat înainte sá se astearná glodul 
în care a fost îngropat Macrauchenia, este sigur că acest cu- 
rios patruped a trăit mult timp după ce moluștele actuale 
au apărut în marea învecinată. La început, m-a mirat faptul 
că un patruped mare a putut supravieţui până atât de recent 
pe aceste câmpii pietroase și aride cu vegetaţia lor pipernicită, 
la latitudinea de 4915”; însă înrudirea dintre Macrauchenia 
şi guanaco, care trăiește astăzi în zonele cele mai sterpe, cla- 
rifică într-o oarecare măsură problema. 

Înrudirea, deși îndepărtată, dintre Macrauchenia și gua- 
naco, dintre Toxodon si capibara, înrudirea mai apropiată 
care există între numeroasele edentate dispărute și leneșii, 
furnicarii și tatuii zilelor noastre (animale atât de reprezen- 
tative pentru fauna Americii de Sud), precum și înrudirea 
încă și mai apropiată dintre fosilele și speciile actuale de 
Ctenomys si Hydrochaerus sunt realităţi foarte interesante. 
Aceastá inrudire remarcabilá — la fel de remarcabilá ca aceea 
dintre marsupialii fosili $i cei vii din Australia zilelor noastre — 
este confirmatá de marea colectie adusá recent ín Europa, 


1. Dupá cum am aflat recent, cápitanul Sullivan din Marina Re- 
gală a găsit numeroase oase fosile, îngropate în strate regulate, pe 
malurile râului Gallegos, la 51*"4 latitudine. Unele dintre aceste oase 
sunt de mari dimensiuni; altele, mai mici, au aparținut probabil unui 
tatu. Este o descoperire pe cât de interesantă, pe atât de importantă. 

din peșterile Braziliei, de domnii Lund si Clausen. În această 
colecție sunt prezente specii dispărute ale aproape tuturor 
celor 32 de genuri (afară de 4) de patrupede terestre care 
populează azi regiunile unde se găsesc peșterile; iar speciile 
dispărute sunt mult mai numeroase decât cele actuale: printre 
ele se găsesc fosile de furnicari, tatui, tapiri, pecari, guanaci, 
oposumi, multe rozătoare si maimuțe sud-americane, precum 
și alte animale. Fără îndoială, această înrudire uimitoare din- 
tre speciile actuale și dispărute de pe același continent va 
aduce mai multe lămuriri decât orice altă clasă de fapte asu- 
pra apariţiei — și dispariţiei — fiinţelor organice pe Pământ. 
E imposibil să reflectăm la schimbările care s-au petrecut 
pe continentul american fără să ne încerce o adâncă uimire. 
În vechime, aceste ținuturi trebuie să fi fost pline de monştri 
gigantici; prin comparaţie, rudele lor de azi ne apar ca niște 
bieti pigmei. Dacă Buffon ar fi avut cunoștință de lenesul 
uriaș și de animalele asemănătoare tatuului, sau de pahider- 
mele dispărute, ar fi putut spune, cu o mai mare apropiere 
de adevăr, că puterea creatoare şi-a pierdut vigoarea în Ame- 
rici, în loc să spună că nu a avut-o niciodată. Marea majori- 
tate, dacă nu toate aceste patrupede dispărute au trăit într-o 
epocă recentă și au fost contemporane cu cele mai multe 
dintre moluștele marine existente în prezent. Din vremea 
când trăiau ele și până astăzi nu au cum să se fi petrecut 
schimbări importante în conformatia pământului. Atunci, 
ce anume a făcut să dispară atâtea specii, ba chiar genuri 
întregi? Suntem mai întâi tentaţi să credem că a fost vorba 
de vreo catastrofă de proporții; dar, ca să extermine atâtea 
specii de animale, mici și mari, în Patagonia sudică, în Bra- 
zilia, în Anzii peruvieni și în America de Nord până la strâm- 
toarea Bering, o astfel de catastrofă ar fi trebuit să zguduie 
întreaga planetă. În plus, o examinare a structurii geologice 
din La Plata și Patagonia ne conduce la concluzia că toate 
caracteristicile solului sunt rezultatul unor schimbări lente 
si graduale. Trăsăturile fosilelor din Europa, Asia, Australia 

si cele două Americi indreptátesc presupunerea că acele con- 
ditii care favorizează existența patrupedelor mai mari au 
existat până de curând în întreaga lume. Care sunt însă 
acele condiţii? Nu știm. Este greu de crezut că o schimbare 
a temperaturii ar fi putut ucide în aceeași perioadă animalele 
din zonele tropicale, temperate si arctice, si asta pe ambele 
emisfere. Graţie domnului Lyell știm sigur că în America de 
Nord marile patrupede au trăit după perioada în care blo- 
curile eratice erau transportate până la latitudini unde 
ghețarii nu ajung acum niciodată; şi avem temeiuri solide, 
deși indirecte, pentru a afirma că în emisferă sudică Macrau- 
chenia a trăit de asemenea mult după epoca în care ghețarii 
transportau blocuri eratice. Este posibil ca omul, începând 
cu primele sale incursiuni în America de Sud, să fi extermi- 
nat masivul Megatherium şi celelalte edentate, așa cum s-a 
sugerat uneori? În acest caz, dispariția micutului tucutuco 
de la Bahia Blanca: şi a numeroaselor rozătoare și patrupede 
mici ale căror fosile le găsim în Brazilia trebuie pusă pe 
seama altor cauze. Nimeni nu-și poate imagina că o secetă, 
chiar şi una mult mai severă decât cele care fac atâtea ravagii 
în provinciile La Platei, ar fi putut nimici toţi indivizii din 
toate speciile în întregul areal cuprins între sudul Patagoniei 
şi strâmtoarea Bering. Cum vom explica atunci dispariția 
calului? Putem afirma că pășunile au fost insuficiente, dacă 
mai apoi aceleași zone au susținut cu succes creșterea a mii 
si sute de mii de descendenți ai cailor aduși de spanioli? Au 
consumat oare speciile nou introduse hrana marilor rase 
anterioare? Oare capibara ar fi putut acapara hrana Toxo- 
don-ului, guanaco pe cea a impunătorului Macrauchenia, 
iar micile edentate de azi pe cea a numeroaselor și falnicelor 
lor prototipuri? Fără îndoială, nici un alt fapt din lunga isto- 
rie a lumii nu este mai derutant decât aceste repetate exter- 
minări la scară largă ale vieţuitoarelor ei. 


* Oraș din Argentina, aflat pe coasta Atlanticului (n. red.). 

Totuși, dacă privim chestiunea dintr-un alt unghi, ea ni 
se va părea mai puţin derutantá. Uităm ușor cât de puţine 
cunoaștem despre condițiile de viaţă ale fiecărui animal; 
de asemenea, uităm adeseori că există frâne în natură me- 
nite să oprească înmulțirea prea rapidă a oricărui animal 
ce-și duce viața în sălbăticie. Cantitatea de hrană rămâne, 
în medie, constantă; dimpotrivă, tendinţa oricărui animal de 
a se inmulti prezintă o creștere geometrică, iar efectele sur- 
prinzătoare ale acestui fapt nu sunt niciunde mai izbitoare 
decât în cazul animalelor europene care, ajunse în America 
în ultimele secole, au reînceput să trăiască în sălbăticie. În 
sălbăticie, orice animal se reproduce în mod regulat; pe de 
altă parte, în cadrul tuturor speciilor statornicite de multă 
vreme orice creștere numerică mare este cu necesitate impo- 
sibilă și trebuie frânată într-un fel. Însă noi suntem rareori 
capabili să spunem despre o specie sau alta când anume actio- 
nează această frână — în ce perioadă a vieţii sau în ce peri- 
oadă a anului, ori dacă ea acționează doar la lungi intervale 
de timp; nici măcar nu putem spune care este natura exactă 
a acestei frâne. Din acest motiv, probabil, nu suntem mai de- 
loc surprinși când, din două specii cu comportamente simi- 
lare, una este rară, iar cealaltă se găsește din abundență în 
aceeași zonă, după cum nu suntem surprinși când o specie 
este numeros reprezentată într-o anumită zonă, iar alta, care 
ocupă același loc în economia naturii, este numeros reprezen- 
tată într-o zonă învecinată cu condiţii de viață foarte ase- 
mănătoare. Dacă suntem întrebaţi cum s-a ajuns aici, vom 
răspunde imediat că trebuie să fie vorba de oarecare dife- 
- rente în ceea ce privește clima, hrana sau numărul de duș- 
mani. Însă aproape niciodată nu putem preciza cauza exactă 
si modul de acţiune al fránei. Din aceste constatări se des- 
prinde concluzia că abundența sau raritatea unei specii date 
tine de cauze care, de cele mai multe ori, ne scapă complet. 

În cazurile în care putem pune pe seama omului dispari- 
tia unei specii, fie în totalitate, fie într-un anumit areal, știm 

că aceasta devine din ce în ce mai rară și în cele din urmă dis- 
pare de tot: ne-ar fi greu să spunem cum anume se deosebește! 
procesul dispariţiei unei specii din pricina omului de procesul 
dispariţiei unei specii ca urmare a ínmultirii dușmanilor ei 
naturali. Dovada faptului că raritatea precedă extinctia este 
mai frapantă în stratele terțiare succesive, așa cum au remar- 
cat multi savanți; s-a observat în multe rânduri că o moluscá 
foarte des întâlnită într-un strat terțiar a devenit astăzi foarte 
rară, ba uneori chiar a fost considerată mult timp dispărută. 
Dacă deci, așa cum pare probabil, o specie mai întâi se rărește 
si apoi dispare, dacă înmulțirea prea rapidă a oricărei specii, 
chiar si a celei mai avantajate, este întotdeauna frânată, deși 
e greu de spus când și cum, și dacă vedem, fără a fi câtuși de 
puţin surprinși, deşi nu putem indica un motiv precis, că o spe- 
cie este abundentă, iar alta, strâns înrudită, este rară în ace- 
eași zonă, de ce am fi atât de uimiti că raritatea mai face un 
pas și ajunge la extinctie? Un proces care se petrece de jur 
împrejurul nostru și care, totuși, e abia perceptibil poate fi dus 
un pic mai departe fără ca asta să ne atragă atenţia. Nimeni 
nu ar fi foarte mirat să audă că Megalonyx-ul era odinioară 
rar în comparaţie cu Megatherium-ul sau că vreo specie de mai- 
mute fosile număra puțini indivizi în comparaţie cu o specie 
de maimuțe din zilele noastre — si totuşi, raritatea unei specii 
comparativ cu alta ar trebui să reprezinte cea mai clară do- 
vadă a unor condiții de viață mai puţin favorabile existenţei 
ei. A admite că speciile devin în general rare înainte de a se 
stinge, a nu fi deloc surprins de raritatea unei specii în com- 
parație cu alta, dar a invoca totodată un agent extraordinar 
și a te minuna când o specie încetează sá existe mi se pare cam 
același lucru cu a recunoaște că boala omului anunță moar- 
tea, a nu fi deloc surprins de boală, dar a te minuna când bol- 
navul moare și a crede că moartea lui a fost violentă. 


1. Vezi excelentele comentarii făcute de domnul Lyell pe această 
temă în ale sale Principles of Geology. 


CAPITOLUL X 


TARA DE FOC 


17 DECEMBRIE 1832. — Acum, că am isprăvit cu Patagonia 
si insulele Falkland, voi descrie prima noastră sosire în Tara 
de Foc. Un pic după orele amiezii coteam la capul San Diego 
și intram în faimoasa strâmtoare Le Maire. Navigam aproape 
de țărmul fuegian, însă conturul accidentat al inospitalierei 
Isla de los Estados se întrezărea printre nori. După-amiaza 
ancoram în golful Buen Suceso. Pe când intram în golf, 
localnicii ne-au întâmpinat într-o manieră demnă de acest 
tărâm sălbatic. Mai multi fuegieni, partial ascunși de pádu- 
rea deasă, stăteau cocotati pe niște stânci înspăimântătoare 
ce atârnau deasupra mării; zărindu-ne corabia, au început 
să topáie și să-și fluture veșmintele jerpelite, scoțând stri- 
găte sonore. Apoi sălbaticii ne-au urmărit vasul, iar înainte 
să se lase întunericul am văzut focul făcut de ei și le-am 
auzit iarăși strigătele sălbatice. Golful este un petic de apă 
liniștită, tivit pe-o parte de dealuri din șisturi argiloase, aces- 
tea fiind acoperite până la muchia apei de o pădure deasă 
şi mohorâtă. O singură privire asupra peisajului mi-a fost 
de ajuns pentru a înțelege cât de diferite erau aceste locuri 
față de tot ceea ce văzusem până atunci. În timpul nopții 
s-a pornit o vijelie; dinspre dealurile împădurite se abăteau 
rafale puternice în direcţia noastră. Pe mare ne-ar fi fost foarte 
greu pe o asemenea vreme, și astfel, ca multi alţii înaintea 
noastră, aveam toate motivele să numim acest refugiu golful 
Buen Suceso. 

A doua zi dimineaţă căpitanul a delegat un grup care să 
meargă pe uscat și să discute cu fuegienii. Când am ajuns 
la distanța de la care se face auzită vocea omului, unul din- 
tre cei patru băștinași aflați pe țărm ne-a ieșit în întâmpi- 
nare și a început să strige energic, indicându-ne locul unde 
să tragem la mal. Odată ce-am păşit pe țărm fuegienii s-au 
arătat oarecum alarmati, dar au continuat să vorbească și 
să gesticuleze cu mare iutealá. Fără îndoială, scena aceasta 
era cea mai neobișnuită și mai interesantă pe care îmi fu- 
sese dat s-o văd vreodată. Nu crezusem că poate să existe o 
asemenea diferenţă colosală între un sălbatic și un om civi- 
lizat: deosebirea este mai mare decât aceea dintre un animal 
sălbatic şi unul domesticit, deoarece omul are mult mai multe 
posibilități de a progresa. Principalul vorbitor era un bătrân 
ce părea să fie capul familiei; alături de el se aflau trei tineri 
viguroși, înalți cam de șase picioare. Femeile si copiii fuse- 
seră trimiși în altă parte. Acești fuegieni sunt foarte diferiți 
de rasa jalnică și prizărită care trăiește mai departe înspre 
vest; ei par mai degrabă înrudiţi cu celebrii patagonezi de 
pe malurile strâmtorii Magellan. Singurul lor veșmânt este 
un fel de manta făcută din piele de guanaco, cu blana la exte- 
rior; fiindcă o poartă aruncată peste umeri, corpurile le ră- 
mân în mare parte descoperite. Pielea lor este de un roșu- 
arămiu murdar. [...] 

Încă n-am pomenit nimic despre fuegienii pe care îi aveam 
la bord. În expediţia anterioară a vaselor Adventure şi Bea- 
gle, desfășurată în anii 1826-1830, căpitanul FitzRoy luase 
drept ostatici mai multi băștinași ca urmare a pierderii unei 
bărci; aceasta fusese furată, ceea ce pricinuise mari necazuri 
grupului însărcinat cu lucrările cartografice. Pe câțiva dintre 
aceşti băștinași, laolaltă cu un copil pe care îl cumpărase în 
schimbul unui nasture de sidef, căpitanul i-a luat cu el în 
Anglia, unde voia să-i educe și să-i creștineze pe propria sa 
cheltuială. Readucerea acestor băștinași în ţara natală fu- 
sese unul dintre principalele considerente care îl îndemna- 

seră pe căpitan să întreprindă călătoria de față, iar înainte 
ca Amiralitatea să decidă asupra organizării acestei expedi- 
tii el închiriase deja o ambarcatiune, hotărât fiind, în gene- 
rozitatea sa, să-i repatrieze el însuși. Împreună cu băștinașii 
se afla și un misionar, R. Matthews. Despre acesta, precum 
si despre băștinașii noștri, căpitanul FitzRoy a publicat o 
excelentă și detaliată dare de seamă. Grupul băștinașilor 
aduși în Europa numárase doi bărbaţi, dintre care unul a 
murit în Anglia de variolă, un băiat si o fetiță; astfel, acum 
îi aveam la bord pe York Minster, Jemmy Button (al cărui 
nume amintea de prețul cu care fusese cumpărat) si Fuegia 
Basket. York Minster, un bărbat matur, era voinic, scund și 
îndesat; avea o fire rezervată, taciturná, ba chiar posacă, însă 
devenea foarte aprig la mânie; era foarte atașat de cei câţiva 
prieteni pe care îi avea la bord, iar în ceea ce privește inte- 
ligenta stătea destul de bine. Jemmy Button era preferatul 
tuturor, deși avea și el un temperament năvalnic. Deja după 
trăsăturile feţei îi ghiceai firea plăcută. Era vesel, râdea 
foarte des şi le arăta o grijă deosebită celor aflați în suferință. 
Când marea era agitată, eu aveam deseori rău de mare, iar 
el venea la mine și-mi spunea cu o voce compătimitoare: „Biet, 
biet amic!“ Dar fiindcă Jemmy fusese învățat de mic cu ma- 
rea, şi ideea de rău de mare îi părea cu desăvârșire ridicolă, 
de obicei era nevoit să-și întoarcă fața de la mine ca să-și 
ascundă un zâmbet sau chiar un râs fugar, pentru ca apoi 
să repete: „Biet, biet amic!“ Bun patriot, obișnuia să-și laude 
propriul trib și propria țară, unde, spunea el pe bună drep- 
tate, erau „copaci din abundență“, dar pe celelalte triburi 
nu le avea la inimă. Declara sus și tare că în tara lui nu există 
diavoli. Jemmy era scund și gras, ceea ce însă nu-l împiedica 
să fie foarte preocupat de înfățișarea lui; purta mereu mă- 
nuși, avea părul tuns grijuliu și se necăjea ori de câte ori i 
se murdáreau pantofii bine lustruiti. Îi plăcea sá se admire 
în oglindă, iar un copilaș indian vesel de la Rio Negro, pe care 
l-am luat la bord vreme de câteva luni, observase acest lucru 

si obișnuia să-l tachineze. Jemmy, pe care îl făcea mereu 
gelos atentia datá micutului indian, nu primea deloc bine 
aceste glume si spunea deseori, dánd oarecum dispretuitor 
din cap: „Prea multă ciocárlie!* Gándindu-má la multele 
lui calitáti remarcabile, gásesc uimitor faptul cá Jemmy 
este de aceeași rasă și are, foarte probabil, același caracter 
ca acei sălbatici mizerabili si înapoiaţi pe care i-am întâlnit 
mai întâi aici. În fine, Fuegia Basket era o fată drăguță, mo- 
destă și reținută, cu o expresie plăcută, deși adesea îmbuf- 
nată. Învăţa totul cu multă ușurință, mai ales limbile străine. 
Asta a demonstrat-o prinzând ceva portugheză și spaniolă 
în scurtul timp pe care l-a petrecut pe uscat la Rio de Janeiro 
şi Montevideo, dar și prin cunoștințele ei de engleză. York 
Minster se arăta foarte gelos când fetei i se acorda prea multă 
atenţie; era limpede că voia s-o ia de soție după ce aveau sá 
se stabilească pe meleagurile natale. [...] 


21 DECEMBRIE. — Vasul Beagle a ridicat ancora, iar în ziua 
următoare, ajutaţi de o briză neobișnuit de favorabilă din- 
spre est, ne-am apropiat de insula Barneveld și, trecând pe 
lângă capul Deceit cu ale sale creste stâncoase, am cotit pe 
la orele trei la capul Horn cel bătut de stihiile naturii. Seara 
era calmă și senină, astfel încât ne-am bucurat de o vedere 
bună asupra insulelor învecinate. Însă capul Horn şi-a cerut 
tributul și, înainte de lăsarea întunericului, ne-a trimis o 
vijelie care ne-a șfichiuit obrajii. A trebuit să ieșim în larg, 
iar a doua zi, apropiindu-ne din nou de uscat, am zărit de la 
provă celebrul promotoriu în înfățișarea lui tipică, adică în- 
văluit în ceață si arátándu-si contururile vagi printr-o per- 
dea de vânt și apă. Cerul era măturat de nori negri și rafalele 
de ploaie cu grindină se abăteau asupra noastră cu atâta pu- 
tere, încât căpitanul a hotărât să navigăm către golful Wig- 
wam. Aici, nu departe de capul Horn, se găsește un mic port, 
unde am ancorat în ajunul Crăciunului, bucuroşi să ajun- 
gem în ape liniștite. Din când în când, câte o rafală violentă 

dinspre munți făcea ca vasul sá se zbată în ancore, amin- 
tindu-ne de vijelia din afara refugiului nostru. 


25 DECEMBRIE. — În apropierea golfului, un deal ascuţit, nu- 
mit Piscul lui Kater, se ridică la 1 7oo de picioare deasupra 
mării. Insulele înconjurătoare constau toate din mase conice 
de piatră verde, amestecate ici-colo cu delușoare mai puţin 
regulate de șisturi argiloase. Această parte a Ţării de Foc 
poate fi considerată extremitatea lanţului de munţi scufun- 
dați despre care am pomenit în treacăt. Golful și-a luat 
numele „Wigwam“ de la colibele fuegienilor, însă acest nume 
s-ar potrivi oricărui golf din zonă. Locuitorii, care trăiesc 
în principal de pe urma scoicilor, sunt mereu nevoiţi să se 
mute, însă se întorc periodic în aceleași locuri, fapt eviden- 
tiat de grămezile de scoici vechi, care trebuie sá cântărească 
mai multe tone. Aceste mormane pot fi distinse de la mare 
distanță datorită verdelui deschis al unor plante care cresc 
pe ele. Printre exemple se numără telina sălbatică si iarba 
de scorbut — două plante foarte folositoare, ale căror efecte 
binefăcătoare n-au fost încă descoperite de băștinași. 
Wigwamul fuegian seamănă, prin mărime si formă, cu o 
cápitá de fân. El constă doar din câteva ramuri înfipte în 
pământ, acoperite apoi pe o parte, într-un mod foarte rudi- 
mentar, cu stuf și iarbă. Ridicarea acestor adăposturi nu 
poate lua mai mult de o oră, iar fuegienii le folosesc doar 
vreme de câteva zile. La rada Goeree am văzut un loc unde 
înnoptase unul dintre sălbaticii goi de pe aici, și pot spune 
cu certitudine că adăpostul lui nu era mai acătării decât 
un culcus de iepure. În mod clar, acel bărbat trăia singur, 
iar York Minster a spus despre el că ar fi un „om foarte rău“ 
si că, probabil, furase ceva. Pe coasta de vest, wigwamurile 
sunt ceva mai confortabile, întrucât sunt acoperite cu piei 
de focă. Vremea proastă ne-a silit să rămânem aici câteva 
zile. Clima nu este deloc plăcută: tocmai trecuse solstițiul 
de vară, și totuși ningea zilnic în zonele înalte, iar în văi ploua, 

uneori cu lapovitá. În general, termometrul arăta în jur de 
45 F, însă noaptea temperatura scădea până la 38-40°F.* 
Atmosfera umedă si turbulentă, neîntreruptă de nici o rază 
de soare, făcea ca vremea să pară şi mai rea decât era de fapt. 

Trăgând într-o zi la mal în apropierea insulei Wollaston, 
am întâlnit o canoe cu șase fuegieni. N-am văzut niciodată 
niște creaturi mai josnice si mai nenorocite. După cum am 
spus, pe coasta de est băștinașii au mantale făcute din piele 
de guanaco; pe coasta de vest, ei poartă piei de focă. Triburile 
din centru nu au, de regulă, decât o piele de vidră sau o bu- 
cată de piele oarecare de mărimea unei batiste, care abia 
le acoperă spatele până la șale. Bucata de piele e legată cu 
sfori de-a curmezisul pieptului, așa încât să poată fi trasă 
dintr-o parte în alta, în funcţie de direcţia din care bate vân- 
tul. Însă fuegienii din canoe erau complet goi. Chiar și o fe- 
meie în toată firea era în pielea goală. Ploua torențial, iar 
apa, amestecată cu stropii ridicați de vâsle, îi siroia pe trup. 
Într-un alt golf, nu prea departe, o femeie care alăpta un 
prunc a apărut într-o zi lângă vasul nostru și s-a oprit din 
pură curiozitate, în timp ce lapovita îi cădea si se topea pe 
sânii goi, ca si pe pielea pruncului despuiat! Aceste ființe 
nefericite aveau o înfățișare pipernicită, fețele mânjite hidos 
cu vopsea albă, pielea murdară și unsuroasă, părul încâlcit, 
o voce stridentă și gesturi agitate. Când vezi asemenea 
oameni, îți vine greu să crezi că sunt dintr-o specie cu noi 
si locuitori ai aceleiași lumi. Se speculează adesea ce fel de 
plăceri ar putea avea în viață unele animale inferioare: în- 
trebarea devine cu atât mai justificată dacă ne gândim la 
acești sălbatici! Noaptea, câte cinci-sase băștinași goi dorm, 
ingrámáditi ca animalele, pe pământul reaván, abia feriti 
de vântul și ploaia acestor meleaguri bătute de furtuni. La 
fiecare reflux, fie că-i vară sau iarnă, zi sau noapte, ei se 


a Pe scara Celsius, 7,2”, respectiv 3,3-4,4" (n. tr.). 

Fuegienii de la bordul vasului Beagle. Pe rândul de sus, Fuegia Basket 

în 1833 (stânga) și soția lui Jemmy în 1834 (dreapta). Pe rândul din 

mijloc, Jemmy Button în 1834 (stânga), respectiv în 1833 (dreapta). 

Pe rândul de jos, York Minster în 1832 (stânga) și în 1833 (dreapta) 
(gravură de Thomas Landseer). 


Wigwamuri fuegiene la canalul Magdalena (sus; gravură după P.P. 


King). Jos, canoe cu fuegieni în apropiere de Woollya (gravură după 
C. Martens). 

scoală pentru a aduna scoici de pe stânci; în acest timp, feme- 
ile se scufundă după arici de mare sau sed răbdătoare în 
canoe pentru a momi câte un pestisor cu unditele lor din păr, 
fără cârlig. Dacă se ucide vreo focă sau se descoperă hoitul 
plutitor al vreunei balene, este un adevărat festin; iar această 
hrană mizerabilă este întregită cu niște fructe de pădure și 
ciuperci complet lipsite de gust. [...] 

Diversele triburi nu au vreo formă de cârmuire sau vreo 
căpetenie. Fiecare trib este înconjurat de alte triburi ostile, 
care vorbesc dialecte diferite. Ele sunt separate unele de al- 
tele doar printr-o fâșie de pământ nelocuită sau printr-un 
petic de teritoriu neutru. Războaiele care izbucnesc între tri- 
buri par a fi pricinuite mereu de mijloacele de subzistență. 
Acest tărâm este un amestec neregulat de stânci sălbatice, 
coline înalte și păduri care nu aduc nici un folos, toate învă- 
luite în ceturi și măturate de furtuni nesfârșite. Terenul lo- 
cuibil se mărginește la zona stâncoasă a țărmului; pentru 
a-și procura hrana, băștinașii sunt nevoiți să pribegească 
neîncetat, iar coasta e atât de abruptă, încât se pot deplasa 
dintr-un loc în altul doar cu amărâtele lor de canoe. Ei nu 
ştiu ce înseamnă să ai o casă și cunosc cu atât mai puţin sen- 
timentul afecțiunii conjugale, bărbatul purtându-se cu femeia 
lui la fel cum o face un stăpân brutal cu un sclav care trudește 
din greu. Oare a fost săvârșită faptă mai oribilă decât aceea 
la care a fost martor Byron pe coasta de vest, unde a văzut 
o mamá îndurerată adunándu-si de pe jos copilașul insánge- 
rat și muribund, pe care bărbatul ei îl izbise fără milă de 
stânci fiindcă scăpase un coş cu arici de mare? Cum ar putea 
exersa ei facultățile mai înalte ale spiritului, ce ar avea ima- 
ginatia de zămislit, raţiunea de comparat și judecata de cer- 
nut când, pentru a desprinde o scoică de pe o stâncă, nu e 
necesară nici măcar şiretenia, cea mai de jos dintre facultăţile 
minţii? Dexteritatea lor poate fi asemuită cu instinctele ani- 
malelor, căci ea nu progresează defel prin experienţă: canoea, 

cea mai ingenioasă producţie a lor (așa rudimentară cum e), 
nu a cunoscut nici o îmbunătăţire în ultimii două sute cinci- 
zeci de ani, așa cum aflăm de la Drake. 

Când te uiţi la acești sălbatici, nu ai cum să nu te întrebi 
de unde au venit. Ce promisiuni i-au putut ispiti, ce schim- 
bări i-au putut constrânge să părăsească frumoasele ținuturi 
din nord, să călătorească în jos de-a lungul Anzilor, această 
coloană vertebrală a Americii, să inventeze și să construiască 
acele canoe necunoscute triburilor din Chile, Peru și Brazilia 
şi apoi să se stabilească într-una din cele mai neprimitoare 
regiuni de pe glob? Deși la început nu ne putem sustrage 
acestor întrebări, ele ne conduc, în anumite privințe, într-o 
direcţie greşită. Nu avem nici un motiv să credem că fue- 
gienii ar fi o populaţie în scădere; prin urmare, trebuie să 
presupunem că ei se bucură de destulă fericire — oricum ar 
fi croită această fericire —, încât să considere că viața merită 
să fie trăită. Natura, care face din deprindere o forță irezis- 
tibilă și din efectele acesteia caracteristici ereditare, i-a 
modelat pe fuegieni după clima și roadele acestui ținut 
neprielnic. 


Vremea foarte rea ne-a obligat să zăbovim șase zile în golful 
Wigwam; apoi, pe go decembrie, am revenit pe mare. Căpi- 
tanul FitzRoy voia să navigheze spre vest, pentru a-i duce 
pe York si pe Fuegia în tara lor. Însă pe mare am fost sur- 
prinși de o serie de furtuni și curentul ne-a fost potrivnic, 
astfel că ne-am abătut de la cursul nostru, fiind purtaţi până 
la 57"23 latitudine sudică. Pe 11 ianuarie 1833, după ce am 
forţat până la limită rezistenţa velelor, am ajuns la câteva 
mile de marele munte accidentat pe care bravul căpitan Cook: ` 


= James Cook (1728-1779), navigator și explorator britanic, cápi- 
tan în Marina Regală. A întreprins trei expediţii în Oceanul Pacific, 
cartografiindu-l mai exact ca oricine altcineva înaintea sa si devenind 
primul european ajuns pe coasta estică a Australiei (n. red.). 

l-a botezat York Minster (şi de la care își trăgea numele fue- 
gianul nostru mai în vârstă), când deodată o vijelie puternică 
ne-a obligat să coborâm velele și să ne întoarcem în larg. 
Valurile loveau coasta cu atâta furie, încât stropii se ridicau 
până deasupra stâncilor înalte de circa două sute de picioare. 
Pe data de 12, furtuna s-a întețit si nu mai știam precis unde 
ne aflăm; nu era deloc încurajator să auzi neîncetat îndem- 
nul: „Atenţie, sub vânt!“ Pe 13, furtuna atinsese apogeul, 
iar orizontul ne era mult îngustat de troienele de spumă ridi- 
cate de vijelie. Marea prevestea tot ce putea fi mai rău, se- 
mănând cu o uriașă câmpie mișcătoare, brăzdată ici și colo 
de petice de zăpadă viscolită. Iar în timp ce vasul nostru ge- 
mea din toate încheieturile, albatrosii pluteau alene, cu ari- 
pile larg deschise, părând că se joacă cu vântul. La prânz, 
am fost izbiti puternic de un val și apa a umplut una dintre 
baleniere, așa încât am fost nevoiţi să-i retezăm imediat od- 
goanele și s-o lăsăm pradă mării. Sărmana Beagle s-a zgu- 
duit sub izbitură și a rămas câteva minute incapabilă de 
manevre, însă, fiind o corabie de nădejde, s-a redresat cu 
prova în vânt. Dacă acel val năprasnic ar fi fost urmat de 
un al doilea, soarta ne-ar fi fost pecetluită. Deja erau două- 
zeci și patru de zile de când încercam în zadar să înaintăm 
spre vest, iar oamenii erau fránti de oboseală după atâtea 
zile și nopți în care nu avuseseră nici măcar o haină uscată 
cu care să-și acopere trupurile înfrigurate. În cele din urmă, 
căpitanul FitzRoy a renunțat la planul său de a ocoli Țara 
de Foc pe la sud pentru a ajunge în partea vestică. Seara 
ne-am adăpostit în spatele Falsului Cap Horn și am lăsat 
ancora să cadă până la 47 de stânjeni adâncime, privind cum 
săreau scânteile din lanţul care se desfășura de pe troliu. 
Ce minunată ne-a părut acea noapte liniștită, după ce fuse- 
serăm atâta timp la cheremul elementelor dezlántuite! 


15 IANUARIE 1833. — Vasul Beagle a ancorat în rada Goeree. 
Deoarece căpitanul FitzRoy hotărâse să-i debarce pe fuegieni, 

conform dorinței lor, în strâmtoarea Ponsonby, patru bărci 
au fost echipate cu cele necesare pentru a-i duce într-acolo, 
via canalul Beagle. Acest canal, descoperit de căpitanul Fitz- 
Roy în precedenta sa expediţie, prezintă caracteristici extra- 
ordinare pentru Tara de Foc si, de ce nu, pentru orice țară: 
cu salba sa de lacuri și fiorduri, el poate fi asemuit cu valea 
Loch Ness din Scoţia. Are o lungime de o sută douăzeci de 
mile și o lăţime medie, destul de constantă, de două mile. Ma- 
lurile sunt atât de drepte, încât vederea, mărginită de o parte 
si de alta de un sir de munți, se îngustează treptat și devine 
tot mai nedeslușită în depărtare. Canalul traversează partea 
de sud a Țării de Foc pe direcţia est-vest, iar undeva la mijloc, 
pe latura sudică, se întâlnește perpendicular cu un canal ne- 
regulat ce poartă numele de strâmtoarea Ponsonby. Aici își 
duceau traiul tribul și familia lui Jemmy Button. 


19 IANUARIE. — Trei baleniere și o iolă, cu un echipaj de 
douăzeci și opt de oameni, au pornit la drum sub comanda 
căpitanului FitzRoy. După-amiaza intram deja în gura estică 
a canalului. [...] 

După cum am mai spus, căpitanul FitzRoy avusese întâi 
de gând să-i ducă pe York Minster și pe Fuegia la tribul lor, 
pe coasta de vest; dar, cum ei și-au exprimat dorința de a 
rămâne aici: si cum locul era deosebit de prielnic, căpitanul 
FitzRoy a hotărât să debarce întregul grup, inclusiv pe mi- 
sionarul Matthews. Timp de cinci zile am trudit ca să le 
construim trei wigwamuri încăpătoare, să le ducem toate 
cele necesare pe uscat, să săpăm două grădini și să plantăm 
semințe. 

A doua zi după sosirea noastră (24 ianuarie), fuegienii 
s-au înființat de dimineață în număr mare; mama și frații 


a Golful Woollya; pasajele omise descriu călătoria echipajului de-a 
lungul canalului Beagle si a strâmtorii Ponsonby si sosirea la locul 
de baștină al lui Jemmy Button (n. red.). 

lui Jemmy și-au făcut de asemenea apariţia. Jemmy a recu- 
noscut de la o distanță uimitoare vocea răsunătoare a unuia 
dintre fraţii săi. Revederea lui Jemmy cu familia sa a fost 
mai puțin interesantă decât aceea dintre doi cai care se 
întâlnesc pe câmp după un timp îndelungat. N-au manifes- 
tat nici un fel de afecțiune, doar s-au holbat unii la alţii câ- 
teva clipe, pentru ca apoi mama să plece imediat în treaba 
ei. Cu toate acestea, am aflat de la York că mama lui Jemmy 
fusese profund mâhnită de pierderea fiului ei și că îl căutase 
peste tot, gândindu-se că bărbații care îl luaseră în barcă 
l-ar fi putut lăsa apoi pe undeva pe uscat. Femeile s-au ară- 
tat foarte interesate de Fuegia, înconjurând-o cu multă 
prietenie. Nu ne-a luat mult timp să observăm că Jemmy 
își uitase aproape de tot limba maternă. Cred că ar fi fost 
greu să mai găsești un om cu un vocabular atât de sărăcă- 
cios, căci și engleza lui era foarte aproximativă. Te apuca 
râsul, dar și mila, când îl auzeai adresándu-i-se fratelui 
său sălbatic în engleză, pentru ca apoi să-l întrebe în spa- 
niolá („no sabe?“2) dacă se făcea înțeles ori ba. [...] 

În seara de 7 februarie, după douăzeci de zile în care 
străbătuserăm trei sute de mile în bărci deschise, am ajuns 
din nou la bordul vasului Beagle. Pe data de 11, căpitanul 
FitzRoy, neínsotit de nimeni, le-a făcut o vizită fuegienilor 
si i-a găsit bine, deși li se mai furaserá din lucruri. 


În ultima zi din februarie a anului următor (1834), vasul 
Beagle a aruncat ancora într-un frumos golfulet de la capătul 
estic al canalului Beagle. Căpitanul FitzRoy se hotărâse să 
facă mișcarea îndrăzneață și, până la urmă, încununată de 
succes de a naviga împotriva vânturilor de la vest pe aceeași 
rută pe care o urmaserăm cu bărcile pentru a ajunge la 
Woollya. N-am dat de multi băștinași până sá ne apropiem 
de strâmtoarea Ponsonby, însă aici am zărit zece sau 


= „Nu știe?“ (n. red.). 

douásprezece canoe care se tineau dupá noi. Fuegienii nu 
înțelegeau de ce navigăm în volte şi, în loc sá ne întâmpine 
la fiecare voltá, se stráduiau zadarnic sá urmeze cursul nos- 
tru în zigzag. [...] 

La 5 martie am ancorat ín golful Woollya, dar n-am gásit 
acolo tipenie de om. Asta ne-a alarmat, întrucât la Ponsonby 
bástinasii ne-au dat de ínteles prin gesturi cá se iscaserá 
lupte; iar dupá aceea am auzit cá temutii oeni fácuserá o 
incursiune prin aceste locuri. Curánd insá s-a apropiat de 
noi o canoe cu un mic steag fluturánd ín vánt si am vázut 
că unul dintre bărbaţii din ea își spăla vopseaua de pe față. 
Acest bărbat nu era nimeni altul decât bietul Jemmy — acum 
un sălbatic slábut si speriat, cu părul lung lăsat în neorân- 
duială si înveșmântat doar cu o zdreantá legată la brâu. 
L-am recunoscut abia când a ajuns aproape de noi, deoarece, 
fiindu-i rușine, se întorsese cu spatele la vas. Îl lăsasem ro- 
tofei, curat si bine îmbrăcat; niciodată n-am mai văzut o 
asemenea schimbare radicală, dramatică, în rău. Cu toate 
acestea, imediat ce s-a îmbrăcat și și-a revenit din buimă- 
ceala primului moment, s-a dat pe brazdă. A luat masa cu 
căpitanul FitzRoy şi a mâncat cu aceleași bune maniere ca 
înainte. Ne-a spus că de mâncare avea „prea mult“ (ceea ce 
însemna suficient), că nu-i era frig, că rudele lui erau oameni 
de treabă și că nu voia să se întoarcă în Anglia. Mai pe seară 
ne-am dumirit si noi cum de Jemmy își schimbase într-atât 
ideile, căci şi-a făcut apariţia tânăra și frumoasa lui soţie. 
Cu obișnuita lui veselie, Jemmy a adus două piei de vidră 
minunate pentru doi dintre cei mai buni prieteni de-ai săi 
de pe vas, iar căpitanului i-a dăruit câteva săgeți și vârfuri 
de suliță făcute chiar de el. Ne-a spus că își construise o 
canoe și s-a lăudat că acum putea să lege câteva cuvinte în 
limba lui maternă! Însă cel mai curios lucru era că, de bună 
seamă, îi învățase pe ceilalți din tribul său o brumă de en- 
gleză, căci un bătrân ne-a anunțat dezinvolt că vine „Jemmy 

Button's wife“. Jemmy pierduse toate lucrurile pe care i le 
lăsaserăm. Ne-a povestit că York Minster își construise o 
canoe încăpătoare şi plecase cu câteva luni în urmă, împre- 
ună cu Fuegia!, către ţinuturile natale, dar că îşi luase adio 
în cel mai josnic mod cu putinţă: i-a convins pe Jemmy si 
pe maică-sa să vină și ei, iar pe drum i-a abandonat în tim- 
pul nopţii, luându-le tot ce aveau. 

Jemmy s-a dus să doarmă pe uscat, iar a doua zi dimi- 
neatá s-a întors si a rămas la bord până ce vasul s-a pus în 
mişcare, ceea ce a speriat-o cumplit pe nevasta lui, care a 
izbucnit într-un plâns isteric si nu s-a potolit decât atunci 
când şi-a văzut soțul înapoi lângă dânsa. Jemmy a plecat 
de pe vas încărcat cu numeroase daruri. Pe toţi ne-a întristat 
adânc gândul că îi strânseserăm mâna pentru ultima oară. 
Acum sunt încredințat că el ar fi fost la fel de fericit, ba poate 
chiar mai fericit, dacă nu și-ar fi părăsit patria niciodată. 
Nu putem decât să sperăm că nobilele speranţe ale căpita- 
nului FitzRoy se vor împlini și că inimoasele sacrificii făcute 
de el pentru acești fuegieni îi vor fi răsplătite într-o bună 
zi, când vreun marinar naufragiat va primi o mână de ajutor 
de la urmașii lui Jemmy Button și ai tribului său. După ce 
s-a înapoiat la țărm, Jemmy a aprins un foc pentru noi, iar 
fumul s-a ridicat în rotocoale spre cer ca un ultim și lung 
rămas-bun, în timp ce vasul se îndrepta deja spre larg. [...] 


a „Nevasta lui Jemmy Button“ (n. tr.). 

1. Căpitanul Sullivan, care, după călătoria pe Beagle, a fost însăr- 
cinat cu cartografierea insulelor Falkland, a stat de vorbă în 1842 (?) 
cu un marinar de pe o ambarcatiune de pescuit foci, iar acesta i-a po- 
vestit plin de uimire că, pe când se aflau în partea apuseană a strâm- 
torii Magellan, a urcat la bord o băștinașă care o rupea pe englezește. 
Nu încape îndoială că era Fuegia Basket. A trăit (mi-e teamă că asta 
implică și alte lucruri) câteva zile la bord. 


CAPITOLUL XIV 


CHILOÉ” SI CONCEPCIÓN: 
MARELE CUTREMUR 


La 15 ianuarie [1835] am părăsit portul Low, iar trei zile 
mai târziu ancoram pentru a doua oară în golful San Carlos 
din Chiloé. Pe 19, noaptea, vulcanul Osorno a erupt. La mie- 
zul noptii, santinela a observat ceva asemánátor cu o stea 
mare; aceastá stea a crescut din ce ín ce, ¡ar pe la orele trei 
eram martorii unui spectacol grandios. Cu ajutorul unei lu- 
nete, am văzut, în mijlocul unei vâlvătăi enorme, tot felul 
de obiecte negre care erau azvârlite în aer și cădeau apoi 
unul după altul, într-o succesiune constantă. Lumina era 
suficient de puternică încât să producă reflexii lungi și aprinse 
pe suprafaţa mării. Se pare că în aceste părți ale Anzilor 
craterele aruncă frecvent în atmosferă mari mase de materie 
topită. Mi s-a spus că în timpul eruptiilor vulcanului Cor- 
covado sunt proiectate către cer mase enorme care apoi ex- 
plodează în aer, desenând tot felul de forme fantastice, precum 
copaci; aceste mase trebuie să aibă dimensiuni uriașe, căci 
ele pot fi zărite de pe înălțimile din preajma golfului San 


a Insulá din Oceanul Pacific, aflată în imediata apropiere a coas- 
tei vestice a Americii de Sud și devenită în 1826 parte a republicii 
Chile. Are o lungime de 190 km pe axa nord-sud și o lățime medie de 
55-65 km (n. red.). 

b Din iunie 1834 până la începutul lui septembrie 1835, vasul 
Beagle a cartografiat coasta vestică a Americii de Sud. La 7 septem- 
brie 1835, întreg echipajul părăsea țărmul peruan, îndreptându-se 
spre arhipelagul Galâpagos (n. red.). 

Carlos, care se află la nu mai puţin de nouăzeci si trei de 
mile depărtare de Corcovado. Dimineaţa, vulcanul s-a potolit. 

Am fost surprins să aflu mai apoi că Aconcagua, aflat 
480 de mile mai la nord în Chile, a erupt în aceeași noapte, 
Și încă și mai surprins să aud că marea erupție a vulcanului 
Cosigúina (la 2 700 de mile nord de Aconcagua), însoţită de 
un cutremur care s-a simțit pe o distanță de 1 000 de mile, 
s-a petrecut tot în acest interval de șase ore. Această coin- 
cidentá e cu atât mai remarcabilă, cu cât Cosigiiina dormita 
de douăzeci și şase de ani, în vreme ce Aconcagua dăduse 
și mai rar semne de activitate. Ar fi greu să începi să specu- 
lezi dacă această potrivire este rodul întâmplării sau pune 
în evidență anumite legături subterane. Dacă Vezuviul, Etna 
si Hekla din Islanda (care sunt relativ mai aproape unul 
de celălalt decât vulcanii sud-americani pomeniti mai sus) 
ar erupe în aceeași noapte, acest lucru ar fi considerat o coin- 
cidentá remarcabilă, însă faptul este cu atât mai remarcabil 
în America de Sud, unde cele trei cratere fac parte din ace- 
lași lanţ muntos și unde vastele câmpii de pe întreaga coastă 
de est, laolaltă cu cochiliile recente împrăștiate de-a lungul 
a peste a 000 de mile pe coasta de vest, demonstrează actiu- 
nea uniformă și conjugată a forțelor de elevaţie. í...) 


4 FEBRUARIE. — Vasul nostru a părăsit insula Chiloé. În 
ultima săptămână am făcut mai multe excursii scurte. Una 
dintre ele a avut drept scop examinarea unui mare strat de 
cochilii aparținând unor specii existente azi, strat situat la 
„o înălțime de 350 de picioare peste nivelul mării: printre co- 
chilii creșteau acum copaci falnici. De asemenea, am făcut o 
excursie călare la Punta Huechucucuy. Cáláuza mea cunos- 
tea ţinutul până în cele mai mici amănunte, căci ori de câte 
ori treceam pe lângă un râușor, un golfulet sau un punct 
oarecare ținea să-mi comunice numele indian al locului. La 
fel ca în Tara de Foc, limba indienilor de pe aceste meleaguri 
este admirabil adaptată pentru a denumi cele mai mărunte 

variatii ale peisajului. Cred cá noi toti am fost bucurosi sá 
plecám din Chiloé; cu toate acestea, dacá lásám deoparte plo- 
ile întunecate si nesfársite de iarnă, Chiloé ar putea trece 
drept o insulă fermecătoare. De asemenea, e ceva plăcut în 
simplitatea si politetea umilă a locuitorilor nevoiasi. 

Am navigat spre nord de-a lungul coastei, însă din pricina 
vremii proaste am ajuns la Valdivia abia în noaptea de 8 fe- 
bruarie. A doua zi dimineață am pornit cu barca spre oraș, 
aflat la vreo zece mile de port. Am urmat în amonte traseul 
râului, trecând pe lângă câteva colibe cu petice de pământ 
defrișate care întrerupeau din loc în loc pădurile nesfârșite 
şi întâlnind uneori câte o canoe cu o familie de indieni. Ora- 
sul se întinde pe malurile joase ale râului si este atât de plin 
de meri, încât străzile par alei într-o livadă. N-am văzut nici 
o altă ţară în care merii s-o ducă atât de bine precum în 
această parte umedă a Americii de Sud: marginile drumu- 
rilor erau nápádite de puieti de măr rásáriti de la sine. [...] 


20 FEBRUARIE. — Această zi va rămâne în istoria Valdiviei 
drept ziua în care s-a petrecut cel mai devastator cutremur 
din câte au trăit chiar și cei mai vârstnici dintre locuitori. 
Eu mă aflam pe țărm și mă întinsesem la umbră, în pădure, 
ca sá mă odihnesc puțin. Cutremurul a început subit si a 
ținut două minute, chiar dacă mie mi s-a părut că a durat 
mai mult de atât. Simteam foarte clar cum se zguduie pă- 
mântul. Eu și companionul meu am avut senzaţia că oscila- 
tiile veneau dinspre est, în vreme ce alții erau de părere că 
emanaseră dinspre sud-vest, ceea ce arată că uneori nu-i de- 
loc ușor sá determini direcția vibratiilor. Statul în picioare 
nu era dificil, însă mișcarea pământului aproape că îmi dă- 
dea amețeli: ea semăna cu mișcarea unui vas prins într-un 
vârtej sau, mai bine zis, cu trăirile unui patinator care, alu- 
necând pe o gheaţă subţire, simte cum aceasta cedează sub 
greutatea trupului său. 

Un cutremur puternic ne zguduie pe dată reprezentările 
adânc înrădăcinate: pământul, simbolul ultim al stabilității, 
se mișcă sub picioarele noastre precum o crustă subţire la 
suprafața unui lichid; într-o clipită, ființa noastră e cuprinsă 
de o idee stranie de nesiguranţă pe care nici ore întregi de 
reflecţii nu ar fi putut-o sădi în minte. În pădure, sub copacii 
care se legănau în bătaia brizei, am simţit că se zgáltáie 
pământul, dar altminteri n-am băgat de seamă nimic neobis- 
nuit. Căpitanul FitzRoy și câţiva ofițeri se aflau în oraș la 
acel moment, iar acolo totul a fost mult mai tulburător: ca- 
sele, construite din lemn, nu s-au prăbuşit, însă au fost scu- 
turate violent, iar bârnele și grinzile au început să pârâie, 
mai-mai să crape. Infricosati peste poate, oamenii s-au ná- 
pustit afară din case. Scenele de acest fel creează acea oroare 
desăvârșită pe care o cunosc toţi cei care au văzut și simţit 
pe viu un cutremur. În pădure, fenomenul era din cale afară 
de interesant, dar nu-ți dădea fiori. Mareea a fost afectată 
într-un mod ciudat. Mișcarea pământului s-a produs în tim- 
pul refluxului, iar o bătrână care se afla atunci pe plajă 
mi-a spus că apele s-au revărsat foarte repede spre coastă, 
fără a forma însă valuri mari, și au ajuns până la nivelul 
fluxului, pentru ca apoi să se retragă la fel de repede; linia 
care delimita pe plajă nisipul uscat de cel umed confirma 
spusele bătrânei. Aceeași schimbare rapidă, dar nu năval- 
nică, a nivelului mării a fost observată cu câțiva ani în urmă 
şi pe insula Chilo6, când a avut loc un cutremur mic, și a 
semănat o spaimă neîntemeiată printre locuitori. În cursul 
serii s-au mai produs câteva zguduituri slabe, care au iscat 
însă în port tot felul de curenți bizari, unii dintre ei de o forță 
considerabilă. 


4 MARTIE. — Am intrat în portul Concepción. În timp ce va- 
sul înainta cu greu spre punctul de ancorare, eu am debarcat 

pe insula Quiriquina. Responsabilul domeniului a sosit în 
grabă ca să-mi povestească despre urmările groaznice ale 

cutremurului din 20 februarie: „Nici o casă din Concepción 
sau Talcahuano (portul) n-a mai rămas în picioare; șaptezeci 
de sate au fost distruse; iar un val uriaș a năvălit spre port 
și aproape că a luat cu el ruinele din Talcahuano.“ Dovezi 
pentru această ultimă relatare am văzut din abundență, 
căci întreaga coastă era presărată cu bârne și piese de mobi- 
lier, de parcă ar fi naufragiat acolo o mie de vase. Pe lângă 
nenumărate scaune, mese, rafturi si asa mai departe, am 
văzut și mai multe acoperișuri de case care fuseseră luate 
de ape aproape întregi. Nici depozitele din Talcahuano nu 
au fost ferite, si pe țărm erau împrăștiați saci imenși cu 
bumbac, ierburi și alte mărfuri de mare căutare. Făcând 
înconjurul insulei, am observat că numeroase fragmente 
de roci care trebuie să fi fost până de curând scufundate la 
mari adâncimi — judecând după organismele marine prinse 
de ele — fuseseră azvârlite până sus pe plajă; una dintre aceste 
bucăţi de rocă era lungă de șase picioare, lată de trei și groasă 
de două. 

Insula însăși lăsa să se cunoască la fel de clar puterea 
copleșitoare a cutremurului pe cât vădea plaja forța marelui 
val care a urmat. În multe locuri, solul era fisurat pe direcţia 
nord-sud, probabil în urma cedării laturilor paralele și abrupte 
ale acestei insule înguste. În apropierea falezelor se vedeau 
fisuri late și de un yard. Mase enorme de rocă se prăvăliseră 
deja pe plajă și locuitorii spuneau că, după ce va începe 
sezonul ploilor, vor urma alunecări de teren mult mai grave. 
Efectul cutremurului asupra ardeziilor dure care alcătuiesc 
temelia insulei era și mai curios: partea superioară a unor 
coame înguste era sfărâmată în mii de bucăţi, de parcă ar 
fi fost aruncată în aer cu explozibil. Acest fenomen, pus în 
evidență de rupturile proaspete și de solul deplasat, trebuie 
să se fi petrecut doar la suprafaţă, altfel n-ar mai exista un 
singur bloc de stâncă pe tot teritoriul chilian; o asemenea 
concluzie este plauzibilă și pentru că, după cum știm, supra- 
fața unui corp supus vibratiilor este afectată altfel decât 


La arat pe insula Chiloé (sus; gravură după P.P. King). Jos, rămășițele 
catedralei din Concepción după marele cutremur din 1835 (gravură 
după John Clements Wickham). 

Bandit sud-american (sus); jos, Valparaíso (acuarele de C. Martens, 
1834). 

partea sa centrală. Poate că tocmai din acest motiv cutremu- 
rele nu provoacă în minele de mare adâncime pagube atât 
de cumplite pe cât ne-am aștepta. Cred că această zguduire 
a izbutit să reducă proporţiile insulei Quiriquina într-un 
mod mai accentuat decât ar fi făcut-o acţiunea obișnuită a 
mării și a vremii în decursul unui secol întreg. 

A doua zi am debarcat la Talcahuano, iar apoi am pornit 
călare spre Concepción. Si un oras, si celălalt înfățișau cel 
mai teribil, dar si cel mai interesant spectacol din cáte am 
vázut vreodatá. Privelistea trebuie sá fi fost si mai impre- 
sionantă pentru cineva care cunoscuse cele două orașe înain- 
tea catastrofei; ruinele îngrămădite una într-alta prezentau 
privitorului un asemenea talmes-balmes și întreaga impre- 
sie era atât de departe de ideea generală a unei zone locui- 
bile, încât cu greu îţi puteai imagina cum arătaseră aceste 
locuri mai înainte. Cutremurul a început la unsprezece și 
jumătate dimineața. Dacă s-ar fi pornit noaptea, cea mai 
mare parte populaţiei (care numai în această provincie nu- 
márá mii si mii de suflete) ar fi pierit. Asa, au murit mai pu- 
tin de o sută de locuitori. Ceea ce i-a salvat a fost obiceiul 
urmat cu sfințenie de a da buzna afară din casă la primele 
semne de cutremur. În Concepción, fiecare casă izolată si 
fiecare rând de case alcătuiau maldăre sau șiruri de ruine, 
dar în Talcahuano, din cauza marelui val abătut asupra 
coastei, abia se putea distinge câte un strat de cărămizi, de 
ţigle sau de bârne și, ici-colo, câte o rămășiță de zid. Astfel, 
Concepción, deşi nu era distrus în totalitate, prezenta o ima- 
gine mai cumplită și, dacă mi-e îngăduit să spun asta, mai 
pitorească. Primul șoc a venit foarte brusc. La Quiriquina, 
responsabilul domeniului mi-a mărturisit că a priceput ce 
se întâmplă în clipa când a fost prăvălit la pământ laolaltă 
cu calul său. S-a ridicat, dar iarăși a fost trântit jos. Omul 
mi-a mai spus că niște vaci care pásteau pe povárnisul abrupt 
al coastei s-au dus de-a rostogolul în mare. Valul cel mare 
a pricinuit pierderea multor vite: șaptezeci de animale de 

pe o insulă joasă din capul golfului fuseseră luate de ape și 
se înecaseră. Oamenii cred că acesta a fost cel mai pustiitor 
cutremur care s-a produs vreodată în Chile, dar, deoarece 
cutremurele de o asemenea gravitate nu au loc decât la in- 
tervale lungi de timp, nu putem avea nici o certitudine. De 
fapt, chiar si un cutremur mult mai puternic n-ar fi oferit 
un tablou prea diferit, căci și așa totul fusese distrus. Cutre- 
murul cel mare a fost urmat de numeroase zguduituri mai 
slabe: numai în primele douăsprezece zile s-au numărat pe 
puţin trei sute. [...] 

La scurt timp după ce a lovit cutremurul, oamenii au 
zărit, la o distanţă de trei sau patru mile, un val uriaș care 
avansa spre uscat; în mijlocul golfului avea contururi line, 
dar când a ajuns la țărm a spulberat casele si copacii, înain- 
tând cu o forță de neoprit. La capul golfului, s-a spart într-un 
sir infricosátor de creste învolburate care s-au ridicat cu 23 
de picioare peste punctul maxim al mareei. Forţa talazurilor 
trebuie să fi fost colosală, fiindcă în zona fortului un tun 
care cântărea împreună cu afetul circa patru tone a fost 
luat cu totul de ape si împins pe o distanţă de 15 picioare. 
Un schooner a fost dus până în mijlocul ruinelor, la 200 de 
yarzi în interior. Primul val a fost urmat de alte două, care 
în retragere au luat cu ele numeroase rămășițe plutitoare. 
Într-o parte a golfului, un vas a fost dus hăt departe pe țărm, 
pentru a fi luat înapoi de apele în retragere, împins din nou 
pe tárm de următorul val și luat îndărăt de ape. În altă parte, 
două vase mari ancorate aproape unul de celălalt au fost 
rotite în vâltoare de așa manieră, încât cablurile lor s-au 
încolăcit de trei ori: astfel, deși ancorate la o adâncime de 
36 de picioare, ele au ajuns pe fundul apei, rămânând acolo 
câteva minute bune. Probabil că valul cel mare a avansat 
destul de încet, căci locuitorii din Talcahuano au avut timp 
să se refugieze pe colinele din spatele orașului, în vreme ce 
niște marinari au vâslit spre marea deschisă, socotind că 
barca lor va putea să încalece valul dacă vor ajunge la el îna- 

inte să se spargă. O bătrână s-a urcat într-o barcă împreună 
cu un copil de patru sau cinci ani, dar, fiindcă n-avea cine 
să vâslească, barca a fost azvârlită într-o ancoră și ruptă 
în două; bătrâna s-a înecat, dar copilul s-a agăţat de rămă- 
sitele bărcii si a fost salvat câteva ore mai târziu. La sosirea 
noastră încă mai erau bălți de apă sărată printre ruinele 
caselor, iar copiii se jucau în ele cu bárcute făcute din scaune 
şi mese rupte, părând să fie tot atât de veseli pe cât erau 
de nefericiti părinţii lor. Si totuși, toată lumea era mult mai 
voioasă și mai sprintenă decât ar fi fost de așteptat în ase- 
menea împrejurări. Cum distrugerea se abătuse asupra 
tuturor, nimeni nu se simțea mai bătut de soartă decât cei- 
lalti și nu-și putea bănui cunoștințele de răceală sau indife- 
rentá — purtări ce sunt adesea mai greu de suportat chiar 
decât pierderea avutului. Domnul Rouse: şi-a petrecut prima 
săptămână după dezastru într-o grădină, sub niște meri, 
împreună cu un grup numeros pe care, cu multă generozi- 
tate, îl luase sub aripa sa. La început, cu toții erau atât de 
veseli de parcă s-ar fi aflat la un picnic, însă mai apoi a în- 
ceput o ploaie torențială și situaţia lor s-a înrăutățit, căci 
nu aveau nici un adăpost. 

În admirabila sa relatare asupra cutremurului, căpitanul 
FitzRoy consemnează că s-au observat două explozii în aria 
golfului: una asemenea unei coloane de fum și cealaltă adu- 
când cu jetul unei balene uriașe. De asemenea, apa părea 
să clocotească peste tot, iar după un timp „s-a înnegrit și a 
răspândit un miros neplăcut, ca de pucioasă“. Aceste din 
urmă fenomene au fost observate și în golful Valparaiso în 
timpul cutremurului din 1822; ele ar putea fi explicate prin 
agitarea málului de pe fundul mării, care conține materie 
organică în putrefacție. În golful Callao, am privit într-o zi 
calmă un vas care se pusese în mișcare și am observat că, 
în timp ce lanţul ancorei se târa pe fundul apei, în urma 


a Consulul englez de la Concepción (n. red.). 

vasului ieseau la suprafață bule de aer. Oamenii simpli din 
Talcahuano erau incredintati că marele cutremur fusese 
provocat de niște cotoroante indiene care, mâniindu-se din- 
tr-o pricină sau alta, astupaseră vulcanul Antuco cu doi ani 
în urmă. Această credință naivă are și ceva instructiv: ea 
ne arată că experienţa i-a condus pe locuitori către obser- 
vatia că există o legătură între înăbușirea activităţii vulca- 
nilor și zguduiturile pământului. lar explicaţia vrăjitoriei 
apare exact în punctul în care percepţia asupra cauzei și 
efectului dă greș: anume acolo unde e vorba de înfundarea 
craterului vulcanic. Credinţa aceasta e cu atât mai curioasă, 
cu cât, potrivit căpitanului FitzRoy, este de presupus că 
vulcanul Antuco nu-și încetase defel activitatea. t...) 

În timpul aproape tuturor cutremurelor puternice, apele 
mărilor învecinate devin foarte agitate. Această agitație pare 
să fie în general de două feluri, asa cum s-a întâmplat și la 
Concepción: mai întâi, în momentul zguduiturii, marea urcă 
lin inundând ţărmul, apoi se retrage la fel de lin; în al doilea 
rând, după câtva timp întreaga masă a apelor se retrage din- 
spre coastă, pentru ca apoi sá se înapoieze cu o forță cople- 
sitoare. Primul fenomen pare să fie o consecință imediată 
a cutremurului, care afectează într-un mod diferit o masă 
lichidă și o masă solidă, astfel încât apare o uşoară modifi- 
care în relaţia dintre cele două niveluri. Însă al doilea feno- 
men este mult mai important. Știm sigur că în timpul celor 
mai multe cutremure, mai ales în timpul celor de pe coasta 
de vest a Americii, prima mare mișcare a apelor a fost de 
retragere. Unii autori au încercat să explice acest lucru 
avansând ipoteza că apele își păstrează nivelul, în timp ce 
pământul oscilează într-o mișcare de ridicare. Dar, cu sigu- 
rantá, apele din apropierea uscatului, chiar si cele aflate la 
coaste abrupte, ar trebui să participe la ridicarea fundului 
mării. Dincolo de asta, așa cum a evidenţiat domnul Lyell, 
mișcări similare ale apelor s-au petrecut și la țărmurile 
unor insule aflate foarte departe de linia principală a zgu- 

duiturii, de pildă lângă insulele Juan Fernândez în cazul 
acestui cutremur sau lângă Madeira în cazul faimosului 
cutremur de la Lisabona. Eu cred (deși subiectul este încă 
plin de necunoscute) că un val, oricum s-ar forma, atrage 
mai întâi apa dinspre ţărmul de care se va sparge apoi: am 
constatat că asa se întâmplă si cu micile valuri produse de 
paletele vaselor cu aburi. Remarcabil este că, în vreme ce 
Talcahuano și Callao (de lângă Lima), situate amândouă 
la capătul unor golfuri vaste cu ape puţin adânci, au fost 
năpădite de valuri mari ori de câte ori au avut loc cutremure 
puternice, Valparaiso, aflat în proximitatea unor ape foarte 
adânci, n-a fost niciodată inundat, deși a trecut adesea prin 
cutremure dintre cele mai severe. Dat fiind că valul cel mare 
nu vine imediat după cutremur, ci uneori chiar și o jumătate 
de oră mai târziu, și dat fiind că insulele îndepărtate sunt 
afectate în același mod ca zonele de coastă aflate aproape 
de focarul zguduiturii, s-ar părea că valul se formează în larg. 
Și, pentru că lucrurile se petrec îndeobște în acest fel, cauza 
trebuie să fie una generală: cred că valul se formează dintâi 
acolo unde apele adânci ale oceanului, mai puțin agitate de 
zguduirea pământului, se întâlnesc cu apele din apropierea 
țărmului, care au luat parte la mișcările uscatului. De ase- 
menea, s-ar părea că dimensiunile pe care le ia valul variază 
în funcţie de întinderea mai mare sau mai mică a apelor pu- 
tin adânci care au fost agitate dimpreună cu fundul pe care 
se află. 


Cel mai însemnat efect al acestui cutremur a constat într-o 
ridicare durabilă a uscatului, deși ar fi probabil mult mai 
nimerit să vedem în aceasta cauza, iar nu efectul. Nu există 
nici un dubiu că uscatul dimprejurul golfului Concepción 
s-a ridicat cu două sau trei picioare; însă se cuvine să men- 
tionez că, deoarece marele val a șters vechile linii ale fluxului 
de pe povárnisul malului nisipos, singura dovadă a acestei 
ridicări este mărturia unanimă a locuitorilor că o mică 

aglomerare de stánci care acum devenise vizibilá se afla 
înainte sub ape. Pe insula Santa María, aflată la o distanță 
de treizeci de mile, ridicarea solului era și mai pronunțată: 
într-o parte a ei, căpitanul FitzRoy a găsit scoici de midii 
putrezinde care erau încă lipite de stânci la zece picioare 
deasupra nivelului fluxului; or, înainte de cutremur, local- 
nicii se scufundau în timpul refluxului ca să culeagă aceste 
scoici. Ridicarea acestui ținut prezintă un interes deosebit, 
nu numai pentru că el a mai trecut prin multe alte cutre- 
mure severe, dar și pentru că găsim aici un număr impre- 
sionant de cochilii marine, împrăștiate peste tot până la 
înălțimea de 600 de picioare, ba poate chiar de 1000 de 
picioare. După cum am amintit deja, la Valparaiso cochilii 
similare se găsesc la înălțimea de 1 300 de picioare: nu în- 
cape îndoială că această ináltare accentuată a fost produsă 
de mici ridicări succesive, de felul celei care a însoţit sau a 
cauzat cutremurul din acest an, precum și de o ridicare în- 
ceată si imperceptibilá care, în mod cert, continuă si astăzi 
în anumite zone ale coastei. 

Insula Juan Fernândez, aflată la 360 de mile spre nord- 
est, a fost zguduită atât de puternic de cutremurul din 20 
februarie, încât ramurile copacilor au început să se lovească 
unele de altele, iar un vulcan subacvatic a erupt foarte 
aproape de țărm. Sunt fapte cu atât mai semnificative, cu 
cât și în timpul cutremurului din 1751 această insulă a fost 
afectată mult mai sever decât alte locuri aflate la aceeași 
distanță de Concepci6n, ceea ce pare să indice că există o 
legătură între cele două puncte. Insula Chiloé, situată la 
circa 340 de mile în direcție sudică de Concepción, pare să 
fi fost zgâlțâită mai tare decât zona intermediară a Valdiviei: 
dacă în acest din urmă district vulcanul Villarrica nu s-a ma- 
nifestat în nici un fel, în Anzii din vecinătatea insulei Chiloé 
doi vulcani au erupt simultan. Acești doi vulcani, precum 
si alții din apropiere, și-au continuat erupția multă vreme, 
iar zece luni mai târziu au fost stárniti din nou de un alt 

cutremur produs la Concepción. Câţiva táietori de lemne 
care se aflau la poalele unuia dintre acești vulcani n-au sim- 
tit deloc cutremurul din 20 februarie, deși întreaga regiune 
era scuturată violent: în acest caz, avem de-a face cu o 
erupție vulcanică care înfrânează cutremurul și îi ia locul, 
ceea ce s-ar fi întâmplat si la Concepción, după părerea 
oamenilor simpli, dacă vulcanul Antuco n-ar fi fost astupat 
prin vrăjitorie. Doi ani si nouă luni mai târziu, Valdivia si 
Chiloé au fost zgáltáite din nou, de data aceasta mai tare 
decât în 20 februarie, iar o insulă din arhipelagul Chonos 
s-a ridicat definitiv cu mai mult de opt picioare. Pentru a 
înţelege mai bine scara la care au loc aceste fenomene, voi 
pretinde o clipă (la fel cum am făcut și în cazul ghețarilor) 
că ele s-ar petrece la distanțe corespunzătoare din Europa. 
În acest caz, pământul cuprins între Marea Nordului si 
Marea Mediteraná ar fi puternic scuturat, si ín acelasi timp 
o portiune insemnatá a coastei rásáritene a Angliei s-ar 
ridica permanent, împreună cu câteva insule periferice; un 
șir de vulcani de pe coasta Olandei ar deveni activ, iar o 
altă erupție s-ar produce pe fundul apei aproape de țărmul 
nordic al Irlandei, în sfârșit, vechile cratere din Auvergne, 
Cantal și Mont d'Or ar trimite spre cer coloane de fum ne- 
gru si ar rămâne în activitate o lungă perioadă de timp. După 
doi ani și nouă luni, o mare parte a Franţei, din centrul tá- 
rii până la Canalul Mânecii, ar fi zgâlțâită de un nou cutre- 
mur, iar în Mediterană o insulă s-ar înălța definitiv. 

Aria din care a erupt materie vulcanică pe 20 februarie 
are 720 de mile într-o direcţie și 400 de mile în cealaltă 
direcție, aflată în unghi drept față de prima: așadar, cel mai 
probabil aici se întinde un lac subteran de lavă care are de 
două ori suprafața Mării Negre. Relaţia intimă și complexă 
în care, după cum am văzut, s-au aflat forțele de ridicare și 
cele de erupție în decursul acestui şir de fenomene ne îndrep- 
táteste să conchidem că forțele care ridică puţin câte puțin 
continentele și cele care la anumite intervale elimină materie 

vulcanică prin deschizáturi ale pământului sunt, de fapt, 
identice. Consider, din mai multe motive, cá zguduiturile 
dese de pe aceastá portiune de coastá sunt cauzate atát de 
ruperea stratelor — urmare necesară a tensiunii acumulate 
în timpul înălțării solului —, cât si de injectarea lor cu roci 
topite. Aceste ruperi si injectări, repetate suficient de des 
(iar cutremurele, după cum știm, afectează în mod repetat 
aceleași zone în aceeași manieră), ar forma în cele din urmă 
un lanț de coline; lunguiata insulă Santa María, care s-a 
înălțat de trei ori mai mult decât zonele dimprejur, pare să 
treacă acum prin acest proces. Cred că axa solidă a unui 
munte se deosebește, în modul său de formare, de o colină 
vulcanică doar prin aceea că roca topită a fost în mod repetat 
injectată în loc să fie în mod repetat evacuată. Mai mult, 
cred că nu putem explica structura marilor lanțuri mun- 
toase, precum aceea a Anzilor, unde stratele care acoperă 
axa de rocă plutonică injectată au fost împinse către muchii 
de-a lungul mai multor linii paralele și adiacente de ridicare, 
dacă nu luăm în considerare ideea că acea axă a fost injec- 
tată în mod repetat, si anume la intervale destul de lungi 
pentru a permite părților superioare să se răcească și să se 
solidifice; căci, dacă stratele ar fi fost împinse dintr-odată 
în poziţiile lor de acum, care sunt puternic înclinate, verti- 
cale, ba chiar răsucite, măruntaiele pământului s-ar fi revăr- 
sat nestăvilite, și, în loc să se ajungă la axe abrupte de roci 
solidificate sub mare presiune, torentele de lavă s-ar fi scurs 
din nenumărate puncte de-a lungul fiecărei linii de ridicare.! 


1. Pentru o dare de seamă completă asupra fenomenelor vulcanice 
care au însoțit cutremurul din 20 februarie și pentru concluziile ce 
pot fi desprinse din aceste fenomene, recomand să se consulte volu- 
mul V din Geological Transactions. 


CAPITOLUL XVII 


ARHIPELAGUL GALÁPAGOS 


15 SEPTEMBRIE [1835]. — Acest arhipelag este compus din 
zece insule principale, dintre care cinci sunt considerabil 
mai mari decât celelalte. Se află sub ecuator, la cinci sau 
șase sute de mile vest de coasta Americii. Toate insulele sunt 
formate din roci vulcanice, cele câteva fragmente granitice 
lustruite într-un mod ciudat și alterate de căldură nefiind 
deloc reprezentative. Unele dintre craterele ce domină insu- 
lele mai mari au dimensiuni impresionante, atingând înăl- 
timi cuprinse între trei si patru mii de picioare; pe pantele 
lor se zăresc nenumărate orificii mai mici. Nu ezit să afirm 
că sunt cel puţin două mii de cratere pe întreg arhipelagul. 
Craterele sunt formate fie din lavă sau zgură, fie din tuf 
admirabil stratificat, cu aspect de gresie. În cele mai multe 
cazuri, craterele alcătuite din tufuri vulcanice prezintă for- 
me perfect simetrice; ele au luat naștere în urma eruptiilor 
de nămol vulcanic fără lavă. Este remarcabil faptul că toate 
cele douăzeci și opt de cratere de tuf examinate de mine 
aveau latura sudică fie mult mai joasă decât celelalte laturi, 
fie spartă și înlăturată. Întrucât e aproape sigur că toate 
aceste cratere s-au format pe fundul mării, și întrucât valu- 
rile iscate de alizee și apele învolburate din largul Pacificului 
își unesc aici forțele spre a lovi laolaltă coastele sudice ale 
insulelor, starea de eroziune uniformă a craterelor alcătuite 
din tuf moale este lesne de explicat. 

Clima nu este excesiv de fierbinte, dacă ne gândim la fap- 
tul că arhipelagul se află imediat sub ecuator; aceasta pare 

să se datoreze înainte de toate apelor foarte reci aduse aici 
de marele curent venit de la Polul Sud. Cu excepția unui 
sezon scurt, plouă foarte puțin, dar chiar și atunci ploile sunt 
neregulate. Totuși, de obicei norii se lasă foarte jos. Asa se 
face că, în vreme ce părțile joase ale insulelor sunt sterpe, 
regiunile mai înalte, cu altitudini de peste o mie de picioare, 
au o climă umedă și se bucură de o vegetaţie destul de abun- 
dentă. Acest lucru este valabil mai ales pentru coastele aflate 
în calea vânturilor, căci ele captează și condensează primele 
vaporii din atmosferă. 

În dimineaţa de 17 septembrie am debarcat pe insula 
Chatham, care, asemenea surorilor ei, își înalță din mare 
conturul lin și rotund, întrerupt ici-colo de dâmburi — rămă- 
site ale vechilor cratere. La prima vedere, locul nu avea ni- 
mic ademenitor. Stratul de lavă bazaltică neagră, incretit 
în valuri neregulate și brăzdat de crăpături mari, era aco- 

perit de nenumărate tufișuri pipernicite, arse de soare, care 
dădeau doar firave semne de viață. Suprafaţa uscată și sco- 
rojită, încinsă de dogoarea amiezii, făcea ca aerul să pară 
închis si înăbușitor, ca într-un cuptor. Aveam senzaţia că 
până și tufisurile emană un miros urât. Desi m-am străduit 
să adun cât mai multe plante, n-am reușit să găsesc decât 
foarte puţine; examinând aceste buruieni prăpădite, ai fi 
zis că proveneau dintr-o floră arctică, nicidecum dintr-una 
ecuatorială. De la oarecare depărtare, tufisurile par la fel de 
lipsite de frunze ca pomii de pe meleagurile engleze în tim- 
pul iernii; astfel, mi-a luat ceva timp până să descopăr că 
aproape toate plantele erau complet înfrunzite, ba mai mult, 
că mare parte dintre ele dăduseră în floare. Tufisul cel mai 
des întâlnit face parte din familia euforbiaceelor; o acacia 
şi un cactus mare, cu o înfățișare bizară, sunt singurii ar- 
buști care oferă un pic de umbră. Se zice că, după sezonul 
ploios, porțiuni întinse ale insulelor se îmbracă în verdeață — 
ce-i drept, doar pentru scurtă vreme. Insula vulcanică Fer- 
nando de Noronha, situată, din mai multe puncte de vedere, 
în condiţii asemănătoare, este singurul loc în care am mai 
văzut o vegetaţie care să aducă în oarecare măsură cu aceea 
din insulele Galápagos. 

Vasul Beagle a făcut ocolul insulei Chatham și a ancorat 
în mai multe golfuri. Într-o noapte am dormit pe țărm, într-o 
parte a insulei unde se găseau o sumedenie de trunchiuri 
de con negre: de pe o mică ridicătură, am numărat nu mai 
puţin de șaizeci, toate având în vârf cratere mai mult sau 
mai puţin întregi. Majoritatea lor constau doar dintr-un inel 
de zgură roșie cimentată laolaltă și nu se ridicau la mai mult 
de cincizeci până la o sută de picioare deasupra covorului 
de lavă; nici unul nu prezenta semne de activitate recentă. 
Toată suprafața acestei părţi a insulei pare să fi fost găurită, 
aidoma unei site, de aburii subterani; ici-colo, lava gâlgâindă 
s-a umflat, ridicându-se în bule mari; iar în alte locuri tava- 
nele unor peșteri formate în același fel s-au prăbușit, lăsând 

în urmă gropi circulare cu pante abrupte. Cu forma lor regu- 
lată, craterele dădeau ținutului un aspect artificial, care 
îmi amintea de acele părţi din Staffordshire unde sunt cele 
mai multe turnătorii de fier. Era o zi toridă, iar hoinăritul 
pe suprafaţa rugoasă și strecuratul prin încâlceala reliefului 
m-au obosit peste măsură. Însă curiozitatea acestui peisaj 
ciclopian mi-a recompensat toate eforturile. În peregrinările 
mele am întâlnit două broaște țestoase uriașe. Cred că fie- 
care dintre ele cântărea pe puţin două sute de livre:. Una 
mânca o bucată de cactus si, când m-am apropiat de ea, m-a 
privit fix si apoi s-a îndepărtat greoi; cealaltă a scos un șu- 
ierat grav și și-a vârât capul în carapace. Aceste reptile 
imense, înconjurate de lavă neagră, de arbuști fără frunze 
si de cactuși gigantici, aproape că-mi păreau niște animale 
venite din timpuri antediluviene. Cele câteva păsări cu pe- 
naj întunecat se sinchiseau prea puţin de mine sau de ma- 
rile țestoase. 


23 SEPTEMBRIE. — Vasul Beagle a ajuns la insula Charles. 
Deși arhipelagul a fost frecventat din timpuri mai vechi, 
întâi de bucanieri și apoi de vânătorii de balene, abia în ul- 
timii șase ani s-a întemeiat o colonie în aceste locuri. Numă- 
rul locuitorilor de pe insulă se ridică la două-trei sute, aproape 
toţi fiind oameni de culoare exilați pentru crime politice 
din Republica Ecuador, care își are capitala la Quito. Colonia 
este așezată la patru mile și jumătate în interiorul insulei 
si la o înălțime de circa o mie de picioare. Prima parte a 
drumului trecea printre tufișuri fără frunze, de felul celor 
de pe insula Chatham. Ceva mai sus, ținutul s-a înverzit din 
ce în ce, iar odată ajunși pe coama insulei am simţit adierea 
înviorătoare a brizei de sud și ne-am desfătat cu priveliștea 
unei vegetatii pline de viață. În această zonă înaltă abundă 
ierburi aspre și ferigi, dar nu se găsesc deloc ferigi arbores- 


a Circa go kg; 1 livră engleză = 0,453 kg (n. tr.). 

cente; n-am văzut niciunde vreun reprezentant al familiei 
palmierului, ceea ce-i cu atât mai curios, cu cât, 360 de mile 
mai la nord, insula Cocos își datorează numele numărului 
mare de cocotieri. Casele sunt împrăștiate în dezordine pe 
un platou neted, pe care se cultivă cartofi dulci și banane. 
Mi-ar fi greu să descriu încântarea noastră la vederea pă- 
mântului negru, după ce atâta timp avusesem parte doar 
de solul uscat și pârlit din Peru și din părțile nordice ale 
teritoriului chilian. Locuitorii, deși se plâng de sărăcie, își 
procură fără multă bătaie de cap cele necesare supraviețuirii. 
În crânguri sunt destui porci şi capre sălbatice, dar carnea 
cu care se hrănesc provine în principal de la broaștele tes- 
toase. Desigur, numărul testoaselor a fost diminuat consi- 
derabil pe această insulă, dar, chiar și așa, două zile de 
vânătoare le sunt de ajuns locuitorilor ca să-și procure hrana 
pentru o săptămână întreagă. Se povestește că pe vremuri 
erau atât de multe broaște țestoase, încât vasele luau câte 
șapte sute odată, și că în urmă cu câţiva ani echipajul unei 
fregate a capturat și adus la țărm două sute de țestoase 
într-o singură zi. 


29 SEPTEMBRIE. — Cotind la capătul sud-vestic al insulei 
Albemarle, am ajuns a doua zi în apele calme dintre aceasta 
si Narborough. Ambele insule sunt acoperite de șuvoaie 
nesfársite de lavă neagră, care fie s-au revărsat peste mar- 
ginile marilor căldări, asemenea catranului ce dă pe dinafara 
recipientului în care fierbe, fie au erupt din orificii mai mici 
din pereţii craterelor. În coborârea lor, torentele de lavă 
s-au aşternut pe multe mile de coastă. Se știa că avuseseră 
loc erupții pe aceste două insule, iar în Albemarle am văzut 
un fuior de fum ridicându-se deasupra unuia din marile 
cratere. Seara am aruncat ancora în golful Banks de pe 
insula Albemarle. A doua zi dimineaţă am ieșit la o plimbare. 
La sud de craterul spart, alcătuit din tuf, unde ancorase Bea- 
gle, se mai afla un crater perfect simetric, de formă eliptică: 

era adânc de circa cinci sute de picioare, iar axa mai lungă 
avea aproape o milă. Pe fundul său se întindea un lac puțin 
adânc, în mijlocul căruia un crater mai mic formase o in- 
suliță. Era îngrozitor de cald, iar lacul albastru şi limpede 
mă ademenea irezistibil. Am coborât în grabă pe panta de 
zgură și, aproape sufocat de praful pe care îl ridicasem, am 
dat să gust apa, dar, spre marea mea dezamăgire, era dez- 
gustător de sărată. 

Stâncile de pe coastă sunt pline de șopârle mari și negre, 
lungi de trei-patru picioare, iar pe dealuri se întâlnește din 
abundență o altă specie, de culoare galben-maronie si neobis- 
nuit de urâtă. Am văzut multe sopárle din această ultimă spe- 
cie, unele încercând stângaci să se dea la o parte din calea 
noastră și altele împleticindu-se către vizuinile lor. Mai jos 
voi descrie în amănunt modul de viaţă al ambelor specii. În- 
treaga parte nordică a insulei Albemarle e cumplit de stearpá. 


8 OCTOMBRIE. — Am ajuns la insula James. Aceasta și in- 
sula Charles au fost botezate cu mult timp în urmă după 
regii dinastiei Stuart. Am rămas aici o săptămână impre- 
ună cu domnul Bynoe și cu ajutoarele noastre; ni s-au lăsat 
provizii si un cort, iar între timp Beagle a plecat după apă 
de băut. Am dat peste niște spanioli care fuseseră trimiși 
de pe insula Charles ca să usuce pește și să săreze carne de 
broască țestoasă. Doi dintre ei se ocupau cu prinderea tes- 
toaselor, locuind într-o cabană ce fusese ridicată la șase mile 
în interiorul insulei și la o înălțime de vreo două mii de pi- 
cioare; ceilalți pescuiau pe coastă. Am făcut două vizite la 
cabană și am petrecut acolo o noapte. La fel ca pe celelalte 
insule, zonele joase erau acoperite cu tufișuri aproape lipsite 


* Iacob I (rege al Scoției sub numele de Iacob VI, 1567-1625; rege 
al Angliei si Irlandei din 1603 — anul uniunii dintre coroanele Angliei 
Şi Scoției — până în 1625); Carol I, fiul și succesorul celui dintâi (rege 
al Angliei, Scoției și Irlandei, 1625-1649) (n. red.). 

Insula Chatham (sus); jos, insula Charles — vedere spre Golful Poștei 
(gravuri de Evremond de Berard, 1860). 


Insula Charles: sus, vedere de ansamblu; jos, locul de aprovizionare 
cu apă dulce (gravuri de E. de Bérard). 

de frunze, însă copacii de aici atingeau dimensiuni mai 
mari decât în alte părți: unii aveau diametrul de două pi- 
cioare, alţii chiar de două picioare și nouă inchi. În zona mai 
înaltă norii întrețineau umiditatea, creând condiţii prielnice 
pentru o vegetaţie abundentă. Pământul era atât de umed, 
încât am putut vedea mari întinderi cu căprişor sălbatic, 
populate de un număr considerabil de mici cristei-de-baltă. 
Cât am stat în această zonă înaltă, ne-am hrănit numai cu 
carne de broască țestoasă. Pieptul fript în maniera pe care 
am văzut-o si la gaucho (carne con cuero), adică fără a înde- 
părta pielea, este delicios, iar supa de ţestoasă tânără e 
excelentă, însă altminteri carnea acestui animal mi se pare 
cam fadă. 

Într-o zi am mers împreună cu spaniolii, în baleniera lor, 
la o salină, vasăzică la lacul de unde își procurau sare. După 
acostare am avut de traversat un platou rugos acoperit de 
lavă recentă: aceasta se întindea de jur împrejurul craterului 
de tuf pe al cărui fund se găsea lacul sărat. Apa, adâncă de 
doar trei sau patru inchi, stătea pe un strat de sare albă 
admirabil cristalizată. Lacul avea o formă perfect circulară, 
iar pe marginile sale creșteau niște plante suculente de un 
verde lucios. Pereţii aproape verticali ai craterului erau 
acoperiți de copaci, ceea ce făcea ca priveliștea să fie pe cât 
de picturală, pe atât de ciudată. Cu câţiva ani în urmă, echi- 
pajul unui vas de vânat foci își asasinase căpitanul în acest 
loc ferit, iar craniul său zăcea încă printre tufe. 

În săptămâna pe care am petrecut-o pe insulă cerul a 
fost mai mereu senin, iar dacă se întâmpla să nu sufle ali- 
zeul vreme de un ceas căldura devenea apăsătoare. În două 
zile, termometrul din cort a arătat timp de câteva ore 93°F, 
pe când afară, în vânt și soare, nu depășea temperatura de 
85°F. Nisipul era extrem de fierbinte. Am pus termometrul 
într-o zonă cu nisip cafeniu și imediat a urcat până la 1237"F*, 


a Pe scara Celsius, circa 34°, 30°, respectiv 58° (n. tr.). 

iar dacă gradatia nu s-ar fi oprit la această temperatură, 
probabil că ar fi indicat mult mai mult de atât. Nisipul ne- 
gru părea încă mult mai fierbinte: chiar dacă erai incáltat 
cu cizme groase, tot încercai o senzație neplăcută pásind 
pe el. 


Istoria naturală a acestor insule este cu totul ieșită din 
comun, de aceea merită să zăbovim puţin asupra ei. Majo- 
ritatea vieţuitoarelor de aici sunt creații indigene și nu pot 
fi găsite în alte părți; se observă chiar deosebiri între ființele 
care populează diferitele insule; însă toate prezintă o înru- 
dire vădită cu speciile de pe continentul american, deși în- 
tre unele și altele se întind cinci sau șase sute de mile de 
ocean. Arhipelagul este un univers în miniatură, sau mai 
degrabă un satelit al Americii, de unde au venit câteva spe- 
cii hoinare și de unde își trag caracterul general vietuitoarele 
arhipelagului. Dacă luăm în considerare dimensiunile mo- 
deste ale acestor insule, suntem cu atât mai uimiti de numă- 
rul făpturilor indigene si de aria lor restrânsă de răspândire. 
Având în vedere că orice înălțime este încoronată de un cra- 
ter și că marginile celor mai multe șuvoaie de lavă se pot 
încă discerne fără dificultate, suntem indreptátiti să credem 
că într-o epocă geologic recentă aici se întindea neîntrerupt 
marele ocean. Așadar, atât în spaţiu, cât și în timp, s-ar pă- 
rea că ne aflăm mai aproape de acel fapt cardinal, de misterul 
misterelor — apariţia unor noi viețuitoare pe acest pământ. 

Dintre mamiferele terestre, unul singur poate fi conside- 
rat indigen, anume un șoarece (Mus galapagoensis), care, 
din câte am putut observa, trăiește doar pe insula Chatham, 
cea mai estică dintre insulele arhipelagului. Această specie 
aparține, după cum am aflat de la domnul Waterhouse, unei 
subdiviziuni a familiei de șoareci caracteristică Americii. 
Pe insula James există un șobolan care se deosebește des- 
tul de mult de cel comun, astfel încât a fost denumit și de- 
scris de domnul Waterhouse; dar, fiindcă el aparține unei 

subdiviziuni specifice Lumii Vechi și fiindcă insula James 
a fost vizitată adesea de vase în ultimii o sută cincizeci de 
ani, nu am aproape nici o îndoială că acest șobolan e doar o 
varietate produsă în urma expunerii la împrejurările noi şi 
cu totul particulare ale climei, hranei și solului. Deşi nu se 
cuvine să facem supozitii în lipsa unor fapte clare, chiar si 
în cazul soarecelui din insula Chatham trebuie luată în cal- 
cul posibilitatea ca el să fie o specie americană importată. 
Bunáoará, într-o zonă foarte puţin frecventată din pampas 
am văzut un șoarece care trăia într-o colibă nou construită: 
probabil că ajunsese acolo pe un vas. Fapte similare au fost 
observate de dr. Richardson în America de Nord. 

În ceea ce privește păsările de uscat, am catalogat două- 
zeci și șase de specii, toate proprii arhipelagului si neîntâl- 
nite în alte părți, cu excepţia unei cinteze asemănătoare 
ciocârliei din America de Nord (Dolichonyx oryzivorus), care 
apare pe acel continent până la 54° latitudine nordică, în 
general în zonele mlăștinoase. Celelalte douăzeci și cinci 
de specii sunt: în primul rând, un șoim cu o constituţie ciu- 
dată, care îl plasează între uliul-șorecar și grupul american 
de Polybori necrofagi (cu aceste din urmă păsări mai are în 
comun si modul de viaţă, precum si tonul glasului); în al 
doilea rând, două tipuri de bufnite, reprezentând bufnitele 
cu urechi scurte si bufnitele albe de hambar din Europa; în 
al treilea rând, o pitulice, trei muscari-tirani (doi dintre ei 
sunt specii de Pyrocephalus, iar dintre aceștia unul sau amân- 
doi ar fi priviţi de unii ornitologi doar ca varietăţi) si un po- 
rumbel — toate având asemănări cu speciile americane, dar 
deosebindu-se de acestea; în al patrulea rând, o rândunică, 
diferită de Progne purpurea din Americi doar prin penajul 
mai închis la culoare și prin constituția mai mică și mai fi- 
ravă, pe care însă domnul Gould o consideră o specie dis- 
tinctá; în al cincilea rând, trei specii de sturzi-zeflemitori — 
o pasăre tipică pentru America. Restul păsărilor de uscat 
formează un grup cu totul deosebit de cinteze, înrudite între 

ele prin structura ciocului, coada scurtă, conformatia corpu- 
lui și culoarea penajului; sunt treisprezece specii, pe care 
domnul Gould le-a împărţit în patru subgrupuri. Toate 
aceste specii sunt proprii arhipelagului, același lucru fiind 
valabil pentru întregul grup, cu excepţia unei specii din 
subgrupul Cactornis, importată recent din insula Bow, ce 
aparţine arhipelagului Tuamotu. Cele două specii de Cac- 
tornis pot fi văzute adesea stând cocotate pe florile cactusilor, 
însă toate celelalte specii ale grupului de cinteze, amestecate 
de-a valma în stoluri, își caută hrana pe pământul arid al 
zonelor mai joase. Masculii celor mai multe sau chiar ai tu- 
turor speciilor sunt negri precum cărbunele, iar femelele 
(poate cu una sau două excepţii) sunt brune. Lucrul cel mai 
curios este gradatia apreciabilă a dimensiunii ciocurilor la 
diferitele specii de Geospiza, de la un cioc mare cât al unui 
botgros la unul cât al unui pitigoi si (dacă domnul Gould 
are dreptate când include subgrupul său, Certhidea, în gru- 
pul principal) chiar până la unul de mărimea celui de pitu- 
lice. Cel mai mare cioc din genul Geospiza este înfățișat în 
figura 1, iar cel mai mic, în figura 3; dar, în loc să avem o 
singură specie intermediară, cu un cioc de mărimea celui 
prezentat în figura 2, există nu mai puţin de şase specii la 
care dimensiunile ciocurilor descresc gradual. Ciocul subgru- 
pului Certhidea este prezentat în figura 4. Ciocul de Cactor- 
nis aduce oarecum cu cel al graurului, iar cel al subgrupului 
patru, Camarhynchus, are ceva din forma ciocului de papa- 
gal. Observând atâta gradatie și diversitate în cadrul unui 
mic grup de păsări strâns înrudite între ele, ne putem lesne 
imagina că, dată fiind raritatea păsărilor pe acest arhipelag 
într-o fază timpurie, o specie a fost modificată pentru a 
corespunde unor scopuri diferite. La fel, ne-am putea ima- 
gina că o pasăre ce aparținea la început speciei uliului-so- 
recar a ajuns să preia aici rolul îndeplinit de Polybori-i 
necrofagi pe continentul american. 


1. Geospiza magnirostris. 2, Geospiza fortis. 
3. Geospiza parvula. 4. Certhidea olivacea. 


Cât despre păsările acvatice, n-am izbutit să cataloghez 
decât unsprezece tipuri, dintre care doar trei sunt specii noi 
(printre acestea se numără și un cristei întâlnit numai pe 
înălțimile umede ale insulelor). Având în vedere obiceiurile 
migratoare ale pescărușilor, am fost surprins să constat că 
specia care trăiește aici, deși înrudită cu o alta din părţile 
de miazăzi ale Americii de Sud, este proprie acestui arhipe- 
lag. Specificitatea mult mai pronunţată a păsărilor de uscat 
(după cum am văzut, din douăzeci și şase, douăzeci și cinci 
sunt specii sau măcar rase noi) în comparație cu păsările 
acvatice se află în consonantá cu faptul că acestea din urmă 
au, în orice colț al lumii, o arie de răspândire mult mai largă. 
Mai departe, vom vedea că legea după care formele acvatice, 
fie ele marine sau de apă dulce, sunt mai puţin specifice unui 
loc anume de pe glob decât formele terestre se confirmă în 
mod izbitor la moluștele și, într-o mai mică măsură, la insec- 
tele acestui arhipelag. [...] 

Îmi voi îndrepta acum atenţia asupra ordinului reptilelor, 
care conferă faunei acestor insule particularitatea cea mai 
de seamă. Nu sunt multe specii, însă numărul indivizilor 
din fiecare specie este extraordinar de ridicat. Întâlnim o 
şopârlă mică aparținând unui gen sud-american și două 
specii (dacă nu mai multe) de Amblyrhynchus — un gen exis- 
tent doar în insulele Galápagos. De asemenea, întâlnim în 
număr mare un șarpe care, după spusele lui M. Bibron, este 
identic cu Psammophis temminckii din Chile. Există, cred, 
mai mult de o specie de broaște țestoase marine, iar dintre 
cele de uscat există, așa cum voi arăta mai jos, două sau 
trei specii ori rase. N-am văzut nici un fel de broaște râioase 
sau obișnuite; asta m-a surprins, căci, m-am gândit eu, pă- 
durile temperate și umede din zonele mai înalte ar fi trebuit 
să le conviná de minune. [...] 

Voi descrie în continuare modul de viaţă al broastei tes- 
toase (Testudo nigra, numită în trecut indica), la care am 
făcut referire în mai multe rânduri. Aceste animale popu- 
lează, cred, toate insulele arhipelagului sau, în orice caz, cea 
mai mare parte a lor. Ele preferă zonele înalte şi umede, însă 
pot fi găsite și în zonele joase si aride. Asa cum am menționat 
mai devreme, faptul că într-o singură zi au fost capturate 
atât de multe țestoase arată cât de numeroase trebuie sá 
fie. Unele dintre ele ating dimensiuni impresionante: domnul 
Lawson, un englez care este viceguvernatorul coloniei, ne-a 
spus că există țestoase atât de mari, încât e nevoie de șase 
până la opt oameni ca să fie ridicate de la sol, si că unele 
exemplare dau până la două sute de livre de carne. Masculii 
bătrâni sunt cei mai mari, în vreme ce femelele ajung rareori 
la dimensiuni similare. Masculul poate fi deosebit cu ușurință 
de femelă, căci are coada mai lungă. Testoasele care trăiesc 
pe insulele sărace în apă dulce sau în regiunile joase și aride 
ale celorlalte insule se hrănesc în principal cu cactus suculent. 
Cele care ajung în zonele înalte și umede se hrănesc cu frun- 
zele mai multor soiuri de copaci, cu niște fructe acre numite 

guayavita si, de asemenea, cu un lichen verde-deschis (Us- 
nera plicata) care atárná ín bucle de crengile copacilor. 

Broastei țestoase îi place mult apa. O bea în cantități mari 
si are obiceiul sá se báláceascá ín námol. Doar insulele mai 
mari dispun de izvoare, iar acestea sunt situate întotdeauna 
în părțile centrale și la altitudini considerabile. De aceea, 
testoasele care frecventează regiunile joase sunt nevoite sá 
parcurgă distante lungi când li se face sete. Întrucât anima- 
lele merg pe aceleași trasee, s-au format poteci largi și bine 
bătucite care se ramifică dinspre izvoare în toate direcţiile 
până jos pe coastă; iar spaniolii au găsit prima oară sursele 
de apă tocmai prin aceea că au urmat aceste poteci la deal. 
Când am debarcat pe insula Chatham, n-am reușit să-mi 
dau seama ce animal ar putea călători într-un mod atât de 
metodic pe rute atât de bine stabilite. În apropierea izvoa- 
relor, m-am amuzat privind procesiunea acestor creaturi 
colosale: în timp ce unele urcau încordate spre locul de adă- 
pat, cu gâturile întinse, altele coborau multumite, după ce 
își potoliseră setea. Când ajunge la izvor, testoasa, fără să 
se sinchisească de cei care o privesc, își bagă capul în apă 
până peste ochi și ia lacomá inghitituri mari — vreo zece pe 
minut. Locuitorii spun că testoasele rămân trei-patru zile 
în apropierea izvorului și apoi se întorc în regiunile joase, 
însă nu se știe precis cât de des fac aceste călătorii. Probabil 
că fiecare animal își potrivește deplasările după natura hra- 
nei pe care a consumat-o. Știm însă cu certitudine că broaș- 
tele țestoase pot supraviețui și pe acele insule unde nu există 
altă apă în afară de cea care pică din cer în puţinele zile plo- 
ioase ale anului. 

Este, cred, un fapt stabilit că la broaște vezica servește 
drept rezervor pentru apa necesară supraviețuirii, și lucru- 
rile par să stea la fel în cazul broaștei țestoase. După ce merge 
la izvor, vezica urinară a testoasei rămâne o vreme umflatá 
cu un lichid care apoi, se spune, își reduce treptat volumul 
şi își pierde din limpezime. Locuitorii care fac drumuri lungi 

prin regiunile joase ale insulelor profitá de acest lucru cánd 
îi biruie setea, nesfiindu-se sá bea conţinutul vezicii; văzând 
o dată o ţestoasă omorâtă, m-am putut convinge că lichidul 
din vezică era perfect limpede și avea doar un ușor gust amă- 
rui. Totuși, locuitorii beau întotdeauna mai întâi apa care 
se găseşte în pericard, aceasta fiind considerată cea mai bună. 

Când pornesc la drum cu un scop anume, testoasele călă- 
toresc zi şi noapte și ajung la destinaţie mult mai iute decât 
s-ar crede. Locuitorii au urmărit indivizi pe care îi marcaseră 
si au ajuns la concluzia că testoasele parcurg circa opt mile 
în două sau trei zile. Am urmărit și eu un exemplar mare 
şi am constatat că făcea șaizeci de yarzi în zece minute, 
ceea ce înseamnă 360 de yarzi pe oră sau patru mile pe zi, 
fără a pune la socoteală timpul pe care îl petrece hrănindu-se 
pe drum. În sezonul de împerechere, masculul scoate în tim- 
pul împreunării un fel de răget sau muget hârâit, care, se 
zice, poate fi auzit de la peste o sută de yarzi. Femela nu-și 
foloseşte niciodată glasul, iar masculul și-l folosește numai 
în aceste momente; astfel, oamenii pot spune după acel su- 
net când două animale sunt împreună. Noi am ajuns acolo 
în octombrie, în perioada de depunere a ouălor. În zonele 
cu sol nisipos, femela depune ouăle grupat și le acoperă cu 
nisip, însă acolo unde solul este stâncos le dă drumul la în- 
tâmplare în orice crăpătură: bunăoară, domnul Bynoe a 
găsit şapte ouă în fisura unei stânci. Ouăle sunt albe si sfe- 
rice; am măsurat unul și avea șapte inchi și trei optimi în 
circumferință, deci mai mult decât un ou de găină. Mulţi pui 
de ţestoasă, imediat ce ies din găoace, cad pradă uliului-so- 
recar. Testoasele bătrâne par să-și găsească de obicei sfâr- 
situl rápuse de accidente, de pildă căzând în prăpăstii — cel 
puțin așa cred locuitorii, care mi-au spus că n-au găsit nici- 
odată vreuna moartă fără o pricină evidentă. 

Oamenii din partea locului le consideră complet surde; 
cert e că, dacă mergi imediat în urma lor, nu te aud. Mă amuza 
nespus să depășesc un astfel de monstru care se deplasa 

alene, căci imediat ce mă vedea trecând pe lângă el își retră- 
gea fulgerător capul și picioarele sub platoșă și, slobozind 
un șuierat adânc, se prăbușea la pământ cu un zgomot surd, 
de parcă ar fi murit subit. Deseori mă urcam în spinarea 
testoasei, iar dacă îi băteam de câteva ori în partea dindărăt 
a carapacei animalul se ridica și o lua din loc, cu mine dea- 
supra; însă mi-era foarte greu să-mi păstrez echilibrul. Car- 
nea de ţestoasă este consumată în mari cantităţi, atât 
proaspătă, cât si sărată, iar grăsimea servește la prepararea 
unui ulei admirabil de limpede. Când prind o ţestoasă, oame- 
nii îi fac mai întâi o crestătură adâncă în piele, aproape de 
baza cozii, pentru a vedea cât de multă grăsime are sub ca- 
rapace. Dacă stratul de grăsime nu e îndeajuns de gros, 
animalul este eliberat și se pare că tăietura i se vindecă des- 
tul de repede. Pentru a imobiliza o ţestoasă de uscat nu e 
suficient să o rástorni pe spate, ca pe testoasa de mare, fiind- 
cá ea poate deseori sá se redreseze. 

Cu greu se poate pune la îndoială faptul că această 
broască țestoasă este o ființă indigenă din insulele Galâpa- 
gos. Ea se întâlnește pe toate sau pe aproape toate insulele 
arhipelagului, chiar si pe unele insule mai mici, unde nu este 
deloc apă. Dacă ar fi fost o specie importată, e dificil de cre- 
zut că ar fi ajuns să populeze fiecare colț al acestui arhipelag 
atât de puţin frecventat. Dincolo de asta, vechii bucanieri 
au găsit aici mult mai multe țestoase decât vedem noi azi. 
lar Wood și Rogers spuneau în 1708 că, după mărturiile 
spaniolilor, aceste animale nu puteau fi întâlnite nicăieri 
altundeva în această zonă a lumii. Astăzi se găsesc în multe 
alte părți, însă este puţin probabil ca ele să fie indigene în 
vreunul din acele locuri. Oasele unei broaște țestoase găsite 
în Mauritius laolaltă cu rămășițele dispárutului dront* au 


a Pasăre înaltă de circa 1 metru, incapabilă de zbor, întâlnită ex- 
clusiv pe insula Mauritius până pe la sfârșitul secolului al XVII-lea. 
Specia a dispărut după sosirea europenilor în regiune (n. red.). 


Amblyrhynchus cristatus. 
a — dinte ín márime naturalá; acelasi, márit. 


fost în general considerate ca aparținând acestei specii. 
Dacă ar fi într-adevăr așa, am avea de-a face și acolo cu o 
creaţie indigenă. Însă M. Bibron crede că acele oase aparțin 
unei specii distincte, după cum și specia care trăiește astăzi 
în Mauritius e distinctă. 

Remarcabilul Amblyrhynchus este un gen de șopârle 
aparte, întâlnit doar în acest arhipelag; există două specii, 
asemănătoare ca aspect general, una fiind terestră, iar cea- 
laltă acvatică. Specia acvatică (Amblyrhynchus cristatus) a 
fost descrisă prima dată de domnul Bell, care, văzându-i ca- 
pul scurt și îndesat și ghearele puternice, de lungimi egale, 
a intuit corect că modul ei de viaţă trebuie să fie foarte dife- 
rit de acela al iguanei, cu care este rudă apropiată. Aceste 
sopárle se găsesc în număr mare pe toate insulele arhipela- 
gului si poposesc numai pe stâncile țărmului; eu, cel puţin, 
n-am văzut nici una măcar la zece yarzi în interiorul usca- 
tului. Sunt animale hâde, de un negru spălăcit, iar mișcările 
lenese și dizgratioase le dau un aer nătâng. Lungimea obis- 
nuită a unei șopârle adulte este cam de un yard, însă unii 
indivizi ating lungimi de până la patru picioare. Un exem- 
plar mare cântărea douăzeci de livre; se pare că niciunde 
nu cresc atât de mari ca în insula Albemarle. Au coada tur- 
tită pe ambele părți, iar cele patru picioare sunt partial 

palmate. Uneori pot fi văzute înotând la câteva sute de yarzi 
de țărm. [...] 

Disecând câteva dintre aceste șopârle, am văzut că aveau 
stomacul umflat și plin cu alge máruntite din genul Ulva — 
o plantă ce crește sub formă de fâşii subţiri de un verde- 
aprins sau roșu-mat. Nu-mi amintesc să fi văzut această 
algă marină pe stâncile expuse fluxului. Dimpotrivă, am 
motive să cred că ea crește pe fundul mării, la mică distanță 
de țărm. Dacă lucrurile stau asa, e lesne de înţeles de ce 
aceste animale se scufundă din când în când în mare. Sto- 
macul șopârlelor disecate de mine nu conţinea nimic altceva 
în afară de alge marine. Ce-i drept, domnul Bynoe a găsit 
în stomacul unui exemplar un fragment de crab, însă acesta 
ar fi putut ajunge acolo în mod întâmplător, așa cum și eu 
am descoperit o dată, în pântecele unei țestoase, o omidă 
prinsă între niște licheni. Intestinele sunt mari, la fel ca la 
alte animalele erbivore. Hrana acestei șopârle, conformatia 
cozii și a picioarelor, precum și faptul că a fost văzută îno- 
tând în mare dovedesc fără tăgadă caracterul acvatic al ani- 
malului. Totuși, am observat în această privință o anomalie 
bizară: când e speriată, nu intră în apă. Astfel, poți lesne 
mâna aceste șopârle până pe o stâncă ce se înalță din mare, 
unde ele vor prefera sá se lase prinse decât să sară în apă. [...] 
Acest comportament ciudat şi aparent stupid s-ar putea ex- 
plica prin faptul că șopârla nu are pe țărm nici un dușman, 
pe când în mare ea cade adesea pradă rechinilor. Astfel, 
îmboldită pesemne de instinctul ereditar si adânc înrădăci- 
nat că ţărmul e un loc sigur, ea va căuta să se refugieze în- 
tr-acolo indiferent de împrejurări. 

Vizita noastră aici a avut loc în luna octombrie, iar la acel 
moment am văzut foarte puțini indivizi mici din această 
specie și, cred, nici unul sub un an. Pare așadar probabil că 
încă nu începuse sezonul împerecherilor. I-am întrebat pe 
câţiva localnici dacă știu unde își depun aceste șopârle ouăle, 
iar ei mi-au răspuns că nu cunoșteau nimic despre felul în 

care se înmulțesc, deși erau foarte obișnuiți cu ouăle speciei 
de uscat — un fapt extraordinar, având în vedere numărul lor 
atât de mare. 

Voi trece acum la specia terestră (Amblyrhynchus demar- 
lii), care are coada rotundă si picioarele nepalmate. Spre 
deosebire de șopârla acvatică, răspândită pe toate insulele, 
această specie se găsește numai în partea centrală a arhi- 
pelagului, anume pe insulele Albemarle, James, Barrington 
şi Indefatigable. Mai la sud, pe insulele Charles, Hood și 
Chatham, și mai la nord, pe Tower, Bindloes și Abingdon, 
n-am văzut nici una, și nici n-am auzit vorbindu-se de exis- 
tenta lor. S-ar părea că acest animal a fost creat în centrul 
arhipelagului, iar de acolo s-a răspândit pe o oarecare 
distanță. Unele dintre aceste șopârle trăiesc în regiunile 
înalte și umede ale insulelor, însă ele sunt mult mai nume- 
roase în zonele joase și aride din apropierea coastelor. N-as 
putea evidenția mai bine numărul lor mare decât spunând 
că, atunci când am rămas pe insula James, ne-a fost foarte 
greu să găsim un loc care să nu fie ciuruit de găurile acestor 
șopârle, pentru a ne putea așeza cortul. Asemenea surorilor 
lor din specia acvatică, sunt animale urâte, cu burta gal- 
ben-portocalie si spinarea rosie-arámie, iar unghiul facial 
mic le dă un aer tâmp. Deși probabil nu ating dimensiunile 
speciei acvatice, am întâlnit mai multe care cântăreau între 
zece și cincisprezece livre. Mișcările le sunt leneșe și oare- 
cum apatice. [...] 

Cele care trăiesc în zonele joase ale insulelor abia dacă 
au parte de câțiva stropi de apă pe an; în schimb, ele con- 
sumă din abundență frunze suculente de cactus, culegând 
ramurile date jos de vânt. De câteva ori, când am văzut două 
sau trei laolaltă, le-am aruncat câte o bucată de cactus și 
m-am distrat privind cum încercau s-o apuce si să fugă cu 
ea în gură, aidoma unui câine înfometat căruia i se aruncă 
un os. Ele mănâncă pe îndelete, dar nu-și mestecă hrana. 
Micile păsări par să știe că aceste creaturi sunt inofensive: 

am văzut o dată cum o cinteză cu cioc mare pigulea la un 
capăt al unei bucăţi de cactus (o hrană foarte apreciată de 
toate animalele din zonele joase), în vreme ce o sopárlá ron- 
táia la celălalt capăt; în fine, după ce a terminat, pasărea 
s-a avântat cu nonsalantá pe spinarea reptilei. 

Am disecat câteva asemenea șopârle si am constatat că 
aveau stomacul plin cu fibre vegetale și cu frunze de mai 
multe soiuri de copaci, în special de acacia. În zonele mai 
înalte, ele se hrănesc în principal cu fructele acre și astrin- 
gente de guayavita; de altfel, am văzut adesea sub acești 
arbuști șopârle și țestoase uriașe hrănindu-se împreună. 
Ca să ajungă la frunzele de acacia, sopárlele se urcă pe trun- 
chiurile sfrijite, și nu-i neobișnuit să zărești câte o pereche 
cocotatá la câteva picioare de sol, căutând în tihnă ramurile 
cu cele mai gustoase frunze. Dacă le fierbi, aceste șopârle 
dau o carne albă foarte apreciată de pântecele oamenilor 
lipsiţi de prejudecăți. Humboldt a remarcat că, în America 
de Sud intertropicală, toate șopârlele din zonele uscate sunt 
considerate delicatese. Locuitorii spun că, în vreme ce sopár- 
lele din regiunile înalte şi umede se adapă, cele din regiunile 
joase și aride nu urcă niciodată după apă, asa cum fac tes- 
toasele. La momentul vizitei noastre, corpul femelelor era 
împovărat cu multe ouă mari si lunguiete; după ce ouăle 
sunt depuse în găuri, locuitorii le caută ca să le mănânce. 

Aceste două specii de Amblyrhynchus se aseamănă, după 
cum am spus deja, prin atributele lor fizice generale și prin 
multe dintre deprinderile lor. Nici una nu are mișcările iuți 
ce caracterizează genurile Lacerta și Iguana. Ambele sunt 
erbivore, deși se hrănesc cu soiuri de plante foarte diferite. 
Domnul Bell a denumit genul astfel datorită botului scurt. 
De fapt, forma gurii este oarecum comparabilă cu aceea a 
broaștei țestoase: probabil că avem de-a face aici cu o adap- 
tare la dispoziția lor erbivoră. E foarte interesant că un 
atare gen bine caracterizat, cu o specie acvatică și una teres- 
tră, poate fi întâlnit doar în acest areal minuscul. Specia 

acvatică merită întreaga noastră atenţie, deoarece este sin- 
gura șopârlă existentă care se hrănește cu plante marine. 
Așa cum am arătat la început, insulele Galâpagos se re- 
marcă nu prin numărul speciilor de reptile, ci prin mulțimea 
indivizilor din fiecare specie. Când ne gândim la potecile 
bătătorite de miile de țestoase uriașe, la nenumăratele tes- 
toase de mare, la labirinturile săpate de Amblyrhynchus-ul 
terestru şi la cetele de șopârle marine care se încălzesc la 
soare pe coastele stâncoase ale tuturor insulelor, trebuie 
să admitem că în nici o parte a lumii acest ordin animal nu 
a înlocuit mamiferele erbivore într-un mod așa de uimitor. 
Auzind toate acestea, geologul va fi dus cu gândul la era se- 
cundará, când sopárlele, unele erbivore, altele carnivore, 
de dimensiuni comparabile cu cele ale balenelor din zilele 
noastre, împânzeau mările si uscatul. De aceea, nu trebuie 
pierdut din vedere faptul că acest arhipelag, departe de a 
avea o climă umedă și o vegetaţie luxuriantă, este în fapt 
foarte arid și, deși aflat în regiunea ecuatorială, deosebit 
de temperat. [...] 

Am adunat toate insectele pe care le-am putut găsi, dar, 
cu excepţia Ţării de Foc, n-am văzut niciodată un loc mai 
sărac în această privință. Chiar și în regiunile înalte și 
umede nu mi-am putut procura decât foarte puţine, dacă 
las deoparte câteva diptere și himenoptere, în cea mai mare 
parte cu totul comune. După cum am menționat deja, insec- 
tele de aici sunt, pentru o zonă tropicală, foarte mici și 
închise la culoare. În ceea ce privește gândacii, am strâns 
douăzeci și cinci de specii (făcând abstracţie de un Dermestes 
şi un Corynetes, importate oriunde se întâmplă să acosteze 
un vas); dintre acestea, două aparțin harpalidelor, două 
hidrofilidelor, nouă tin de trei familii de Heteromera, iar 
restul de douăsprezece tin de tot atâtea familii diferite. Fap- 
tul că insectele (și, aș putea adăuga, plantele) sunt puţine 
la număr, dar aparțin multor familii deosebite are, cred, o 
valabilitate generală. Domnul Waterhouse, care a publicat 


Faună din insulele Galápagos. Păsări: Pyrocephalus nanus (sus), 

Tenagra Darwin (cu aripile desfăcute), Sylvicola aureola (dreapta 

jos), Coctarnis assimilis (pe piatră), reptile: Leiocephalus Grayi 

(gravură de Rouyer, după atlasul expedițiilor întreprinse de vasele 
Adventure si Beagle). 


Amblyrhynchus demarlii (sus; desen din Reptiles. Part 5 of the Zoo- 
logy of the Voyage of H.M.S. Beagle, 1838-1843). Jos, insula Albemarle 
(gravurá de E. de Bérard dupá o acuarelá de Charles Lyell, 1860). 

o descriere a insectelor acestui arhipelag! și căruia îi datorez 
mulțumiri pentru detaliile prezentate mai sus, mă infor- 
mează că există câteva genuri noi şi că, dintre genurile 
cunoscute, unul sau două sunt americane, iar restul sunt 
de largă răspândire. În afară de o Apate care se hrănește 
cu lemn și de unul sau doi gândaci acvatici de pe continentul 
american, toate celelalte specii par a fi noi. 

Din punct de vedere botanic, aceste insule sunt nu mai 
puțin interesante decât din punct de vedere zoologic. Dr. J. 
Hooker, care va publica în Linnean Transactions o descriere 
cuprinzătoare a florei din arhipelagul Galâpagos, a binevoit 
să-mi comunice detaliile pe care le voi prezenta în conti- 
nuare. Din câte știm la momentul actual, dintre plantele 
cu flori există 185 de specii, iar dintre cele criptogame, 40 de 
specii, ceea ce ne dă laolaltă 225 de specii. Spre marea mea 
bucurie, am izbutit sá colectionez și să aduc acasă 193 de 
specii din cele 225. În grupa plantelor cu flori există 100 de 
specii noi, care se întâlnesc, probabil, numai în acest arhi- 
pelag. Dr. Hooker consideră că, dintre plantele prezente și 
în alte părți, cel puţin zece specii găsite în vecinătatea pă- 
mântului cultivat din insula Charles au fost importate. Mă 
surprinde faptul că nu au fost importate pe cale naturală 
mai multe specii americane, având în vedere că distanța față 
de continent este de doar cinci sau șase sute de mile și că 
(potrivit lui Colnett) valurile oceanului aduc deseori pe tár- 
murile sud-estice lemne, bambus, trestii și nuci de palmier. 
Proporția de 100 de specii noi la 185 de specii cu flori consem- 
nate (sau la 175, dacă lăsăm deoparte plantele importate) 
ne îndreptățește, cred au, să considerăm arhipelagul Gală- 
pagos o provincie botanică distinctă. Cu toate acestea, flora 
de aici nu are o specificitate atât de pronunțată ca aceea din 
insula Sfânta Elena ori, după cum mă informează dr. Hooker, 
ca aceea din insulele Juan Fernândez. Singularitatea florei 


1. Annales and Magazine of Natural History, vol. XVI, p. 19. 

din Galápagos poate fi observatá cel mai bine la anumite 
familii: astfel, avem 21 de specii de compozee, dintre care 
20 sunt proprii arhipelagului; iar acestea din urmá fac parte 
din douásprezece genuri, dintre care nu mai putin de zece 
se întâlnesc doar în acest arhipelag! Dr. Hooker îmi trans- 
mite că flora de aici are un caracter vădit vest-american și 
că nu poate descoperi într-însa nici o înrudire cu flora Paci- 
ficului. Iar dacă excludem optsprezece scoici marine, una 
de apă dulce și una terestră, ajunse aici, ca specii coloniza- 
toare, din insulele centrale ale Pacificului, și excludem, de 
asemenea, o specie proprie Pacificului din grupul cintezelor 
de Galápagos, vedem că acest arhipelag, deşi situat în Ocea- 
nul Pacific, ţine din punct de vedere zoologic de America. 
Dacă acest fapt s-ar datora doar speciilor imigrate din 
America, n-ar fi nimic remarcabil în asta; dar se observă că 
majoritatea covârșitoare a animalelor terestre și peste jumă- 
tate din plantele cu flori sunt creaţii indigene. În mod uimi- 
tor pentru mine, deși eram înconjurat de noi păsări, noi 
reptile, noi scoici, noi insecte și noi plante, nenumărate 
detalii mărunte din conformatia vietátilor, și chiar glasul 
sau penajul păsărilor, mă duceau cu gândul la câmpiile tem- 
perate din Patagonia ori la deserturile fierbinţi din nordul 
teritoriului chilian. Având în vedere că aceste petice de 
pământ trebuie să fi fost acoperite de apele oceanului până 
într-o perioadă geologică recentă, că ele sunt formate din 
lavă bazaltică și, deci, se deosebesc în caracterul lor geologic 
de continentul american, că au propriile lor condiţii climatice, 
cum se face că viețuitoare indigene de aici — care, as adăuga, 
se înrudesc în diferite grade, după specii si după număr, cu 
vietuitoarele continentului și, astfel, se influențează unele 
pe celelalte în diferite moduri —, cum se face, așadar, că ele 
au fost create după tipurile de organizare americane? Pro- 
babil că insulele Capului Verde se aseamănă, prin toate con- 
ditiile lor fizice, mult mai mult cu insulele Galápagos decât 

se aseamănă acestea din urmă sub aspect fizic cu coasta 
Americii, dar, cu toate astea, vietátile indigene din aceste 
două arhipelaguri nu au nimic în comun: cele din insulele 
Capului Verde vădesc amprenta Africii, pe când cele din 
insulele Galâpagos poartă pecetea Americii. 


Nu am menţionat până acum trăsătura cea mai izbitoare a 
istoriei naturale a acestui arhipelag, și anume că diferitele 
insule sunt populate într-o proporție considerabilă de fiinţe 
cu caracteristici diferite. Prima oară mi-a atras atenţia asu- 
pra acestui fapt viceguvernatorul, domnul Lawson, care a 
afirmat că broastele țestoase se deosebesc de la o insulă la 
alta și că, uitându-se la un individ, poate spune precis de 
pe ce insulă provine. O vreme nu prea am luat în seamă 
această afirmaţie, și oricum amestecasem deja specimenele 
adunate de pe două dintre insule. Nu mi-ar fi trecut nici- 
odată prin cap că niște insule aflate la cincizeci sau șaizeci 
de mile una de alta — de cele mai multe ori, una în raza vi- 
zuală a celeilalte —, formate din exact aceleași roci, supuse 
unor condiţii climatice foarte asemănătoare și având cam 
aceeași înălțime, ar putea fi populate de ființe diferit alcă- 
tuite, însă vom vedea imediat că, într-adevăr, așa e. De obi- 
cei, călătorii sunt sortiti să descopere ce-i mai interesant 
într-un loc taman în ajunul plecării; totuși, eu trebuie să 
mă consider norocos că am apucat să strâng suficient mate- 
rial pentru a putea determina această caracteristică atât 
de însemnată a distribuţiei vieţuitoarelor. 

Locuitorii, asa cum am amintit, spun că pot deosebi tes- 
toasele de pe fiecare insulă, și că acestea diferă nu numai 
prin dimensiuni, ci și în alte privinţe. Căpitanul Porter a 
arătat! că testoasele din insulele Charles și Hood au partea 
din față a carapacei mai groasă și arcuită în sus ca o șa spa- 
niolă, pe când cele din insula James sunt mai rotunde, mai 


1. Voyage in the U.S. Ship Essex”, vol. I., p. 215. 

închise la culoare și au carnea mai gustoasă. De asemenea, 
domnul Bibron îmi spune că a observat două specii distincte 
de țestoase în arhipelagul Galápagos, dar că nu știe pe ce 
insule se găsea fiecare. Exemplarele aduse de mine de pe 
trei dintre insule aveau vârste tinere, și probabil că acesta 
este motivul pentru care nici eu, nici domnul Gray nu am 
putut observa diferențe specifice între ele. Am arătat mai 
devreme că Amblyrhynchus-ul acvatic crește mai mare pe 
insula Albemarle decât pe celelalte insule; domnul Bibron 
mă informează că a văzut două specii distincte aparținând 
genului acvatic, asa încât se prea poate ca fiecare insulă sá 
aibă propriile sale specii sau rase de Amblyrhynchus, întoc- 
mai ca în cazul testoaselor. Am început sá acord atenția 
cuvenită unor atari deosebiri după ce am comparat nume- 
roasele exemplare de sturzi-zeflemitori impuscate de mine 
si de alti cátiva ofiteri de la bord; spre marea mea uimire, 
am descoperit cá pásárile din insula Charles apartineau 
unei specii (Mimus trifasciatus), cele din insula Albemarle 
altei specii (Mimus parvulus), iar cele din insulele Chatham 
şi James, între care alte două insule formează un fel de pod, 
speciei Mimus melanotis. Cele două specii din urmă prezintă 
o înrudire strânsă, iar unii ornitologi le-ar considera mai 
degrabă rase sau varietăţi bine determinate, însă Mimus 
trifasciatus este neîndoielnic o specie distinctă. Din păcate, 
majoritatea exemplarelor din grupul cintezelor erau ames- 
tecate laolaltă, dar am motive temeinice să cred că unele spe- 
cii din subgrupul Geospiza se găsesc doar pe anumite insule. 
Dacă diferitele insule își au propriii reprezentanţi din genul 
Geospiza, aceasta ar putea explica numărul neobișnuit de 
mare de specii al acestui subgrup într-un arhipelag atât de 
mic și, ca o consecință probabilă a numărului lor mare, gra- 
datia amplă a dimensiunii ciocurilor. Din subgrupul Cactor- 
nis s-au procurat două specii, iar din subgrupul Camarhynchus, 
tot două; după cum s-a dovedit, toate exemplarele împușcate 
de patru colecționari pe insula James aparțineau câte unei 

specii din fiecare subgrup, în vreme ce toate exemplarele 
împușcate pe insulele Chatham şi Charles (căci cele două 
loturi fuseseră amestecate) aparțineau celorlalte două specii: 
prin urmare, putem fi aproape siguri că aceste insule au spe- 
cii distincte din cele două subgrupuri. Această lege a dis- 
tributiei nu pare însă să se aplice în cazul scoicilor terestre. 
Cât privește mica mea colecţie de insecte, domnul Waterhouse 
a remarcat că dintre speciile care aveau consemnate locul 
de proveniență nici una nu se găsea pe două insule deodată. 
Dacă examinăm acum flora, vom vedea că plantele indi- 
gene de pe diferitele insule se deosebesc și ele într-un mod 
cu totul remarcabil. Pentru rezultatele expuse în continuare 
am a-i mulțumi prietenului meu dr. J. Hooker, o înaltă auto- 
ritate în domeniu. Fac mai întâi precizarea că am adunat, 
fără alte considerente, tot ce era în floare pe diferitele insule; 
din fericire, mi-am păstrat colecţiile separate după prove- 
nientá. Totuși, rezultatele proporționale trebuie privite cu 
o oarecare rezervă, întrucât micile colecții adunate de alți 
naturaliști, deși confirmă în parte aceste rezultate, arată 
fără dubiu că mai e foarte mult de cercetat în ceea ce priveşte 
flora acestui arhipelag. Leguminoasele, în special, n-au fost 
determinate până acum decât foarte aproximativ. 


Numărul | Numărul AO! A 
speciilor | speciilor 


EOS Numár speciilor speciilor USES 
a a total găsite în | găsite 3 
insulei că DN RA mai multe 

de specii | alte părți | numai în 
ale lumii ¡Galápagos 


dame | mo | as | 87 

Abemar] 46 | 38 | 6 | 

Chatham | sa | 26 | 736 | 19 | 
es 


89 


* Sau 29, dacă scádem plantele care, cel mai probabil, au fost impor- 
tate. 

Astfel, constatám faptul uimitor cá, ín insula James, din- 
tre cele treizeci si opt de plante de Galápagos, care nu pot 
fi întâlnite în nici o altă parte a lumii, treizeci se găsesc nu- 
mai pe această insulă; în insula Albemarle, dintre cele douá- 
zeci şi şase de plante indigene de Galápagos, douăzeci si 
două se găsesc doar pe această insulă, și numai patru cresc 
şi pe alte insule ale arhipelagului; lucrurile stau asemănător 
în cazul insulelor Chatham și Charles, după cum se poate 
observa în tabelul de mai sus. Această stare de fapt devine 
şi mai evidentă dacă luăm câteva exemple. Scalesia, un re- 
marcabil gen arborescent din familia compozeelor, crește 
doar ín acest arhipelag si are sase specii: una din Chatham, 
una din Albemarle, una din Charles, douá din James, iar a 
sasea dintr-una din ultimele trei insule (nu stim exact din 
care anume); asadar, nici una dintre aceste sase specii nu 
creste pe douá insule deodatá. Apoi, Euphorbia, un gen larg 
răspândit în întreaga lume, are opt specii în acest arhipelag, 
dintre care șapte cresc doar aici, și nici una nu se găsește pe 
două insule deodată. De asemenea, Acalypha și Borreria, 
ambele genuri comune, au aici șase, respectiv șapte specii, 
si nici una nu crește pe mai multe insule, cu excepţia unei 
specii de Borreria care e întâlnită pe două insule. La rândul 
lor, speciile de compozee au un pronunţat caracter local. 
Dr. Hooker mi-a mai oferit şi alte exemple frapante privind 
deosebirile dintre specii pe diversele insule. El constată că 
această lege a distribuţiei se aplică atât la genurile întâlnite 
doar în Galápagos, cât si la cele răspândite în alte părţi ale 
lumii; într-adevăr, am văzut deja că diferitele insule posedă 
specii distincte din genul comun al broaștei țestoase și din 
genul american, larg răspândit, al sturzului-zeflemitor, după 
cum posedă specii distincte din două subgrupuri galapagice 
de cinteze și, aproape sigur, din genul indigen Amblyrhynchus. 

Distribuţia vieţuitoarelor acestui arhipelag n-ar fi nici pe 
departe atât de interesantă dacă, de pildă, o insulă ar avea 
un sturz-zeflemitor, iar alta un cu totul alt tip de pasăre, 

ori dacă o insulă ar fi populată de un gen de şopârlă, iar o 
alta de un alt gen, cu desăvârșire diferit, sau chiar de nici 
unul, ori, în fine, dacă diferitele insule ar poseda, în loc de 
specii reprezentative ale acelorași genuri de plante, genuri 
complet diferite, cum, de altfel, se și întâmplă într-o oarecare 
măsură; căci, pentru a da un singur exemplu, un mare ar- 
bust fructifer din insula James nu-și găseşte nici un cores- 
pondent în insula Charles. Dar, revenind la ideea dinainte, 
ceea ce mă umple de mirare este faptul că mai multe dintre 
insule își au speciile lor proprii de țestoase, sturzi-zeflemitori, 
cinteze și plante, când, de fapt, aceste specii au aceleași de- 
prinderi generale, trăiesc în condiţii similare și îndeplinesc 
aceleași funcții în economia naturală a arhipelagului. Fi- 
rește, se prea poate ca unele dintre aceste specii reprezen- 
tative, cel puţin în ceea ce privește testoasele sau unele 
păsări, să se dovedească mai târziu a fi doar rase bine deter- 
minate, dar asta n-ar face să scadă interesul naturalistului 
cu cuprindere filozofică. Am amintit deja că majoritatea 
insulelor sunt foarte aproape una de alta; în acest punct, 
aș adăuga câteva detalii: insula Charles se află la cincizeci 
de mile de partea cea mai apropiată a insulei Chatham și 
la treizeci şi trei de mile de partea cea mai apropiată a insu- 
lei Albemarle; insula Chatham se află la șaizeci de mile de 
țărmul cel mai apropiat al insulei James, dar între ele se gá- 
sesc două insule pe care nu le-am vizitat; insula James se 
află la numai zece mile de coasta cea mai apropiată a insulei 
Albemarle, dar distanţa dintre cele două locuri de unde pro- 
vin colecţiile este de treizeci și două de mile. Trebuie să repet 
că nici natura solului, nici înălțimea ținutului, nici clima, nici 
caracterul general ale vietátilor și, deci, nici conditionarea 
lor reciprocă nu diferă prea mult de la o insulă la alta. Dacă 
există vreo diferență observabilă de climă, aceasta e dată 
de faptul că o parte a insulelor (anume Charles și Chatham) 
se află în calea vânturilor, pe când restul insulelor sunt 
ferite de vânturi; și totuși, în producţiile acestor două părți 

ale arhipelagului nu se constatá deosebiri care sá poatá fi 
puse în legătură cu această stare de lucruri. 

Singura împrejurare care ar putea arunca o oarecare 
lumină asupra deosebirilor remarcabile dintre vietuitoarele 
diferitelor insule tine de curenții marini foarte puternici, 
care, deplasându-se spre vest și vest-nord-vest, separă insu- 
lele sudice de cele nordice în ceea ce privește transportul 
materiei de orice fel pe calea apelor; pe de altă parte, între 
insulele nordice s-a observat un curent nord-vestic care are 
o forță mai mult decât suficientă pentru a separa insula 
James de Albemarle. Întrucât vijeliile sunt foarte rare în 
acest arhipelag, nici insectele, nici păsările, nici seminţele 
nu au cum să fie purtate de vânturi de pe o insulă pe alta. 
În cele din urmă, marea adâncime a oceanului dintre insule 
şi originea lor vulcanică de dată recentă (geologic vorbind) 
indreptátesc concluzia că ele n-au fost niciodată unite, iar 
acest aspect cântărește mai greu decât oricare altul când 
vorbim despre distribuția geografică a vieţuitoarelor pe 
acest arhipelag. Dacă luăm seama la toate faptele enume- 
rate, nu poate să nu ne uluiască forța creatoare, dacă mă 
pot exprima astfel, manifestată pe aceste insulițe aride și 
stâncoase, și chiar în mai mare măsură acțiunea ei felurită, 
dar analogă, asupra unor locuri atât de apropiate unul de 
altul. Am spus mai devreme că arhipelagul Galâpagos ar 
putea fi socotit un satelit al Americii, însă mai potrivit ar fi 
să-l considerăm un grup de sateliți, asemănători sub aspect 
fizic, diferiți sub aspect organic, dar strâns înrudiți unul 
cu altul și cu toţii la un loc înrudiți, deși mai de departe, cu 
imensul continent american. 


Voi încheia descrierea istoriei naturale a acestor insule spu- 
nând câteva cuvinte despre neînchipuita blándete a păsări- 
lor. 

Această trăsătură este comună tuturor speciilor care tră- 
iesc pe uscat, anume sturzilor-zeflemitori, cintezelor, pitu- 

licilor, muscarilor-tirani, porumbeilor și uliilor-sorecari mán- 
cátori de hoituri. Toate aceste pásári se apropie atát de mult, 
încât pot fi lesne omorâte cu o nuia; ba chiar pot fi prinse 
sub o șapcă sau o pălărie, cum am încercat și eu uneori. O 
pușcă este aproape inutilă în aceste condiţii: o dată am dat 
jos de pe o creangă un șoim, îmboldindu-l cu gura ţevii. 
Într-o zi stăteam întins pe jos ținând în mână un vas făcut 
din carapacea unei broaște țestoase, când deodată un sturz-ze- 
flemitor venit în zbor s-a așezat pe marginea vasului si a 
început să bea din apa mea; nu s-a lăsat deranjat nici când 
m-am ridicat de la pământ. Am încercat deseori, și aproape 
că am reușit, să prind aceste păsări de picioare. Se pare că 
odinioară păsările erau și mai puţin sperioase ca acum. 
Cowley spunea în 1684 că „turturelele erau atât de blânde, 
încât se așezau adesea pe pălăriile sau pe braţele noastre, 
putând fi prinse cu ușurință; nu se temeau deloc de om, 
însă mai apoi câțiva dintre camarazii noștri au luat pustile 
și au tras în ele, iar asta le-a făcut mai prudente“. În același 
an, Dampier spunea că într-o mică plimbare de dimineață 
puteai omori șase-șapte duzini din aceste turturele. În pre- 
zent, deși încă foarte blânde, ele nu se mai așază pe braţele 
oamenilor și nici nu se mai lasă ucise atât de uşor. Chiar și 
așa, ar fi fost de așteptat să devină mai sfioase de atât, căci 
în ultimul secol și jumătate aceste insule au fost frecventate 
adeseori de bucanieri și de vânătorii de balene, iar marinarii, 
cutreierând pădurile în căutare de broaște țestoase, au cru- 
dul obicei să ucidă păsărelele pentru propriul amuzament. 

Aceste păsări, deși sunt vânate din ce în ce mai mult, 
nu se sălbăticesc cu una, cu două. Pe insula Charles, colo- 
nizată de vreo șase ani, am văzut un băiat care stătea lângă 
un izvor cu o nuia în mână și omora cu ea porumbeii și cin- 
tezele venite să se adape. Avea deja alături o grămăjoară 
de păsărele pentru prânz și spunea că obișnuiește să aștepte 
la izvor ca să vâneze. S-ar părea că păsările acestui arhipe- 
lag, neavând încă destule prilejuri de a învăţa că omul este 

un animal mai periculos decát broasca testoasá sau sopárla 
Amblyrhynchus, nu îl iau în seamă, tot asa cum păsările spe- 
rioase din Anglia, de pildă cotofenele, nu iau în seamă vacile 
si caii iesiti la păscut. 

Si în insulele Falkland găsim păsări cu un comportament 
similar. Blándetea extraordinară a micutului Opetiorhyn- 
chus a fost remarcată de Pernety si Lesson, dar si de alți 
călători. Însă același lucru se poate spune despre alte păsări 
întâlnite acolo: vulturul Polyborus, becatina, gâsca de munte 
si de ses, sturzul, presura si chiar unele varietăţi de șoimi 
adevăraţi sunt, toate, mai mult sau mai puţin blânde. Faptul 
că păsările sunt atât de lipsite de sfială într-un loc populat 
de vulpi, soimi și bufnite ne face sá conchidem că blándetea 
păsărilor din Galápagos nu se datorează absenței animalelor 
de pradá de pe aceste insule. Gástele de munte din insulele 
Falkland arată, prin grija cu care își construiesc cuiburile 
pe insulitele din apropierea coastei, că se tem de vecinătatea 
vulpilor, însă asta nu le face la fel de precaute față de om. 
Această blándete a păsărilor, mai ales a celor de apă, con- 
trastează puternic cu instinctele acelorași specii în Tara de 
Foc, unde sălbaticii le-au vânat continuu de-a lungul seco- 
lelor. În insulele Falkland, un vânător ucide uneori într-o zi 
mai multe gâște de munte decât poate duce acasă, în vreme 
ce în Tara de Foc e aproape la fel de greu să împuști o gâscă 
de munte pe cât e de greu să dobori în Anglia o gâscă sălba- 
tică obișnuită. 

Se pare că pe vremea lui Pernety (1763) păsările din in- 
sulele Falkland erau chiar mai blânde decât în zilele noastre; 
el relatează că micuțul Opetiorhynchus mai avea puţin si i 
se așeza pe degete și că o dată a ucis cu o nuia zece asemenea 
exemplare într-o jumătate de oră. Pe atunci, păsările trebuie 
să fi fost acolo la fel de blânde cum sunt astăzi în Galápagos. 
În acest din urmă arhipelag ele par să fi învățat mai lent 
să fie cu băgare de seamă decât în insulele Falkland, unde 
au avut mai multe prilejuri să acumuleze experiență, căci, 

pe lângă vasele care acostau deseori aici, aceste insule au 
fost colonizate iar și iar de-a lungul unei perioade îndelun- 
gate. [...] 

Din aceste fapte putem desprinde, cred, două concluzii: 
în primul rând, că sălbăticia păsărilor în raport cu omul este 
un instinct aparte care-l vizează pe om şi care nu depinde 
în nici un fel de gradul general de precauţie manifestat față 
de alte pericole; în al doilea rând, că acest instinct nu este 
dobândit de păsările individuale într-un timp scurt, oricât 
ar fi de vânate, ci devine ereditar în cursul mai multor gene- 
ratii succesive. Suntem obișnuiți să vedem, la animalele do- 
mestice, deprinderi noi sau instincte dobândite și transmise 
ereditar; la animalele sălbatice însă, e totdeauna foarte greu 
să descoperi exemple de acest fel. Teama păsărilor față de 
om nu poate fi explicată decât ca o deprindere moștenită: 
prin comparație, în Anglia sunt puţine păsările care au de 
suferit an de an de pe urma omului, însă aproape toate, chiar 
si puii abia iesiti din găoace, se tem de el; pe de altă parte, 
în arhipelagul Galâpagos sau în insulele Falkland multe 
păsări au fost vânate sau vătămate de om, dar ele tot n-au 
învăţat că ar fi bine să se ferească de el. De aici putem con- 
chide că introducerea unui nou animal de pradă într-un loc 
dat va cauza un măcel teribil înainte ca instinctele speciilor 
indigene să se fi adaptat la iscusinta sau forţa nou-venitului. 


CAPITOLUL XXI 


DIN MAURITIUS SPRE ANGLIA? 


[...] Am plecat din Port Louis? si, după o escală la Capul 
Bunei Speranţe, am ajuns pe 8 iulie [1836] în largul coastelor 
insulei Sfânta Elena. Această insulă, a cărei înfățișare inti- 
midantă a fost descrisă în atâtea rânduri, se ridică abrupt 
din ocean asemenea unei imense cetăţi negre. În apropierea 
orașului, mici forturi înzestrate cu tunuri umplu interstitiile 
dintre stâncile despicate, ca pentru a completa întăriturile 
zidite de natură. Orașul e așezat într-o vale îngustă și netedă; 
casele arată impozant, dar printre ele vezi foarte puţini 
copaci verzi. Apropiindu-ne de locul de ancorare, ni s-a oferit 
o priveliște ieșită din comun: pe fundalul cerului se decupa 
îndrăzneț un castel cu forme neregulate, cocotat în vârful 
unei coline înalte și înconjurat de câţiva pini rázleti. 

A doua zi am găsit găzduire la o aruncătură de băț de 
mormântul lui Napoleon!: mă aflam, așadar, într-o poziție 


a Părăsind arhipelagul Galápagos, vasul Beagle a purces la traver- 
sarea Oceanului Pacific, oprindu-se unsprezece zile în insula Tahiti. 
Apoi, călătoria a continuat pe itinerarul Noua Zeelandă — Australia — 
insulele Keeling, iar la 2g aprilie 1836 echipajul ajungea pe insula Mau- 
ritius din Oceanul Indian, la cca goo km est de Madagascar (n. red.). 

b Capitala statului insular Mauritius (n. red.). 

1. După atâtea tomuri elocvente scrise despre acest subiect, până 
si simpla pomenire a mormântului a devenit primejdioasă. În numai 
douăsprezece rânduri, un călător modern revarsă asupra acestei 
sărmane insulițe un adevărat torent de epitete: mormânt, necropolă, 
piramidă, cimitir, sepulcru, catacombá, sarcofag, minaret și mausoleu! 

centrală, de unde puteam întreprinde excursii în orice di- 
rectie. În cele patru zile pe care le-am petrecut aici, am colin- 
dat insula de dimineață până seara, căutând să-i descifrez 
istoria geologică. [...] 

În data de 19 iulie am ajuns la Ascension’. Cei care au 
avut prilejul să vadă o insulă vulcanică situată într-un cli- 
mat arid vor putea să-şi imagineze cam cum arată acest 
loc. Ei își vor închipui dealuri conice de un roșu-aprins, cu 
vârfurile îndeobște rotunjite, profilându-se unul câte unul 
deasupra unei întinderi găurite de lavă neagră. O ridicătură 
mai mare, așezată în centrul insulei, pare a fi părintele ce- 
lorlalte dealuri. I se spune Muntele Verde, iar numele i se 
trage de la slaba nuanţă verzuie, care, în acest anotimp, abia 
dacă poate fi percepută din locul de ancorare. În completarea 
acestui tablou dezolant, stâncile negre ale coastei sunt izbite 
întruna de marea gălăgioasă si sălbatică. [...] 

Geologia acestei insule este în multe privinţe interesantă. 
Am văzut în câteva locuri bombe vulcanice, adică mase de 
lavă care fuseseră azvârlite în aer în stare fluidă si, astfel, 
luaseră o formă sferică sau de pară. În mod foarte curios, 
nu doar forma exterioară, ci uneori chiar și structura lor 
internă vădește faptul că aceste mase de lavă s-au rotit în 
aer după ce au fost aruncate din măruntaiele pământului. 
Secţiunea prezentată în xilogravura de mai jos redă cu 
mare fidelitate alcătuirea internă a unei asemenea bombe. 
Partea centrală are o structură granulară grosieră; mărimea 
granulatiilor descrește înspre exterior, unde se află un în- 
veliș dens de piatră, de grosimea unei treimi dintr-un inch, 
care e acoperit la rândul lui de o crustă de lavă fin granulată. 
Putem fi siguri, cred, de mai multe lucruri: o dată, că acea 
crustă exterioară s-a răcit repede, solidificându-se așa cum 
o vedem azi; apoi, că lava încă fluidă din interior a fost îm- 
pinsă și îngrămădită de forța centrifugă produsă prin rotirea 


2 Insulá din Atlanticul de Sud, situată la cca 1 100 km nord-vest 
de Sfânta Elena (n. red.). 


bombei înspre crusta răcită, formând astfel învelișul dens 
de piatră; în cele din urmă, că forța centrifugă, ușurând 
presiunea în părţile centrale ale bombei, a permis vaporilor 
fierbinţi să lărgească granulatiile, ceea ce a dus la formarea 
acelei mase granulare grosiere din interior. [...] 

Părăsind Ascension, am navigat spre Bahia" de pe coasta 
Braziliei, pentru a ne duce la bun sfârșit măsurătorile cro- 
nometrice în jurul lumii. Am ajuns acolo la 1 august și am 
rămas patru zile, timp în care am făcut mai multe plimbări 
lungi prin împrejurimi. M-am bucurat să constat că, deşi 
se risipise în mine sentimentul noutátii, încântarea pe care 
mi-o producea natura tropicală nu se diminuase cátusi de 
puţin. Elementele ce compun peisajul sunt atât de simple, 
încât merită să fie pomenite ca dovadă a faptului că natura 
n-are nevoie de mijloace extraordinare pentru a da naștere 
unei frumuseți copleșitoare. 


2 Acest oraş se numește azi Salvador. Vechiul nume, Bahia, a 
ajuns să se refere la statul brazilian care își are capitala la Salvador 
(n. red.). 

Ținutul poate fi descris ca o câmpie așezată la trei sute 
de picioare deasupra nivelului mării și brăzdată pretutin- 
deni de văi cu fundul plat. O atare structură este curioasă 
pentru o zonă granitică, dar foarte comună pentru toate 
formațiunile mai moi din care se formează de obicei câmpiile. 
Suprafața e acoperită de fel de fel de copaci maiestuosi si 
presărată ici si colo cu loturi agricole pe care se înalță case, 
mănăstiri și capele. Trebuie amintit că, în regiunea tropicală, 
sălbăticia exuberantă a naturii nu păleşte nici în vecinătatea 
marilor orașe, căci vegetația naturală a gardurilor vii si a 
costiselor eclipseazá prin pitorescul ei creaţiile artificiale ale 
omului. Există puţine astfel de locuri în care poţi vedea cum 
solul roșu-aprins intră într-un contrast izbitor cu haina 
verde a naturii. De la marginea câmpiei se záreste în depár- 
tare fie oceanul, fie marele golf cu ale sale tármuri acoperite 
de copaci pitici, unde numeroase bărci şi canoe își etalează 
pânzele albe. Altminteri însă priveliștea e foarte mărginită, 
iar dacă mergi pe cărările plane poți arunca doar priviri 
fugare către văile adânci şi împădurite. Casele și mai ales 
lăcașurile sfinte prezintă privitorului un stil arhitectural 
aparte, oarecum fantastic. Toate sunt văruite în alb, iar când 
sunt scăldate în lumina orbitoare a amiezii și se decupează 
pe albastrul palid al cerului par mai degrabă miraje decât 
clădiri reale. 

Acestea sunt elementele care alcătuiesc peisajul, dar 
m-aş strădui în zadar să prind în cuvinte impresia generală 
pe care o produc. Naturalistii eruditi descriu privelistile de 
la tropice enumeránd o mulțime de obiecte și menţionând 
câte o trăsătură definitorie a fiecăruia. Unui călător instruit 
aceasta îi permite uneori să-și facă o imagine mai precisă; 
dar cine altcineva își poate imagina, văzând o plantă presată 
într-un ierbar, cum arată ea în solul ei natal? Cine, studiind 
specimene de plante într-o seră, şi le poate imagina crescute 
până la dimensiunile arborilor tropicali, si cine poate ală- 
tura apoi mii si mii de alți arbori pentru a forma o junglă 

impenetrabilá? Cine, observánd ín cabinetul entomologului 
coloratii fluturi exotici si bizarele cicade, poate asocia cu 
aceste obiecte lipsite de viatá muzica stridentá si neíncetatá 
a celor din urmá si zborul molcom al celor dintái, care lao- 
laltá se imprimá simturilor ín linistea dogoritoare a amie- 
zilor tropicale? Astfel de scene trebuie contemplate cánd 
soarele se ridică în punctul cel mai înalt de pe cer: atunci 
frunzișul des al arborilor de mango ascunde pământul sub 
umbra cea mai groasă, în vreme ce ramurile de deasupra, 
cufundate în baia de lumină, devin de un verde-strălucitor. 
În zona temperată, lucrurile se prezintă altfel: acolo vege- 
tatia nu are culori atât de întunecate și de intense, de aceea 
frumuseţea acestui climat este pusă cel mai bine în evidență 
când soarele coboară spre asfintit și își trimite razele 
rosii-purpurii sau galben-strălucitoare pentru a inválui pei- 
sajele. [...] 


6 Aucausr. — Dupá-amiazá am ieșit în largul mării, cu in- 
tentia de a ne stabili cursul direct către insulele Capului 
Verde. Însă vânturile nefavorabile ne-au silit să ne amânăm 
planurile, iar în data de 12 am ajuns la Pernambuco“, un 
oraș mare de pe coasta Braziliei, aflat la 8 latitudine sudică. 
Mai întâi am aruncat ancora în afara recifului, dar în scurt 
timp s-a suit la bord un pilot care ne-a condus în interiorul 
portului, unde am acostat chiar lângă oras. [...] 

Cel mai interesant lucru din această zonă este reciful 
care formează conturul portului. Mă îndoiesc că mai există 
undeva în lume o structură naturală care să aibă o înfățișare 
atât de artificială.! Reciful se întinde pe o lungime de câteva 
mile, în linie perfect dreaptă, paralel cu ţărmul și la mică 
distanță de acesta. Are o lăţime care variază între treizeci 


a Astăzi Recife — capitală m statului brazilian Pernambuco (n. red.). 
1. Am descris amănunţit această barieră în London and Edinburgh 
Philosophical Magazine, vol. XIX (1841), p. 257. 

și șaizeci de yarzi, o suprafață plană, netedă, și este format 
dintr-o gresie dură ale cărei strate sunt greu de distins. La 
flux, valurile se năpustesc peste el; la reflux, partea supe- 
rioară rămâne uscată și are aparenta unui dig ridicat de 
ciclopi. Curentii marini adună la această coastă lungi limbi 
sau bancuri de nisip mobil, iar pe unul dintre aceste bancuri 
se află astăzi mare parte din orașul Pernambuco. Se pare 
că odinioară o depunere de acest fel s-a consolidat prin infil- 
trarea de materie calcaroasă, pentru ca apoi să se ridice 
încet-încet; în timpul acestui proces, părţile friabile aflate 
deasupra au fost spălate de valuri și a rămas nucleul solid 
pe care îl vedem azi. Deși valurile Atlanticului, tulburi de 
la sedimentele pe care le poartă, lovesc continuu marginile 
abrupte ale acestui perete de piatră, nici cei mai vârstnici 
piloți nu-și amintesc să se fi produs vreodată o modificare 
în înfățișarea lui. Pesemne că această durabilitate este cel 
mai curios fapt din istoria structurii solidificate: ea se dato- 
rează unui strat dur de materie calcaroasă care are o gro- 
sime de doar câţiva inchi și care s-a format în totalitate prin 
acumularea treptată a cochiliilor din genul Serpula, laolaltă 
cu unele ciripede și Nulliporae. Aceste Nulliporae, niște 
plante de mare dure și foarte simplu alcătuite, joacă la rân- 
dul lor un rol foarte important în protejarea suprafețelor 
superioare ale recifelor coraliere aflate îndărătul părților 
expuse valurilor, unde adevărații corali își măresc masa 
până ce ajung deasupra nivelului mării și mor în urma ex- 
punerii la soare și la aer. Toate aceste forme de viață apa- 
rent neînsemnate, îndeosebi cele din genul Serpula, le-au 
făcut un mare bine oamenilor din Pernambuco, căci fără 
protecţia oferită de ele bariera de gresie ar fi fost erodată 
de mult, iar fără această barieră n-ar fi existat azi un port. 

În cele din urmă, pe 19 august am părăsit pentru tot- 
deauna coastele Braziliei. Mulţumesc Domnului că nu voi 
mai fi nevoit să vizitez vreodată o țară care practică sclavia. 
Până în ziua de azi, de câte ori îmi ajunge la urechi un țipăt 

îndepărtat, îmi amintesc de sentimentele dureroase pe care 
le-am încercat în apropiere de Pernambuco, când, trecând 
pe lângă o casă, am auzit cele mai sfâșietoare gemete și 
n-am putut decât sá conchid că erau ale unui sclav supus 
la cine știe ce suplicii. Mă simţeam neputincios ca un copil, 
știind prea bine că n-aveam nici un drept să fac cuiva repro- 
suri, darămite să intervin. Am bănuit dintru început că 
gemetele veneau de la un sclav schingiuit, căci într-o împre- 
jurare similară mi se spusese că asta se petrecea. Lângă 
Rio de Janeiro am locuit vizavi de casa unei doamne vârst- 
nice care punea să se strângă degetele sclavelor ei în men- 
ghine. Am stat o vreme într-o casă în care un tânăr mulatru 
folosit la treburile din gospodărie era întruna ocărât, bătut 
şi înjosit, de i s-ar fi rupt sufletul și celei mai netrebnice 
fiare. Am văzut cum un băiețel de șase sau șapte ani a pri- 
mit, înainte să pot interveni, trei lovituri de biciușcă peste 
capul descoperit, fiindcă îmi dăduse un pahar cu apă nu 
tocmai curat, și am văzut cum tatăl acestui băieţel tremura 
la o simplă privire a stăpânului. [...] 

S-a argumentat că interesul personal al stăpânului de 
sclavi previne cruzimea excesivă. Însă se știe prea bine că 
interesul personal nu protejează nicidecum animalele domes- 
tice, deși acestea stârnesc mult mai rar furia aprigilor lor 
stăpâni decât bietii sclavi. Avem aici un argument împotriva 
căruia ilustrul Humboldt a protestat deja de multă vreme, 
inspirat de cele mai nobile sentimente și aducând exemple 
dintre cele mai izbitoare. Multă lume a încercat să scuze 
sclavia comparând-o cu condiția compatriotilor noștri sár- 
mani; dacă însă nevolnicia săracului nu-și are cauza în vreo 
lege naturală, ci în instituţiile noastre, mare este păcatul 
nostru. Orisicum, nu văd ce legătură are asta cu sclavia. 
Am putea la fel de bine să justificăm folosirea menghinelor 
de strâns degetele într-o țară prin faptul că oamenii suferă 
de o boală cumplită în altă țară. Cei care se uită cu tandrá 
înțelegere la stăpânul de sclavi și cu o răceală nepăsătoare 


Pădure tropicală (gravură 

de R.T. Pritchett). Jos, pe 

chei la Rio de Janeiro (gra- 
vură după A. Earle). 


Portul Bahia (sus; gravură după A. Earle). Jos, Beagle în drum spre 
casă (gravură de R.T. Pritchett). 


HOMEWARD BOUND. 

la sclavi nu s-au pus niciodată în situaţia celor din urmă. 
Cât de apăsător trebuie să fie să-ți duci viaţa fără a putea 
spera vreodată la o schimbare în bine! Să ne închipuim 
cum e sá te poți aștepta oricând sá ti se ia de lângă tine ne- 
vasta si copiii — acele ființe pe care, prin legea firii, chiar si 
sclavul le consideră nepretuite —, spre a fi vânduți ca dobi- 
toacele unui negustor oarecare. lar asemenea fapte sunt 
săvârșite şi apărate de oameni care pretind că-şi iubesc 
aproapele ca pe ei înșiși, care cred în Dumnezeu şi se roagă 
să se facă voia Lui precum în cer, asa si pe pământ. Îţi 
îngheaţă sângele în vine și ti se strânge inima când te gán- 
desti că noi, englezii, si descendenții noștri americani, care 
se fălesc întruna cu libertatea lor, am fost si încă mai suntem 
atât de vinovați; noi, cel puţin, ne putem consola cu gândul 
că am făcut sacrificii mai mari decât orice altă națiune pen- 
tru a ne ispăși păcatele. 


În ultima zi a lui august am ancorat pentru a doua oară la 
Praia, în arhipelagul Capului Verde. De acolo am purces 
către Azore, unde am stat șase zile. La data de a octombrie 
am văzut în zare țărmurile Angliei, iar la Falmouth am 
părăsit brava corabie Beagle, care îmi fusese casă timp de 
aproape cinci ani. 


Acum, când am ajuns la sfârșitul acestui jurnal, voi arunca 
o scurtă privire retrospectivă asupra avantajelor si deza- 
vantajelor, asupra bucuriilor si suferințelor expediției noas- 
tre în jurul lumii. Dacă cineva mi-ar cere sfatul înainte de 
a întreprinde o călătorie îndelungată, răspunsul meu ar de- 
pinde de aplecarea acelui om către o ramură a cunoașterii 
care ar putea fi îmbogăţită pe această cale. Desigur, îți dá 
mari satisfacţii să vezi fel de fel de țări și să observi diferitele 
rase omenești, însă plăcerile trăite în timpul călătoriei nu 
pot compensa suferințele. De aceea, e nevoie sá ai un tel, sá 
te mâne înainte gândul că, într-un târziu, va sosi și vremea 

recoltei, când fructele se vor fi copt și vei culege roadele stră- 
daniilor tale. 

Dintre neajunsurile pe care le ia asupra sa călătorul, multe 
sunt evidente: printre ele se numără separarea de vechii 
prieteni și ruperea de acele locuri de care se leagă cele mai 
dragi amintiri. Totuşi, aceste neajunsuri sunt compensate 
într-o oarecare măsură de bucuria nesecată pe care o dă ima- 
ginarea mult-asteptatei zile a reîntoarcerii. Dacă, așa cum 
spune poetul, viaţa e un vis, atunci acestea sunt imaginile 
care fac să treacă mai ușor timpul în lungile nopți petre- 
cute departe de casă. Alte lipsuri, care nu se fac simțite la 
început, devin tot mai apăsătoare după o vreme: lipsa unei 
camere proprii, unde să te odihnești și să stai singur câteva 
ceasuri; sentimentul epuizant al grabei permanente; pier- 
derea micilor plăceri; absenţa tihnei familiale; privarea de 
muzică și de alte desfătări ale imaginaţiei. Când sunt pome- 
nite asemenea fleacuri, se înțelege de la sine că adevăratele 
greutăţi ale călătoriei pe mare, lăsând deoparte accidentele, 
sunt de domeniul trecutului. În ultimii șaizeci de ani, navi- 
garea pe distanţe lungi a făcut progrese uluitoare. Chiar și 
pe vremea lui Cook, un bărbat care își părăsea vatra pentru 
a porni într-o astfel de expediţie avea de îndurat privatiuni 
severe. Astăzi, poţi face înconjurul lumii într-un iaht care 
oferă tot confortul. Dincolo de îmbunătățirile considerabile 
aduse vaselor și mijloacelor navale, întreaga coastă de vest 
a Americii a fost explorată, iar Australia a devenit un con- 
tinent în plină înflorire. Ce diferență între situaţia unui 
om care eșuează azi în Pacific și soarta unui naufragiat pe 
vremea lui Cook! De la călătoria sa, o întreagă emisferă a 
fost adăugată lumii civilizate. 

Cine are cu adevărat rău de mare ar trebui să cântărească 
totul foarte bine înainte de a porni în călătorie. Vorbesc din 
proprie experiență: răul de mare nu este o toană care să 
treacă într-o săptămână. Dacă, dimpotrivă, vorbim de un om 
pe care-l pasionează manevrele, cu siguranţă că va găsi des- 

tule lucruri interesante de făcut la bord. Însă nimeni nu 
trebuie să piardă din vedere faptul că, într-o călătorie lungă, 
îți petreci cea mai mare parte a timpului pe mare şi doar 
din când în când câteva zile în porturi. Si care e, la urma 
urmei, splendoarea mult cântată a oceanului necuprins? 
Un pustiu anost, un desert de ape, cum îi zic arabii. Fără 
îndoială, există scene încântătoare: de pildă, nopţile cu lună 
plină, cu cerul clar deasupra și cu apele lucind întunecat, 
cu velele umflate de suflul lin al alizeului; sau așa-zisul 
calm plat, când suprafața unduitoare a apei e poleitá ca o 
oglindă și liniștea nu-i tulburată decât de fluturatul inter- 
mitent al velelor. E interesant să vezi o dată cum se iscă o 
vijelie sălbatică si cum se înalță și cad valurile ca niște munți. 
Însă trebuie să recunosc că, în plásmuirile imaginației mele, 
o furtună dezlántuitá avea ceva mai grandios si mai înspăi- 
mântător. Priveliștea este mult mai interesantă când con- 
templi o furtună pe țărm; pomii índoiti de vânt, zborul 
agitat al păsărilor, umbrele profunde și strălucirea fulgerelor, 
„năvala torentelor de apă, toate dau seama de lupta elemen- 
telor descátusate. Pe mare, albatroșii și micii furtunari zboară 
de parcă furtuna ar fi mediul lor firesc, apele urcă și coboară 
de parcă și-ar îndeplini rostul obișnuit, numai vasul și echi- 
pajul său par a fi expuse furiei stihiilor. Pe o coastă izolată 
și bătută de vijelie, spectacolul e într-adevăr diferit, dar 
sentimentele care se trezesc în noi sunt mai curând de 
groază decât de încântare. 

Să ne îndreptăm acum atenţia către partea frumoasă a 
anilor petrecuți pe mare. Plăcerea pe care mi-au produs-o 
peisajele și înfățișarea generală a diferitelor țări vizitate a 
fost un izvor de delectare neîntrecut de nimic altceva. Se 
prea poate ca frumusețea pitorească a multor ţinuturi euro- 
pene să depășească tot ce am văzut noi peste mări. Însă călă- 
torul găsește o plăcere mereu crescândă în a compara tiparele 
peisajelor din felurite țări — o plăcere care este oarecum deo- 
sebită de simpla admirare a frumuseții ținuturilor. A trăi o 

asemenea plăcere presupune, înainte de toate, sá cunosti 
elementele componente ale peisajelor: sunt înclinat să cred 
că, la fel ca în muzică, unde cel ce știe fiecare notă, dacă are 
şi un gust format, savurează mai deplin ansamblul, privi- 
torul care examinează fiecare parte a unui peisaj frumos 
apreciază mai bine efectul combinat al întregului. Călătorul 
trebuie să fie deci un botanist, pentru că pretutindeni pei- 
sajele sunt infrumusetate mai cu seamă de plante. Masele 
de stânci golașe, chiar și plămădite în cele mai ciudate 
forme, pot oferi un spectacol încântător doar pentru o vreme, 
apoi devin monotone. Dar dacă aceste stânci sunt îmbrăcate 
în culori intense și variate, ca în nordul teritoriului chilian, 
ele căpătă o înfățișare fantastică; dacă sunt acoperite cu 
vegetaţie, vor oferi un tablou plăcut, ba chiar admirabil. 

Când spun că peisajele din unele ţinuturi europene ar 
putea fi mai pitorești decât cele văzute de noi în călătorie, 
fac abstracție de zonele tropicale, care alcătuiesc o clasă 
aparte. Aceste două clase de peisaje nu pot fi puse în com- 
paratie — dar asupra splendorii regiunilor tropicale am stá- 
ruit deja. Întrucât puterea impresiilor depinde în mare 
măsură de idei preconcepute, trebuie să adaug că ideile mele 
au fost profund marcate de descrierile vii din Personal Nar- 
rative* a lui Humboldt, care eclipsează tot ce-am mai citit pe 
acest subiect. Dar, cu toate că îmi formasem așteptări foarte 
mari, n-am fost cátusi de puţin dezamăgit nici la prima, 
nici la ultima debarcare pe coastele Braziliei. 

Dintre imaginile care mi s-au întipărit adânc în minte, 
nici unele nu depășesc în măreție pădurile virgine, neatinse 
de mâna omului, fie că e vorba de cele din Brazilia, unde 
prevalează puterile Vieţii, fie că e vorba de cele din Tara de 
Foc, unde predomină Moartea si Decăderea. Și unele, si ce- 
lelalte sunt temple pline de nenumăratele creaţii ale Dum- 
nezeului Naturii, și nimeni nu poate să zăbovească o vreme 


2 Cf. nota de subsol de la pp. 101-102 (n. red.). 

nemișcat în ele fără a simți că mai trebuie să fie ceva în om 
dincolo de simpla rásuflare a trupului său. Când depăn în 
minte imaginile trecutului, mi se perindá adesea prin fața 
ochilor câmpiile Patagoniei, deși toţi călătorii le socotesc 
niște pustiuri mizerabile si fără nici un folos. Ce-i drept, 
nu poți să le atribui decât trăsături negative: n-au așezări 
omenești, nici apă, nici copaci, nici munți, și nu susțin decât 
câțiva arbuști pitici. Atunci, de ce — iar asta nu mi se întâm- 
plă doar mie —, de ce aceste întinderi aride mi s-au fixat atât 
de bine în memorie? De ce nu mi-au lăsat o impresie la fel 
de puternică întinderile mai netede, mai verzi și mai fertile 
ale pampasului, care mai aduc si folos omului? Îmi vine 
greu să analizez asemenea sentimente, dar probabil că lu- 
crurile pot fi explicate, măcar în parte, prin frâul liber dat 
imaginației. Câmpiile Patagoniei par să nu aibă hotare: fiind 
aproape imposibil de străbătut, au rămas necunoscute; s-ar 
zice că dăinuie de veacuri în forma lor actuală și că nimic 
nu poate să le schimbe înfățișarea într-un viitor oricât de 
îndepărtat. Dacă, așa cum credeau anticii, pământul plat 
ar fi înconjurat de mări de netrecut sau de deșerturi încinse 
de-o arsitá insuportabilá, cine nu ar privi către aceste ultime 
frontiere puse cunoașterii omenești cu sentimente profunde, 
deși amestecate? 

În fine, dintre priveliștile naturale aș mai menţiona 
panoramele care se aștern la picioarele călătorului de pe 
piscurile munţilor. Deși aceste imagini nu sunt neapărat 
frumoase, ele nu se şterg uşor din amintire. Privind în jos 
de pe cea mai înaltă creastă a Anzilor, mintea, eliberată de 
detalii mărunte, era absorbită de dimensiunile copleșitoare 
ale maselor stâncoase dimprejur. 

În ceea ce privește făpturile vii, nimic nu poate stârni o 
mai mare uimire decât prima întâlnire cu un sălbatic pe 
meleagurile lui natale, altfel spus, cu un om în starea sa 
cea mai de jos si mai barbară. La vederea cetelor de sălbatici, 
mintea se întoarce în negura veacurilor și se întreabă dacă 

strămoșii noștri ar fi putut fi oameni precum aceștia — oa- 
meni ale căror gesturi și expresii sunt pentru noi mai de 
neînțeles decât manifestările animalelor domestice, oameni 
care nu au nici instinctele acestor animale, nici nu par să 
se afle în posesia rațiunii umane sau a abilităților care de- 
rivă din ea. Nu cred că e cu putință să descrii sau să evoci 
diferenţa dintre omul sălbatic și omul civilizat; ea este 
aceeași cu diferența dintre animalul sălbatic și cel îmblânzit, 
iar interesul care se trezește în noi la vederea omului săl- 
batic seamănă în multe privinţe cu interesul pe care ni-l 
stârnește observarea leului în savană, a tigrului sfâșiindu-și 
prada în junglă sau a rinocerului cutreierând întinderile 
sălbatice ale Africii. 

Printre spectacolele uluitoare pe care le-am văzut se 
numără și Crucea Sudului, Norul lui Magellan și celelalte 
constelații ale emisferei sudice, tromba marină:, râurile al- 
băstrii ale ghețarilor alunecând în mare, o insulá-laguná 
formată de coralii ziditori de recife, un vulcan în plină acti- 
vitate și urmările pustiitoare ale unui cutremur de pământ. 
Poate că aceste din urmă fenomene prezintă pentru mine 
un interes aparte, întrucât sunt intim legate de alcătuirea 
geologică a lumii. Cu toate acestea, cutremurul va produce 
oricui o impresie profundă: pământul, privit din fragedă 
copilărie ca o întruchipare a stabilităţii, s-a mișcat aidoma 
unei cruste subțiri sub picioarele noastre; și, văzând cum 
lucrarea migăloasă a omului e năruită într-o clipă, simțim 
cât de neînsemnată este mult trámbitata lui putere. 

S-a spus că omul are din născare plăcerea vânătorii și 
că aceasta e o rămășiță a unei pasiuni instinctive. Dacă-i așa, 
sunt sigur că plăcerea traiului în aer liber, unde cerul servește 
drept acoperiș și pământul drept masă, decurge din același 
instinct: sălbaticul se întoarce la obiceiurile sale ancestrale. 


Mare coloană de aer și apă în formă de pâlnie, care se rotește cu 
repeziciune deasupra mărilor și oceanelor (n. red.). 


CĂLĂTORIA UNUI NATURALIST ÎN JURUL LUMII 307 


Întotdeauna îmi amintesc de excursiile noastre cu barca si 
de călătoriile mele pe uscat, când cutreieram locuri neumblate, 
cu o plăcere nespusă, pe care nici o scenă a civilizaţiei n-ar 
putea să mi-o ofere. Si nu mă îndoiesc că orice călător își 
amintește fericirea neasemuită pe care a simtit-o respirând 
pentru prima oară aerul unui ţinut străin, unde omul civilizat 
n-a pășit decât rareori, sau chiar niciodată. 

Pe de altă parte, o călătorie lungă aduce și alte satisfacţii, 
de o natură mai intelectuală. Dintr-o coală nescrisă, harta 
lumii se transformă într-un tablou înţesat cu figuri si scene 
felurite si pline de viață. Fiecare parte își capătă dimensiu- 
nile reale: continentele nu ni se mai înfățișează ca nişte 
insule mai mărișoare, iar insulele nu ne mai apar ca niște 
pete mărunte, când, de fapt, ele au suprafețe mai întinse 
decât multe regate europene. Africa, America de Nord sau 
America de Sud sunt denumiri pe cât de familiare, pe atât 
de lesne de pronunțat; dar abia după ce ai navigat săptă- 
mâni întregi de-a lungul unor mici porţiuni ale coastelor 
lor îți dai seama cu adevărat ce întinderi vaste de pe imensul 
glob pământesc desemnează aceste nume. 

Observând starea actuală a lucrurilor din aproape în- 
treaga emisferă sudică, nu putem decât să nutrim cele mai 
mari așteptări cu privire la progresul ei viitor. Înflorirea 
continuă care a urmat introducerii creștinismului în toate 
ţinuturile Mărilor Sudului nu are, probabil, egal în istorie. 
Faptul este cu atât mai remarcabil cu cât, în urmă cu doar 
șaizeci de ani, Cook, a cărui judecată excelentă nu poate fi 
pusă sub semnul întrebării, nu întrezărea posibilitatea unei 
schimbări. lată însă că azi aceste schimbări au fost înfăp- 
tuite graţie spiritului filantropic al națiunii britanice. 

În aceeași parte a lumii, Australia este pe cale să devină 
sau, mai degrabă, a devenit deja un mare centru al civili- 
zaţiei, iar într-un viitor nu prea îndepărtat va domni ca o 
împărăteasă peste emisfera sudică. Unui englez îi este cu 
neputinţă să privească la aceste colonii de dincolo de mări 

fără să fie cuprins de cea mai mare mândrie și satisfacție. 
Arborarea steagului britanic pare să atragă după sine, ca o 
consecinţă firească, bogăţia, prosperitatea si civilizația. 

În concluzie, cred că nimic nu-i poate aduce foloase mai 
mari unui tânăr naturalist decât o călătorie în țări îndepăr- 
tate. O asemenea călătorie ascute și domolește în același 
timp dorința imperativá de cunoaștere și descoperire pe care, 
așa cum remarcă Sir J. Herschel, bărbatul o simte chiar dacă 
toate necesităţile îi sunt pe deplin satisfăcute. Noutatea 
lucrurilor din jur și posibilitatea reușitei îl împing pe călător 
la o activitate sporită. Mai mult decât atât, cum o sumedenie 
de fapte izolate devin curând plictisitoare, el se va simţi în- 
demnat la comparații si generalizări. Pe de altă parte, deoa- 
rece călătorul petrece puţin timp în fiecare loc, descrierile 
sale sunt de cele mai multe ori simple schițe, iar nu observaţii 
detaliate. Astfel apare, asa cum am simțit pe propria-mi piele, 
înclinația constantă de a umple marile goluri în cunoașterea 
faptelor cu ipoteze superficiale și inexacte. 

Dar călătoria mi-a produs bucurii atât de mari, încât re- 
comand oricărui naturalist (deși e puțin probabil ca vreunul 
să găsească însoțitori la fel de agreabili ca ai mei) să-și în- 
cerce norocul și să pornească la drum pe uscat sau, dacă 
asta nu-i cu putinţă, pe mare. Pot să-l asigur că, în afară 
de rare cazuri, greutăţile și pericolele pe care le va întâmpina 
se vor dovedi mult mai ușor de depășit decât și-ar fi putut 
închipui. Din punct de vedere moral, o astfel de călătorie ar 
trebui să-l înveţe să cultive o răbdare jovială, să lepede ego- 
ismul, să acţioneze din îndemn propriu și să obţină ce-i mai 
bun din orice împrejurare. Cu alte cuvinte, el ar trebui să 
dobândească virtuțile pe care le au îndeobște marinarii. Cel 
mai probabil, călătoria îl va învăța și să fie neîncrezător, dar 
în același timp el va descoperi cât de mulţi oameni buni la 
suflet se găsesc pe acest pământ, oameni cu care n-a mai 
avut si nu va mai avea nicicând vreo legătură, care însă sunt 
gata să-i ofere ajutorul cel mai dezinteresat. 

Gravură colorată după un desen 
de John James Audubon, 1838 


Pe forzaţ;: 

Harta lumii cu itinerarul vasului Beagle, 
din Ch. Darwin, Journal of researches, 
J. Murray, London, 1890 


Amintirile lui Charles Darwin, scrise pentru „copiii si nepoţii mei“, 
deschid o perspectivă revelatoare asupra vieții si gândirii unui savant 
care a revoluţionat nu doar studiul naturii, ci și felul în care ne vedem 
pe noi înşine. Această versiune completă a Autobiografiei restituie 
pasajele — considerate prea radicale — cenzurate de familie la mo- 
mentul primei publicări. Darwin îşi zugrăvește devenirea pe funda- 
lul unui tablou mai amplu al vieţii intelectuale victoriene, alternând 
expuneri esenţiale, precum aceea despre credinţa religioasă, cu rela- 
tări anecdotice. 


Autobiografia este întregită în acest volum cu o selecţie reprezenta- 
tivă din jurnalul ţinut de Darwin în timpul călătoriei sale în jurul 
lumii la bordul vasului Beagle (1831-1836). Dacă înaintea acestei 
expediţii tânărul absolvent al Universităţii Cambridge cocheta cu 
ideea de a deveni preot de ţară, periplul de cinci ani prin nenumărate 
' ținuturi l-a făcut să pună la îndoială multe dintre credințele acceptate 
despre om și Pământ și l-a condus în cele din urmă la elaborarea cele- 
brei sale teorii a evoluției prin selecție naturală. Relatările lui Darwin 
despre băștinașii din Tara de Foc, despre marele cutremur produs pe 
teritoriul chilian în 1835 sau despre speciile observate în arhipelagul 
Galápagos constituie nu doar un document unic în istoria științei, ci 
şi un fascinant jurnal de călătorie. 


Sentimentul dominant ce răzbate atât din Autobiografie, cât si din 
Călătorie este cel al uimirii în fața lumii naturale si al entuziasmului 
nemărginit pentru descoperirea științifică. De peste un secol și jumă- 
tate, figura lui Darwin este caricaturizată în necunostintá de cauză, 
iar ideile sale sunt supuse unor nesfârșite răstălmăciri. Mărturiile 
fundamentale reunite în acest volum, însoțite de numeroase ilustra- 
tii, îi prilejuiesc cititorului un contact direct și nemistificat cu savantul, 
gânditorul și omul Charles Darwin. 

